
ARGUMENT 


De ce antiromânism? 

Cei ce mi-au citit volumul „Antiromânismul moderat şi 
radical”, publicat, în 2007, vor şti despre ce este vorba. Cei ce 
nu l-au citit, se vor lămuri după parcurgerea prezentului volum. 

De ce „antiromânism pur şi simplu”? 

Pentru că acesta (antiromânismul) nu este nici moderat 
şi nici radical, fiind vorba de un fenomen care pur şi simplu 
există, ca un dat funciar, moderate sau radicale nefiind decât 
retorica, abordările conjuncturale şi mijloacele 
(complementare!) folosite. 

Dacă avem de-a face cu un „volum doi”? 

Da şi nu. Da, pentru că subiectul este acelaşi, sursa 
identică (pagina intitulată generic „Ardealul, pământ românesc 
şi lacrima lui curată”, pe care am semnat-o, ani de zile, în 
revista lui Adrian Riza - „Timpul, 7 zile în România şi în 
lume”) iar „metoda de lucru” similară: monitorizarea presei de 
limbă maghiară din ţară. Nu, pentru că demontarea găselniţei 
„moderaţi versus radicali” s-a săvârşit deja în volumul anterior, 
ciclul de articole reprodus este axat, cu precădere, pe caracterul 
funciar al antiromânismului (cu sporadice reabordări ale 
falsului conflict) iar segmentul de presă monitorizat este, de 
această dată, cel „civic” - în principal „Erdelyi Naplo”. 

Cât priveşte perioada istorică observată, cartea 
reproduce integral articolele scrise în intervalul 2003-2005 
(apărute în amintita pagină din „Timpul”), articole gândite şi 
destinate a deveni capitolele unui viitor volum. Ca atare, n-am 
operat, practic, nicio modificare (nici măcar asupra 
„elementelor de reconectare” - obligatorii în condiţiile unei 
apariţii săptămânale). 

De ce am procedat la prezenta agregare? 

Nu numai pentru a permite o lectură cursivă, nu numai 
pentru a sublinia o consecventă continuitate, nu numai pentru a 

releva o suită de confirmări în timp, ci, poate în primul rând, 
pentru a scoate în evidenţă, prin apelarea la sursele primare, a 
stilului „urechist” (sau de „second hand”) în care presa 
românească mai continuă să se aplece (când o face) asupra 
fenomenului şi, din păcate, nu numai presa, ci şi unii exegeţi cu 
pretenţii. 

In încheiere, mai trebuie să menţionez, spre a 
preîntâmpina eventualele confuzii sau nedumeriri în rândurile 
foştilor cititori ai „Timpului” (săptămânalul şi-a încetat apariţia 
în anul 2005, supravieţuind mai puţin de doi ani trecerii în 
eternitate a directorului său - eminentul publicist şi cărturar 
Adrian Riza), că, pe vremea când cele două volume se aflau 
încă în ipostaza de cicluri de articole, primul se intitula „Ce 
mai scriu «aliaţii»”, iar cel de-al doilea „Antiromânismul 
«moderat» şi «radical»”. 

De ce am recurs la respectivele modificări? 

Ca să nu mă repet, voi răspunde printr-un citat din 
Marko Bela : „Diversificarea mijloacelor nu înseamnă 
competiţie, ci complementaritate”! 

Şi, evident, un fond şi o finalitate comune! 

P.S. Mai trebuie să menţionez că din ciclul de faţă lipsesc cinci 
capitole închinate „Monumentului Libertăţii” de la Arad, 
capitole ce au fost publicate în volumul precedent 
(„Antiromânismul moderat şi radical”, Ed. România pur şi 
simplu, Bucureşti, 2007) la paginile 228-250. 


AUTORUL 



Adrian Riza şi Ardealul 

De ce aici - şi nu pe „Pagina cernită”? 

Desigur, aş putea invoca fel de fel de motive pentru a-mi 
justifica gestul. Motive reale - nu de circumstanţă. Unele mai simple, 
altele mai complicate. Sau doar mai personale şi, poate, mai greu de 
înţeles (sau acceptat) pentru alţii. 

Deci, de ce aici, de ce (abia) acum şi de ce aşa - cum voi 
încerca, în cele ce urmează, să-mi pun pe hârtie gândurile? 

O dată, pentru că n-am reuşit, într-o viaţă de om, să judec şi 
să apreciez altfel lucrurile decât prin introspecţie. Altfel spus: am 
fost, din totdeauna, robul lui „ce ţie nu-ţi place - altuia nu-i face”! 

In al doilea rând - şi derivând din cele de mai sus - pentru că 
vorbele rostite (dar şi scrise) în asemenea ocazii mi s-au părut, o 
viaţă întreagă, nu numai disonante şi lipsite de harul consolării, dar, 
pe undeva, chiar traumatizante. Aşa mi s-au părut, şi aşa le-am 
resimţit şi atunci când eu eram în situaţia de a primi condoleanţe. 

In al treilea rând, pentru că cei 40 de ani de chirurgie mi-au 
impus o altă viziune asupra trecerii în nefiinţă şi, dacă mă pot 
exprima aşa, un anumit soi de fair-play în lupta cu personajul din 
cunoscuta gravură a lui Albrecht Diirer. 

în al patrulea rând, pentru că nu pot fi de acord cu celebrul 
vers: „Nu moartea mă înspăimântă, ci veşnicia ei”. Eu văd lucrurile 
invers: dacă este ceva bun în moarte, este exact veşnicia ei! Nimic 
altceva nu poate tămădui, cu timpul, durerea şi golul din sufletul 
omului, decât tocmai acest exit fără de întoarcere. Spre deosebire de 
alte suferinţe şi dureri poate nu la fel de mari - dar care durează, fără 
vreo şansă de alinare, toată viaţa. 

în al cincilea rând, pentru că în situaţia dată toţi suntem la fel 
de singuri, şi cel dispărut şi cel care îi deplânge dispariţia. 

Şi, în fine, pentru că o strângere de mână sau o îmbrăţişare 
mi se par mai elocvente decât cele mai meşteşugite cuvinte, iar 
punctualitatea unui preşedinte mai valoroasă decât orice panegiric. 
(De altfel, la slujba de la Biserica Amzei nu s-a rostit nici un discurs, 
iar prestaţia celor patru preoţi a fost, printre altele, demnă de un 
cvartet vocal profesionist; a fost, să mă ierte fraţii mei regăţeni - mai 


9 



temperamentali şi mai extravertiţi - exact ca o înmormântare de pe la 
noi, din Ardeal, atât ca şi durată, cât şi ca şi „interiorizare”). 

Să fiu bine înţeles: nu mă ridic împotriva obiceiurilor, 
tradiţiilor, gesturilor de compasiune, cinstire sau doar politeţe; n-am 
făcut altceva decât să expun un punct de vedere pur personal şi să 
încerc să-mi justific atitudinea. 

Cât priveşte pagina aleasă, motivele principale sunt două: 

- o viaţă întreagă mi-a plăcut să stau în banca mea (care, 
întâmplător sau nu, a fost, de regulă, mai în spate) şi mi-a displăcut - 
profund - să mă vâr în faţă; 

- pe de altă parte, Adrian Riza a fost mult mai legat de Ardeal 
decât se ştie îndeobşte, drept care se va simţi acasă pe pagina 
respectivă - sub genericul care îi aparţine: „Ardealul - pământ 
românesc şi lacrima lui curată”. 

Ca să fiu sincer până la capăt, am vrut să mă rezum doar la cele 
câteva cuvinte din „Epilogul” ce încheie ciclul „Ce mai scriu 
«aliaţii»”, în care - consideram atunci - am spus tot ce era de spus 
(„restul fiind tăcere”). 

De ce m-am răzgândit? Pentru că ceea ce am citit pe „Pagina 
Cernită” (nu mă refer la unele texte convenţionale) nu m-a mulţumit 
întru totul. Au fost şi intervenţii de înaltă ţinută, de la oameni 
apropiaţi, care au spus, fiecare în felul ei, aproape tot ce era de spus. 
Aproape! (şi aici nu mă refer la relaţia cu Ardealul). Ceea ce s-a spus 
s-ar putea sintetiza în trei parametri principali: probitate, echilibru şi 
orizont (talent, vervă şi consecvenţă mai au şi alţii!). Probitate - la 
care Adrian Riza n-a făcut rabat niciodată, echilibru - pe care l-a 
păstrat cu o precizie de microbalanţă, şi orizont - care transforma, 
mai devreme sau mai târziu (cel puţin în ceea ce mă priveşte), orice 
dialog în monolog. Nu prin acaparare, ci prin copleşire! Ceea ce noi 
(eu) vedeam doar pe verticală, Adrian Riza vedea - la fel de bine - şi 
pe orizontală. Şi asta în orice perioadă istorică şi în orice domeniu. 
Uluitor şi fascinant! 

Dar nu asta am vrut să spun (şi am făcut-o, fireşte, doar 
pentru cititori), ci faptul că nimeni n-a amintit (încă) de inegalabilul 
său simţ al umorului şi de fabuloasa sa capacitate de a intra în pielea 
unui alter ego (precum un Garrick, de pildă, în cea a personajului 
interpretat), fiind în stare să scrie, distinct, în 4-5 sau chiar 6-7 stiluri 
diferite. Mi-aduc aminte de o discuţie cu un cititor fidel al 

„Timpului” - eminent medic şi, indiscutabil, un intelectual - care mi- 
a replicat, la un moment dat, că „Riza ca Riza, dar Răgătan şi 
Motorga sunt la fel de buni, dacă nu chiar mai buni”! 

Cât priveşte simţul umorului, poate nicăieri Adrian Riza nu 
era mai strălucitor decât în satiră şi pamflet. Folosind, fireşte, nu 
parul, ci floreta. Şi, totdeauna, fără urmă de răutate sau duşmănie. 
(Poate se va încumeta cineva, cândva, să adune într-un volum 
serialul „Vitrina cu opinii” - o veritabilă capodoperă a genului!) 

Şi încă ceva: capacitatea de a scoate ceva (ca să nu spun 
orice) şi din (aparent) piatră seacă. Mi se întâmpla, destul de des pe 
la început (prin 1990-91) să citesc un pasaj reprodus (în „Vitrină” - 
bunăoară) şi să zic: şi ce-i cu asta? După care urma disecţia, care se 
transforma în curând în autopsie, din textul cu pricina (aparent fără 
fisură) nemairămânând nimic în picioare: acelaşi Adrian Riza îl făcea 
praf şi pulbere! (Şi, ca să folosesc o expresie de cartier, „pe bune”!) 

Desigur, pentru cititorii neavizaţi, trebuie să subliniez că 
Remus Răgătan, Dumitru Motorga, Dan Bihoreanu, Ion Craioveanu 
etc. erau pseudonime ale aceluiaşi Adrian Riza, iar textele respective 
erau scrise de aşa manieră (diferită) încât numai un bun cunoscător al 
scrisului directorului revistei putea recunoaşte - pe ici, pe colo - câte 
o expresie sau construcţie care-1 trăda pe (unicul) autor. 

Cât priveşte amintita afinitate pentru Ardeal (deşi regăţean 
ca provenienţă, Adrian Riza a copilărit în Ardeal, reîntorcându-se în 
Regat abia după vârsta majoratului), pseudonimele însele vorbesc de 
la sine: Ion Craioveanu alias Dan Bihoreanu! Sau Remus Răgătan - 
răgătan însemnând, în dialectul bihorean al vremii, regăţean. 

Şi nu numai atât. Afinitatea era reciprocă. Este suficient să 
amintesc că după dispariţia regretatului Emil Bunea - directorul 
Mesagerului Transilvan - şi degradarea ziarului la statutul de 
promotor al jocului „Caritas”, condeiele de elită ale acestuia au venit 
în bloc la „Timpul-7 zile”, dacă ar fi să-i amintesc doar pe Tudor 
Dumitru Savu, Lelia Nicolescu, Petre Foma (şi, cu voia d-voastră, 
cel ce semnează aceste rânduri). 

Iată, aşadar, suficiente motive ca regretatul Adrian Riza să se 
simtă acasă, oricând (şi în orice ipostază), pe pagina pe care mi-a 
încredinţat-o cu ani de zile în urmă. 

Să dea Dumnezeu ca cele învăţate de la el să ne ajute să-i 
ţinem în viaţă, cum şi cât ne vor duce puterile, revista cu care s-a 
identificat în ultimii 14 ani. 

Acesta fiind singurul omagiu adevărat pe care 1-1 putem 

aduce! 

P.S. Cât priveşte pagina, cu care - mutatis mutandis - mă identific de 
ani de zile, ea va găzdui, începând cu numărul viitor al revistei, un 
nou ciclu - intitulat Antiromânismul „moderat” şi „radical”.* 


*Ciclu ce a devenit, în prezentul volum, „Antiromânismul pur şi 
simplu”. 

Congresul Spiritualităţii Româneşti 

(Alba Iulia, 28 XI - l’xil 2003) 

Promiteam, în capitolul precedent, debutul unui nou ciclu 
închinat antiromânismului, aşa cum răzbate acesta din presa de limbă 
maghiară din Ardeal (şi nu numai). 

Desigur, vor fi fiind unii care să mă acuze de „încremenire în 
proiect”, anchilozare în rutină, comoditate (în sensul de „variaţiuni 
pe aceeaşi temă) sau chiar de fixaţie monomană. 

Tuturor acestora trebuie să le spun că nu este vorba nici de 
rutină, nici de comoditate şi nici de vreo obsesie, iar fixaţia cu 
pricina este o veritabilă osândă. Şi nu numai din motivele pe care am 
încercat să le circumscriu intr-un număr anterior al revistei. 

Fireşte, aş prefera să scriu şi altceva despre Ardeal - sau 
numai altceva - dar nu pot! Şi nu pot - pentru că nu mă lasă alţii! Şi 
teamă mi-e că nu voi mai apuca acele vremuri în care amintita 
preferinţă să-şi găsească împlinirea. Sau măcar perspectiva acesteia. 
Drept care, cei ce mă onorează cu atenţia lor - aprobatoare sau nu - 
vor trebui să mă suporte ca atare. 

Logic, după cele de mai sus, ar trebui să urmeze primul 
episod al „Antiromânismului”. Ei bine, nu va urma! Şi nici măcar 
vreo „lacrimă” de Ardeal. Ba dimpotrivă! (De altfel, însuşi titlul 
capitolului era în măsură să mă trădeze de la început; şi nu numai 
titlul, ci şi - sau mai ales - intervalul de timp menţionat în subtitlu: 
cum să-ţi faci „lecţia”, dacă timp de patru zile te ocupi de cu totul 
altceva?) 

Ce-am căutat la Congresul Spiritualităţii Româneşti, şi încă 
în dublă calitate: de invitat şi de „ziarist acreditat”? M-am întrebat şi 
eu. Pentru prima ipostază - să se pronunţe alţii. Pentru cea de a doua, 
pot invoca o „circumstanţă atenuantă”: urbea în care îmi duc zilele se 
află la doar 30 de kilometri de Alba lulia! Cât priveşte „acreditarea”, 
mă tem că va trebui să scriu un reportaj. 

Terifiantă perspectivă! 

Pentru orice eventualitate, anexez un program al 
manifestărilor (care-şi va găsi loc, poate, pe vreo „coloană laterală” a 
revistei) şi un scurt - şi deosebit de frumos - discurs al IPS Andrei, 

arhiepiscop de Alba Iulia. în rest, parafrazând titlul unei cărţi („Arta 
de a nu scrie un roman”), voi încerca să nu scriu un reportaj. 

Deci, al 7-lea Congres al Spiritualităţii Româneşti (de ce 
doar al şaptelea - atunci când primul a fost în 1993?; pentru că sub 
„regimul Constantinescu” n-a mai avut loc niciunul, chestiunea fiind 
literalmente boicotată de către conducerea ţării!) organizat, pentru a 
doua oară consecutiv, în „capitala spirituală” a ţării: Alba Iulia. 

Pentru că mi-am propus - cu tot respectul pe care îl nutresc 
faţă de iniţiativă şi materializarea ei (este vorba de Congres - şi nu 
de reportaj!) - să-mi exersez „arta de a nu scrie un reportaj”, cu 
îngăduinţa cititorilor voi încerca să împărtăşesc impresii nu de pe 
scenă - ci din culise, nu din sală - ci de pe culoare, nu despre 
contacte sau manifestări oficiale - ci despre cele aleatorii sau ad-hoc, 
ocazionate de unele momente de respiro (acordate - sau însuşite 
„fraudulos”), itinerarii rătăcite, peripeţii şi aşa mai departe. De ce aşa 
- şi nu altfel? Fireşte, nu pentru că aş ţine morţiş să scriu un 
antireportaj, ci pornind de la convingerea că adevărata menire a 
acestor întâlniri este cunoaşterea reciprocă - în sensul cel mai larg 
(dar şi cel mai restrâns) al cuvântului, refacerea unor punţi pe care 
distanţa în timp şi spaţiu le-a rupt sau le-a făcut greu practicabile, 
regăsirea unui limbaj comun ori măcar coerent şi, nu în ultimul rând, 
aflarea adevărului despre unele realităţi care, din aceleaşi 
considerente de timp (istoric) şi spaţiu (nu numai geografic), ajung la 
destinaţie, nu de puţine ori, trunchiate sau chiar deliberat 
distorsionate şi răstălmăcite. Or, aşa ceva nu se poate realiza prin 
discursuri sau dizertaţii - ci numai prin dialog, prin relaţie de la om 
la om. 

Şi, la urma urmei, cele de mai sus pot fi perfect valabile şi în 
cazul unor distanţe sensibil mai mici, chiar şi în cazul a doi români 
trăitori în România - fiecare în alt colţ de ţară (ca să nu zic în altă 
„provincie istorică”), care se cunosc de mult graţie unor preocupări 
dacă nu comune - atunci (să zicem) adiacente şi care n-au avut 
timpul, pe parcursul anilor, să schimbe decât câteva cuvinte, 
ocazional. 

Pe de altă parte, nu pot nega nici un interes particular pentru 
ineditul sau pitorescul unor situaţii, nelipsite în asemenea ocazii. 

Să ne întoarcem, deci, la Congres şi la Casa de Cultură din 
Alba Iulia, incintă în care s-au desfăşurat majoritatea lucrărilor cu 

pricina. Aiudean fiind (prin adopţie) de aproape 40 de ani, am 
abordat „sala mare” printr-o scurtătură de mult ştiută, care ducea în 
culisele scenei. Unde, cu câteva minute înainte de deschiderea 
oficială a Congresului, un personaj local foarte important alerga de 
colo-colo, în spatele cortinei din fundal, cu o determinare demnă de o 
cauză la fel de importantă. - Ce faceţi dom’le, îl întreb? - Caut un 
scaun (sau fotoliu) potrivit pentru gabaritul şi greutatea lui Păunescu! 
(Mizez pe simţul umorului celor doi - în cazul în care, eventual, mă 
vor citi). 

Recunosc, cu toată ruşinea, că după vreo 30 de minute (de 
Congres) am ieşit în hol pentru un „respira” (de nicotină), unde am 
dat de 

alţi doi „dependenţi” - unul din ei român din Bulgaria. Din vorbă în 
vorbă, iese la iveală că „bulgarul” meu e din Vidin. La care, mă aflu 
în treabă şi îi spun celebrele versuri ale lui Păstorel Teodoreanu: 
„De-ar fi pe Dunăre să curgă vin / Aş vrea să fiu paşe la Vidin!”. Am 
avut aşa succes, încât a trebuit să i le scriu pe o carte de vizită, cu 
numele complet (şi real) al autorului, ba să şi plusez - pe post de bis 
- cu tot ce mai ştiam din repertoriul lui Păstorel (inclusiv cu „O 
splendidă Veronică...”, asta apropo de...integrarea europeană!). Dacă 
n-am discutat şi despre lucruri serioase? Ba da, de pildă, omul 
prefera ca loc de desfăşurare a Congresului Băile Herculane. De ce? 
Pentru că sunt mai aproape de Vidin! 

A doua zi urmau să aibă loc nişte deplasări „de 
documentare” la Blaj, Mănăstirea Râmeţ, Câmpeni şi Ţebea 
(probabil opţional câte un obiectiv, „integrala” reclamând, numai 
pentru deplasarea efectivă cu autocarul, cam două zile). Am optat, 
împreună cu un coleg din Capitală, pentru Râmeţ, urmând să-l iau cu 
maşina, la ora stabilită, din Cetate. Zis şi (mai puţin) făcut! Pentru că, 
a doua zi, după bunul obicei al locului, s-a ţinut o repetiţie generală 
pentru 1 Decembrie. Drept care - deşi am încercat pe patru rute 
diferite - n-am fost în stare să mă apropiu de „Platoul Romanilor”, 
peste tot fiind instalate baraje ale poliţiei (civile şi militare). Degeaba 
invitaţie, degeaba ecuson, degeaba legitimaţie de presă! Până la urmă 
a trebuit să las maşina şi să fac pe jos vreun kilometru, pentru a 
ajunge - cu întârziere, bineînţeles - la locul stabilit. Unde n-am mai 
găsit pe nimeni. Ce să fac? Mi-am zis că omul meu a plecat la Râmeţ 
cu autocarul, şi măcar la întoarcere să-l aduc în condiţii de confort 

sporit. Plec la mănăstire. Nimeni! Peste vreo oră apar două 
microbuse cu „congresişti”. Omul meu nicăieri! S-o fi dus la Blaj, 
mă gândesc. Ce să fac, însă, cu congresiştii? Maica stareţă (din 
neamul lui Onisifor Ghibu) bolnavă, iar ghida mănăstirii plecată 
pentru rezolvarea unor urgenţe stomatologice. Cunoscând locul şi 
istoria lui - în lipsa măicuţei Filofteia - încep eu să fac pe ghidul 
improvizat, explicând, la un moment dat, unei doamne din Suedia 
(originară din România) că arhitectul a luat ca model mănăstirea 
Putna, mai ales în ceea ce priveşte acoperişul, dar că nu a preluat - la 
clădirea propriu-zisă - şi elementele de stil gotic regăsibile la Putna. 
Doamna respectivă, vădit interesată (şi confirmând cele auzite de la 
mine) dar oarecum derutată, mă întreabă, cu politeţea de rigoare, cine 
sunt, ce sunt? Negăsind altceva mai inspirat, îi răspund că sunt un 
localnic. 

La un moment dat, realizez că cei plecaţi la Blaj (distanţă 
aproximativ egală faţă de Alba Iulia) trebuie să se întoarcă la 
reşedinţa de judeţ pentru a lua masa. Mă uit la ceas, sar în maşină şi 
mă întorc la Alba. Unde, în fine, îl găsesc pe colegul meu, aşezat 
deja la masă, căruia trebuia să-i predau şi nişte materiale. „Alles gut 
- wie ende gut!”, spune neamţul. 

La ieşirea din restaurant de cine dau? De „suedeza” mea. Se 
uită mirată la mine: - Păi ce fel de localnic (râmeţean!) sunteţi? - 
Localnic în sens mai larg, îi răspund. Din vorbă în vorbă, află de la 
mine că noua biserică a Mănăstirii Râmeţ (cea veche datând din 
secolul XIV şi făcând cunoştinţă, mai târziu, şi cu tunurile lui 
Bukow!) a fost ridicată înainte de 1989, după ’89 neefectuându-se 
decât nişte finisaje şi frescele interioare. - Nu se poate! - Ba se 
poate, îi răspund, pentru că în România anilor respectivi, paradoxal 
sau nu, s-au construit şi biserici. Doar atât că cele dărâmate au fost 
de ordinul zecilor, iar cele construite de ordinul sutelor. (Fireşte, n- 
am avut timpul să-i explic mecanismul „paradoxului” şi n-o voi face 
nici în acest spaţiu; de altfel, n-am vrut nimic altceva, decât să 
subliniez un fapt real. Atât!) 

Desigur, ar mai fi multe de spus, multe de povestit. Poate cu 
altă ocazie. 

Chiar dacă am depăşit spaţiul alocat (anti)reportajului meu, 
câteva lucruri, cu orice risc, mai trebuie spuse. 

O dată, că am cunoscut nişte oameni minunaţi, inclusiv tineri 
(sau foarte tineri) - din ţară sau de peste hotare. 

In al doilea rând, că - participând la secţiunea „Biserica şi 
rolul ei în apărarea unităţii neamului” - m-am convins că Biserica 
Ortodoxă, nu numai prin clerul consacrat, ci şi prin viitorii slujitori ai 
credinţei strămoşeşti pe care îi creşte în instituţiile sale de învăţământ 
confesional, continuă să fie, de departe, principalul factor de 
coeziune şi independenţă al neamului şi, în egală măsură, păstrătorul 
cel mai autentic şi mai autorizat al spiritualităţii şi limbii române. 

Şi, în fine, că, după părerea mea, cel mai important moment 
al Congresului Spiritualităţii Româneşti a fost lansarea unei cărţi de 
istorie, prima care face lumină în „întunecatele” secole IV-X (ca să 
nu spun IV-XIII), secole în care întunericul a fost (şi este) deliberat 
întreţinut de către „prietenii” noştri interesaţi în a ne contesta 
autohtonitatea şi continuitatea pe meleagurile Ardealului. Cartea se 
intitulează „Românii şi «maghiarii» în «Grădina Maicii Domnului»” 
şi aparţine istoricului militar Dr. Mircea Dogaru. 

O carte care ar trebui să ajungă sub ochii fiecărui român! 

P.S. Aflu, cu oareşcare jenă - dar şi cu amuzament - că „suedeza” 
mea este un reputat arhitect! 

P.P.S. Pentru a doua oară (consecutiv) cineva îmi fură steagul 
tricolor de pe casă - arborat cu ocazia Sărbătorii Naţionale. 

Semne bune (şi „europene”) anul are! 

Antiromânismul „moderat” şi „radical” 

De ce antiromânism? Pentru că într-o perioadă în care 
„antimaghiarismul” (nemaivorbind de alte anti...isme) este ceva la 
ordinea zilei - dacă nu prin realitatea fenomenului, măcar prin 
nesfârşita lui invocare - credem că a sosit vremea să impunem şi 
termenul de antiromânism, al cărui drept la existenţă şi recunoaştere 
are o acoperire incomparabil mai consistentă, atât în istorie, cât şi în 
realitatea prezentului. 

Şi când spunem istorie nu ne referim, fireşte, la valurile 
migratorii ce s-au succedat timp de peste un mileniu, ci la o Europă 
mai aşezată, în care românii (şi ţările lor) au ajuns - prin spaţiul 
geografic pe care-1 ocupau, prin identitatea lor aparte din mai toate 
punctele de vedere, prin rădăcinile ce se pierdeau în negura 
preistoriei şi prin miraculoasa vocaţie pentru supravieţuire ce le-a 
fost hărăzită - să incomodeze din ce în ce mai evident interesele 
expansioniste a trei imperii. Situarea românilor la confluenţa acestor 
interese le-a transformat, practic, istoria într-o nesfârşită luptă pentru 
supravieţuire - dusă cu toate mijloacele, dintre care n-au lipsit nici 
confruntările armate, luptele de gherilă, răscoalele etc., dar, după 
cum era şi firesc în condiţiile date, nici replierile, compromisurile sau 
chiar dependenţa parţială de diferite „înalte Porţi”. 

Desigur, în Ardeal (pentru că de el ne ocupăm cu precădere) 
a fost o situaţie aparte, pe care am încercat s-o zugrăvim în tot ceea 
ce am scris în ultimii 14 ani - cu referiri la toate etapele distincte din 
istoria provinciei. Nicăieri în spaţiul carpato-danubiano-pontic 
antiromânismul n-a fost mai manifest, mai organizat şi mai 
consecvent decât în Ardeal. A fost, secole în şir, o politică de stat, cu 
ideologi, strategii elaborate, structuri speciale de finalizare etc., toate 
acestea existând şi funcţionând nu subversiv, ci la lumina zilei şi sub 
protecţia legii. Argumente? Geme istoria de ele, de la „Unio Trium 
Nationum” sau „Tripartitul lui Verboczy” şi până la „Legea de 
maghiarizare a numelor de familie româneşti (Telkes)” sau „Legea 
învăţământului” a lui Apponyi. Am vorbit despre toate acestea (şi 
multe-multe altele) şi nu vom reveni asupra lor. De altfel, ne 
interesează, în cazul de faţă, antiromânismul post-decembrist, cu 
precădere cel ce înfloreşte de vreo câţiva ani încoace. La urma urmei, 

tot ceea ce am scris în ultimii cinci ani („Istoria maghiaro-maghiară”, 
„Secesiunea Ardealului”, „Chestiunea Transilvaniei versus Problema 
transilvană”, „Mişcarea Revizionistă Maghiară” sau recent încheiatul 
ciclu - „Ce mai scriu aliaţii”) nu reprezintă altceva decât prezentarea 
diverselor ipostaze ale aceluiaşi antiromânism. Ca atare, o eventuală 
„integrală” nici n-ar putea purta vreun titlu mai potrivit 
decât cel în discuţie. 

Să nu se sperie nimeni - nu intenţionăm să producem vreo 
„carte a cărţilor”! Noul ciclu e nimic altceva, decât o continuare a 
monitorizării presei de limbă maghiară (şi nu numai). Nu numai, 
pentru că antiromânismul zburdă în neştire şi în presa românească - 
scrisă sau electronică - în cele mai variate ipostaze (vom reveni). 

De ce antiromânism „moderat şi „radical”? In cazul presei de 
limbă maghiară credem că nu mai este necesar să dăm explicaţii. In 
ceea ce-i priveşte pe români (dacă le putem spune aşa?!), putem 
recurge la exemplificări. De pildă, „M-am săturat de România” (apud 
Sabin Gherman) este o expresie „radicală” a antiromânismului, pe 
când ce s-a scris, de exemplu, despre 1 Decembrie 2003 în mai toată 
presa centrală, poate fi considerată o expresie „moderată” a acestuia. 

Bine-bine, vor spune unii, dar cum stăm cu ghilimelele? în 
ciclul recent încheiat am demonstrat cu suficiente argumente, 
credem, că în cazul aşa zişilor moderaţi şi radicali din UDMR 
ghilimelele sunt pe deplin justificate şi - pe cale de consecinţă - şi în 
ceea ce priveşte raportarea acestora la fenomenul antiromânismului. 
Iar privitor la varianta românească, ghilimelele respective le 
considerăm la fel de justificate, pentru că între cele două exemple 
contrapuse noi nu vedem, la urma urmei, nicio diferenţă de fond. Ce 
deosebire - de esenţă, nu de formă - există între a batjocori Ziua 
Naţională a României sau a declara, într-un manifest, că te-ai săturat 
de România? 

Ce fel de batjocură? Păi, să revedem titlurile din 2 decembrie 
de pe prima pagină a cotidianelor centrale: 

- „De la solemn - la fasole cu ciolan” (Monitorul de Bucureşti); 

- „1 Decembrie - paradă şi câmaţi” (Jurnalul Naţional); 

- „Ţuica şi fasolea au asigurat participarea la Ziua Naţională” (Ziua); 

- „Ziua Naţională - sub ocupaţie pesedisto-militară” (Curentul); 

- „Fasolea - mai tare decât tehnica militară” (Ziua). 

Şi aşa mai departe... 

Nu este vorba de batjocură? Ba este, şi - slavă Domnului - 
putem da şi exemple de normalitate: 

- „Cetatea Marii Uniri în haine de sărbătoare” (Ulpia Jurnal); 

- „Ieri, la Alba Iulia, într-o atmosferă de autentică sărbătoare 
patriotică şi naţională, ROMÂNII S-AU SIMŢIT CA ACASĂ ÎN 
CETATEA MARII UNIRI” (Unirea) 

Exemple de normalitate ar mai fi ele, dar, fireşte (şi din 
păcate),predomină anormalitatea. 

Şi, ca să termin cu aprecierile de „preambul”, să vedem ce 
apare în presa de limbă maghiară, tot la data de 2 decembrie: 

- în Româniai Magyar Szo (cel mai „moderat” ziar udemerist) 
nimic, dar absolut nimic, nici pe prima, dar nici pe celelalte şapte 
pagini! 

- în Erdelyi Naplo (cea mai „radicală” publicaţie) ne reţine 
atenţia un singur titlu: „N-avem ce sărbători de 1 Decembrie”! 

Există vreo diferenţă? Noi am zice că „moderaţii” au 
procedat chiar mai radical decât „radicalii”. 

Acestea fiind spuse, să trecem la cel mai flagrant exemplu de 
antiromânism (românesc - până la proba contrarie): atacul 
incalificabil la adresa lui Raoul Şorban, din Evenimentul Zilei (21 
noiembrie 2003). 

De ce incalificabil? Nu pentru că Raoul Şorban este unul 
dintre cei mai autentici români pe care neamul nostru ni l-a dăruit în 
ultimii 90 de ani. Nu pentru că este un martor viu şi activ al uneia din 
cele mai zbuciumate perioade - cu împliniri şi neîmpliniri - a istoriei 
anilor respectivi. Nu pentru că este, înainte de toate, un OM de 
recunoaştere internaţională. Nu pentru că este ultimul român căruia 
ar trebui să i se caute nod în papură. Nimic din toate acestea. Nu ne¬ 
am propus să-l apărăm: o va face singur - dacă (şi cum ) va crede de 
cuviinţă. Incalificabilă este scriitura în sine - prestaţia celor trei 
scribi care au comis-o! 

Să începem cu titlul: „Raoul Şorban, turnătorul din casa lui 
Lucian Blaga”. Fals, tendenţios şi manipulatoriu! Nu este vorba de 
casa lui Lucian Blaga, ci de cea a lui Tudor Bugnariu - comunist 
notoriu - cu care Dorii Blaga, fiica poetului, s-a măritat împotriva 
voinţei tatălui său. (De altfel, în 1964 - anul în care ar fi început 
pretinsa turnătorie - Lucian Blaga era mort deja de trei ani!!!) 

Să mergem mai departe: 

- în articol nu apare niciun document, nicio referire expresă la vreun 
document oficial sau măcar la numărul de înregistrare al acestuia; 

- totul este construit pe afirmaţii ale d-nei Dorii Bugnariu (născută 
Blaga); 

- aşa zisa replică a d-lui Raoul Şorban, inserată - vezi Doamne - din 
motive de fair-play şi de „audiatur et altera pars” la sfârşitul 
articolului, este vizibil construită în aşa fel încât să nu fie 
convingătoare, fiind, după toate probabilităţile, rezultatul unor 
întrebări puse la telefon (nonagenarul profesor aflându-se la Cluj - şi 
nu la Bucureşti) şi fără ca „incriminatul” să cunoască, la acea dată, 
conţinutul textului ce urma să apară în paginile „Evenimentului” 
(nemaivorbind de alte „amănunte” din recuzita contrafacerilor 
gazetăreşti, singurele la care se pricep, cât de cât, autorii articolului 
denigrator). 

De ce contrafaceri? Sau este vorba de ignoranţă crasă şi 
tembelism? Hai s-o luăm şi aşa. 

Stimaţi „gazetari” Pora, Şercan şi Soica, pe ce lume trăiţi? 

Câţi ani aveaţi la vremea respectivă, sau măcar eraţi născuţi? 

De unde şi de la cine aţi învăţat istoria perioadei respective - 
şi mai ales a celei premergătoare?? 

Cine şi ce erau cei epuraţi în anii la care vă referiţi? 

Când au fost puse la index, întemniţate şi în bună măsură 
exterminate valorile autentice ale românilor şi românismului - în 
toate domeniile - după, sau înainte de 1964? 

Ce au fost şi a cui politică o făceau beneficiarii regimului 
comunist de dinainte de 1964? 

Dacă chiar nu cunoaşteţi răspunsul corect la întrebările de 
mai sus (deşi mă cam îndoiesc), să încerc să vă lămuresc: 

- epurările (şi tot ce le-a succedat) au început nu în 1964, ci, odată 
cu preluarea efectivă a puterii de către comunişti, prin 1947-’48, 
culminând cu începutul anilor ’50; 

- această putere comunistă a fost de sorginte NKVD-istă, iar ţinta ei 
principală era anihilarea şi distrugerea a tot ce era românesc şi 
transformarea României într-o colonie sovietică - viitoare Republică 
Socialistă Sovietică Românească, în cel mai bun caz (existând şi alte 
variante mult mai nefaste - dacă ar fi să amintesc doar de celebrul 
„Plan Valev” - care urmăreau, practic, lichidarea României ca stat); 

- distrugerea elitei intelectuale şi politice româneşti asta viza, ea 
nefiind decât un mijloc prin excelenţă; 

- beneficiarii acestei perioade erau în majoritatea lor străini, iar cei 
români (şi autohtoni) nu pot fi calificaţi decât ca trădători, ca şi 
complici ai forţelor de ocupaţie şi sovietizare; 

- 99 la sută din samavolniciile şi crimele care au anihilat şi decimat 
elita intelectualităţii româneşti s-au petrecut înainte de 1964; 

- singura comunitate etnică din România care a colaborat - de la 
început şi în bloc - cu ocupantul sovietic şi cu structurile comuniste 
aferente a fost cea a maghiarilor din Ardealul de Nord, în speranţa 
unui status quo în ceea ce privea viitoarea apartenenţă a acestuia; 

- în condiţiile date, singura cale de emancipare de sub jugul sovietic 
era virarea spre un regim naţional-comunist capabil - cu 
compromisurile de rigoare - să salveze România şi românismul (ne 
referim, fireşte, la o cale realistă - şi nu utopică!); 

- în 1959 trupele sovietice părăsesc România - caz singular în 
„Lagărul Socialist”; 

- la începutul anilor ’60 pleacă şi toţi comisarii şi consilierii 
(inclusiv cei din KGB!); 

- în 1964 s-au deschis porţile închisorilor, iar cei a căror „vină” a 
fost antisovietismul au fost reabilitaţi. 

în lumina celor de mai sus, „epuraţii” din 1964-1965, în 
speţă cei ce ocupau funcţii importante şi se bucurau de toate 
onorurile, nu puteau fi decât comuniştii pro-sovietici, promotorii 
debarcatei linii NKVD-iste. Or, Tudor Bugnariu era un comunist de 
această factură, cu vechi state de funcţiune (încă din ilegalitate). 

De altfel, chiar d-na Dorii Bugnariu declară senin că, cităm: 
„Criticile pe care Bugnariu le aducea regimului (naţional-comunist! - 
n.n.), convingerile sale ideologice fiind cunoscute şi asumate, erau 
cu atât mai deranjante pentru comunişti şi Securitate”. 

Mai trebuie să subliniem care erau „convingerile ideologice” 
(„cunoscute şi asumate”) ale lui Tudor Bugnariu, care deranjau 
Securitatea în 1964-1965? 

Ne putem întreba doar - în condiţiile date - ce nevoie mai 
avea Securitatea de informatori în cazul lui T. Bugnariu? 

De altfel, după cum rezultă din cele ce urmează (cităm): 
„(Bugnariu - n.n.) s-a arătat îngrijorat de faptul că poziţia adoptată 
de partid pe linie statală faţă de URSS este interpretată de majoritatea 

intelectualilor drept o poziţie ostilă faţă de sistemul politic din 
URSS”. 

Va să zică, Tudor Bugnariu se ridica împotriva emancipării 
de sub statutul de colonie sovietică şi pentru continuarea sovietizării 
(citeşte: deznaţionalizare, rusificare etc. - modelul cel mai la 
îndemână fiind, astăzi, Republica Moldovenească!)!!! 

Acceptând faptul că Securitatea n-ar fi ştiut despre 
convingerile şi activitatea prosovietică a lui Bugnariu (ceea ce soţia 
lui contrazice explicit şi public!) - trebuia „turnată” sau nu o 
asemenea convingere şi activitate care, în condiţiile date, nu putea fi 
considerată decât ca profund antiromânească?! 

Să răspundă cititorii şi istoria la cele de mai sus. 

O palmă usturătoare pe obrazul UBB şi al 
Ardealului 

Aflăm, din presă, că Universitatea Babeş-Bolyai din Cluj- 
Napoca i-a decernat titlul de Doctor Honoris Causa academicianului 
maghiar Glatz Ferenc: 

„In Aula Magna - plină până la refuz - istoricul maghiar 
Glatz Ferenc a devenit doctor honoris causa al Universităţii Babeş- 
Bolyai. Profesorul din Ungaria a fost salutat şi prezentat 
auditoriului - în numele Senatului universităţii clujene - de către 
rectorul Andrei Marga, activitatea ştiinţifică a acestuia fiind 
apreciată de profesorul Csucsuja Istvăn. Glatz a precizat, în 
cuvântul său, că disensiunile etnice periclitează competitivitatea 
zonei atât în ceea ce priveşte productivitatea, cât şi pe tărâm 
cultural. «Astăzi deja prevalează interesele comune asupra celor 
divergente, în relaţiile dintre micile naţiuni ale Europei Centrale şi 
de Est. Intelectualii - cu precădere cei angajaţi în cercetare - sunt 
primii chemaţi să recunoască interdependenţa naţiunilor trăitoare în 
perimetrul respectiv», a mai afirmat Glatz Ferenc. ” 

De ce ne interesează chestiunea în sine şi de ce am reprodus 
(de pe prima pagină a cotidianului Kronika nr. 268/19 noiembrie 
2003) informaţia respectivă (însoţită şi de o fotografie în care toată 
lumea aplaudă - în plin extaz - momentul decernării)? 

Din mai multe motive. O dată, pentru că d-1 Glatz este o 
veche cunoştinţă a noastră (şi a celor ce ne-au citit în ultimii 7-8 ani) 
- opera acestuia (în speţă cea privitoare la naţiunile din aşa zisul 
bazin caipatic) fiindu-ne mai mult decât cunoscută. 

în al doilea rând, pentru că ne întrebăm - cu temei - dacă, cu 
excepţia d-lui Csucsuja şi a altor colegi de specialitate (şi etnie) a 
acestuia, cei ce s-au înghesuit, în Aula Magna, pentru a decerna 
înaltul titlu (sau doar pentru a aplauda decernarea lui) cunosc, la 
rândul lor, respectivul segment al operei d-lui Glatz? Şi dacă da, 
înaltul titlu a fost acordat (şi) pentru acesta?! 

în al treilea rând, pentru că cele câteva cuvinte reproduse din 
discursul d-lui Glatz conţin nişte trimiteri care ar putea pleda pentru 
o reorientare regionalist-autonomistă a istoricului maghiar. 

Şi, în fine, pentru că - dacă aşa stau lucrurile - acordarea 
înaltei distincţii ar putea fi interpretată ca o raliere, mai mult decât 
îngrijorătoare la acest nivel, la conceptul „modelului regional 
transetnic” - singurul care ar putea să reprezinte un pericol real 
pentru ÎNTREG Ardealul! 

Cine (şi ce) este d-1 Glatz Ferenc? Este nu numai istoric, 
profesor 

universitar, academician, dar şi conducător al Departamentului de 
istorie al Academiei de Ştiinţe din Ungaria, ba chiar şi preşedinte al 
acestui for suprem, de ani buni de zile. Calitate oficială care îl 
plasează, ca reprezentativitate şi responsabilitate, în vârful piramidei 
istoriografiei maghiare. 

Să vedem ce-a patronat, ce-a scris şi ce-a declarat d-1 Glatz 
de la înălţimea respectivei posturi, cea de preşedinte al Academiei de 
Ştiinţe din Ungaria. 

Ce-a patronat? De pildă, elaborarea şi editarea celebrei 
„Istorii a Ardealului” (în trei volume) apărută în 1986, precum şi 
ediţia prescurtată a acesteia - „Scurta Istorie a Ardealului” - editată 
în 1989 şi reeditată în 1993 (toate apărute în Editura Academiei!). 

Ce conţin aceste volume? Toate tezele roesleriene şi 
neoroesleriene, care contestă etnogeneza şi continuitatea noastră în 
spaţiul carpato-danubiano-pontic şi afirmă că primele „infiltraţii” 
româneşti (valahe) la nord de Dunăre (inclusiv în Ardeal) s-ar fi 
produs pe la sfârşitul veacului al XlII-lea, deci la aproape 400 de ani 
de la descălecatul lui Almos şi Aipad şi după secole de existenţă a 
regatului maghiar catolic!!! Volume care, printre multe altele, mai şi 
califică Trianonul drept „tratat imperialist de pace, care conţine grave 
nedreptăţi naţionale”!!! 

Ce-a scris d-1 Glatz? De pildă, „Revenirea la Martie” 
(„Ujrakezdesek - Mârciusok”) - un eseu de istorie comparată (apărut 
în Româniai Magyar Szo nr. 1613-1614/25-26 martie 1995) în care 
ni se propune o paralelă între realităţile din imperiul Habsburgic la 
jumătatea secolului XIX şi cele de astăzi din aşa numitele state 
succesoare, în ceea ce priveşte situaţia minorităţilor naţionale, 
aspiraţiile legitime ale acestora şi repercusiunile tragice care au 
sancţionat - şi vor sancţiona - obtuzitatea celor chemaţi să le 
satisfacă. în acest sens, d-1 Glatz face referiri la situaţia şi cerinţele 
minorităţii maghiare din România, încercând acreditarea ideii că 

nesatisfacerea pretenţiilor acesteia va avea urmări comparabile cu 
revoluţia din 1848 sau cu prăbuşirea imperiului Habsburgic. 

Care sunt aceste pretenţii? Ne lămureşte un titlu de 
subcapitol: „Modificarea graniţelor”! Care graniţe? Cele trianonice, 
evident! Cităm: 

„A urmat explozia: 1920. Când marile puteri învingătoare în 
războiul mondial au parcelat Imperiul Habsburgic şi cel Otoman. 
(...) 1947: Conferinţa de Pace reconfirmă graniţele trianonice. 
Pentru că tratatele de pace şi graniţele depind fie de forţa militară a 
statului, fie de abilitatea conducătorilor săi, fie de voinţa marilor 
puteri. ”Nu este suficient de limpede şi de edificator? Să vedem 
atunci ce-a declarat, în viu grai, acelaşi domn Glatz, de pildă la 
emisiunea din 9 februarie 1997 a postului maghiar de televiziune 
Duna TV, în cadrul unei „mese rotunde”, în compania altor doi 
istorici - tot profesori universitari şi academicieni (Ormos Măria şi 
Romsics Ignâcz): 

„In Europa Centrală şi de Sud-Est graniţele naţionale şi 
cele statale nu s-au suprapus niciodată, iar în cazul Ardealului 
principiul naţional este imposibil de aplicat. Statele succesoare, 
apărute după destrămarea Austro-Ungariei şi menţinute şi după AŞA 
ZISA (s.n.) Conferinţă de Pace de la Paris, sunt tot state 
multinaţionale, ALCĂTUIRI ARTIFICIALE (s.n.) care în loc să 
rezolve tensiunile interetnice le-au amplificat. La Trianon şi la 
Versailles învinşii au fost pedepsiţi, iar în 1947, la Paris, ipocrizia şi 
fuga de răspundere, pe de o parte, şi, pe de altă parte, teama de 
situaţia nerezolvată a propriilor minorităţi naţionale i-au determinat 
pe occidentali să opteze pentru un status quo. DAR NIMENI SA NU- 
ŞI IMAGINEZE CĂ O NEDREPTATE DE ASEMENEA PROPORŢII 
POATE DURA O VEŞNICIE!’' (s.n.) 

De această dată este suficient de clar şi de tranşant? 

Iar acestui revizionist notoriu, acestui duşman declarat al 
suveranităţii şi integrităţii teritoriale a României (dar şi al ordinii 
europene şi al Occidentului!) Universitatea Babeş-Bolyai din Cluj- 
Napoca - în frunte cu rectorul Andrei Marga - îi decemează titlul de 
Doctor Honoris Causa?!! 

Felicitări! 

Oare onoratul Senat al universităţii clujene chiar nu ştie cu 
cine are de-a face? Este posibil? (Mai ales în situaţia în care noi am 

reprodus doar o infimă parte din „opera” împricinatului!). Sau este 
vorba, într-adevăr, de o recentă reorientare regionalistă a d-lui Glatz 
şi de o „ieşire cu daruri” în întâmpinarea acesteia? (Ceea ce, fireşte, 
nu schimbă cu nimic datele problemei privitor la unitatea şi 
suveranitatea României!). Ce spune, în fond, istoricul maghiar în cele 
câteva fraze reproduse? O dată, că „disensiunile etnice periclitează 
competitivitatea zonei atât în ceea ce priveşte productivitatea, cât şi 
pe tărâm cultural”. Despre ce zonă este vorba? Despre Ardeal (că 
doar în „capitala” acestuia îşi ţine spiciul d-1 Glatz) şi - în sens mai 
larg - despre „bazinul carpatic”, restul fiind la sud şi sud-est de 
Ungaria. Pe de altă parte, istoricul maghiar vorbeşte despre „micile 
naţiuni ale zonei” şi interesele lor convergente. Ce fel de naţiuni 
mici? în „bazinul carpatic” - luat ca atare - toate sunt mici: ungurii, 
slovacii, rutenii (din Ucraina subcaipatică), românii (din Ardeal), 
sârbii (din Voievodina), nemaivorbind de alte naţii existente pe 
teritoriul numit (eufemistic) astfel. Bine-bine, vor spune unii, dar 
Ardealul ţine de România iar românii (din România) sunt 23 de 
milioane: de unde şi până unde naţiune mică? Hic iacet lepus! Dar 
mai bine să reproducem şi restul textului: „Astăzi deja prevalează 
interesele comune asupra celor divergente, în relaţiile dintre micile 
naţiuni ale Europei Centrale şi de Est. Intelectualii - cu precădere cei 
angajaţi în cercetare - sunt primii chemaţi să recunoască 
interdependenţa naţiunilor (mici - n.n.) trăitoare în perimetrul 
respectiv”. 

Altfel spus: micile naţiuni (fragmente de naţiune) trăitoare în 
perimetrul Ardealului se află în relaţii de complementaritate în baza 
unor vechi tradiţii economice şi culturale, recunoaşterea acestora şi 
renunţarea la disensiunile induse artificial reprezentând garanţia 
competitivităţii - inclusiv în ceea ce priveşte integrarea 
(central)europeană. 

Sună ca un manifest regionalist mai criptat, în care se poate 
lesne recunoaşte recuzita molnariană? Cât de bine! 

Să fi ajuns impetuosul hungarist Glatz sub influenţa 
hotărâtoare a politologului de la TLA? De ce nu? 

Bine-bine, vor spune iarăşi unii, dar cei din Senatul UBB n- 
au auzit nici de Molnâr Gusztâv - eminenţa cenuşie a 
regionalismului ardelean transetnic? Cum să nu audă, că doar le e 
coleg - în calitate de visiting profesor al universităţii?! 

Şi-atunci? 

Nu mai lungim vorba: d-1 Glatz Ferenc este un hungarist cu 
vechi state de funcţiune, un revizionist - reciclat sau nu pe modelul 
regional transetnic - care instigă public, inclusiv în presa de limbă 
maghiară din România, împotriva unităţii şi integrităţii teritoriale a 
statului român! 

Aşa stând lucrurile, cei ce l-au onorat cu înaltul titlu ar fi 
avut obligaţia morală să-i cunoască întreaga operă (mai mult sau mai 
puţin) ştiinţifică. 

Pentru că nu vrem să ne gândim la complicitate (ceea ce, în 
cazul dat, s-ar defini prin înaltă trădare!), apreciem acordarea titlului 
respectiv de doctor honoris causa drept un blam major pentru cei ce 
l-au acordat, drept o palmă usturătoare pe obrazul Clujului, al 
Ardealului şi al României!!! 

Mesaj „de-acasă spre acasă” despre 
autonomia Ardealului 

Iată, aşadar, că „radicalii” din UDMR s-au ţinut de cuvânt: 
EMNT (Erdelyi Magyar Nemzeti Tanâcs = Consiliul Naţional 
Maghiar din Ardeal - şi nu Consiliul Naţional al Maghiarilor din 
Transilvania, cum greşit se traduce în presa românească) a luat fiinţă 
înainte de încheierea anului 2003! 

De ce „radicalii” din UDMR? Pentru că până şi 
„excomunicatul” Tokes Lâszlo continuă să fie membru al UDMR, ba 
se mai şi declară „frate al Uniunii” (octombrie 2003 - Sf. Gheorghe) 
şi contează, în continuare, pe UDMR: „EMNT (CNMA - n.n.) a luat 
fiinţă pentru autonomie - şi nu în loc de sau împotriva UDMR; nu 
facem altceva, decât să îndeplinim Programul Uniunii!” (Declaraţia 
a fost făcută în 13 decembrie 2003, exact cu ocazia înfiinţării 
respectivului Consiliu - vezi Kronika nr. 289/15 decembrie 2003). 
Mai mult: trei dintre cei 18 membri ai EMNT sunt parlamentari 
UDMR (Pecsi Ferenc, Szilâgyi Zsolt şi Toro Tibor)! 

Cât priveşte amintita greşeală de traducere - nu este vorba de 
pedanteria noastră, ci de o chestiune de fond. De ce? Din două 
motive: 

- o dată, pentru că Erdely înseamnă Ardeal, iar acesta se compune 
din Transilvania, Banat, Crişana şi Maramureş; 

- în al doilea rând, pentru că nu este vorba de maghiarii din teritoriul 
respectiv, ci de Ardeal!!! 

De unde ştim? Aveţi puţintică răbdare - vorba lui conu 
Zaharia. Deocamdată doar atât, că până şi „moderatul” cotidian 
Kronika (289/15 decembrie 2003) titrează: „EMNT - Autonomia 
Ardealului până în 2007!” (şi nu autonomia „personală” sau 
„comunitară” a maghiarilor din Ardeal!!!). 

De ce până în 2007? Am mai spus-o (ca şi în cazul 
Transilvania - Ardeal) şi suntem nevoiţi s-o repetăm: autonomia 
(teritorială) cu pricina trebuie - musai! - realizată până la integrarea 
europeană a României, UE netolerând reglări de conturi (inclusiv - 
sau mai ales - teritoriale) între două state integrate (apud Bayer 
Zsolt). 

Desigur, am abordat, din varii motive, cu întârziere 
subiectul, dar avem tot timpul să ne ocupăm de el - temeinic şi 
gospodăreşte. De ce? Pentru că - vorba lui Szocs Geza - „nu este un 
sfârşit, ci un început!” Ne aflăm încă la începutul drumului - şi greul 
abia de-acum încolo începe! (nu pentru noi, fireşte, ci pentru ei!). 

Aşa stând lucrurile, ne-au luat-o alţii înainte, dar - slavă 
Domnului (este un punct de vedere personal şi egoist) - în acelaşi stil 
pompieristic şi rupt de contextul real, cu care ne-am obişnuit deja. Ca 
atare, subiectul rămâne pe mai departe plin de hăţişuri şi - având şi 
timp berechet - putem purcede cu metodă şi fără grabă la 
desţelenirea lui. Vom folosi, în acest sens, „schiţa de portret” (plină 
şi ea de stângăcii de diletant) apărută, sub semnătura Călinei 
Berceanu, în Adevărul din 15 decembrie 2003, „schiţă” pe care vom 
încerca s-o transformăm, prin corecturile şi completările de rigoare, 
într-un autentic „portret”. (Dacă ne gândim bine, ceea ce ne 
propunem va semăna mai degrabă cu munca unui restaurator în 
mozaic, obligat - prin schimbare, reaşezare, completare - să refacă o 
imagine bulversată în prealabil de către un neavizat). 

Ca de obicei, vom începe cu preliminariile. N-o vom pomi 
de la „Voievodina - octombrie 2002”, fireşte, ci de la o dată mult 
mai apropiată. (Doritorilor de preliminarii complete le putem 
recomanda „Epilogul” la recent încheiatul nostru ciclu: „Ce mai scriu 
«aliaţii»”.) Iată, de pildă, scrisoarea deschisă a episcopului Tokes - 
apărută în Erdelyi Naplo din 2 decembrie 2003 - pe care 
(bineînţeles) nimeni de la cotidianele noastre centrale n-a băgat-o în 
seamă şi în care se spune (poate) chiar mai mult decât s-a spus la 
şedinţa de constituire a EMNT din 13 decembrie: 

„Mesaj «de-acasă spre acasă» despre autonomia 
Ardealului'' 

„Adaptând (la actualele condiţii politice) celebrele versuri 
ale poetului exilat Wass Albert: destinatarul acestui mesaj este, în 
egală măsură, Ardealul şi Patria-mamă. Deci, «de-acasă spre acasă» - 
în ambele sensuri - este doar în aparenţă (şi pentru cei neavizaţi) o 
contradicţie în termeni. 

Apropiatul 1 decembrie ne evocă ruşinosul episod de anul 
trecut de la Hotel Kempinski, în care diplomaţia maghiară şi-a 
dezvăluit întreaga măsură a nevolniciei şi lipsei sale de demnitate 
naţională. Faţă de incalificabila autoumilire de care au dat dovadă 

-prin sărbătorirea la Budapesta a ruperii Ardealului de Ungaria - 
Guvernul Maghiar şi liderii UDMR, nu putem decât să ne exprimăm 
admiraţia pentru premierul român care, într-o singură zi, şi-a 
reprezentat interesele neamului, chiar dacă în detrimentul nostru, 
atât în capitala Ardealului, cât şi în cea a Ungariei. Adrian Năstase 
ne-a dat o lecţie de patriotism şi s-ar cuveni să-i urmăm exemplul. 

Această strălucită victorie diplomatică n-ar fi fost posibilă, 
fireşte, fără jalnica disponibilitate pentru compromis ce 
caracterizează diplomaţia maghiară. Pentru noi, însă, şampania 
consumată atunci şi acolo a însemnat ultima picătură care a umplut 
paharul: ne-am săturat definitiv de 

Trianon! Ungaria trebuie să termine pentru totdeauna cu «politica de 
vecinătate» ce poartă semnăturile lui Kâdâr şi Grosz! Iar UDMR trebuie să 
abandoneze definitiv politica defetistă de tip «neptunian»! 

Anularea Trianonului este o cerinţă naţional-politică ce nu 
mai poate suferi nicio amânare. Desigur, rezolvarea ideală ar 
reprezenta-o modificarea graniţelor. Chiar dacă anularea efectivă a 
acestora nu ne stă la îndemână, dispunem de două căi care - 
însumate - ar reprezenta un echivalent în acest sens: 
autodeterminarea părţilor de naţiune rămase în afara graniţelor 
trianonice, dublată de reunificarea transfrontalieră a naţiunii 
maghiare. (...) 

Conform Declaraţiei de la Cluj (1992) şi în baza 
Programului în vigoare al UDMR, autonomia nu este nici altceva şi 
nici mai puţin decât autoguvernarea în trei trepte a comunităţii 
maghiare din Ardeal, instituţionalizată şi consfinţită prin lege. 

Acest obiectiv este prevăzut nu numai în Programul UDMR, 
ci şi în Declaraţia Comună a Forumului Maghiaro-Maghiar din 5 
iulie 1996, care poartă semnătura atât a reprezentanţilor 
maghiarimii din afara graniţelor şi a guvernului Horn, cât şi pe cea 
a partidelor parlamentare din Ungaria - printre ele MSZP şi SZDSZ 
(actualele partide de guvernământ - n.n.). Declaraţie în care se 
precizează, explicit, că pentru păstrarea identităţii maghiarilor de 
dincolo de hotare, pentru fiinţa lor comunitară şi pentru rămânerea 
lor pe pământul natal sunt necesare, ca o condiţie sine qua non, 
autoguvernarea şi autonomia. (...) în acest sens, semnatarii sprijină, în 
consens, lupta pentru autonomie a comunităţilor maghiare din afara 
graniţelor, ca o expresie a egalităţii constituţionale a acestora. 

Având în vedere cele de mai sus, maghiarimea ardeleană 
invită UDMR să-şi respecte propriul Program. (...) 

De asemenea, îndeamnă Ungaria, Guvernul Ungar şi 
partidele politice maghiare să-şi onoreze obligaţiile asumate şi să 
sprijine, necondiţionat, aspiraţiile autonomiste ale maghiarimii 
rămase în afara graniţelor trianonice. 

Fără ţeluri comune, a vorbi despre unitate înseamnă o pură 
demagogie. Iar comunitatea ţelurilor înseamnă autoguvernarea 
părţilor de naţiune de dincolo de hotare şi realizarea unificării 
transfrontaliere a naţiunii maghiare. 

Pentru materializarea acestor obiective militează iniţiatorii 
EMNT (Consiliul Naţional Maghiar din Ardeal - n.n.). 

Iar mesajul meu nu este decât un imbold pentru realizarea 
cât mai grabnică a acestora. (...) 

Consiliul Naţional Secuiesc (şi nu al secuilor - n.n.) fiind 
deja alcătuit în octombrie, delegaţii aleşi din Ardeal şi Partium - 
împreună cu reprezentanţii Pământului Secuiesc - în 13 octombrie 
2003, la Cluj, vor înfiinţa Consiliul Naţional Maghiar din Ardeal. 

De 1 decembrie niciun ungur - conform unei tradiţii de dată 
mai recentă - nu mai ciocneşte cu şampanie. Să sperăm, în schimb, 
că vom avea toate motivele s-o facem în ziua istorică de 13 
decembrie! 

24 noiembrie 2003 episcopul Tokes Lâszlo 

Budapesta-Oradea preşedinte de onoare 

Iată, aşadar, (aproape) totul - ba chiar şi câte ceva pe 
deasupra! Si nu este vorba de disidentul-şef al UDMR şi nici de 
vreun preşedinte de onoare, ci de proaspăt unsul preşedinte în 
exerciţiu al Consiliului respectiv! 

Şi, bineînţeles, cotidianele noastre centrale - în frunte cu 
Adevărul - habar n-au şi habar n-au avut de mesajul pe care îl 
reproducem, datat 24 noiembrie şi publicat în 2 decembrie. Şi cum să 
aibă habar, atunci când la data respectivă (a doua zi după Ziua 
Naţională) s-au ocupat doar de „fasole cu câmaţi”, de „ocupaţia 
pesedisto-militară”, de „marea păzeală”, de „fasolea mai tare decât 
tehnica militară”, de „Iliescu-apare - semnalul dispare” etc., etc., etc. 

Drept care - aidoma mijloacelor de deszăpezire - 
respectivele cotidiane (onoare foarte rarelor excepţii) sunt luate 
totdeauna „prin surprindere” ori de câte ori se întâmplă ceva notabil 
în tabăra „radicalilor” (sau chiar şi a „moderaţilor”). De aici veşnica 
nedumerire şi mirare, de aici stilul pompieristic, de aici scoaterea din 
contextul real, de aici tratarea fenomenului ca pe un produs de 
„generaţie spontanee” etc. 

Că numai o dată pe an este 1 Decembrie - şi numai de 2 
decembrie îţi poţi bate joc de Ziua Naţională? 

Dar restul de 364 de zile? 

Că nu ştiţi limba? Angajaţi-vă măcar un singur om care s-o 
cunoască şi care să nu facă altceva decât să citească zilnic măcar 
două cotidiene de limbă maghiară, şi o dată pe săptămână Erdelyi 
Naplo. Ar fi arhisuficient. 

Sau este o chestiune minoră? 

Aşa o fi - dar nu şi pentru noi! Şi nu cred că vă va fi nici 
vouă mai bine dacă rămâneţi cu România Mică - cea din 1859! 

Dar dacă, totuşi, vă interesează soarta Ardealului şi ce se 
scrie în presa maghiară, mai există o soluţie înduioşător de simplă: 
citiţi Timpul - 7 
zile în România şi în lume! 

De zece ani traduc, săptămânal, tot ce merită tradus din presa 
de limbă maghiară. Şi n-o fac pentru mine! 

îmi cer scuze de la cititorii fideli ai revistei şi promit să 
revin, în episodul următor, cu cuvenitele comentarii. 

Cele două patrii ale ungurilor 


Am promis, în capitolul precedent, nişte comentarii la 
„Mesajul” fostului (şi actualului) preşedinte de onoare (şi nu numai) 
al (unei părţi) din UDMR. Că este vorba de o parte integrantă a 
UDMR am demonstrat-o în acelaşi capitol. Cât de mare este aceasta 
(după „avizaţii” de la Adevărul: 38 la sută) rămâne de văzut. Oricum, 
dacă (presupunând prin absurd) obiectivele EMNT privind 
„autodeterminarea” vor fi realizate, vom putea constata cu ochiul 
liber că respectiva proporţie este de 100 la sută. (Să sperăm că nu va 
trebui să plătim cu acest preţ convingerea celor sceptici!) 

De ce „prin absurd”? Pentru că refuzăm să credem că 
România - indiferent cine s-ar afla la conducerea ei - va accepta 
vreodată, chiar cu riscul neintegrării, o asemenea batjocură. Dacă 
„europenismul” celor dispuşi - vorba d-lui Paler - „să-şi lase 
identitatea naţională (şi demnitatea de om - am adăuga noi) la 
garderoba UE” va avea, vreodată, câştig de cauză, atunci va trebui să 
ne asumăm - cu toţii - „ruşinea de a fi români”!!! 

Să trecem, însă, la promisele comentarii - şi să începem cu 
titlul: „Mesaj «de-acasă spre acasă» despre autonomia Ardealului” 
(şi nu a „Ţinutului Secuiesc” - cum aiuria titrează Călina Berceanu 
în Adevărul din 15 decembrie 2003!) 

Ce înseamnă „de-acasă spre acasă” înseamnă că Budapesta 
şi Oradea, în 24 noiembrie 2003 (locul şi data lansării mesajului 
„pendulant”), se aflau - în viziunea episcopului Tokes - în aceeaşi 
ţară: Ungaria. Şi mai înseamnă că sintagmele „Nagy haza” (Patria 
mare) şi „Kiss haza” (Patria mică) - semnificând Ungaria şi Ardealul 
- nu sunt simple figuri de stil. (De altfel, în săptămânalul Erdelyi 
Naplo, pe pagina a doua, există două coloane paralele în care se 
relatează despre noutăţile din Ungaria şi din Ardeal, prima intitulată 
„Othon”, cea de a doua „Ithon”, ambii termeni însemnând acelaşi 
lucru: acasă; mai mult - pentru că simbolistica e mai subtilă - „ithon 
se foloseşte atunci când spui, de pildă, că eşti acasă, iar „othon” 
atunci când afirmi, de exemplu, că eşti aşteptat acasă: deci, Ardealul 
este aşteptat să se întoarcă acasă în Ungaria, fiind plecat puţin la 
plimbare!) 

Fleacuri! - vor spune unii. Tuturor acestora le-aş dori să le 
răsune în urechi - aşa cum îmi răsună mie (şi după 60 de ani) - 
lozinca „Piros, feher, zold - Erdely magyar fold!” (Roşu, alb şi verde 
- Ardealu-i pământ maghiar), lozincă ce flutura, în 1940, pe toate 
buzele (ungurilor)!!! 

Cât priveşte adineaori amintitul titlu din Adevărul, acesta 
mai conţine încă o greşeală, nu doar de traducere, ci şi de fond - 
privind denumirea Consiliului aflat sub preşedinţia lui Tokes. Nu mai 
intrăm în amănunte - ele fiind epuizate în capitolul precedent. Vrem 
doar să semnalăm faptul că articolul Călinei Berceanu încadrează o 
fotografie ce reprezintă „masa prezidiului”, iar deasupra capetelor 
celor cinci „cavaleri ai apocalipsei” atârnă un „banner” pe care se 
poate citi fără nicio dificultate: „Erdelyi Magyar Nemzeti Tanâcs” 
(Consiliul Naţional Maghiar din Ardeal) - şi nu Consiliul Naţional al 
Maghiarilor din Transilvania). Ceea ce denotă că nu numai Călina 
Berceanu, dar nimeni din redacţia Adevărului nu ştie o iotă 
ungureşte, toate materialele ce apar pe tema respectivă fiind preluări, 
fără nici o (posibilitate de) verificare - măcar a corectitudinii 
traducerilor! 

Să revenim, însă, la textul mesajului. Trecem peste 
„ruşinosul episod de la Hotel Kempinski”, căruia i-am consacrat, la 
vremea respectivă (decembrie 2002), un ciclu de articole. Reţinem, 
totuşi, următoarea frază: „Pentru noi, însă, şampania consumată 
atunci şi acolo a însemnat ultima picătură care a umplut paharul: ne¬ 
am săturat definitiv de Trianon!” 

Deci, Tokes şi ortacii, aidoma lui Sabin Gherman, s-au 
săturat nu numai de România, ci şi de Trianon. Aici, fireşte, trebuie 
să precizăm că saturaţia respectivă datează nu din 2003, ci este mult 
mai veche, ba am putea spune - sfidând (aparent) logica şi relaţia de 
cauzalitate - că este chiar pre-trianonică (Trianonul nefiind altceva 
decât o consfinţire a autodeterminării wilsoniene de la Alba Iulia din 
1918!). După cum, pretrianonic a fost şi atacul - cu viză 
recuperatorie - al lui Kun Bela asupra Ardealului, din 1919! Pe de 
altă parte, Diktatul de la Viena n-a fost rezultatul aceleiaşi saturaţii?! 

Că acolo ungurii n-ar fi avut nici un rol activ? Oare? Dar 
alianţa cu „Axa” ce viza? Dar tratativele secrete cu Stalin pentru 
împărţirea - după model polonez - a României (care au precipitat, 
din interese pur germane, diktatul)? 

Alte vremuri? Să fim serioşi! Ce-a fost Declaraţia de la Eger 
din 1991? Dar cea de la Debreţin din 1995? Din amândouă răzbătea 
(ca să folosim un eufemism) exact aceeaşi saturaţie şi tot 
convingerea că este vorba de ceva provizoriu! 

Ceea ce nu înseamnă, fireşte, că în 13 decembrie 2003, la 
şedinţa de constituire a Consiliului Tokes ar fi vorbit de „modificarea 
hotarului trianonic” (aşa cum susţine Călina Berceanu), atunci când 
n-a facut-o - explicit - nici în mesajul către „cele două patrii”, care a 
trecut total neobservat de către media românească! (De altfel, 
judecând după tot ce a apărut în presa de limbă maghiară din 
România, exprimarea lui Tokes de la şedinţa de constituire a coincis 
cu cea din mesaj şi, în linii mari, şi cu cea de la conferinţa de presă 
de după „constituirea” din 13 decembrie). 

Iată textul cu pricina: 

„Anularea Trianonului este o cerinţă naţional-politică ce nu 
mai poate suferi nici o amânare. Desigur, rezolvarea ideală ar 
reprezenta-o modificarea graniţelor. Chiar dacă anularea efectivă a 
acestora nu ne stă la îndemână, dispunem de două căi care - 
însumate - ar reprezenta un echivalent în acest sens: 
autodeterminarea părţilor de naţiune rămase în afara graniţelor 
trianonice, dublată de reunificarea transfrontalieră a naţiunii 
maghiare ”. 

N-am fost de faţă, dar nu credem că Tokes ar fi spus mai 
mult de atâta (nu că n-ar fi suficient şi ceea ce a declarat - pentru 
edificarea totală şi definitivă a oricărui sceptic). în schimb, d-nei (sau 
d-şoarei) Berceanu îi scapă (fără înflorituri - dar şi fără comentarii!) 
un alt pasaj - plin de semnificaţii şi confirmări. Citez din textul 
respectiv (Adevărul din 15 decembrie 2003): 

„Episcopul a început prin a spune că maghiarii au devenit tot 
mai puţini, făcând o paralelă între Trianon şi «calvarul maghiarilor 
rămaşi fără casă» şi revoluţia din 1989, când ar fi trebuit să fie 
punctul zero al mişcării pentru autonomie.” 

Iar distinsei ziariste pasajul respectiv nu-i spune nimic! Cum 
să-i spună, dacă n-o fi auzit nici de „revoluţia (iniţial - n. n.) central- 
europeană - şi pregătită din timp - de la Timişoara” (apud Molnâr 
Gusztâv), nici de implicarea ungară, nici de „războiul electronic” cu 
care s-a confruntat - pe toată zona de graniţă - Armata a IV-a 
Transilvania, nici de ediţia iniţială a „Proclamaţiei de la Timişoara” - 

în care figura autonomia teritorială regională etc., etc., etc. Şi, s-ar 
părea că nimeni de la Adevărul n-a prea auzit de cele de mai sus! 

Cât priveşte pasajul (din aceeaşi scriere) cu declaraţia 
atribuită lui Kover Lâszlo - „cea mai şocantă”, după părerea Călinei 
Berceanu - iarăşi trebuie să semnalăm aceeaşi crasă lipsă de 
informaţie: Kover n-a făcut altceva decât s-o plagieze pe Eva Maria 
Bârki. Despre ce este vorba? Despre „Scrisoarea deschisă” a juristei 
„austro-ungare” în care aceasta declara, textual, cum că: „Singura 
diferenţă dintre albanezii din Kosovo şi ungurii din Ardeal constă în 
faptul că aceştia din urmă nu ştiu să-şi ceară drepturile cu arma în 
mână”!!! 

In rest, s-ar părea că singura ameninţare reală - din punctul 
de vedere al d-nei (sau d-şoarei) Berceanu - ar consta în faptul că 
„simbolistica” respectivă i-ar putea asigura, din primul tur, un nou 
mandat de primar lui Gheorghe Funar! (Oare când veţi renunţa la 
această optică chioară şi tâmpă şi la reflexele patologice ce v-au fost 
induse??!) 

Să ne întoarcem la mesajul lui Tokes Lâszlo, care, orice s-ar 
spune, nu duce lipsă de coerenţă şi consecvenţă. Iată pasajul cel mai 
plin de substanţă şi de cea mai mare relevanţă în ceea ce priveşte 
concertarea „maghiaro-maghiară” şi „ungaro-ungară”: 

„Conform Declaraţiei de la Cluj (1992) şi în baza 
Programului în vigoare al UDMR, autonomia nu este nici altceva şi 
nici mai puţin decât autoguvernarea comunităţii maghiare din 
Ardeal, instituţionalizată şi consfinţită prin lege. 

Acest obiectiv este prevăzut nu numai în Programul UDMR, 
ci şi în Declaraţia Comună a Forumului Maghiaro-Maghiar din 5 
iulie 1996, care poartă semnătura atât a reprezentanţilor 
maghiarimii din afara graniţelor şi a guvernului (socialist! - n.n.) 
Horn, cât şi pe cea a partidelor parlamentare din Ungaria - printre 
ele MSZP şi SZDSZ (actualele partide de guvernământ - n.n.). 
Declaraţie în care se precizează, explicit, că pentru păstrarea 
identităţii maghiarilor de dincolo de hotare, pentru fiinţa lor 
comunitară şi pentru rămânerea lor pe pământul natal sunt 
necesare, ca o condiţie sine qua non, autoguvernarea şi autonomia. ” 

Iată, aşadar, că nu numai „conflictul radicali-moderaţi este o 
mascaradă cu tâlc, ci şi cel dintre Dreapta şi Stânga ungară, 
întâmplător, „măgăreaţa” a căzut, de fiecare dată, pe socialişti: în 

1996-’97, guvernul Horn a trebuit să bată în retragere pentru că era 
în joc integrarea în NATO a Ungariei (Summitul de la Madrid + încă 
un an de ratificări parlamentare), iar în 2003-2004, guvernul 
Medgyessy a trebuit (şi încă trebuie) să facă acelaşi lucru, fiind în joc 
integrarea în UE! 

Atât, şi nimic altceva!!! 

Iată, aşadar, „marele secret” al „conflictului” cu pricina! 

Desigur, dacă nu eşti în stare să vezi dincolo de vârful 
nasului sau îţi convine să te amăgeşti cu aparenţe - din cecitate sau 
comoditate iresponsabilă - poţi să dai crezare respectivelor 
„conflicte” şi să mizezi, în continuare, pe „pagubele colaterale” ale 
acestora şi pe avantajele iluzorii pe care ele ţi le-ar putea aduce. 

Din păcate, postura de „planton III” - care să strige 
DEŞTEPTAREA! - nu ne prea stă la îndemână (sau ne stă din ce în 
ce mai puţin). Aşa că nu ne rămâne altceva decât să ne luptăm în 
continuare cu „morile de vânt”, atâta timp cât o vom mai putea face. 
Şi vom avea unde. 

P.S. Oare cei care vorbesc de „atacurile demente la adresa României” 
ale lui Voronin nu văd nici o asemănare între acestea şi cele 
începute, încă în 1992, în presa centrală din Ungaria? Oare 
sintagma „ultimul imperiu din Europa” (fiind vorba de România!) 
- regăsibilă, identic, şi în „Magyar Nemzet” (10 iulie 1992) şi în 
„Erdelyi Magyarsâg” (trim. III 1992) nu le spune nimic acestora? 
Nici vechea intenţie (din 1940) de-a împărţi România între Ungaria 
şiURSS? 

O magistrală sinteză 


Vorbeam, în capitolul precedent - apropo de „atacurile 
demente la adresa României ale lui Voronin” - de o veche (şi 
secretă) intenţie ungaro-sovietică de a împărţi, după „model 
polonez”, România şi de a stabili graniţa comună pe arcul caipatic. 

Fireşte, cititorii vor fi aşteptând detalii. O sinteză magistrală 
a acestora poate fi găsită în cartea istoricului militar Mircea Dogaru - 
Românii şi „maghiarii” în „Grădina Maicii Domnului” - despre a 
cărei lansare afirmam, cu câteva capitole în urmă, că a reprezentat 
momentul cel mai important al Congresului Spiritualităţii Româneşti, 
carte ce face lumină în „întunecatele” secole IV-X (şi nu numai). Nu 
numai, pentru că la fel de bine este luminat şi secolul XX - şi cu o 
concizie care reclamă, ca unică soluţie firească, redarea in extenso a 
textului: 

„...In ceea ce priveşte România, interesat doar de petrolul 
său, de soarta comunităţii germane şi de potenţialul militar- 
strategic, în situaţia în care «Planul Barbarossa» era deja pus la 
punct (parcă pentru a demonstra că orice tentativă de unificare a 
Europei sfârşeşte prost atunci când decizia se reduce la doar două 
centre de putere) Hitler i-a dat, cu mărinimie, mână liberă 
asociatului său Stalin să dispună de teritoriile care nu-l interesau. 
Drept urmare, Rusia Sovietică a ocupat, în iunie 1940, România de 
N-E şi de Răsărit, însumând 50.500 kmp. şi 3.700.000 de locuitori 
supuşi rapid unui proces de purificare etnică prin metodele specifice 
genocidului şi a impus cedarea către eternul său satelit, Bulgaria, a 
judeţelor Durostor şi Caliacra, însumând 7.412 kmp. şi 410.000 
locuitori. 

In ceea ce priveşte Transilvania, cel mai nefast personaj al 
istoriei planetare, Adolf Hitler - despre care, culmea, încă avem voie 
să vorbim şi să-i analizăm faptele, spre deosebire de Mareşalul căzut 
sub incidenţa Ordonanţei 31/2002 - nu a agreat nici ideea cedării, 
nici ideea împărţirii ei. Nu din dragoste faţă de români, pentru că, 
pe de-o parte voia să folosească potenţialul lor militar, vitejia şi ura 
lor împotriva ocupantului bolşevic, promiţăndu-le recuperarea 
teritoriilor răpite, după bătălia finală, cu ruşii, pentru stăpânirea 
Europei, iar pe de altă parte, era sincer preocupat de soarta 

comunităţii germane din România. îşi baza decizia pe raportul- 
sinteză al lui Wilhelm Fabricius, transmis de la Bucureşti, la 1 
august 1940, prin telegrama secretă nr. 1326 din care aflăm 
următoarele: 

«1. Istoric. Transilvania a fost de la colonizarea germană, cu 800 de 
ani în urmă, independentă din punct de vedere statal, sub supremaţii 
schimbătoare...Abia în 1868 (anul intrării în vigoare, instituţional,a 
pactu¬ 
lui dualist - n.n.) sub presiunea constrângerii, Transilvania a fost 
încorporată monarhiei statului maghiar şi maghiarizată sistematic. 
Deci Ungaria a stăpânit Transilvania numai în mod trecător, timp de 
50 de ani. 

2. Etnic. Revendicarea maximală maghiară cunoscută până acum se 
întinde asupra Satului Mare şi a celei mai mari părţi din 
Transilvania cu 54.600 kmp. ... Banatul propriu-zis,în măsura în 
care a revenit României în 1919, nu este revendicat de unguri, 
fiindcă are un procent mic de tot de unguri... 

3. Economic. Transilvania formează din timpuri străvechi un 
spaţiu...care, în cazul satisfacerii pretenţiilor maximale maghiare ar 
fi tăiat. In special ar fi separate una de alta regiunea industrială de 
cea agrară şi acestea ar pierde teritoriile de desfacere. 

4. Biologic. Poporul român este tânăr (din punct de vedere biologic) 
şi în creştere. Ţărănimea este sănătoasă şi bogată în copii. Poporul 
maghiar stagnează de secole. Statul maghiar se menţine biologic 
numai prin absorbirea permanentă şi maghiarizarea a tot felul de 
naţiuni străine. 

5. Din punctul de vedere al germanilor etnici. îndeplinirea 
revendicărilor maximale maghiare ar rupe grupul etnic german din 
Transilvania şi i-ar tăia pe germanii de la nord de valea Tărnavei, în 
număr de 61.000, de ceilalţi 192.000. Prin aceasta, ambele părţi ar 
fi sensibil slăbite faţă de poporul statului respectiv. In nord ar fi 
pradă maghiarizării, iar în sud ar fi sugrumaţi din punct de vedere 
economic ... Germanii din Satu Mare ar trebui colonizaţi în altă 
parte, în măsura în care, de la dominaţia română încoace, au putut fi 
demaghiarizaţi circa 3000 capete...» 

Din perspectiva intereselor germane, Hitler era, aşadar, 
împotriva pretenţiilor ungureşti argumentând consecvent până la 28 
august 1940, în faţa lui Mussolini şi Ciano, cei mai aprigi susţinători 

ai lui Horthy, imitatorul lor de la Budapesta, că «soluţionarea 
problemei este deosebit de complicată, datorită faptului că, unei 
revendicări teritoriale care se bucură de extrem de multă 
popularitate în sânul naţiunii maghiare, i se opune o realitate 
etnografică cu siguranţă incontestabilă»! 

Cum de s-a ajuns, în aceste condiţii ca, în numai 2 zile, 
Hitler să-şi schimbe decizia, politica germană să se întoarcă la 180 
grade, teritoriile din N-V să fie smulse României şi soarta a 2,6 
milioane de cetăţeni români să fie pecetluită? Neintoxicaţi de 
lozincile de tip bolşevic privind «odiosul dictat fascist de la Viena», 
nici de cele de tip fascist privind «dreptatea istorică” înfăptuită prin 
„arbitrajul de la Viena”, vom încerca să răspundem, în premieră, la 
această întrebare, prin prisma adevărului istoric. 

6. Feţele lui Ianus. îndopaţi cu lozinci despre istorica «misiune» 
civilizatorie a urmaşilor lui «Szent Istvăn» (997-1038) care, de 
altfel, era român ortodox prin naştere şi întâiul botez, sau despre 
«nedreptatea» la fel de «istorică» ce s-ar fi făcut Ungariei la 
Trianon (4 iunie 1920) specialiştii celui de-al doilea război mondial 
nu s-au aplecat cu suficientă atenţie asupra revizionismului 
unguresc, mult mai radical decât cel german şi de o perfidie fără 
egal, permiţând unui întreg popor să-şi schimbe într-o fracţiune de 
secundă, de dragul câştigurilor teritoriale, opţiunea politică internă 
şi externă. Astfel, văzând dincotro bate vântul, dacă până la 
abdicarea lui Carol de Habsburg (1916-1918), Ungaria era 
monarhistă, după 1 noiembrie 1918, din ordinul abilului conte 
Mihăly Kâroly, care, ulterior se va proclama preşedinte, întraga 
societate ungurească a devenit, peste noapte, «republicană» şi 
«antantofilă», mai democratică şi mai europeană decât toate 
democraţiile occidentale la un loc! 

Spirit vizionar, Kâroly a autorizat însă, în acelaşi timp (24 
noiembrie 1918) înfiinţarea Partidului Comunist Ungar şi, 
constatând, la tratativele de pace, că îi este imposibil să convingă 
Occidentul că «Ungaria autocrată de ieri - Ungaria grofilor şi a 
nemeşilor, siluitoarea de conştiinţe, asupritoarea de naţii - Ungaria 
împotriva căreia s-au ridicat de decenii protestele întregii lumi 
civilizate, a devenit peste noapte paradisul naţionalităţilor şi marea 
nedreptăţită a războiului mondial» (Milton Lehrer), l-a adus de la 
Moscova pe Bela Kun, predând puterea comuniştilor, aşa cum o 

recunoaşte însuşi Lenin: «Guvernul burghezo-conciliatorist şi-a dat 
el însuşi demisia, a început el însuşi tratative cu comuniştii, cu 
tovarăşii unguri care se aflau în închisori şi a recunoscut el însuşi că 
nu există altă soluţie decât trecerea puterii în mâna poporului 
muncitor». Devenită instantaneu sovietică, de dragul teritoriilor pe 
care le pretindea pe seama vecinilor şi pe care Occidentul nu era 
dispus să i le recunoască, Ungaria Sfaturilor a încheiat un tratat de 
alianţă cu Rusia Sovietică, prevăzând graniţa pe Carpaţii Orientali 
şi, mobilizând, la 25 martie 1919, Armata Roşie, a atacat Slovacia, 
apoi, în noaptea de 15/16 aprilie 1919, România. Rezultatul se 
cunoaşte - ocuparea Budapestei, în urma contraofensivei, de către 
«opinca românească» (ilustrativ arborată pe clădirea Parlamentului 
ungar) la 3 august 1919 şi salvarea Europei centrale de la 
bolşevizare, lucru pentru care, însă, nu ne-a mulţumit încă nimeni! 

După eşecul experimentului comunist, Ungaria s-a 
transformat din nou, peste noapte, în ceea ce inegalabilul jurnalist 
Fenyes Samu numea «o fortăreaţă a tranşeelor fasciste» din Europa, 
în speranţa că, ceea ce i-au refuzat democraţiile occidentale şi nu i-a 
putut asigura Lenin, îi vor pune pe tavă noile forţe nazisto-fasciste 
-provinciile româneşti şi slave revendicate. 

Devenit şef de stat, Miklos Horthy a restructurat monarhia, 
proci am ăndu-se «regent», a instaurat «teroarea albă» masacrând 
peste 5000 de opozanţi, aruncând în lagăre şi închisori alţi 70.000 şi 
obligând la emigrare 100.000, pentru a avea motive să se plângă 
de...«atrocităţile comise de valahi». A dat apoi «Legea privind 
privarea evreilor din Ungaria de drepturi cetăţeneşti», prima de 
acest gen din Europa, plângându-se în acelaşi timp Conferinţei de 
pace de la Paris despre atitudinea antidemocratică a...guvernului 
român, prin «Memoriul cu privire la violările dreptului comise de 
regimul românesc în Transilvania împotriva minorităţilor naţionale, 
religioase şi rasiale». Totul în scopul de a apăra Europa şi 
«civilizaţia», post-factum, de bolşevism pe...crestele Carpaţilor 
Păduroşi. Evident, şi Orientali, de vreme ce a tratat în secret cu 
guvernul francez, prin dr.Holmos şi Maurice Paleologue încheierea 
unei alianţe politico-militare, promiţând, între altele, cedarea 
exploatării bazinului carbonifer al Văii Jiului pe 99 de ani în 
schimbul recuperării Transilvaniei. Toate acestea constituiau însă 
perdeaua de fum la adăpostul căreia Horthy s-a înţeles cu cercurile 

revizioniste şi naziste germane, prin colonelul Bauer, omul lui 
Luddendorf şi ofiţerii Kunz şi Gustav Kahr, emisarii Gărzii de 
Apărare bavareze. 

Eforturile micului Mussolini de Balaton au fost susţinute cu 
entuziasm de Parlament care, întrunit în august 1920 pentru 
ratificarea Tratatului de pace de la Trianon a scandat «Nem, nem, 
sohal», a proclamat 4 iunie «zi de doliu naţional» şi România 
«actualmente şi în viitorul apropiat, principalul nostru duşman» 
organizând ad-hoc «brigăzile de luptă pentru învierea Ungariei 
milenare», cărora arhiducele Iosif de Habsburg le-a înmânat 
drapelele de luptă cu urarea: «Doresc ca acest drapel să-l 
împlântaţi cât mai curând pe crestele Carpaţilor Transilvaniei, de 
asemenea pe crestele Carpaţilor nordici şi să-l duceţi cât mai glorios 
până la Adriatica!» 

Nu ştim cu câte dintre aceste «brigăzi» teroriste ne-am confruntat 
în veacul trecut, dar planul de agresare a României la pace, în primul rând în 
domeniul imagologic, pe principiul «România stat izolat», elaborat de 
Horthy în 1921 a fost continuu îmbunătăţit până la capodopera înaintată de 
Hernie Werth, ministrul de război ungar, Amiralului, la 8 mai 1939, care 
prevedea agresarea României în trei etape: 1/. la pace, prin sabotarea 
economică, a vieţii politice, culturale şi stabilităţii sociale în interior, 
concomitent cu deteriorarea imaginii ei în afară; 2/. etapa încordării în re¬ 
laţiile internaţionale, când asupra României trebuiau să se abată acuze 
nefondate şi 3/. Etapa mobilizării şi a războiului declanşat prin rebeliune 
internă a organizaţiilor paramilitare secrete ungureşti, camuflate, şi ieri ca şi 
astăzi, în «ligi» şi «asociaţii» culturale şi sportive. 

Adolf Hitler a fost, desigur, la curent cu toate acestea, dar 
ceea ce nu putea bănui era că ungurii, auto-declaraţi primii şi cei 
mai fervenţi susţinători ai fascismului şi nazismului în Europa, jucau 
în taină, de dragul teritoriilor râvnite - şi cartea sovietică. Aflată la 
Moscova, la începutul lunii august 1940, misiunea secretă a contelui 
Istvăn Bethlen perfecta un pact ungaro-sovietic ce prevedea alianţa, 
inclusiv militară, a celor două state şi graniţă comună pe...Carpaţii 
Orientali. Alertat de agenţii din teren, Ciano a luat imediat avionul 
spre Berlin, pentru a-l avertiza pe Fiihrer că cel mai recent semnatar 
al Pactului anticomintern, Ungaria, trădează şi se va trezi, prin 
ştergerea de pe hartă a României Mari, cu ruşii - la propriile 
frontiere. 

In aceste împrejurări, obligat să acţioneze rapid, Adolf 
Hitler şi-a schimbat, la sfârşitul lunii august 1940, opţiunea şi, 
chemând la «arbitraj» reprezentanţii Ungariei şi României şi-a 
«dictat» la 30 august, la Viena, voinţa: - împărţirea Transilvaniei în 
două, pentru a păstra în siaj, în războiul deja pregătit împotriva 
Uniunii Sovietice, ambele state, urmând ca după victorie să ia 
decizia finală. Acesta este adevărul în privinţa pierderii N-V 
României, asupra locuitorilor căruia ungurii, redeveniţi fascişti 
zeloşi după scurtul «intermezzo» cu ruşii, au dezlănţuit 
«Holocaustul» şi «Genocidul» căruia le-au căzut pradă peste 
540.000 de cetăţeni români de altă etnie şi credinţă decât ungurii, 
germanii şi secuii. Şi pentru că metodele «Kozlodui», «Roşia 
Montană» şi «sare iodată» nu fuseseră încă inventate, marea lor 
majoritate a fost trimisă în lagărele morţii de la Auschwitz şi 
Birkenau. Locul lor a fost luat, pentru «îmbunătăţirea» componenţei 
etnice ungureşti de cei peste 400.000 horthyşti, elemente sigure, a 
căror existenţă pe pământ românesc istoriografia noastră continuă 
să o ignore cu pudicitate. 

Ulterior, când Armata Roşie a ocupat prin 
sacrificiul...armatei române, Budapesta în 1945, ungurii fascişti au 
redevenit peste noapte...comunişti zeloşi, zelul fiindu-le răsplătit de 
Stalin prin acordarea cetăţeniei române celor 400.000 de colonişti şi 
crearea Regiunii Autonome Maghiare. ” 

In lumina celor de mai sus, mai par atât de „demente” 
atacurile lui Voronin? 

„Absurdităţi” care subminează statul de 

drept 

Deci aşa: „Absurdităţi care subminează statul de drept”! 
(titlu de pe pagina 2-a a Adevărului din 17 ianuarie 2004). Cum 
poate submina o absurditate statul de drept? - nu ştim! Iar de această 
dată nu avem ce-i reproşa semnatarei - Călina Berceanu - pentru că 
ziarista („specializată” în tema cu pricina) nu face altceva decât să 
reproducă declaraţia negociatorului-şef Vasile Puşcaş. 

Una din două: 

- sau este vorba de o absurditate - şi atunci nu vedem cum ar putea 
intra în discuţie subminarea statului de drept; 

- sau este vorba de o reală subminare a statului de drept - dar atunci 
nu mai putem vorbi despre o absurditate, ci, obligator, despre un act 
de agresiune! 

Tertium non datur! 

Oricum, „Adevărul” şi-a scos (în fine!) la bătaie şi „artileria 
grea” (ne referim, fireşte, nu la d-na Călina Berceanu, ci la d-1 Silviu 
Achim), ceea ce denotă că s-a luat (în sfârşit!) act de seriozitatea 
situaţiei. 

Nu acelaşi lucru îl putem afirma, din păcate, despre 
conducerea ţării, unde reacţiile şi replicile aparţin, deocamdată cel 
puţin, mai degrabă eşalonului secund: ministerul de Interne, 
negociatorul-şef cu UE etc. 

Iată ce se putea citi, exact cu o lună în urmă (17 decembrie 
2003), în acest sens, în acelaşi cotidian central (Adevărul): 

„Ministrul Administraţiei şi Internelor, Ioan Rus, a declarat, 
aseară, la Cluj-Napoca, unde a participat la Conferinţa judeţeană a 
organizaţiei de tineret a PSD, că înfiinţarea Consiliului Naţional al 
Maghiarilor din Transilvania (Consiliul Naţional Maghiar din 
Ardeal - în traducere corectă! - n.n.) reprezintă «o acţiune 
antieuropeană, dintr-un aberant proiect secesionist». «Nu ne vom 
impacienta exagerat pentru această acţiune a unor nostalgici ai 
iredentismului, dar trebuie să spunem că s-a terminat cu acceptarea 
acestor forme de sfidare a suveranităţii statului român. Populaţia 
maghiară a votat noua Constituţie alături de români şi celelalte 
etnii, iar nesocotirea Constituţiei trebuie pedepsită rapid. Nu mai 

avem timp să facem analize de discurs sau colocvii pe marginea 
acestor acţiuni de provocare a românilor din Transilvania, de a 
încerca reactivarea unui naţionalism românesc şi escaladarea unor 
eventuale stări de tensiune. Sunt sigur că legea va pedepsi această 
încălcare constituţională (sic - n. n.j», a spus Rus cu ocazia 
discursului ţinut în faţa tinerilor social-democraţi clujeni. ” (Călina 
Berceanu) Au trecut 30 de zile. S-a întâmplat ceva? Nimic! 
(probabil că cei în drept n-au observat micro-reportajul inserat 
undeva în subsolul paginii a 14-a!). Cei de la CNS şi CNMT, în 
schimb, îşi văd, netulburaţi, de ale lor! 

Să nu se supere d-1 loan Rus, dar aici nu mai pare a fi vorba 
de adinamie - ci de „apraxie”! Suntem de acord cu aprecierea 
domniei-sale că nu e cazul să ne „impacientăm exagerat”, numai că 
aici nu este vorba de „nostalgici ai iredentismului”, ci de iredentişti 
sadea! De nesocotirea Constituţiei şi de necesitatea pedepsirii 
(„rapide”!) a acestei nesocotiri - ca să ne folosim de cuvintele d-sale. 
Dar cine s-o facă? Legea - spuneţi d-voastră. Aşa - de capul ei? 
Cineva trebuie s-o aplice! Chiar şi Laszlo Tokes ştie - şi declară 
public - cum că, citez: „De-aici încolo între noi şi realizarea 
autonomiei şi autoguvernării noastre nu mai stau decât poliţiştii şi 
procurorii lui Adrian Năstase”! 

N-ar fi cazul să vă faceţi simţită prezenţa??! 

Cât priveşte articolul d-lui Silviu Achim („Preşedinte, 
Guvern şi Parlament propriu pentru Ţinutul Secuiesc” - Adevărul 
din 17 ianuarie 2004), acesta cuprinde tot ceea ce noi semnalăm de 
ani de zile - mai apăsat de vreun an şi ceva - de la autonomia 
teritorial-administrativă pe criterii etnice” şi până la „condiţionarea 
integrării României în UE de realizarea autonomiei Ţinutului 
Secuiesc”. 

Desigur, accentul nu este pe faptul că noi strigăm (aproape) 
în pustiu de atâta amar de vreme, ci pe constatarea că, în fine, cineva 
de la „Adevărul” nu se mai miră şi pare a fi stăpân pe subiect şi pe 
logica eşafodajului acestuia şi, pe de altă parte, semnalează ceva ce 
încă nu a avut loc la ora redactării - cu informaţii şi date pertinente şi 
credibile. Dar (pentru că există un „dar” - şi de această dată), 
anumite lucruri nu sunt suficient subliniate, altele nu sunt asociate 
(măcar) cu un semn de întrebare etc. De pildă, d-1 Achim, deşi avem 
convingerea că ştie, nu semnalează faptul că diversele structuri 

„paralele”, de la „scaune” şi până la organele de conducere, există de 
mult, la fel şi autonomia de facto - acestora nelipsindu-le, de fapt, 
decât recunoaşterea legală şi oficială. Pe de altă parte, am avea 
câteva semne de întrebare: 

- cum îşi vor mai face efectele în zonă legile adoptate la Bucureşti? 

- cum (şi în ce măsură) nu vor fi afectate integritatea teritorială şi 
suveranitatea României, atunci când Ţinutul Secuiesc nu numai că se 
vrea o condiţie a integrabilităţii României, dar doreşte şi să se 
integreze ca o entitate aparte în Uniunea Europeană? 

- ce fel de „raporturi” (şi de pe ce poziţie?!) va avea această 
„regiune” cu România sau cu „alte regiuni” europene? 

- ce înseamnă „deplina egalitate în drepturi” a românilor, libertatea 
de a deveni secui? (sperăm că d-1 Achim ştie că, în prezent deja, 
puţinii consilieri municipali români din Sf. Gheorghe sau Miercurea 
Ciuc, de pildă, ascultă „în cască” lucrările Consiliilor respective?!); 

- în ce limbă se vor adresa românii din Secuime diverselor autorităţi 
„regionale”, atunci când - ASTĂZI DEJA - condiţia eliminatorie la 
angajarea funcţionarilor publici este cunoaşterea la perfecţie a limbii 
maghiare - şi nu a celei române?!!; atunci când toţi funcţionarii 
publici şi salariaţii diverselor servicii din secuime au fost DEJA 
triaţi, necunoscătorii limbii maghiare fiind disponibilizaţi pe bază de 
„incompetenţă”?!! 

- românii din secuime se vor prezenta în instanţă însoţiţi de un 
translator? 

- pentru a ocupa orice funcţie vor fi obligaţi să cunoască la perfecţie 
limba maghiară? 

- şi toate acestea în propria lor ţară - România?!! 

Iată, aşadar, trecând peste orice alte considerente, ce-i 
aşteaptă (în plus - dacă mai putem formula aşa?!) pe românii din 
secuime - în perspectiva autonomiei şi autoguvernării „Ţinutului 
Secuiesc”!!! 

Desigur, întrebări ar mai fi ele. De pildă: 

- de când sunt secuii unguri? 

- de unde (şi peste cine) au fost colonizaţi secuii în jurul anului 
1200 ? 

- de la cine au preluat organizarea pe „Scaune” (de judeţ - sau 
judecată), o seamă de tradiţii, porţile sculptate, folclorul, colindele 
etc., etc., etc.? 

- cam care este proporţia de români secuizaţi (prin cele mai 
„europene” metode posibile!) în „masa compactă de secui”? 

- ce sunt ceangăii - şi de ce s-au refugiat în Moldova? 

- cam câţi ortodocşi - care nu mai ştiu o boabă româneşte - există în 
Secuime? 

Şi faţă de acest veritabil etnocid - practicat secole în şir - 
noi, cu mâna noastră, să condamnăm la dispariţie şi pe cei aproape 
30% de români care au reuşit miraculoasa performanţă de a 
supravieţui, acceptând renaşterea - de jure - a enclavei de tragică 
amintire ce purta, pe vremea perioadei staliniste, denumirea de 
Regiune Autonomă Maghiară (RAM)?! 

Cine n-a apucat să trăiască în RAM sau măcar să fi trecut pe- 
acolo nu ştie despre ce este vorba şi nici n-ar avea rost să-i povestim 

- pentru că nu ne-ar crede. Ne vom rezuma doar la atâta: singura 
deosebire faţă de Ungaria era doar faptul că nu aveai nevoie de 
paşaport pentru a-i trece graniţa. In rest, aş îndrăzni să spun că, din 
anumite puncte de vedere, în Ungaria erai mai puţin expus la surprize 
(ca să mă exprim eufemistic). RAM era un stat în stat, în care, dacă 
nu cunoşteai limba, nu puteai ajunge la nimeni şi la nimic. Ba riscai 
să nu mai ajungi nici acasă! 

Revenind la articolul d-lui Silviu Achim, sigur că este unul 
de informaţie - şi nu unul de comentarii. Nici nu-i reproşăm nimic, 
ba chiar am scos în evidenţă deosebirea faţă de producţiile „Armatei 
Salvării” şi l-am plasat, ab initio, pe autor în categoria „balistică” de 
mare calibru. Numai că după aşa ceva s-ar cuveni o revenire cu 
comentariile de rigoare - bunăoară într-un editorial (semnat - de ce 
nu? - chiar de redactorul şef al „Adevărului”). 

Aşteptăm, cu încredere şi interes. 

P.S. Apropo de ceangăi: într-un episod anterior ne-am exprimat 
nedumerirea în legătură cu unele fotografii de arhivă (de la sfârşitul 
secolului 19) reprezentând nişte ceangăi care (încă) nu ştiau , 
chipurile, să dea nici bună-ziua pe româneşte - în schimb îşi 
pierduseră cu desăvârşire portul (secuiesc), fiind îmbrăcaţi în cele 
mai autentice straie româneşti ale locului! 

Am mai adăuga, în aceeaşi ordine de idei, o altă 
„ciudăţenie”: principalii rapsozi populari de astăzi ai ceangăilor - 
două femei curtate intens prin cercurile udemeriste (şi neudemeriste) 

de „recuperare”, se numesc Nyisztor Ilona (Ileana Nistor) şi Petrâs 
Măria (Maria Petraş)!!! 

Fără comentarii! 

P.P.S. „încălcare constituţională” ar însemna, în opinia noastră (nu şi 
în cea a Călinei Berceanu), o anume încălcare făcută în spiritul 
prevederilor Constituţiei. Bănuim că este vorba - dimpotrivă - de 
încălcarea exact a prevederilor Constituţiei! (vezi finalul articolului 
reprodus din Adevărul de 17 decembrie 2003). 

Abilitate politică şi miopie gazetărească 

Desigur, editorialul (închinat CNS şi CNMT) la care speram 
n-a apărut în „Adevărul”. In schimb, CSAT a apreciat ca 
anticonstituţionale existenţa şi (mai ales) obiectivele celor două 
Consilii. 

Cât priveşte măsurile concrete, s-ar părea că se aşteaptă 
decizia Parlamentului - proiectul de lege respectiv neavând cum să 
treacă prin acesta. 

Fireşte, este soluţia cea mai elegantă (şi mai comodă), dar 
oare ce va urma după respingerea proiectului cu pricina? Se vor 
mulţumi „radicalii” din UDMR cu atâta, cu „încercarea moarte n- 
are”? Greu de crezut, în condiţiile în care rezultatul votului 
parlamentar este (şi era) nu numai previzibil (şi prevăzut) de la 
început, ci şi asumat şi luat în calcul pentru strategia pe termen lung. 
Ce va urma? Nu ştim (sau nu vrem să ne pronunţăm - în lipsa unor 
repere certe), dar asigurăm pe oricine că ne aflăm abia la început, iar 
respingerea parlamentară nu este decât o etapă obligatorie care se 
cere a fi „bifată”. Aşa stând lucrurile, nimeni să nu se culce pe laurii 
„victoriei” şi - în cele ce urmează (vor urma) eşuării „tentativei (sau 
treptei) constituţionale” - să urmărească cu atenţie sporită „releele” 
maghiaro-maghiare, ungaro-ungare, ba chiar şi pe cele ungaro- 
europene, în speţă privitor la elaborarea noii Constituţii a Europei 
Unite! 

Deocamdată, însă, ne interesează - cu precădere - felul cum 
se raportează conducerea („moderată”) a UDMR la cele în curs de 
desfăşurare şi, în egală măsură, maniera în care această raportare este 
oglindită în presă, inclusiv (sau mai ales) în cea românească. 

Iată, de pildă, ce scrie Adevărul din 23 ianuarie 2004 
(„Marko Bela, preşedintele UDMR: «Statutul de autonomie a 
Ţinutului Secuiesc este o greşeală politică»”) referitor la subiectul în 
discuţie: 

„Proiectul Statutului de autonomie a Ţinutului Secuiesc este 
un «document nereuşit». Cel sau cei ce depun un asemenea act 
normativ în an electoral «ori sunt proşti politicieni ori au alte 
interese, poate chiar pe acela de a tensiona relaţiile romăno- 
maghiare. UDMR nu are asemenea interese», a spus, ieri, 


50 



preşedintele Uniunii, Marko Bela. De altfel, a adăugat el, chiar 
iniţiatorii proiectului împărtăşesc părerea că Statutul de autonomie 
nu va fi adoptat de Parlamentul de la Bucureşti. De aceea, demersul 
lor este determinat de dorinţa ca «să se vorbească despre ei, să fie 
mediatizaţi, să se afle în atenţia opiniei publice». Singurul rezultat al 
elaborării acestui proiect de lege este că «se dă apă la moară 
anumitor cercuri ce apelează la retorica naţionalistă şi vor creşte 
procentajele electorale ale PPM». Este o greşeală politică, a conchis 
liderul UDMR. Aşadar, iniţiativa radicalilor din Consiliul Naţional 
Secuiesc nu se va bucura de sprijinul parlamentar al majorităţii 
senatorilor şi deputaţilor udemerişti. ” (Silviu Achirn) 

Să rămânem, deocamdată, strict la textul articolului - şi să 
începem cu titlul: „Statutul de autonomie a Ţinutului Secuiesc este o 
greşeală politică”! Deci, nu un atentat la siguranţa naţională, la 
suveranitatea, unitatea şi integritatea ţării, ci, pur şi simplu, o 
greşeală politică! Ce este o greşeală politică? Dacă acceptăm că 
politica este „arta posibilului” (şi n-avem niciun motiv să fim de altă 
părere), atunci singura concluzie ar fi că preşedintele UDMR nu 
condamnă gestul, nu se delimitează de esenţa problemei, ci 
consideră, pur şi simplu, că punerea în scenă şi/sau momentul ales 
sunt neinspirate, drept care demersul este sortit eşecului. Atât - şi 
nimic altceva! [Nimic nou sub soare. In 1991 d-1 Katona Adâm şi al 
său „Grup politic din Secuime al UDMR” pun la punct un plan de 
autonomie a Ţării Secuilor. Conducerea UDMR - prin glasul 
preşedintelui de atunci (Domokos Geza) - „se delimitează” 
(Szabadsâg, nr. 199 din 11 octombrie 1991): „Autonomia în discuţie 
este în contradicţie cu legislaţia deocamdată în vigoare în România. 
In contextul actual intern - criză guvernamentală, tensiuni sociale şi 
etnice - şi extern - război civil în Iugoslavia - momentul ales pentru 
autonomizarea Ţării Secuilor mi se pare nepotrivit.” Există vreo 
deosebire de fond?] 

Să mergem mai departe. Dat fiind că legislaţia 
(deocamdată!) în vigoare în România este şi astăzi în contradicţie cu 
autonomia respectivă, recidiva cu pricina nu poate avea decât două 
explicaţii: fie că iniţiatorii sunt „proşti politicieni”, fie că urmăresc 
cu totul altceva. Ce anume? O spune chiar preşedintele UDMR: 
„tensionarea relaţiilor româno-maghiare”. (Că ulterior drege 
busuiocul cu „aflarea în centrul atenţiei” şi cu „mediatizarea” - este 

deja o altă chestiune). în ce scop? Ce altceva ar putea intra în discuţie 
decât refacerea atmosferei din 1990-’91 - propice încercării de a 
obţine pe căi „iugoslave” mult dorita autonomie?! (Sau măcar de a 
dobândi - prin răstălmăciri mediatice - compromiterea României şi 
presupusele avantaje aferente.) 

Pe de altă parte, se confirmă teza cu asumarea eşecului 
parlamentar al demersului. 

Cât priveşte chestiunea cu „datul apei la moara 
extremiştilor” (români - cum altfel?), să nu uităm că în 2000 se spera 
la o victorie în alegeri a „stângii dure” - care să determine „acţiuni 
punitive împotriva ungurilor şi a românilor ardeleni trădători” (apud 
Sabin Gherman), situaţie 

ce ar fi reclamat finalmente intervenţia unor forţe internaţionale de 
pacificare („iar independenţa Ardealului ar fi devenit un subiect de 
negociere”)!!! 

Iată, aşadar, textul cu pricina în varianta sa „decriptată”! 
Numai că - şi de această dată - Adevărul reproduce doar parţial 
declaraţia lui Marko şi nu-i atinge nici măcar cu o floare pe 
„moderaţii” de la cârma Uniunii (de parcă şi cotidianul number one 
al ţării ar fi semnat un protocol cu UDMR!). 

Despre ce omisiuni este vorba? Să vedem şi presa de limbă 
maghiară: 

„Marko Bela, preşedintele UDMR, a calificat - într-o 
declaraţie făcută MTI (Magyar Tăvirati Iroda - principala agenţie 
de ştiri din Ungaria - n.n.) - drept o gafă politică intervenţia 
preşedintelui Iliescu şi a CSAT în problema autonomiei secuieşti. 
Marko contestă decizia numitului for în ceea ce priveşte pretinsa 
neconstituţionalitate a respectivei iniţiative... ” (Szabadsăg, 22 
ianuarie 2004). 

Iată, aşadar, că preşedintele UDMR - cel mai „moderat” 
dintre „moderaţi” - îşi începe „delimitarea” prin a sări, practic, în 
apărarea „radicalilor”! 

Pe de altă parte, nimeni nu bagă de seamă că respectivul 
proiect de lege va ajunge în Parlament pe filieră udemeristă - şi nu 
ca o iniţiativă cetăţenească pentru care s-ar fi strâns mii sau zeci de 
mii de semnături. Iată dovada: 

„CNS a aprobat proiectul şi a hotărât ca acesta să fie 
înaintat parlamentului în cursul lunii februarie. Au fost desemnaţi şi 

cel ce-şi va asuma prezentarea documentului - în persoana 
deputatului Birtalan Akos, precum şi cei şase deputaţi care, pe 
parcursul discuţiilor, îl vor susţine: Konya-Hamar Săndor, Kovăcs 
Zoltăn, Pecsi Ferenc, Szilăgyi Zsolt, Toro T. Tibor şi Vekov Kâroly” 
(Erdelyi Naplo din 20 ianuarie 2004, pagina 1). 

Iată, aşadar, cum contestatul (şi de către UDMR!) Consiliu 
Naţional Secuiesc introduce - prin UDMR! - proiectul autonomiei 
secuieşti în Parlamentul Român, desemnând şi „făptaşul” şi 
complicii - toţi şapte parlamentari în exerciţiu ai UDMR!!! 

Şi nu este vorba de un complot, ci de o chestiune publică (şi 
publicată) împotriva căreia nu protestează nimeni!!! 

Nu s-a aruncat nici o anatemă, nu a fost exclus (sau măcar 
suspendat) nimeni şi nu s-a retras nici un sprijin politic!!! 

In schimb. Ion Iliescu face „gafe politice” iar CSAT emite 
decizii „cazone” (felkatona) şi abuzive!!! 

Cum stăm, dragi ziarişti (şi dragi politicieni), cu 
„diversificarea mijloacelor - care nu înseamnă competiţie, ci 
complementaritate”?!! 

P.S. De menţionat că trei din „cei şapte” (Pecsi, Szilăgyi, Toro) sunt 
şi membri ai EMNT (Erdelyi Magyar Nemzeti Tanâcs - Consiliul 
Naţional Maghiar din Ardeal), ultimul fiind chiar vicepreşedinte. 
După cum, printre aceştia (cu o singură excepţie: Katona Adâm) pot 
fi regăsiţi şi şefii „platformelor extremiste” pe care UDMR continuă 
să le găzduiască! 

P.P.S. Mai dispunând de ceva spaţiu, să dăm o raită prin câteva 
exemplare mai „moderate” sau mai „radicale”. Iată un titlu din 
„Erdelyi Naplo” (20 ianuarie 2004): „România - stat poliţienesc”! Pe 
aceeaşi pagină (a 2-a) ne reţine atenţia: „Expoziţie la Târgu Mureş”. 
Despre ce este vorba? Despre o expoziţie închinată „honvezilor” din 
cel de-al doilea război mondial, deci armatei horthyste! Expoziţie la 
care profesori de istorie ţin şi prelegeri „tematice” pentru tânăra 
generaţie! 

Pe următoarea pagină Csiki Sândor comite un fel de pamflet, 
intitulat „Campionii compromisurilor” - de care ne vom ocupa pe 
larg în episodul următor. Deocamdată doar atât că, în scriitura 
respectivă, suntem calificaţi (noi, românii) drept invadatori, ocupanţi 
şi opresori! 


53 



Pe pagina a 5-a, în „Declaraţie de fidelitate”, se afirmă că în 
România nu mai există nici o forţă politică în stare să împiedice 
transformarea ţării într-o colonie americană - după defunctul model 
sovietic! (Ba chiar şi Chicago Sun Times, din care se citează, este 
comparat cu Pravda!) 

Să trecem la cotidianul clujean Szabadsâg (22 ianuarie 
2004). Cităm de pe pagina a 4-a: „Răspunsul quasi-militar care a 
întâmpinat tendinţele autonomiste ale comunităţii maghiare din 
Ardeal reprezintă o gravă ameninţare şi ar trebui să determine 
Ungaria să ceară protecţie ONU!” (Iată, deci, o primă confirmare a 
„strategiei”!!!) 

Şi, în fine, mai semnalăm că pe prima pagină a cotidianului 
Kronika apare fotografia monumentului „Descălecătorului arpadian” 
- aşa cum arăta acesta înainte de-a fi dinamitat în 1916 - pe vechiul 
amplasament de pe „Tâmpa” din Braşov, iar crucea ce urmează a fi 
ridicată în acelaşi loc este arătată doar la pagina a 5-a, şi acolo în 
compania capului „descălecătorului” (care a supravieţuit exploziei şi 
este expus la parohia evanghelică din localitate). 

Fireşte, în economia articolului spaţiul atribuit „Crucii 
Reconcilierii” reprezintă cel mult 15%, restul fiind consacrat 
trecutului, prezentului şi viitorului (da: viitorului!) „descălecătorului” 
(după unele păreri - însuşi Arpad!). 

Profităm de ocazie pentru a le comunica celor de la Kronika 
(dar şi d-lui consilier Aranyosi Istvân din Braşov) că Aipad şi ai săi 
au descălecat în Pannonia - trecând pe la Ung - şi că, în consecinţă, 
monumentul cu pricina n-a avut (şi nu are) ce căuta în Ardeal. Ca 
atare, reamplasarea lui s-o gândească undeva în pusta respectivă, iar 
dacă vor neapărat niscaiva munţi - să-i caute eventual în Carpaţii 
Păduroşi, dar nicidecum în cei Orientali, Meridionali sau Apuseni. 

După „Ungaria Milenară”, numai un „Descălecător 
arpadian” ne mai lipseşte!!! 

Agresorii pozează în victime 

în post-scriptumul episodului precedent promiteam să revin 
la un articol din săptămânalul Erdelyi Naplo, din care am oferit doar 
o mostră. înainte, însă, să ilustrăm - tot din aceeaşi sursă - că cele 
reproduse din „Szabadsâg” nu reprezintă o interpretare izolată sau o 
răstălmăcire, ci o strategie asumată la nivel maghiaro-maghiar (şi nu 
numai): 

„ Uniunea Mondială a Ungurilor (UMU), în calitatea sa de 
membru fondator al MAERT (Magyar ăllando ertekezlet - Consiliul 
maghiar permanent - n.n.), sprijină cerinţa Consiliului Naţional 
Secuiesc (CNS) de a fi invitat la şedinţa MAERT, deoarece îl 
consideră un reprezentant legitim al maghiarimii - a declarat 
Patrubănyi Miklos, preşedintele UMU. In acest sens, invită guvernul 
maghiar şi Departamentul pentru ungurii din afara graniţelor să-şi 
clarifice poziţia în legătură cu şedinţele MAERT, date fiind 
numeroasele ilegalităţi înregistrate în ceea ce priveşte convocarea 
acestora. Astfel: unii membri fondatori sunt neglijaţi sau chiar 
ignoraţi, existând precedente când UMU, de pildă, nici n-a fost 
invitată. (...) Patrubănyi a mai afirmat că răspunsul agresiv şi 
ameninţător (fegyvercsortetd = zăngănitor de arme - n.n.) cu care 
România a întâmpinat tendinţele autonomiste ale maghiarimii ar 
îndreptăţi Ungaria să ceară intervenţia ONU, la fel cum a procedat 
Austria în legătură cu Tirolul de Sud. «UMU respinge ameninţările 
Bucureştiului - care a reacţionat quasi-militar la o iniţiativă 
democratică - CSAT nefiind chemat să stabilească 
constituţionalitatea acesteia, prerogative în acest sens având, în 
Uniunea Europeană (şi în viitoarea Europă Unită) doar Curţile 
Constituţionale. Ne exprimăm speranţa că autonomiile vor fi 
prevăzute şi în viitoarea Constituţie Europeană. Pentru asta vom 
lupta» - a mai spus preşedintele UMU. ” (Erdelyi Naplo din 27 
ianuarie 2004, sub titlul: „Bucureştiul reacţionează quasi-militar la 
o iniţiativă democratică ”) 

Iată, aşadar, jaloanele „strategiei” şi motivul pentru care 
afirmam, într-un capitol anterior, că ne aflăm abia la început şi că - 
după respingerea în parlament a proiectului de lege - ar fi o greşeală 
capitală să ne culcăm pe laurii „victoriei”. 

Cât priveşte „neconstituţionalitatea” şi forul chemat s-o 
stabilească, prerogativele Curţii Constituţionale se referă la legi deja 
votate în parlament - şi nu la proiecte de lege sau iniţiative. Fireşte, 
legea (în flagrantă contradicţie cu primul articol al Constituţiei) nu va 
trece prin Parlamentul Român - iar Curţii Constituţionale îi va lipsi 
obiectul muncii.De altfel, se mizează pe cu totul altceva. In viitor, pe 
noua Constituţie Europeană (vezi ultimul pasaj reprodus) şi pe 
speranţa (activă!) că aceasta va prevedea şi respectiva (mult visată!) 
autonomie. Abia atunci îşi va putea intra în rol Curtea 
Constituţională, dacă nu cea a României - atunci cea a Europei 
Unite! Cât priveşte prezentul şi viitorul apropiat, se mizează, după 
cum am mai arătat, pe tensionarea relaţiilor româno-maghiare, pe 
resuscitarea atmosferei din 1990 şi - finalmente - pe protecţia (sau 
intervenţia) ONU, care a fost efectiv solicitată în 20 martie 1990 
(vezi „Secesiunea Ardealului”, capitolul 30, pagina 178, sau 
„Româniai Magyar Szo”, nr. 75/22 martie 1990) şi, de asemenea, 
avută în vedere în anul 2000 - „în caz că stânga dură va ajunge la 
putere şi va trece la acţiuni punitive”!!! 

In acest sens, reapariţia în prim-plan a d-lui Kincses Elod - 
unul din artizanii evenimentelor din martie 1990 de la Târgu Mureş 
(şi dispărut pentru ani de zile după consumarea evenimentelor 
respective) - vine să confirme apelarea iterativă la scenariul de acum 
14 ani. Iată ce putem citi, în acelaşi număr al Erdelyi Naplo (şi în 
imediata vecinătate a articolului reprodus mai sus), sub semnătura 
„discretă” a lui Sz. L.: 

„Eminentul avocat târgumureşan - Kincses Elod, fost 
preşedinte al organizaţiei judeţene Mureş a UDMR, a analizat, într- 
o conferinţă de presă, declaraţiile preşedintelui României referitoare 
la statutul de autonomie al CNS. Declaraţiile recente ale lui Ion 
Iliescu - a apreciat Kincses - seamănă leit cu cele făcute în urmă cu 
14 ani când, în 19 ianuarie 1990, pe fondul unor demonstraţii ale 
mediciniştilot maghiari din Târgu Mureş care au încins spiritele, 
acesta a vorbit pentru prima dată de separatism etnic şi segregaţie, 
trezind, prin aceasta, resentimente antimaghiare în opinia publică 
românească. Consecinţa firească a respectivei instigări a fost 
momentul martie 1990 - pogromul antimaghiar, în a cărui 
instrumentare un rol de seamă au jucat uniunea pseudoculturală 
Vatra Românească şi vârful de lance al acesteia - partidul 

naţionalist-extremist cunoscut sub numele de PUNR. După cum, 
actualele declaraţii ultranaţionaliste ale lui Ion Iliescu trebuie 
interpretate în aceeaşi ordine de idei cu cele ale Partidului România 
Mare. In ceea ce priveşte decizia CSAT, Kincses a precizat: 
«Consiliul şi-a depăşit atribuţiile, eşuând în ridicol. Un proiect n-are 
cum să fie anticonstituţional, ci doar o lege, iar 
anticonstituţionalitatea în acest caz o stabileşte exclusiv Curtea 
Constituţională» - a subliniat avocatul, care consideră că 
demnitatea de şef de stat presupune o atitudine mult mai 
responsabilă. «Dacă Ion Iliescu crede că un proiect de lege reclamă 
convocarea CSAT, atunci nimic nu s-a schimbat în România,am 
ajuns, după 14 ani de democraţie originală, exact 
acolo de unde am plecat» - a concluzionat Kincses Elod. ” 

Va să zică aşa: 

- evenimentele din martie 1990 de la Târgu Mureş au fost consecinţa 
directă a faptului că preşedintele Puterii provizorii de atunci - Ion 
Iliescu - şi-a permis să vorbească despre separatism şi segregaţie 
(realităţi pe care doar orbii nu le vedeau!) - şi nu rezultatul unui 
scenariu de tip „iugoslav” al cărui ultim semnal a fost discursul din 
15 martie 1990 (difuzat în întreaga presă de limbă maghiară din 
România!) al preşedintelui Ungariei - Sziiros Mâtyas - prin care 
ungurii din Ardeal erau îndemnaţi, explicit, „să-şi facă singuri 
dreptate”?!! 

- atunci, Iliescu a colaborat cu UVR şi PUNR - iar acum o face cu 
PRM! 

- în cazul unui proiect, care n-are cum să devină lege (şi, ca atare, 
nici să ajungă sub incidenţa Curţii Constituţionale) - dar este profund 
anticonstituţional (atentând la suveranitatea, unitatea şi integritatea 
Ţării), CSAT nu este chemat să se sesizeze şi să-şi expună poziţia?!! 

- constatarea unor fapte reale şi ameninţătoare pentru siguranţa 
naţională (separatism, segregaţie, enclavizare etc.) - de către 
(întâmplător) acelaşi preşedinte al ţării - înseamnă că în 14 ani nu s-a 
schimbat nimic, înseamnă că şeful statului este „iresponsabil”, 
înseamnă că trebuie s-o luăm de la capăt cu „Târgu Mureşul” 
consecutiv „instigării antimaghiare” şi a „zăngănitului de arme” cu 
care partea română îşi permite să întâmpine atentatele la 
suveranitatea ţării?!! 

Ce-ar fi trebuit, în viziunea d-lui Kincses (şi nu numai), să se 
schimbe? După 14 ani de sistematică şi continuă spurcare a tot ceea 
ce este românesc, de contestare a tuturor valorilor trecute sau 
prezente, de „demitizare” în toate domeniile, de „istorie alternativă”, 
de jugulare în faşă a tot ce înseamnă patriotism, identitate proprie, 
demnitate naţională sau respect pentru însemnele sau sărbătorile 
naţionale ar fi trebuit, ca un corolar, să plecăm capul, să ne 
încovoiem spinarea şi să ne rugăm, ba de unul - ba de altul, să 
binevoiască a-şi decupa felia dorită din „alcătuirea artificială” numită 
România? Şi să le mai şi mulţumim pentru „favoarea” şi „onoarea” 
ce ni se face?!! 

Iar dacă cei 14 ani de travaliu susţinut n-au reuşit să ne 
„mancurtizeze” integral, suntem ameninţaţi ba cu încă un „Martie 
Negru”, ba cu trupele ONU, ba cu te miri ce altceva?!! 

Cum am ajuns aici? Cum am ajuns - printre (multe) altele - 
să fim şi dispreţuiţi (cele de mai sus fiind de neconceput fără 
dispreţ!) ? Simplu: ne-am făcut-o cu mâna noastră! Pentru că cele 
înşirate referitor la ultimii 14 ani au fost, fireşte, instrumentate din 
afară - dar punerea în practică ne aparţine! Şi aici îşi pot da mâna 
„elita civică”, istoricii, analiştii şi, bineînţeles, presa! Sau, mă rog, o 
parte a acestora. Dar una inadmisibil de mare. Care este procentul de 
naivi, de snobi, de manipulaţi, de mercenari - să stabilească alţii. 
Cert este că pentru bani sau „glorie” ne sinucidem, netezind calea 
celor ce abia aşteaptă să dispărem - dacă nu din Europa, din istoria 
românească a acestor meleaguri - pentru a ne lua, de această dată 
definitiv, locul. 

Sau nu este aşa? A sosit momentul să reproducem promisul 
pamflet - în care rolul nostru este unul secundar, dar deplin 
edificator în ceea ce priveşte dispreţul pe care îl inspirăm: 

„Proaspăt îmbogăţiţii campioni ai compromisului şi-au 
îngropat visele de tinereţe, precum un câine vagabond sătul osul cu 
măduvă. In anii chinuiţi ai adolescenţei încă îi mistuia focul revoltei 
şi jurau să schimbe lumea strâmbă în care, fără voia lor, s-au 
născut. Erau plini de viaţă, scrutau fără teamă stelele şi îşi asumau 
şi apărau cel mai de preţ bun: maghiaritatea. In acest spirit, fără să- 
şi piardă luciditatea, şi-au cristalizat viziunea: asupra pământului 
natal furat, asupra istoriei noastre îngropate sub munţi de minciună, 


58 



asupra bunurilor noastre luate cu japca şi asupra gloatei de 
lepădături care ne-a năpădit, reuşind să ne ocupe ţara. 

După care, pe nesimţite, treptat au început să-şi lepede 
verticalitatea şi intransigenţa naţională. 

Pentru că îmbuibaţii campioni ai defetismului şi-au îngropat 
visele de tinereţe, precum un maidanez ghiftuit osul însângerat. Şi în 
timp ce se îmbogăţeau cu lăcomie, îşi storceau creierii pentru a 
elabora ideologii credibile, capabile să înlocuiască vechile idealuri 
părăsite cu laşitate. Astfel, au început să spună că simbolurile 
prezenţei noastre, tricolorul naţional, limba maghiară nealterată, 
autonomia teritorială nu sunt atât de importante sau, oricum, n-a 
sosit încă vremea lor, prioritară fiind, deocamdată, puterea 
economică. Şi, în timp ce, fără ruşine, şi-au adjudecat-o cu vârf şi- 
ndesat, foştii lor tovarăşi de luptă au devenit, cu miile, cerşetori. Mai 
apoi, din ce în ce mai abili în plecăciuni, negocieri şi compromisuri, 
pentru a-şi spori considerabila avere s-au pretat la ticăloşii din ce în 
ce mai mari. 

Pentru că protocordaţii campioni ai compromisului şi-au 
îngropat visele de tinereţe, precum un câine vagabond ospătat osul 
nud. Au învăţat, la nivel de limbă maternă, orăcăitul opresorilor, au 
dibuit, cu operativitate, portiţele balcanice ale parvenirii, au început 
să facă apologia «unităţii clicii» şi a «partidului unic». Gemând de 
plăcere şi cu un rânjet larg s-au pliat pe peisaj, ca pe un fotoliu de 
piele de căpătat. Iar în timp ce prosperau în progresie geometrică, au 
început să-şi apere din ce în ce mai agresiv propriile interese, 
bunurile dobândite, funcţiile acaparate, poziţiile betonate şi, fireşte, 
noianul complicilor de limbă străină. (...) 

Pentru că miliardarii campioni ai compromisului şi-au 
îngropat visul de tinereţe, precum câinele turbat osul cu măduvă. Şi 
pentru a-şi apăra bunurile agonisite au mers până acolo încât şi-au 
îngropat şi foştii camarazi care gândeau altfel. Dar, în această 
goană după acumulare, le-a scăpat ceva: pământul, sfântul pământ 
natal a ajuns în mâinile străinilor. 

Până la urmă au ajuns şi ei sub glie. Unde, din hoiturile lor 
obeze au început să se ospăteze nişte viermi înfometaţi. Care 
conversau, fireşte, în limba invadatorilor, a ocupanţilor, a 
opresorilor. Viermii. ” (,, Campionii compromisului ” - Erdelyi Naplo 
din 20 ianuarie 2004) 

Desigur, pamfletul (sau parabola) de mai sus are un alt mesaj 
principal, cu care putem fi - sau nu - de acord. 

Să reţinem, însă, mesajul care ne priveşte direct, din care 
răzbate, în primul rând, dispreţul suveran cu care suntem trataţi. 

Dispreţ pe care îl merităm. Dacă nu toţi - sigur majoritatea 
covârşitoare a amintiţilor „formatori de opinie”. (Citeşte: UCIGAŞI 
CU SIMBRIE!) 

Să dea Dumnezeu să apuc ziua când aceştia vor fi puşi la 
zid! (la zidul infamiei - cum altfel?) 

Autonomia Banatului - în ultima ei ipostază 

Desigur, vor fi fiind unii care să aştepte nişte comentarii la 
scriitura d-lui Csiki Sândor („Campionii compromisului”) reprodusă 
în finalul capitolului precedent. Ne pare rău dacă vom deziluziona, 
dar n-avem ce comenta. S-o facă, eventual, cei ce se recunosc în 
textul cu pricina, fireşte nu în postura de „invadator - ocupant - 
opresor” (care aparţine, exclusiv, seminţiei d-lui Csiki!), ci în cea de 
„vierme”! (Evident, nu ne referim la „ospăţul unde nu mănânci, ci 
eşti mâncat” - în varianta d-lui Csiki, ci la şleahta „formatorilor de 
opinie”, a „demitizatorilor” de meserie care tot aici se încadrează, fie 
că sunt „necrofagi”, fie doar „scatofagi”!) 

Pe de altă parte, presa de limbă maghiară din ţară ne oferă o 
recoltă atât de bogată şi variată încât numai de reveniri nu ne arde. 
Cu ce să începem? Cu ceva ce (iarăşi) lipseşte cu desăvârşire din 
presa românească - urmând ca, atunci când lucrurile se vor precipita, 
să asistăm (pentru a câta oară?) la mobilizări heirupiste şi 
pompieristice. Despre ce este vorba? Cităm (traducem, bineînţeles) 
din Erdelyi Naplo nr. 644/3 februarie 2004: 

„In lupta sa pentru autonomia regională a Banatului, Toro 
T. Tibor - deputat UDMR de Timiş - mizează în primul rând pe 
sprijinul omului politic liberal - Viorel Coifan. Toro consideră că 
experienţa acestuia şi temeinica cunoaştere a uzanţelor occidentale 
în domeniul administraţiei publice sunt argumente suficiente pentru 
a realiza avantajele considerabile pe care le-ar presupune 
restructurarea Banatului pe principiile autodeterminării. După 
părerea reprezentantului comunităţii maghiare din Timişoara, 
deputatul român cu vederi liberale - deşi respectă, deocamdată, 
autoritatea conducerii centrale a PNL - va acţiona, negreşit, în 
favoarea autonomiei. In această privinţă, Toro îl consideră ca pe un 
potenţial aliat şi pe Sabin Gherman. 

Deşi, pe plan local, Toro - ca reprezentant al Mişcării Civi¬ 
ce Ardelene, respectiv al Consiliului Naţional Maghiar din Ardeal - 
a dus tratative doar cu liberalii, el contează şi pe colaborarea cu 
Acţiunea Populară. «Prezenţa Smarandei Enache este o garanţie 
certă că tendinţele noastre de autonomie regională vor trezi un ecou 


61 



pozitiv şi în rândul intelectualilor români grupaţi în Acţiu-nea 
Populară» - a afirmat, în acest sens, deputatul maghiar de Timiş. 

Avantajele autodeterminării sunt conştientizate, cu 
precădere, în acele regiuni unde descentralizarea are tradiţii 
seculare - a subliniat Toro. Domnia sa şi-a exprimat încrederea în 
înţelepciunea cetăţenilor, care vor realiza că nu este vorba de o 
încercare de a impune autonomia , ci de- a 

oferi o alternativă a cărei acceptare sau respingere va fi o chestiune de liberă 
opţiune. Iar exprimarea acesteia va constitui obiectul unui referendum.” 
(Gurzo K. Eniko : „Autonomia Banatului la ordinea zilei - ecouri liberale 
favorabile”) 

Iată, aşadar, că „Spiritul Timişoarei” nu doarme. Iată că - 
după „revoluţia central-europeană şi pregătită din timp” (cea a lui 
Tokes, fireşte, nu cea a românilor care scandau: „Azi în Timişoara, 
mâine-n toată ţara!” şi care au dus-o, prin prezenţa lor neînfricată şi 
covârşitoare, la bun-sfârşit, detumând-o de la scopul ei iniţial!), după 
prima ediţie a „Proclamaţiei”, în care figura autonomia teritorială, 
după Liga Transilvania-Banat a lui Sabin Gherman - asistăm la o 
nouă recidivă, instrumentată de această dată de Toro T. Tibor, 
nimeni altul decât vicepreşedintele Consiliului Naţional Maghiar din 
Ardeal şi şeful Blocului Reformist (transformat, din motive tactice, 
în Mişcare Reformistă) din UDMR!!! 

In paranteză fie spus, poate pentru prima oară în ultimii 10 
ani regret că scriu (numai) la un săptămânal - unul şi acelaşi - şi am 
încetat orice colaborare cu vreun cotidian. De ce? Pentru că „filonul” 
descoperit ar merita o „decopertare” imediată şi într-un tiraj 
„naţional”. Pe de altă parte, mă consolez cu perspectiva (incertă - de 
altfel) de a mă amuza citind năstruşnicele titluri ce vor apărea (dacă 
şi când) în diverse publicaţii care de care mai „avizate”. Parcă le şi 
văd: 

- „Paradoxul zilei”; 

- „Lovitură de teatru la Timişoara!”; 

- „Un non-sens: radicalul etnicist Toro în ograda lui Sabin 
Gherman”; 

- „Liberalii vor să-şi asigure şi votul radicalilor din UDMR”; 

- „Liantul refacerii CDR”.... Şi aşa mai departe. 

Cu riscul de a ne repeta, va trebui să spunem (pentru a câta 
oară?!) că nu este vorba de nici un paradox, non-sens etc., de nici o 

stratagemă politicianistă şi de nici o lovitură de teatru (nici măcar de 
„teatru în teatru”), ci de o realitate strategico-tactică definită, cândva, 
de însuşi Marko Bela prin magistrala formulare: „Diversificarea 
mijloacelor nu înseamnă competiţie, ci complementaritate”! 

Ce caută Toro Tibor - considerat radical-etnicist prin 
excelenţă - în „ograda lui Sabin Gherman”? Noi am inversa 
întrebarea: ce-a căutat Sabin Gherman - ca invitat de onoare - la 
şedinţa (de la finele anului 2002) în care Blocul Reformist, „pentru a- 
şi dobândi libertatea de acţiune”, s-a transformat în Mişcare 
Reformistă? Ce-a căutat acelaşi „sătul de România” şi la alte întruniri 
ale celor ce puneau la cale înfiinţarea CNS şi CNMT (unde acesta şi- 
a oferit nu numai colaborarea, ci şi reprezentarea parlamentară - prin 
„Partidul Ardelenilor” - a maghiarimii din Ardeal, în caz că UDMR 
nu mai întruneşte pragul de cinci la sută!)? Ce-a căutat preşedintele 
LTB la Editura Erdelyi Hirado (a lui Szocs Geza) când cu publicarea 
volumului „M-am săturat de România” (reacţii de presă la...)? Şi am 
putea continua la nesfârşit cu aceste întrebări, care pun sub semnul 
îndoielii (ca să ne exprimăm eufemistic) caracterul românesc - sau 
măcar transetnic - al îndeletnicirilor regionaliste ale lui Sabin 
Gherman. 

Pe de altă parte, cine a introdus, în 26 martie 1999, modelul 
regional transetnic (sub forma unei „propuneri pentru modificarea 
programului” intitulată „Politica regională a Uniunii”) în UDMR? 
Nimeni altul decât „Blocul Reformist”, sub semnătura lui Toro T. 
Tibor şi a lui Szilâgyi Zsolt! 

încep să se limpezească lucrurile? 

Dacă nu, s-o luăm mai sistematic şi să începem cu începutul. 

Cine a caracterizat revoluţia de la Timişoara drept o 
„revoluţie central-europeană - pregătită din timp, care a fost 
deturnată, pe parcurs, de la obiectivele ei iniţiale”? Politologul 
maghiar Molnâr Gusztâv - părintele „modelului regional transetnic” 
- la simpozionul „Anno Mirabilis” (Timişoara, 1999). 

Ce-a mai declarat, cu aceeaşi ocazie, acelaşi politolog 
maghiar? Cităm: 

„In ce constă revoluţia paşnică ce se derulează în zilele 
noastre? Europa Centrală, din punct de vedere geopolitic, astăzi nu 
mai există: ea s-a integrat în Occident, ceea ce reprezintă un fapt 
deosebit de pozitiv. A apărut o nouă frontieră, iar aceasta constituie 

problema prioritară a prezentului. Să ne gândim la Voievodina, 
Transilvania şi Banat, provincii ce prin tradiţie istorică, mentalitate, 
cultură şi opţiune politică aparţin Europei Centrale, reprezentând 
entităţi particulare şi discordante în contextul actual de apartenenţă, 
statele tutelare respective (adică Serbia şi România - n.n.) fiind 
funciar marcate de trăsături caracteristice Sud-Estului european. 
Aceste provincii sunt în plin proces de revoluţie paşnică, pentru a-şi 
dobândi o identitate proprie. ” (fragment din textul reprodus în 
Româniai Magyar Szo nr. 3285/30 decembrie 1999). 

Cine a introdus, pe filiera Toro-Szilâgyi, conceptul 
„revoluţiei paşnice pentru o nouă identitate” (adică „modelul 
regional transetnic”) în UDMR? Nimeni altul, decât acelaşi politolog 
maghiar - Molnâr Gusztâv! (Detalii şi surse în „Chestiunea 
Transilvaniei versus Problema transilvană”). 

Deci: „identitate proprie” pentru întreg Ardealul (Tran¬ 
silvania + Banat + Crişana + Maramureş) - provincie ce aparţine de 
drept Europei Centrale. Numai ea! (nu şi restul României). 

Ce înseamnă „identitate proprie”? înseamnă independenţă 
sau măcar autonomie lărgită de tip scoţian. (De altfel, devoluţia 
scoţiană i-a şi servit drept model politologului maghiar - vezi 
„Problema transilvană”, Polirom, Iaşi, 1999.) Şi nu mai mult de 
atâta! Dacă în 1993 Molnâr Gusztâv (şi cei aflaţi în spatele acestuia) 
mai sperau încă la mai mult, mărturie stând un text de pe Internet din 
3 iunie - www. Intemetto. hu/babel/vagvolgyi/molnar & htm 
(„ Vecinii noştri sau vor înţelege tendinţele de descentralizare ale 
acestor provincii ce aparţin, istoriceşte, Europei Centrale, sau, pur 
şi simplu, le vor pierde, părţile mai europene desprinzăndu-se de 
cele mai puţin europene. Atunci va fi o altă Serbie şi o altă Românie, 
dar, negreşit, va fi şi o altă Ungarie! Care îşi va recupera teritoriile 
ce i-au fost furate”), după consumarea experienţei iugoslave (cu 
„pagubele ei colaterale”) şi în noua conjunctură internaţională se 
pare că „slobozenie” nu există decât pentru o „nouă identitate”. Care 
poate însemna, cel mult, independenţă - în condiţiile unei 
confederaţii de tip helvetic (model regăsibil, de altfel, în toate 
paleativele, în toate soluţiile de compromis avansate de către partea 
maghiară, de la cea a lui Apponyi din 1920 - şi până la cea la care 
trudeşte, de câţiva ani încoace, politologul maghiar Molnâr Gusztâv, 
împreună cu acoliţii săi „transetnici”). 

Mai este ceva de lămurit în legătură cu diversificarea 
mijloacelor („care nu înseamnă competiţie, ci complementaritate”!)? 
Mai este nevoie de alte argumente pentru a demonstra că acţiunile 
aparent disparate şi contradictorii precum şi protagoniştii (aparent) 
antagonişti ai acestora vizează, în final, unul şi acelaşi scop, unul şi 
acelaşi teritoriu? 

Desigur, acolo unde există o preponderenţă maghiară nota¬ 
bilă (în secuime - de pildă) se merge pe modelul etnic, unde prezenţa 
acestora este nesemnificativă (bunăoară în Banat) se merge pe 
modelul regional transetnic. Dar operatorii sunt aceeaşi! Iar „rom¬ 
ânii” de tipul Sabin Gherman sau Smaranda Enache (măritată Szoko- 
ly!) nu sunt decât nişte unelte, nişte „exponate de vitrină” menite a 
acredita pretinsul caracter transetnic al regionalismului cu pricina. 

Cât priveşte „ecourile liberale favorabile” (ceea ce ar 
presupune mai mult decât un Coifan - sau 2-3 coifani), ne cam 
îndoim de realitatea acestora, mai ales într-un an electoral. (în 
paranteză fie spus, alături de LTB, singura formaţiune politică 
notabilă - invocată, în repetate rânduri, ca şi adeptă a regionalizării - 
a fost PNŢCD-ul d-lui Ciorbea!) 

Şi, în fine, în ceea ce priveşte „conştientizarea avantajelor 
autodeterminării” cu precădere în regiuni unde „descentralizarea are 
tradiţii seculare”, trebuie să spunem că Banatul are, intr-adevăr, 
astfel de tradiţii, numai că ele au fost de natură strict militară şi sub 
egidă pur austriacă. (Definitorie, în acest sens, este declaraţia d-lui 
Oancea - întâiul primar post-decembrist al Timişoarei - făcută în 
următorii termeni: „Mă simt mai aproape de Viena decât de 
Bucureşti”!) Ne îndoim că aceste „rădăcini” mai au adâncimea şi 
amploarea care să asigure succesul iniţiativei d-lui Toro, la un 
eventual referendum! 

Oricum, „mişcarea” este în continuă (şi crescândă) 
efervescenţă, ceea ce nu poate să nu ne îngrijoreze pe noi, ardelenii. 
Fireşte, nu pe „autohtonii” secui, nu pe „descălecătorii arpadieni”, 
nici pe cozile de topor ale acestora, ci pe românii ardeleni - aflaţi, 
din timpuri imemoriale, în vatra lor străbună - şi care reprezintă, 
totuşi, 80 la sută din actuala populaţie a provinciei. 

Şi care nu vor să ajungă (sau să fie puşi) în situaţia să-şi facă 
singuri dreptate! 

Scrisoare deschisă d-lui Szâsz Istvân Tas 

Stimate d-le Dr. Szâsz, sau - de ce nu? - dragă Tasi, chiar 
dacă nu ne-am mai văzut (sau auzit) de peste 20 de ani. 

Te urmăresc de mult în paginile „săptămânalului civic” 
Erdelyi Naplo - unde semnezi o rubrică de referinţă. Ţi-am admirat 
elocinţa, talentul şi, nu în ultimul rând, stilul - cu rezonanţe când de 
amvon, când amintind de cronicarii vremurilor apuse. Ceea ce nu 
înseamnă, fireşte, că pot fi de acord cu mesajul articolelor tale, chiar 
dacă, în general, te ocupi de probleme „globale” ale maghiarimii (şi 
o faci la nivel sociologic şi de filosofie a istoriei), chiar dacă ai 
încercat, cu consecvenţă, să nu depăşeşti limitele bunului simţ şi ale 
fair-playului, chiar dacă, de regulă, ai preferat maidanului „tabla de 
şah” şi chiar dacă, pe undeva, te înţeleg iar demersul tău mi se pare, 
în contextul dat, firesc. 

De ce te abordez, de această dată, direct şi apelând la o 
scrisoare deschisă? Pentru că nu-ţi cunosc adresa şi, pe de altă parte, 
pentru că cele ce am a-ţi spune te privesc nu numai pe tine, ci şi pe 
toţi cei ce gândesc, vorbesc şi acţionează la fel. Şi, fireşte, pentru că 
„Scrisoarea dintr-o ţară ameninţată în securitatea ei” (Erdelyi Naplo 
din 10 februarie 2004) - un pamflet ce-ţi aparţine - pare a contrazice, 
într-o anumită măsură, aprecierile făcute la adresa scrisului tău şi, 
totodată, mă face să cred că te cam lasă memoria sau (mai rău) 
începe să devină o facultate „selectivă”! Citez: 

„Dragii mei prieteni de-acolo, din prea-frumoasa patrie 
mică pe care, spre norocul vostru, cei din palatul dezmăţului de 
lângă Paris au croit-o mai mare! 

In calitatea mea de fost compatriot - devenit între timp un 
recunoscător cetăţean al patriei-mame - mă adresez vouă, celor ce 
trăiţi acolo din bunăvoinţa unui blajin şi ospitalier popor prieten, 
într-o mare şi inestimabil de valoroasă siguranţă. Vă rog să mă 
ascultaţi. 

Ne paşte o mare primejdie, pe noi - cei ce n-am avut şansa 
voastră unică de-a beneficia, prin graţia istoriei, de protecţia unui 
străvechi şi civilizat popor european, plin de mărinimie şi 
predestinat a întemeia edificii statale. Unde e splendoarea 

începutului de veac, unde sunteţi voi Alba Iulia, 1 decembrie şi 4 
iunie?! 

Noi aici, dragi prieteni, dospim în suc propriu şi aşteptăm - 
în ciuda nevolniciei noastre şi exclusiv datorită poziţiei geografice şi 
aportului „foştilor” reveniţi la cârma ţării - să accedem, nemeritat, 
în Comunitatea de mare viitor a continentului 

Dar vai, există unii care nu vor asta, care nu-i recunosc pe. 
genialii conducători renăscuţi - cei ce au reuşit miraculoasa 
performanţă de a „capitaliza” realizările socialismului. 

Adevăr grăiesc vouă: patria-mamă este în pericol! Şi-atunci 
din nou vouă vă va reveni sarcina de a salva naţia, de a-i asigura 
supravieţuirea întru viitor - aşa cum au făcut-o, cândva, înaintaşii. 
Vouă, care sunteţi oaspeţii unui minunat şi tolerant popor, care v-a 
oferit străvechea sa cultură. 

Pentru că această ţară (Ungaria - n.n.) se confruntă cu 
atacul unor forţe periculoase. Este vorba de «cercurile civice» ce 
proliferează precum buruienile pe un teren cultivat, pozând în flori 
ornamentale - dar distrugând culturile. ” 

Mă opresc aici cu redarea in extenso, următoarea coloană 
conţinând un rezumat, redat în aceeaşi manieră, a conflictelor dintre 
Puterea socialistă şi Opoziţia „civică” (conservatoare, creştin- 
democrată etc.), în care, bineînţeles, retorica inversată susţine acelaşi 
atac disimulat asupra MSZP-ului, până şi arderea în public a 
drapelului Israelului fiind sugerată a fi o provocare socialistă - şi nu 
o expresie a antisemitismului „Cercurilor Civice”. 

Să rămânem, însă, la mesajul direct (şi nu la cel cifrat) şi să 
ne reîntoarcem la text: 

Adevăr zic vouă, a bătut ultimul ceas de siguranţă. Dar ce 
puteţi voi înţelege din toate acestea, acolo unde totul emană pace, 
rănduială europeană şi ospitalitate? 

Speranţe încă mai sunt. Partidul şi Guvernul, confruntate cu 
aceste teribile încercări, au renunţat la vile şi întreprinderi-căpuşe şi 
s-au concentrat pe apărare. Cei în drept au fost atenţionaţi asupra 
necesităţii anihilării acestor forţe periculoase, ilegale şi destructive. 
(...) Au fost antrenate în acest scop şi bravele detaşamente 
revoluţionare ale tineretului de stânga. Duşmanul trebuie stârpit 
fără cruţare - până-n faşe! Pentru că acesta nu doarme! Ca şi atunci 
când încă se numea duşman de clasă. (...) 

Nu de acele vechi delimitări de hotare - care v-au fericit pe 
voi pentru vecii vecilor - trebuie să ne ocupăm, ele fiind 
reconsfinţite, cu şampanie, de curând şi pe plan local, ci duşmanii 
poporului trebuie obligaţi la o delimitare: faţă de monştrii pe care i- 
au născut! 

Trăiască Patria! .Linişte-n ţară! 

Cercurile Civice - afară! ” (Szăsz Istvăn Tas) 

Sper, dragă Tasi, că traducerea te mulţumeşte (în final ţi-am 
găsit chiar şi o rimă aproape perfectă - la „Eljen a Haza! Polgâri 
Korok, menjetek haza!). 

Cât priveşte „retorica inversată” şi fondul real al problemei, 
sunt mai multe piste. Cu care să începem? Sau să stabilim mai întâi 
„ideile principale” - fără nicio decriptare? Dacă n-ai nimic 
împotrivă, aş opta pentru aceasta din urmă. Deci: 

- aveţi două patrii: una mai mare - Ungaria propriu-zisă (sau Patria- 
mamă) şi una mai mică (deşi croită mai mare la Trianon) - Ardealul; 

- Ungaria este periclitată în securitatea ei datorită „cercurilor civice” 
care atacă conducerea constituţională a ţării, Puterea legal constituită 
în urma alegerilor democratice din 2002; 

- această putere este contestată pentru că ar fi neocomunistă, 
nelegitimă şi, ca atare, nedemnă să integreze Ungaria în UE; 

- Dreapta maghiară este asimilată cu „duşmanul de clasă” şi trebuie 
stâipită radical de către Puterea socialistă; mai ales că îşi mai şi 
denunţă ţara în străinătate; 

- nu graniţele trianonice - recunoscute (în fine) şi de către Ungaria - 
trebuie desfiinţate, ci duşmanii poporului („civicii”) care şi-au 
propus să le anuleze trebuie îngrădiţi şi reduşi la tăcere; - toate 
acestea nu pot fi înţelese de către ungurii din „Patria Mică” 
(Ardealul) care, printr-un cadou al istoriei, au fost adoptaţi de către 
un străvechi, civilizat, blajin, mărinimos, ospitalier, tolerant şi 
prietenos popor european - cel român - care le oferă protecţie şi 
securitate totală. 

Asta ai scris, dragă Tasi, şi, bineînţeles, cu intenţia de-a fi 
înţeles exact pe dos. N-am să mă apuc acum să „developez 
negativul” - pentru că ar fi o pierdere de vreme şi, pe de altă parte, 
pentru că „gura păcătosului adevăr grăieşte”, măcar din când în când, 
drept care retorica ta inversă şchioapătă pe ici - pe colo, uneori la 
nivel de nuanţă, alteori chiar la nivel de esenţă. In consecinţă, voi 

trece, cu voia ta (sau fără), la analiza „ideilor” - în ordinea enunţării 
acestora 

Să începem cu cele două patrii. Or fi ele două, dar în cea de a 
doua (România) sunteţi o minoritate naţională ce reprezintă un 
procent de puţin peste 6. Iar în Ardeal sunteţi înjur de 18 la sută. Cât 
priveşte „croiala” prea mare de la Trianon, eu aş zice că aceasta a 
fost mai degrabă prea mică, altfel n-ar fi rămas la voi 500.000 de 
români, majoritatea acestora în judeţul Bekes şi în cele limitrofe (asta 
datorită prietenilor voştri italieni care, deşi de gintă latină, s-au dat de 
ceasul morţii să vă lase chiar întregul „Partium”!). Că din cei 
500.000 au mai rămas vreo 12.000 este deja o altă chestiune, care 
ţine de „discriminarea pozitivă”, „toleranţa” şi „europenismul” cu 
care i-aţi tratat. 

Cât priveşte „Ungaria propriu-zisă”, sintagma (sau 
insinuarea) nu-mi aparţine - provine tot de la voi. Deschide te rog 
Revai Nagy Lexikona (ediţia 1914) - volumul „Lovas-Mons”, la 
„Magyarorszâg tortenete” şi vei regăsi sintagma la „Kiss czimer” - 
valabilă şi folosită doar pe teritoriul „Ungariei propriu-zise”, restul 
teritoriilor (inclusiv Ardealul) fiind considerate, chiar şi pe vremea 
dualismului, doar „ţări asociate ale Coroanei Maghiare” (rămăşiţă a 
suzeranităţii de tip feudal - ceva la ordinea zilei în relaţiile 
interstatale din evul mediu). Şi cu asta am intrat în miezul problemei 
în ceea ce priveşte „a kissebbik haza”. La acelaşi capitol din acelaşi 
volum vei vedea, inclusiv pe o hartă de epocă (896), cele trei 
voievodate româneşti (elementul slav era deja în curs de asimilare) 
ale lui Menumorut („mare şef’ - în celtica veche!), Glad şi Gelu, 
care ocupau întreg spaţiul dintre arcul carpatic şi Tisa. Voievodatul 
Transilvaniei nu voi - ci noi l-am înfiinţat, iar luarea lui în stăpânire 
a durat secole. Abia după „Bobâlna” (1437) şi consecutiv alianţei cu 
alţi intruşi colonizaţi (Unio Trium Nationum - unguri, saşi şi secui) 
aţi reuşit să ne îngenunchiaţi, dar bucuria v-a fost de scurtă durată: la 
1526 Ungaria a fost transformată în paşalâc. Este adevărat că pentru 
Ardeal (devenit principat sub suzeranitate otomană, până atunci fiind 
voievodat sub suzeranitate maghiară), din punctul nostru de vedere, 
al românilor, transformările amintite au avut un efect negativ: o bună 
parte din nobilimea ungară (din Ungaria propriu-zisă - devenită 
paşalâc) s-a refugiat aici, schimbând componenţa etnică şi raportul 
de forţe (ceea ce nu înseamnă că elementul românesc n-ar fi rămas de 

departe majoritar, doar că era lipsit de drepturi, aristocraţie proprie şi 
mijloace militare adecvate). De altfel, atunci când vorbeşti de 
„înaintaşii care au salvat naţiunea maghiară (nobilimea - 
„herrenvolk”-ul vostru!) asigurându-i supravieţuirea”, exact la acest 
exod te referi. Numai că, după 150 de ani, atât Ungaria, cât şi 
Ardealul au devenit - separat! - părţi componente ale Imperiului 
Habsburgic. (Nu mai amintesc că între timp, pe la 1600, s-a 
consumat momentul Mihai Viteazul - care a demonstrat, simbolic, 
atât unitatea vechii Dacii, cât şi pe cea a viitoarei Românii!). 

In 1848 aţi pierdut pentru că n-aţi vrut altceva decât să 
schimbaţi jugul austriac cu unul maghiar, iar de existenţa celorlalte 
popoare ale imperiului nici măcar n-aţi vrut să ştiţi. 

în 1867 aţi exploatat ascensiunea Germaniei şi slăbiciunea 
Habsburgilor şi aţi reuşit, în statul dualist, să încorporaţi - pentru 
prima dată efectiv şi pentru o durată de 50 de ani - Ardealul. 

Asta ar fi, dragă Tasi, scurta poveste a „drepturilor” voastre 
asupra celei de „a doua patrii”. Şi, ca să spun tot adevărul, şansa 
voastră de a vă depăşi, cantitativ, statutul şi proporţia de colonişti 
(veacuri în şir n-aţi fost mai mulţi decât saşii sau secuii, ba 
dimpotrivă; mai mult: toate oraşele pe care vi le revendicaţi au fost 
înălţate de către saşi, pe vechi vetre româneşti!), pe lângă infuzia din 
vremea principatului (şi a paşalâcului), ea a fost asigurată şi de 
masivul aport din 1940, când au fost (tot) colonizaţi înjur de 400.000 
de unguri din patria-mamă - pentru a realiza (fără succes, de altfel) 
majoritatea maghiară în Ardealul de Nord răpit prin Diktatul de la 
Viena şi a materializa mult visatul „coridor” spre secuime. Colonişti 
ce în 1945 - în loc să fie expulzaţi - au primit, la ordinul lui Stalin 
(şi graţie colaboraţionismului vostru fervent cu ocupantul sovietic!) 
cetăţenia română!!! 

Fără aceste două infuzii samavolnice, stimate Tasi, numărul 
vostru s-ar cifra, astăzi, în Ardeal, la maximum 4-5 sute de mii, din 
care cel puţin 80 la sută secui. Care secui nu-s unguri, ci urmaşi ai 
avarilor - colonizaţi (din nordul Pannoniei) pe la 1200. (Aprecierea 
nu-mi aparţine, fiind luată exclusiv din surse secuieşti.) 

Cât priveşte conflictul dintre Dreapta şi Stânga maghiară, 
dintre FIDESZ-MDF şi MSZP-SZDSZ, dintre socialişti şi civici, 
totul se reduce, în esenţă, la o chestiune de conjunctură şi de 
întâmplare. Ca şi în 1996-’97. Atunci a fost vorba de integrarea în 

NATO - acum de integrarea în UE. Asta - în ceea ce priveşte 
conjunctura. Iar întâmplarea a făcut ca şi atunci, şi acum, la 
guvernare să fie socialiştii. Dreapta şi atunci a tunat şi a fulgerat - şi 
o face şi acum. în 1996 împotriva se mn ării Tratatului cu România 
(condiţie sine qua non a aderării la NATO a Ungariei) pentru că 
prevedea inviolabilitatea graniţelor şi nu prevedea (măcar) 
autonomia secuilor, astăzi împotriva MSZP pentru că nu sprijină 
aceeaşi autonomie (şi altele conexe), acestea nefiind agreate la 
Bruxelles şi Strasbourg şi putând periclita integrarea Ungariei în UE, 
ba chiar şi împotriva Europei şi a ideii de aderare - dată fiind lipsa de 
receptivitate a forurilor europene faţă de pretenţiile Dreptei maghiare 
(şi nu numai!) vizavi de „Ungaria tuturor ungurilor”, de „unificarea 
transfrontalieră a mult sfârtecatei naţiuni maghiare”, de 
„autodeterminarea părţilor rupte din Ungaria la Trianon” şi aşa mai 
departe. Şi nu numai Dreapta, pentru că cel ce a cerut Consiliului de 
Securitate al ONU să intervină, în 1990, în Ardeal a fost socialistul 
Horn Gyula! Iar Kovâcs Lâszlo, preşedintele Partidului Socialist 
Ungar, în 1996 încă vorbea (şi nu oriunde - ci în Parlament!) despre 
cele două Diktate (Trianon 1920 şi Paris 1947!) care au sfârtecat 
Ungaria!!! 

Sau nu este aşa, dragă Tasi? Ba aşa este, iar singura „vină” a 
socialiştilor este că - de fiecare dată - pe ei a căzut măgăreaţa! Şi, pe 
de altă parte, se pare că aceştia au totuşi înţelepciunea de a pune mai 
presus interesele integraţioniste ale Ungariei. Sau, altfel spus, de a nu 
lăsa vrabia din mână pentru cea de pe gard! 

Iar în ceea ce priveşte acţiunile efective: cine a ameninţat că 
strânge peste 400.000 de oameni şi dărâmă guvernul? Nu cei de la 
„Pajzs” (Scutul) - organizaţie prin excelenţă de dreapta? 

Cu tot regretul, va trebui să amân restul pe săptămâna 
viitoare, când vom discuta, cu precădere, despre cât de prigonit ai 
fost tu, Tasi, în România (recte Ardeal) şi, mai cu seamă, despre 
etnia celor ce te-au prigonit, efectiv, în anii ’50. 

Scrisoare deschisă d-lui Szâsz Istvân Tas 

(II) 


înainte de a vorbi despre prigoniţi şi prigonitori (cu referire 
la realităţile post-trianonice, fireşte, pentru că înainte vreme relaţia 
cu pricina era atât de limpede şi de bătută în cuie în cronicile vremii 
sau chiar în istoriografia voastră oficială de dinainte de Trianon, 
încât numai o minte bolnavă sau un demers lipsit de cel mai 
elementar bun-simţ ar mai putea s-o conteste), va trebui, dragă Tasi, 
să discutăm puţin despre pretinsul vostru ascendent cultural, despre 
„străvechea voastră civilizaţie” şi aroga(n)ta voastră „menire 
istorică” de-a stăpâni, organiza statal şi civiliza bazinul carpatic. 

Dragul meu, ştiu că eşti de viţă nobilă, îţi ştiu impunătoarea 
casă familială (în stil neogotic) din cartierul Andrei Mureşan (sau, 
dacă vrei, „Tisztviselotelep”), îţi ştiu şi cripta (la fel de impunătoare) 
din „Hâzsongârdi Temeto” (Cimitirul Central din Cluj-Napoca) şi vă 
ştiu şi toate ifosele de „zsentrifeszek” - şi nu din exterior, ci din 
interior: una din bunicile mamei mele a fost Zilahi Kiss Eliz (este 
suficient dacă înţelegem noi doi despre ce este vorba!). Aşa stând 
lucrurile, mai lăsaţi-o dracului cu „străvechea voastră civilizaţie” şi 
terminaţi cu „menirea istorică” şi, mai ales, cu ironiile la adresa 
altora. 

Ce ştiaţi voi, la urma urmei, în 896 - când aţi năvălit pentru 
prima dată în Europa (că nici Caspica, nici arealul Ural-Altai şi nici 
Atelcuzul - sau, dacă vrei, Etelkoz-ul - nu prea sunt în Europa!)? 
Ştiaţi să vânaţi, să pescuiţi, să călăriţi, să ucideţi şi să jefuiţi. Atât - şi 
nimic altceva! N-aveaţi nici măcar noţiunile de casă, acasă sau 
patrie! Şi de unde să le fi avut? Dormeaţi în „iurte” - echivalent de 
cort (că de „locuit” n-aveaţi timp!), case nici măcar n-aţi văzut până 
atunci, iar de patrie ce să mai vorbim la nişte triburi nomade care 
trăiau, practic, din jaf - acesta fiind mult mai rentabil decât vânatul 
sau pescuitul?! 

Când au început să vă mijească în tărtăcuţă noţiunile de casă, 
acasă şi patrie? Fireşte, nu în primii 60 de ani când aţi „civilizat” 
Europa în lung şi-n lat prin foc şi sabie, ci după 955, după 
„Augsburg”. Ce-a fost acolo? A fost că voi nu ştiaţi decât să atacaţi 
prin surprindere, să jefuiţi şi să fugiţi cu prada. Iar acolo la 

Augsburg, în 955, după ce aţi aplicat „reţeta” aşezărilor lipsite de 
apărare din vecinătate, în loc s-o tuliţi ca de obicei, aţi avut nefericita 
inspiraţie să atacaţi şi cetatea - unde întâmplător se afla Otto der 
Grosse cu armata sa. Care v-au făcut praf şi pulbere. Iar cei care aţi 
scăpat, fie că v-aţi înecat în Lech, fie aţi ars în satele pe care voi 
înşivă le-aţi incendiat cu puţin timp înainte, fie că v-au ucis ţăranii 
bavarezi care au mai supravieţuit. Astfel încât, după „Res gestae 
Saxonicae” (Widukind), din toţi bărbaţii valizi a trei triburi (din 
totalul de 7) s-au mai întors în tabăra din Pannonia doar şapte! 

De-aici vi se trage sedentarizarea (că şefii celor patru triburi 
„de-acasă” au avut totuşi mintea să opteze pentru supravieţuire!), 
renunţarea la a mai „civiliza” Europa şi, la scurt timp, creştinarea şi 
acceptarea tutelei romano-germane. Şi tot de aici vi se trage şi faptul 
că atât hâz (casă), cât şi haza (care înseamnă şi acasă - şi patrie!) 
provin de la germanul Haus (casă)!!! (Drept care, lozinca ta cu 
„Eljen a haza, Polgâri kdrok menjetek haza” n-a fost prea inspirată!) 

Aşa cu „străvechea voastră civilizaţie”! Să mai adaug că 
laleaua - unicul motiv floral decorativ din arta voastră populară - a 
fost adusă în Europa Centrală abia în secolul 16?! 
(„Termeszettudomânyi Kislexikon”, Akademiai Kiado, Budapest, 
1971, pagina 707). 

Să rămânem, însă, la creştinare şi la întâiul vostru rege 
catolic. Cum se numea Istvân înainte de „creştinare”? Se numea 
Voicu (pe care voi l-aţi stâlcit în Vaik) şi nu s-a creştinat, ci şi-a 
schimbat doar confesiunea: din ortodox a devenit romano-catolic! 

Asta n-ai ştiut-o, dragă Tasi? O vei afla, cu dovezile de 
rigoare, în curând. (Păcat că rubensianul vostru Benczur Gyula - cel 
ce a pus atâta râvnă şi talent în imortalizarea scenei - nu mai are cum 
s-o afle). 

Ca atare, îţi (vă) place sau nu, toată dinastia zisă aipadiană 
de după Szent Istvân a fost de origine românească 

Şi dacă tot am ajuns la „vocaţia de a întemeia state”, să mai 
fac nişte precizări. De ce Transilvania a fost voievodat („vajdasâg”) 
până în 1541? Pentru că a fost întemeiat de români, iar atunci când, 
în fine, aţi reuşit (în condiţiile schiţate în prima parte) să-l subjugaţi, 
aţi preluat modelul statal şi administrativ românesc - voi neavând 
nici cunoştinţe şi nici (sau cu atât mai puţin) tradiţii în acest sens! 

De ce după stingerea dinastiei „arpadiene” (1301) aţi avut 
regi de orice naţie (francezi, italieni, germani, polonezi, români etc.) 
numai unguri nu? Pentru că aveaţi „menirea istorică” şi „vocaţia” de 
a întemeia şi conduce state? 

De ce singura dinastie care v-a adus, intr-adevăr, faimă şi 
glorie (printr-un regent şi un rege) a fost tot românească - cea a 
Corvineştilor? (Aici şi Revai Nagy Lexikona recunoaşte genealogia: 
Matei, fiul lui Iancu de Hunedoara, nepotul lui Voicu de Hunedoara 
şi strănepotul lui Şerban - cneaz valah; mai mult, şi mama lui Iancu 
este pomenită ca româncă de viţă nobilă: „Densuşi nemeş olâh 
csalâdbol szârmazo Morsâna Erzsebet”!) 

Ce părere ai, dragul meu Tasi? îţi mai arde de ironii? 

Să mergem însă mai departe. Unde v-au fost amintitele 
virtuţi în cei 150 de ani de robie turcească, din care v-au scos 
austriecii - voi fără să mişcaţi un deget” (drept care v-au şi 
încorporat în imperiu!). 

De ce v-au trebuit (încă) 150 de ani ca să vă ridicaţi 
împotriva Habsburgilor (profitând şi atunci de un context general- 
european)? 

Ar mai fi multe de spus - să nu lungim însă vorba. Nimeni 
nu vă neagă civilizaţia şi cultura, numai că tot ce ştiţi aţi învăţat şi 
preluat iniţial de la noi, românii, şi, ulterior, de la austrieci. Vă place 
sau nu, ăsta e adevărul. 

Cât priveşte prigoana post-trianonică, să revedem nişte date, 
tot din surse maghiare. (De altfel, şi chestiunea cu „Augsburgi csata” 
am scos-o tot din reputatul vostru Revai Nagy Lexikona - ediţia 
1911-1914.) 

Să încep cu o declaraţie a marelui vostru literat - Faludy 
Gyorgy: ^ 

„în perioada interbelică ungurii din Ardeal se bucurau de 
mai multă libertate decât cei din Ungaria, astfel că mulţi scriitori 
maghiari din patria-mamă, pentru a eluda cenzura horthystă, veneau 
să-şi publice operele în România, de pildă în revista Korunk din 
Braşov”. (Declaraţie făcută la emisiunea în limba maghiară a TVR 
din 8 octombrie 1990 - şi, ca prin minune, necenzurată!) 

Vei spune, probabil, că este o simplă părere a unui octogenar 
alăuzit de cap. Atunci s-o luăm altfel: 

- aţi avut voi, în Ungaria, vot universal, direct şi secret în perioada 
interbelică? N-aţi avut! 

- aţi făcut, în aceeaşi perioadă, vreo reformă agrară? N-aţi făcut! 

- a fost regimul lui Horthy primul regim fascist din Europa? A fost! 

- a făcut el „ordine” în Ungaria (masacrând peste 5.000 de opozanţi, 
aruncând în lagăre şi închisori alţi 70.000, obligând la emigrare 
100.000 etc.)? A făcut! 

A dat el, primul în Europa, „Legea privind privarea evreilor 
din Ungaria de drepturi cetăţeneşti”? A dat! 

Avea dreptate bătrânul Faludy? Evident! Şi nu numai în ceea 
ce priveşte lipsa de libertate şi cenzura ce domneau în Ungaria 
interbelică. Să vedem, în paralel, situaţia din România - tot din surse 
maghiare. 

Dintr-o statistică apărută, în 1928, în revista clujeană 
„Erdelyi Irodalmi Szemle” rezultă că între 1919-1928 au fost 
publicate, în Ardeal, 3186 (trei mii una sută optzeci şi şase) cărţi în 
limba maghiară. Deci, o medie anuală de 320 de volume. Atunci 
când, în 1913, de pildă, în Ardealul stăpânit de unguri au apărut doar 
77 (şaptezeci şi şapte) de cărţi). în aceeaşi ordine de idei, Gyorgy 
Lajos, în „Viaţa culturală a ungurilor din Transilvania”, constată că 
între 1919-1924 au fost publicate, în Ardeal, 1066 cărţi ungureşti, tot 
atâtea câte au apărut în cele două decenii premergătoare lui 1919. 
Acelaşi autor remarcă, în opera citată, că din cele 233 tipografii 
existente în Ardeal (în 1924) 147 erau ungureşti, deci 61,8 la sută. în 
ceea ce priveşte presa de limbă maghiară din Ardeal în perioada 
interbelică, este suficient să amintesc că în 1934, de pildă, existau 42 
de cotidiene, 52 de săptămânale şi 9 publicaţii cu apariţie lunară. 
Ceea ce reprezintă de zece ori mai mult decât publicaţiile existente în 
1917, sub stăpânire maghiară. 

Mai este cazul să continui? 

Avea întru totul dreptate „alăuzitul” Faludy? Ba bine că nu! 
Şi-atunci, dragă Tasi, cum de nu vă crapă obrazul de ruşine să vă mai 
plângeţi de prigoană, insecuritate şi deznaţionalizare? Mai ales că pe 
toate acestea - şi încă multe altele - le-aţi avut şi în perioada post¬ 
belică. Mai mult, ca unica forţă colaboraţionistă (în bloc!) cu 
ocupantul sovietic şi cu structurile politice NKVD-iste, aţi fost 
profitorii - şi nu victimele - regimului comunist respectiv! Asta până 
când, constatând că în loc de Ardeal aţi primit doar o „derizorie” 

Regiune Autonomă Maghiară (RAM) şi alte privilegii şi mai 
„derizorii”, aţi început să complotaţi în vederea înstrăinării acestuia - 
profitând de „anul revoluţionar” 1956 (vezi, în acest sens, 
„Magyarok a vâdlottak padjân”, de Tofalvi Zoltân, în Erdelyi 
Magyarsâg nr. 16 / noiembrie 1993), trădare pe care patronii voştri 
nu v-au iertat-o şi au sancţionat-o după „regulile jocului”. Aşa stând 
lucrurile - şi după principiul: „nemulţumitului i se ia darul” - aţi 
pierdut, rând pe rând, şi RAM, şi Universitatea Bolyai (incubatoarele 
în care s-a clocit complotul de anexare a Ardealului la Ungaria!) şi 
alte privilegii, iar iniţiatorii complotului au ajuns, fireşte, la puşcărie. 
Asta vi s-a luat - şi nimic altceva! Aţi rămas cu toată presa voastră, 
cu editura Kryteryon, cu sectoarele special amenajate din toate 
librăriile, cu cele opt teatre, cu opera maghiară din Cluj, cu 
învăţământul de toate gradele (chiar dacă nu autonom) şi aşa mai 
departe. Aţi pierdut doar ceea ce aţi obţinut prin trădare - şi vi s-a 
luat tot pentru trădare - adică privilegiile, răsplata 
colaboraţionismului!!! 

Ar mai fi multe de spus, dar pamfletul tău, dragă Tasi, nu 
merită, totuşi, mai mult de două episoade şi, pe de altă parte, va 
trebui să ajungem şi la prigonitorii tăi din perioada anilor ’50. Pentru 
că, de prigonit ai fost tu prigonit, numai că nu de români, ci de 
conaţionalii tăi colaboraţionişti. Nu românii, care erau o infimă 
minoritate în structurile comuniste ale Ardealului („de nord”) la 
vremea respectivă (nemaivorbind de Securitate!), 
te-au trimis la „reeducare” - la Câmpia Turzii, dacă nu mă înşel - 
având în vedere originea ta total „nesănătoasă”, ci ai tăi, care 
stăpâneau toate amintitele structuri. Nici pe prietenul tău Fredi nu l-a 
trimis (tot la „reeducare”) la Luduş vreun Ionescu sau Popescu, ci 
tovarăşul Gâspâr, care tăia şi spânzura la acea vreme în Aiud! 

Oricum, după ispăşirea „reeducării” - care n-a durat mai 
mult de un an şi n-a avut loc în vreo mină de plumb (nu ştiu ce-ai 
făcut tu, dar Fredi a făcut contabilitate) - aţi putut da admitere la 
medicină şi aţi intrat amândoi. Cine dracu v-a pus să mergeţi la 
Târgu Mureş, la mult regretatul Institut Medico-Farmaceutic în limba 
maghiară (tot o răsplată a colaboraţionismului!)? Acolo nu era nici 
picior de român, iar lupta de clasă o aplicau exclusiv ai voştri! (iar 
voi doi, totuşi, eraţi - prin originea voastră „nesănătoasă” - nişte 
potenţiali duşmani de clasă!). Cine te-a prigonit acolo, dragă Tasi, şi 

te-a „convocat” - în fiecare zi la ora 6 dimineaţa! - în faţa uşii sale, 
pentru „a-i da raportul”, atunci când binevoia să se trezească şi să te 
lase să intri?!! Cine şi (mai ales) ce era respectivul, că român n-avea 
cum să fie?!! 

Aşa v-a trebuit, dragii mei dragi, dacă IMF-ul (românesc) de 
la Cluj vă puţea! Acolo n-aţi fi avut parte nici de 5 la sută din 
respectiva „luptă de clasă”! Şi nici nu v-ar fi cerut nimeni la 
înscrierea pentru admitere recomandarea (sau consimţământul) 
„organelor locale”! 

Şi încă ceva, stimate Tasi, dacă în perioada când erai medic 
de circă la Ciumbrud şi gravitai în jurul Spitalului (tutelar) din Aiud 
ai simţit vreodată orice urmă de discriminare etnică - din partea 
oricui - înseamnă fie că eşti de o totală rea-credinţă, fie că intr- 
adevăr te lasă memoria şi încerci să-ţi reconstruieşti trecutul. 

La urma urmei, nu pot să te acuz decât de consecvenţă, 
pentru că asta faceţi voi, de peste 80 de ani, cu întreaga voastră 
istorie. De ce n-aţi face-o şi cu „istoria” voastră personală? 

P.S. Salutări celor de la „Castellum”! 

Wass Albert - în Cartea Recordurilor 


Mare agitaţie mare în legătură cu „maratonul” Wass Albert. 
S-au scris multe (şi mult) despre respectiva tentativă de a realiza un 
record demn de Guiness Book (nu este o figură de stil!). Cartea 
Recordurilor ne interesează mai puţin (ca de altfel şi pe organizatori) 
- intrarea în paginile acesteia fiind doar un simplu pretext, o reclamă 
şi, pe undeva, o umbrelă protectoare. Ne interesează, în schimb, miza 
reală şi mesajul acţiunii. 

Dacă despre miză (forţarea cu orice preţ şi prin orice 
mijloace a reabilitării scriitorului ucigaş de români şi evrei; sfidarea 
unei sentinţe care a fost - şi este! - recunoscută şi în Ungaria, emisă 
de un tribunal care în cazul lui Antonescu, de pildă, a fost considerat 
perfect legitim; sfidarea unei Hotărâri de guvern care a dus, totuşi, la 
îndepărtarea măcar a unui bust al lui Wass) s-a scris cu destulă 
pertinenţă, în ceea ce priveşte mesajul, ca de obicei, presa 
românească a rămas cu desăvârşire opacă. Care a fost acest mesaj - 
pe care presa de limbă maghiară (din România), fireşte, l-a 
recepţionat şi difuzat? Reproducem de pe prima pagină a 
săptămânalului Erdelyi Naplo din 24 februarie 2004: 

„Săptămâna trecută, în zilele de vineri şi sâmbătă, s-a 
desfăşurat - simultan în 17 locuri din întreaga lume - o lectură 
maraton din opera lui Wass Albert. Dintre acestea, 13 se află pe 
teritoriul UNGARIEI ISTORICE (s.n.): cinci în Ardeal (Oradea, Satu 
Mare, Cluj, Tărgu Mureş, Odorheiul Secuiesc), trei în patria-mamă 
(Budapest, Debreczen, Szolnok), două în Slovacia (Komarno, 
Kosice), două în Voievodina (Kirălyhalom, Szenttamăs), una în 
Ucraina Subcarpatică (Beregszăsz) iar celelalte patru în SUA 
(Miami, Phoenix, Sarasota şi Ontario de California). Lectura 
simultană (şi neîntreruptă) a durat 24 de ore. 

Respectivul «wickend» a reprezentat un unicat, un caz fără 
precedent în istoria TRANZIŢIEI (s.n.) post-trianonice a 
maghiarimii. De fapt, prestaţia celor câteva sute de tineri pe care i-a 
despărţit, samavolnic, DIKTATUL DE LA TRIANON (s.n.) a 
desminţit însăşi EXISTENŢA REALĂ A ACESTUIA ŞI A 
REALITĂŢILOR POST-TRIANONICE (s.n.)!” 

Iată, aşadar, mesajul, principalul mesaj al acţiunii - demn şi 
acesta de Guiness Book. 

Va să zică aşa: 

- „tranziţia” post-trianonică a maghiarimii! 

- „diktatul” (bekeparancs!) de la Trianon! 

- sfidarea deliberată şi publică a realităţilor post-trianonice! 

Despre asta a fost vorba, în primul rând, dragi ziarişti 

români! 

Altfel spus: Trianonul nu este recunoscut, maghiarimea nu 
ţine cont de realităţile post-trianonice, iar perioada de după Trianon 
este una de tranziţie, cu alte cuvinte - un provizorat!!! 

De altfel, d-1 Bagoly Zsolt (autorul scriiturii) nu spune 
altceva decât ceea ce declara, în 1995 la Debreţin, Tokes Lâszlo: 

„Statele succesoare (ale Monarhiei Austro-Ungare - n.n.) nu 
vor altceva decât să-şi DEFINITIVEZE (s.n.) stăpânirea asupra 
teritoriilor câştigate la Trianon, Versailles şi Paris”! 

Este suficient de limpede? 

Să vedem, însă, cine au fost iniţiatorii şi organizatorii. 

Cităm: 

„La iniţiativa Fundaţiei Poporul Carpatic (Kărpătok Nepe 
Alapitvăny), au citit (timp de 24 de ore) din opera lui Wass, în Patria 
Mutilată (Csonkaorszăg) - Tineretul Maghiar Unit, în teritoriile 
rupte: Tinerii Maghiari Ardeleni, DISZ şi Mişcarea de Tineret din 
cele Şapte Cetăţi. ” 

Un singur „amănunt”: ultima pomenită se numeşte, în limba 
maghiară, „Het Vâr Iljusâgi Mozgalom” - pe scurt, HVIM. Care 
HVIM de fapt înseamnă „Hatvannegy Vârmegye Iljusâgi 
Mozgalom” - adică Mişcarea de Tineret a celor 64 de judeţe (ale 
„Ungariei Mari”!). Una din cele mai extremiste şi revizioniste 
organizaţii de tineret din Ungaria! (cu filiale în toate „statele 
succesoare”, inclusiv - sau mai ales - în România!). Cea care 
organizează, anual, printre multe altele, „Insula Maghiară” - unde la 
ultima ediţie (2003) invitatul de onoare a fost Cseresznyes Pâl 
(săsăpitorul lui Mihai Cofariu)!!! 

De unde ştim că nu este vorba de o coincidenţă? Dintr-un 
interviu (pe care l-am reprodus într-un număr de anul trecut al 
revistei) în care şeful filialei din Ardeal vorbea exact despre acest 
subterfugiu, menit a înşela vigilenţa celor ce urmau să înregistreze 

organizaţia!) De altfel, şi în Voievodina există un HVIM care, din 
aceleaşi motive, s-a înregistrat sub numele de Hârom Vârmegye 
Ifjusâgi Mozgalom (Mişcarea de Tineret din cele Trei Judeţe - câte 
sunt în Voievodina), deci tot HVIM şi tot filială a respectivei 
organizaţii revizioniste! 

Ingenios - nu-i aşa? 

Să mai reproducem, însă, din text: 

„Lectura a avut loc pe două continente, în 17 locuri. 
Simultan, după acelaşi scenariu, pentru acelaşi scop şi din aceeaşi 
voinţă. A fost fapta unei naţiuni a cărei demnitate, unitate şi credinţă 
în propriile valori n-a putut fi mutilată. Dacă vreţi, o revoltă. Nu una 
violentă, ci una spirituală şi, ca atare, nereprimabilă. A fost o luptă de 
eliberare de sub jugul celor ce ne împiedică să trăim ca şi unguri şi, 
totodată, un avertisment atât pentru prieteni cât şi pentru duşmani că 
putem fi şi uniţi atunci când se atentează flagrant la onoarea şi 
valorile noastre!” 

Mai este nevoie de vreo interpretare sau de comentarii? 

Ne exprimăm speranţa că cei în drept vor şti să desluşească 
(dacă ne vor citi - şi sperăm că o fac şi o vor face în continuare!) 
mesajul celor reproduse. 

Treaba cu Trianonul şi cu realităţile post-trianonice fiind 
(sperăm) pe deplin lămurită, să vedem cum e cu „onoarea şi valorile 
la care se atentează”? Despre ce este vorba? Despre ce (sau cine) ar 
putea fi vorba, dacă nu despre Wass Albert? Care a mai fost declarat 
şi „simbolul maghiarimii ardelene”! 

Ne întrebăm dacă „onoarea”, „valorile” şi „simbolul” se 
referă (şi) la opera literară a lui Wass Albert?!! 

Cât priveşte decizia organelor în drept de a stabili, în 
prealabil, dacă ceea ce s-a citit acolo a fost scris, într-adevăr, de către 
Wass, putem să le oferim, din aceeaşi sursă, titlurile respective: 
„Cineva s-a înşelat” (volum de nuvele) şi romanele „13 meri” şi 
„Daţi-mi înapoi munţii” („Valaki tevedett, Tizenhârom almafa, 
Adjâtok vissza a hegyeimet!”) - toate purtând semnătura lui Wass. 

Cu recomandarea de a începe lectura cu cel de-al doilea 

roman! 

Poate ar fi interesant să spunem câteva cuvinte şi despre 
locurile de desfăşurare ale „maratonului” (cele pe care le ştim) sau, 

mai precis, să arătăm cine au fost gazdele care şi-au oferit egida şi 
incinta: 

- Oradea: Centrul Eparhial Reformat; 

- Debreţin: Sediul Partidului Popular Creştin-Democrat; 

- Cluj: Institutul Teologic Reformat; 

- Târgu Mureş: Centrul Diaconal Reformat. 

In ceea ce-i priveşte pe participanţi, mai amintim că la 
Oradea „lectura” a fost începută de episcopul Tokes, la Cluj-Napoca 
participanţii au fost salutaţi de către deputatul UDMR Vekov Kâroly 
iar la Târgu Mureş de către viceprimarul udemerist Fodor I mr e. 
Acestea fiind spuse, nu prea mai avem ce adăuga. 

Şi totuşi: pentru numele lui Dumnezeu, stabiliţi odată, 
oameni buni, adevărul. Una din două: sau Wass Albert a fost o 
victimă inocentă a regimului comunist - şi-atunci ne cerem scuze şi-l 
reabilităm, sau a fost un criminal de război - şi-atunci, dacă nu luăm 
măsurile ce se impun, suntem ultimii oameni ai Terrei şi ne merităm 
soarta! 

Cât priveşte contestarea realităţilor statornicite la Trianon... 
P.S. Deşi (sau tocmai pentru că) d-1 Szâsz Istvân Tas n-avea când să 
mă citească, îmi trimite o nesperată confirmare în acelaşi Erdelyi 
Naplo din 24 februarie 2004 - şi exact cu referire la perioada de 
studenţie din Târgu Mureş. Desigur, formularea este viciată de 
aceeaşi „amnezie”, dar conţine nişte valoroase jumătăţi de adevăr. 
Citez: 

„...după exmatricularea mea din motive etnice şi de luptă de 
clasă - soldată cu doi ani de muncă fizică - am reuşit, în fine, să 
termin facultatea în 1962 (...) în această activitate (de prigonire - 
n.n.), din păcate, nu numai oficialii români, ci şi slugile lor maghiare 
excelau. Ba chiar îi depăşeau! ” 

Dragul meu Tasi, ce fel de oficiali români existau în 
Regiunea Autonomă Maghiară? Ce fel de oficiali români existau în 
„Orvosi Tudomânyegyetem”-ul din Târgu Mureş? Cine să te fi 
exmatriculat pe tine (şi) din motive etnice? Atunci când în toată 
universitatea aia nu era picior de român? Ai fost trimis la 
„reeducare”, după cum am mai spus-o, exact de către ai tăi şi 
exclusiv din motive de luptă de clasă. Pe care ai tăi o aplicau 
exemplar, pentru că erau singurii colaboraţionişti autentici ai vremii. 
Şi cu atât mai vârtos în Regiunea Autonomă Maghiară (RAM)! 

Pe motive etnice ar fi putut fi exmatriculat doar un român 
care ar fi avut nefericita inspiraţie de a se înscrie la Universitatea 
(maghiară!) din Târgu Mureş (care a devenit bilingvă mult mai 
târziu!). 

Pe cine vrei tu să prosteşti, dragul meu? în 1964 - când 
RAM era deja în curs de lichidare (ca rezultat al trădării voastre din 
1956), lichidarea efectivă neputându-se face decât după (sau prin!) 
revenirea la judeţe în 1968 - încă ortopedul Ciugudean îşi scria 
numele Csugugyân iar oftalmologul Săbădean abia îndrăznea să 
scoată o vorbă românească pe gură. Mai mult, procurorul şef al 
oraşului (recent numit) - Ilie Muscă, răspundea la telefon cu: - Hallo, 
itt Muszka csalâd (Alo, aici familia Muscă)! 

La orice uşă ai fi bătut - ti se răspundea (încă) cu „igen” 

(da)! 

în orice magazin ai fi intrat - dacă nu ştiai ungureşte erai 
ignorat cu desăvârşire! (O singură dată o vânzătoare m-a învrednicit 
cu formula: - „Nu şcie rumuneşci”!) 

Şi mai aveţi neobrăzarea să vorbiţi de „exmatriculări etnice”, 
de „oficialii români şi slugile lor maghiare” - şi asta în anii ’50, când 
RAM era încă în plină înflorire?! 

PPS Aşa arăta „autonomia secuiască” - cea pentru care, astăzi, CNS 
duce o luptă pe viaţă şi pe moarte! 

Descălecătorii arpadieni - specialişti în balneologie şi neurochirurgie! 

în numărul din 24 februarie 2004 al săptămânalului Erdelyi 
Naplo apărea, la pagina a 11-ea (dar anunţat încă de pe 
„frontispiciul” primei pagini), articolul intitulat: „Sub masca unei 
retrospective istorice - denigrarea deşănţată a secuilor” (Hodgyai 
Mâtyâs). 

De ce ne oprim la respectivul articol? Pentru că „amnezia” şi 
rescrierea istoriei - de care aminteam în precedentele episoade (şi nu 
numai) - tinde să devină deja nu doar un obicei, ci o veritabilă 
obsesie. Şi nu numai în ceea ce priveşte trecutul (mai) îndepărtat, ci 
şi referitor la diferite momente ale „istoriei (mai mult - sau mai 
puţin) contemporane”. „Rescriere” ce se manifestă nu numai prin 
inventarea unor „argumente” pro domo (de tot hazul), prin 
răstălmăciri, prin bulversări ale relaţiilor de cauzalitate, ci şi prin 

nişte incredibile „încurcări de borcane” ce denotă diletantismul unei 
deloc neglijabile părţi a „căuzaşilor”. Altfel spus, un fel de „scrieţi 
băieţi - numai scrieţi!”, dublat de paginile larg deschise (ale 
publicaţiilor de profil) imposturii - singura condiţie fiind servirea 
fanatică a „cauzei”! 

Să ne ocupăm, pentru început, de scriitura d-lui Hodgyai 
(probabil Hodea, cândva), urmând ca în continuare să spicuim din 
alţi doi autori la fel de „docţi” şi animaţi de aceeaşi „bună-credinţă” 
şi „bună-intenţie”. 

Pentru a introduce în temă, să reproducem din începutul 
articolului „Sub masca unei retrospective istorice - denigrarea 
deşănţată a secuilor”: 

„Peste tot în lume există specialişti în hungarologie şi centre 
ce se ocupă de aceasta. Ba chiar şi congrese de profil. Am citit, în 
presa de limbă maghiară din Ardeal, destule relatări despre astfel de 
congrese, dar şi articole care subliniau faptul că prea puţini 
specialişti români sunt cunoscători avizaţi ai hungarologiei. Când 
consulţi însă presa de limbă română eşti tentat să presupui exact 
contrariul: România literalmente geme de specialişti în acest 
domeniu - pentru care istoria şi cultura maghiară nu (mai) are nici 
un secret. După care eşti nevoit să constaţi că majoritatea 
covârşitoare a acestora sunt supărător de subiectivi şi de partizani, 
că, de regulă, nu apelează (şi) la surse maghiare autorizate şi că iau 
drept literă de evanghelie cronicile noastre de epocă. 

Săptămânalul politic «Lumea» şi-a aniversat, anul trecut în 
noiembrie, 40 de ani de existenţă. In numărul festiv respectiv sunt 
publicate, alături de cuvântul de salut al premierului şi al ministrului 
de Externe, şi părerea unor politologi, din toate acestea rezultând că 
publicaţia cu pricina a reflectat în mod obiectiv, în deceniile 
precedente, 

procesele ce se derulau în lume. Fără a aminti, desigur, că până în 
1989 nu s-a procedat astfel... 

Şi, fireşte, numărul respectiv n-ar fi fost suficient de «festiv» 
dacă n-ar fi conţinut şi o scriitură referitoare la «soarta tragică a 
românilor din secuime, supuşi asimilării timp de secole». Autorul, un 
oarecare dr. Mircea Dogaru, şi-a intitulat articolul: «Un destin 
tragic - românii din secuime». ” 

D-l Hodgyai continuă în acelaşi stil, reorientându-şi tirul 
asupra istoricului militar Colonel Dr. Mircea Dogaru, încercând să-i 
conteste competenţa, obiectivitatea etc. 

Nu vom reproduce, în cele ce urmează, textul in extenso - 
acesta fiind prea întins şi plin de „argumente” (sau 
„contraargumente”) deja arhicunoscute, despre care am scris, în 
repetate rânduri, în paginile „Timpului”. Pe de altă parte, cu câteva 
numere în urmă, am reprodus un întreg capitol dintr-o recent 
(noiembrie 2003) apărută carte a d-lui Dogaru (Românii şi 
„maghiarii” în „Grădina Maicii Domnului”) care se ocupă exact de 
subiectul cu pricina - inclusiv relaţiile românilor cu secuii (carte pe 
care o recomandăm şi d-lui Hodgyai - pentru a afla cine este acest 
„oarecare” Dr. Mircea Dogaru şi a se ruşina, dacă este în stare, 
pentru jalnicele „contraargumente” invocate). 

Dar, pentru că unele dintre ele sunt (şi) de tot hazul, le vom 
reproduce spre delectarea cititorilor: 

„In ceea ce priveşte asimilarea (românilor de către secui - 
77 . 77 .) - şi aceasta îşi are regulile ei. Autorul nostru, însă, susţine că 
minoritarii i-au asimilat pe majoritari, nemaivorbind de faptul că 
aceştia (majoritarii) ar fi avut un grad de civilizaţie net superior. 
Realitatea este că, aşa cum rezultă din mărturiile unor călători 
arabi, ungurii deja în Levedia cultivau pământul, producând nu 
numai grâne, ci şi zarzavaturi. Mai mult, se ocupau şi cu viticultura 
şi pomicultura. 

Pe de altă parte, ungurii descălecători erau experţi şi în 
trepanaţiile craniene - iar pacienţii supravieţuiau! (atunci când 
până în secolul XX regula era decesul trepanaţilorl). Dovadă stă, în 
acest sens, cuvântul maghiar agyafurt (scobit în creier). (...) 
Strămoşii noştri au avut şi o înaltă cultură balneară 
(„furdokultura”): piscinele confecţionate din piele le luau cu ei 
chiar şi în campaniile militare. Apa era încălzită cu pietre încinse. 
(...) Desigur, oricine poate vorbi despre autohtoni civilizaţi şi 
năvălitori barbari, dar una e legenda - şi alta istoriografia 
autentică! ” 

Aici, aşa cum orice cântăreţ versat, de pildă, face o pauză 
după o acută reuşită (pentru a nu stânjeni - sau a nu fi acoperit de 
aplauze în secvenţa următoare), s-ar cuveni să ne oprim şi noi, spre a 
nu stânjeni râsul! 

Stimate d-le Hodgyai Mâtyâs, „maratonul” Wass Albert este 
copil mic pe lângă pasajul reprodus! Ar fi o nedreptate strigătoare la 
cer să nu intraţi în Guiness Book cu aşa o performanţă! 

Să ne întoarcem, totuşi, la text - măcar de dragul d-lui 
Hodgyai. 

1/. Sigur că, în general, majoritarii îi asimilează pe minoritari, iar cei 
cu o civilizaţie superioară pe cei cu una inferioară. Numai că aceste 
reguli presupun o convieţuire paşnică bazată pe drepturi egale şi 
mijloace egale în a le exercita. D-l Hodgyai „uită” că secuii au făcut 
obiectul unei colonizări militare (pe la 1200) - ca un avantpost al 
regatului maghiar - şi şi-au făcut loc în „secuime”, practic, cu forţa 
armelor, alungându-i (sau exterminându-i) pe cei ce nu erau dispuşi 
să accepte condiţiile „convieţuirii”. Iar faţă de cei rămaşi s-au 
comportat - şi în continuare - ca o armată de ocupaţie. In aceste 
condiţii, regulile clasice ale asimilării nu mai aveau cum să 
funcţioneze. 

2/. După care, autorul trece brusc de la secui (care nu sunt unguri - ci 
avari!) la maghiari - ridicând în slava cerului civilizaţia 
preeuropeană a acestora! (Să ne ierte d-l Hodgyai, dar pretinsa 
civilizaţie a ungurilor nu poate explica ascendentul civilizaţional al 
secuilor aupra autohtonilor români!) 

3/. Sperăm că d-l H.M. cunoaşte atâta istorie încât să ştie că 
agricultura, pomicultura şi viticultura erau la ele acasă în 
Transilvania - încă de pe vremea dacilor. Cât priveşte practicarea 
acestora de către nişte triburi nomade care atunci când se odihneau - 
între două expediţii de jaf - mai şi vânau şi pescuiau, să ne fie cu 
iertare, dar, vorba secuiului (când a văzut prima girafă): „oricine 
orice-ar spune, aşa animal nu există”! 

4/. In ceea ce priveşte trepanaţiile craniene soldate, culmea, şi cu 
supravieţuiri constante (nemaivorbind de argumentul lingvistic 
invocat!) - chestiunea depăşeşte substanţial limitele plasticei 
formulări de mai sus. O dată, că autorul (deşi reproşează altora 
acelaşi lucru) nu citează nicio sursă istoriografică. în al doilea rând, 
că la un craniu trepanat cu o vechime de peste 2000 de ani este 
imposibil de stabilit dacă trepanatul a supravieţuit sau nu operaţiei 
respective. în al treilea rând: cum de ungurii, după sedentarizarea în 
Pannonia, au uitat cu desăvârşire arta trepanării? (Bănuim că 
trepanările cu pricina urmăreau cu totul alte obiective decât cele 

medicale de decompresiune sau drenaj - iar cel ce supravieţuia 
trepanaţiei era, negreşit, trepanatorul!). In al patrulea rând, că 
argumentul filologic invocat (singurul, de altfel) este totalmente 
deplasat. Agyafurt înseamnă, în limba maghiară, isteţ, inventiv, iar 
agyafurtsâg inventivitate, capacitate de a găsi o soluţie inedită, 
neaşteptată, salvatoare etc. Or, este greu de presupus 
că un trepanat cranian devine - consecutiv trepanării - mai deştept 
sau mai inventiv. Noi am zice (şi nu numai noi) că dimpotrivă! Şi 
asta oricât ar fi fost de experţi în materie „neurochirurgii” aipadieni! 

De fapt, este vorba de cu totul altceva. Este vorba de 
echivalentul expresiei româneşti: „şi-a scobit (sau scociorât) mintea” 

- şi a găsit soluţia salvatoare! 

Iată, aşadar, cum poate deveni o figură de stil (sau cum s-o 
numim) „argument” ştiinţific! 

Iată, aşadar, valoarea „ştiinţifică” a contraargumentelor cu 
care este „combătut” un eminent istoric român! 

5/. Cât priveşte „cultura balneară”, iată că strămoşii d-lui Hodgyai 
galopau nu cu carnea - ci cu piscina sub şa (pliată, fireşte - sau te 
pomeneşti că era gonflabilă?)! 

Parcă-i şi văd cum - după luptă - îşi lepădau ţoalele şi se 
bălăceau în apa încălzită cu bolovani încinşi la foc. Am însă două 
nedumeriri: 

- cum se realiza etanşeitatea cusăturilor (că doar nu beleau un elefant 
întreg? - şi de unde elefant?)? 

- cum rezista pielea la contactul cu piatra încinsă? 

Intre timp ne-a venit o idee „criminală”: dar dacă d-1 
Hodgyai, cu vasta-i erudiţie, ştie cumva de niscaiva mamuţi care au 
supravieţuit până în perioada...arpadiană? Asta trebuie să fie: piscina 
era confecţionată din „materialul” respectiv. Cum? Ca şi în cazul 
presupusului elefant - fireşte. Adică prin „decopertare” totală. Iar 
trompa era folosită pentru evacuarea „piscinei”. 

Şi faţă de cele de mai sus, concluzia cu care d-1 Hodgyai îşi 
încheie articolul sună în felul următor: 

„Ar trebui să acordăm o mai mare atenţie inepţiilor ce apar 
în presa românească şi să încercăm să le corectăm tot acolo. Este 
inimaginabil ce pot scrie unii, chiar în posesia unor înalte titluri 
ştiinţifice. ” 

Există o vorbă ungurească: „Bagoly mondja verebnek hogy 
nagyfejii”! (Bufniţa îi spune vrăbiuţei că are capul mare!) 

Şi ne-am exprimat cum nu se poate mai fin! 

Cu tot regretul, va trebui să amânăm pentru data viitoare 
celelalte două „performanţe” promise, la fel de docte ca şi cea de 
astăzi. (Ne bate gândul că, totuşi, treaba cu trepanaţiile o fi fost reală 
şi că avem de-a face cu niscaiva urmaşi îndepărtaţi ai trepanaţilor 
supravieţuitori. La urma urmei, n-ar fi exclus!). 

Hunii şi ungurii - vectori de civilizaţie şi 
creştinism! 


Am rămas datori, în numărul trecut, cu nişte (alte) „perle” 
din presa „militantă” de limbă maghiară din România. 

Vom începe cu un citat din acelaşi Erdelyi Naplo, nr. 648/2 
martie 2004: 

„Este notoriu faptul că în 1933, la Presiunea Puterii de la 
Bucureşti, o parte din piaţa centrală de la Miercurea Nirajului a fost 
cedată Bisericii Greco-Orientale („Gorogkeleti”). (...) Mai târziu, 
puterea comunistă a desfiinţat Biserica Greco-Orientală, care nici 
până astăzi nu a mai revendicat suprafaţa respectivă. Biserica 
Ortodoxă, în schimb, pe acest teritoriu vrea să-şi construiască un 
lăcaş de închinăciune, după ce, în condiţii suspecte, a obţinut dreptul 
de proprietate asupra lui. Zona respectivă, de fiecare dată, a intrat 
în proprietatea celor două Biserici româneşti prin abuz. ” 

Stimate d-le Sz. L. (bine măcar că eşti „discret” şi nu-ţi dai 
numele complet), ce cauţi în meseria asta? Du-te d-le la şcoală mai 
întâi! 

Greco-Oriental şi Ortodox este unul şi acelaşi lucru!!! 

Ceea ce ai vrut să spui d-ta se numeşte Greco-Catolic 
(gorbgkatolikus)!!! 

Sancta simplicitas! 

In acelaşi număr, la pagina 14, găsim un amplu articol („Ne 
trebuie puţin optimism”) despre Târgu Mureş: trecut, prezent şi 
viitor. In care autorul (Fazekas Kâroly), vorbind şi despre 
„Evenimentele din 20 martie 1990”, susţine (ca martor ocular) că în 
piaţa respectivă nu erau 3-4 mii de vetrişti, ci maximum câteva 
duzine - şi îşi exprimă nedumerirea asupra faptului că fruntaşii 
udemerişti îi tot îndemnau (fără succes, de altfel) pe cei 30.000 de 
unguri să meargă acasă, acuzându-i pe aceştia (pe fruntaşii 
respectivi) de trădare! 

Că un târgumureşan oarecare este atât de naiv (ca să folosim 
un eufemism) încât să nu înţeleagă nici după 14 ani ce trebuia să se 
întâmple atunci şi acolo - mai putem pricepe. Ceea ce nu putem 
pricepe este cum de redacţia săptămânalului a dat drumul unui astfel 
de articol. 



Despre ce este vorba? Despre dovada peremptorie că acolo, 
într-adevăr, se regiza - după un scenariu prestabilit - un fals pogrom 
antimaghiar. Şi era la mintea cocoşului că câteva duzine de „vetrişti”, 
chiar ajutaţi de 100-200 de români hodăceni, nu puteau „pogromiza” 
30.000 de unguri. De asta se chinuiau fruntaşii udemerişti să trimită 
acasă măcar o parte din mulţimea de unguri. Pentru ca disproporţia 
să nu sară în ochi pe filmul pe care „echipa irlandeză” se pregătea 
să-l facă de pe acoperişul Hotelului Grand. Pentru ca hodăcenii 
(alertaţi, în disperare de cauză, prin nişte telefoane anonime care îi 
anunţau că la Târgu Mureş românii ar fi omorâţi de către unguri) să 
poată fi filmaţi repezindu-se spre tabăra maghiară - care, la o 
comandă din balconul Palatului Culturii, s-a repliat central (simulând 
fuga), după care a urmat învăluirea şi măcelul. Măcel prezentat ca 
fiind antimaghiar pe pelicula ce a făcut înconjurul lumii (inclusiv 
românul Cofariu prezentat ca şi ungur - victimă a bestialităţii 
românilor!). 

Fireşte, pe film nu apare şi învăluirea (încercuirea), de la 
fuga mimată trecându-se direct la căsăpirea victimelor, dar nu cu 
unelte forestiere, ci cu ciomege absolut identice şi fără vreun se mn 
de uzură prealabilă (deci confecţionate special pentru eveniment). 

Fiecare pasăre pe graiul ei piere! - spune proverbul. (De 
altfel, după cum am mai semnalat şi dovedit - hârtia oficială de 
alertare a Consiliului de Securitate al ONU a fost expediată deja cu 
opt ore înainte de începerea aşa zisului pogrom antimaghiar!!!) 

Şi cu asta îi dăm un răspuns şi „nelămuritului” Bayer Zsolt, 
care, în următorul număr al Erdelyi Naplo (649/9 martie 2004) se 
întreabă (şi ne întreabă) într-o scrisoare deschisă adresată 
„Smarandei Enache şi altor prieteni români”, cum a fost posibil ca 
aceiaşi oameni, români şi unguri - care s-au îmbrăţişat în ’89 după 
înlăturarea lui Ceauşescu - să ajungă la „pogromul de la Târgu 
Mureş”? (D-l Bayer se preface a nu şti că în secuime, de pildă, aceste 
„îmbrăţişări” s-au soldat şi cu victime omeneşti, toate din rândul 
românilor!) 

Cine este Bayer Zsolt? Este un ziarist din Budapesta, de 36 
de ani, care - după propria-i mărturisire - bate cărările Ardealului de 
şase ani. Deci, nu este vorba de vreun „dinozaur” - relicvă (sau 
relictă!) a unor vremuri apuse, ci de un reprezentant al generaţiei 
tinere din „patria-mamă” care ştie - tot după propria-i mărturisire - 

doar trei cuvinte (sintagme, de fapt) româneşti: „lapte bătut”, „ciorbă 
de burtă” şi „informaţie clasificată”. (în ce limbă o fi conversând cu 
„prietenii români?!) 

Cu ce s-a distins domnia-sa în ultimii ani? Cu două sfaturi 
preţioase: 

- să se rezolve problema autonomiei maghiare ardelene cât mai 
repede, dacă se poate până la integrarea în NATO a României sau 
măcar înainte de aderarea acesteia la UE („pentru că Uniunea 
Europeană nu va tolera reglări de conturi între două state 
integrate”!); 

- să se ia exemplu, în rezolvarea acestei probleme, de la irlandezi şi 
de la 

basci!!! 

Iată, aşadar, de ce a fost declarat respectivul „persona non 
grata” în România! 

Şi iată că acest om are şi prieteni în România! 

Desigur, scrisoarea deschisă a d-lui Bayer Zsolt ar merita o 
analiză detaliată şi o replică pentru fiecare idee conţinută. Poate cu 
altă ocazie. 

Să trecem la alte „perle”, folosindu-ne de aceeaşi sursă (E.N. 
din 9 martie 2004). 

De pildă, d-1 Bagoly Zsolt (pagina a 3-a) vede în ideea 
„Parcului Reconcilierii” din Arad şi, mai cu seamă, în (re)amplasarea 
„monumentului (zis al) libertăţii” alături de o replică românească 
(„Arc de triumf’ - în formularea autorului) o „umilire a 
maghiarimii” şi un „simbol al «libertăţii» ungurilor în Ardealul de 
după 1918”! 

Mai încape vreo îndoială că reamplasarea monumentului 
vizează, în condiţiile de azi, exclusiv „libertatea” ungurilor din 
Ardeal? Ce fel de libertate? Fireşte, cea pe care le-ar oferi-o 
apartenenţa la Ungaria - ori măcar la un Ardeal independent! Pentru 
că libertăţile specifice unei minorităţi naţionale le au cu supra- 
măsură şi bine peste normele europene! 

Mai poate cineva afirma, cu mâna pe inimă, că eu sunt 
extremistul care răstălmăceşte? (Unde mai pui că alături de articolul 
cu pricina este plasată o fotografie a „monumentului libertăţii” - un 
fragment care scoate în prim-plan inscripţia de pe steagul aflat în 

imediata vecinătate a personajului central: „Nu vom accepta 
niciodată”!) 

Să trecem însă la un alt articol, de pe pagina a 5-a, intitulat 
(sugestiv) „Opincă şi pantof de lux”. Cu ce se ocupă autorul (Fâbiân 
Tibor) în respectivul articol? Cu declararea lui Bayer Zsolt drept 
persoană indezirabilă pe teritoriul României. Cum o face? Iată un 
fragment edificator: 

„Autorităţile româneşti, în cursa lor de aciuire la Europa, 
au renunţat - într-un moment de sinceritate - la mult prea incomoda 
încălţăminte de lux şi şi-au reîncălţat opincile. Şi, cu un oftat de 
uşurare, s-au întins pe speteaza scaunului, şi-au pus picioarele pe 
masă şi s-au apucat, cu oarece lehamite, să răsfoiască nişte vechi 
reglementări predecembriste (de mult uitate în lumea de-afară), 
după care au scos «lista neagră» şi au mai mâzgălit pe ea un nume: 
Bayer Zsolt... ” 

Vă place, dragi autorităţi româneşti??! (Şi dacă ne vine în 
minte, cumva, opinca agăţată, în 1919, pe cupola Parlamentului de la 
Budapesta - tot noi suntem extremiştii?!!) 

Să nu creadă cineva că am fi ajuns la apogeu. Da’ de unde! 
Să mai întoarcem câteva pagini (din acelaşi E.N. de 9 martie 2004) şi 
să ne oprim la cea de-a 11-a, unde, sub titlul „Vaccin protector 
pentru maghiarii ardeleni”, ne sunt redate ultimele rezultate ale 
rescrierii istoriei ungurilor - din cele mai vechi timpuri. 

Cei ce ne-au urmărit, vor fi reţinând esenţa aşa numitei 
„Teze argentiniene” - conform căreia hunii, avarii, secuii, ungurii (şi 
mulţi alţii, de pildă dacii!) aparţineau aceluiaşi mare popor, cunoscut 
sub denumirea generică de sciţi, care vorbea aceeaşi limbă, avea 
aceeaşi scriere şi care a stăpânit (cu mici intermitenţe) bazinul 
caipatic din vremuri imemoriale. Cât priveşte elementul românesc 
(de origine iliro-albaneză), acesta, conform aceleiaşi teze, s-a infiltrat 
în Ardeal - şi, în general, în nordul Dunării - începând cu sfârşitul 
secolului al XlII-lea. 

Că hunii, avarii sau ungurii ar fi fost vectori de civilizaţie - 
şi nu năvălitori care au pustiit Europa - am mai auzit (şi reprodus). 
Un singur lucru n-am mai auzit până acum: că ungurii ar fi fost 
paleocreştini, că ar fi venit în Europa nu numai ca şi creştini şi 
aducători de civilizaţie, ci, mai mult, ar fi constituit şi un veritabil 
„vaccin” - prin creştinismul lor pur şi autentic - pentru decăzuta şi 

91 



pervertita moralitate occidentală! Iar creştinarea lui Istvân întâiul este 
o pură şi simplă legendă: „ungurii au venit în Europa cu o cultură şi 
creştinătate proprie - nu le-au primit de la Europa”! 

Pentru cei ce ar fi tentaţi să creadă că fabulez, voi reproduce, 
în original, câteva fragmente din articol: 

„Az Europăba bejdtt magyarsăg tiszta, nepi, mindenkihez 
szolo keresztenysege «vedooltăst» jelentett az elfajzott nyugati vilăg 
erkolcsenek. (,.)Az oly sokat hangoztatott, de irăsos emlekek 
hiănyăban nagyon ketseges păpai «megvăltăsunk» mâr csak a 
nyugati Europa propagandisztikăjăban lelheto fel. Mi kulturăt es 
keresztenyseget magunkkal hoztunk es nem kaptunk. 

Nu mai traducem, pentru că ceea ce am reprodus este exact 
ceea ce am redat, în româneşte, mai sus. 

Şi dacă această sfidare şi luare în derâdere a istoriei nu vă 
ajunge, stimaţi cititori, atunci mai reproducem ceva (şi mai!) non 
plus ultra: 

„Attila, elsd valodi kirălyunk, ama Nimrod unokăjănak 
tartotta magăt, akit a sziriai oskeresztenyseg a kozmikus iidvtortenet 
elsd kirălyănak tart. Attila nem ellensegkent jon be Europăba, hanem 
szeles lătokbru, kulturaăpolo uralkodokent. ” 

Ceea ce pe româneşte ar veni: „Attila, primul nostru rege 
autentic, se considera nepot al lui Nimrod - cel pe care 
paleocreştinii sirieni. îl 

considerau primul rege al istoriei mântuirii cosmice. Attila n-a venit 
ca duşman în Europa, ci ca un domnitor cu un larg orizont, ca un 
protector al culturii.” 

Cu scuzele de rigoare pentru vulgaritatea exprimării: v-am 
rupt gura, dragi cititori?! 

P.S. Cele reproduse aparţin nu unui ziarist oarecare, ci istoricului Pap 
Gâbor din Budapesta! 

Axa Bayer-Bârki şi „dictatura în stil 
occidental” 

Să vedem ce se mai poate citi în presa din România, care - 
după cum ne învaţă diverşi „comisari” - se află într-o inadmisibilă 
stare de îngrădire a libertăţii de exprimare, îngrădire ce pune, alături 
de nerespectarea drepturilor şi „aspiraţiilor legitime” ale minorităţilor 
naţionale, sub semnul întrebării democraţia din ţara noastră şi 
îndeplinirea criteriilor politice de aderare la UE. 

Drept care, pentru a prinde doi iepuri de-odată, vom continua 
să reproducem din presa de limbă maghiară din România - unde 
amintita „îngrădire” a luat deja proporţii îngrijorătoare. Ce mai, 
respectivei prese (şi presă - şi minoritară!) i s-a pus literalmente 
pumnul în gură!!! 

Unul din capetele de afiş fiind „pe nedrept ostracizatul” 
Bayer Zsolt, să vedem continuarea „serialului” din Erdelyi Naplo (în 
nr. 650/16 martie 2004), unde „sărmana victimă” a „intoleranţei” 
post-comuniste din România este apărată, de acestă dată, de către doi 
„grei” ai luptei de „emancipare”: Toro T. Tibor şi Szilâgyi Zsolt 
(ambii parlamentari ai UDMR!). De fapt, este vorba de o interpelare 
parlamentară adresată d-lor loan Rus şi Ioan Talpeş. 

Nu vom reda tot textul (având prea multe chestiuni „la 
ordinea zilei”), ci doar una din întrebările finale: 

„Rugăm a ni se comunica motivul pentru care ziaristul 
Bayer Zsolt a fost declarat persona non grata, decizia în baza căreia 
s-a trecut la aplicarea interdicţiei respective şi durata acesteia. ” 

Desigur, nu vrem să ne erijăm în postura de purtător de 
cuvânt al nimănui. De altfel, în capitolul precedent ne-am exprimat 
deja părerea asupra motivelor (că „e mai multe”!) ce pot intra în 
discuţie. Să rămânem doar la basci şi irlandezi (cu trimitere la ETA 
şi IRA!) pe care d-1 Bayer i-a dat ca exemple de urmat. 

Nu este suficient, stimaţi parlamentari ai UDMR, lideri ai 
Blocului Reformist şi membri marcanţi ai Consiliilor maghiar şi 
secuiesc din Ardeal??! 

Cu ce este mai prejos gestul d-lui Bayer decât cel al d-nei 
Eva Maria Bârki - care pleda, cu ani în urmă, pentru adoptarea 
„modelului albanez??! Sau aţi uitat? Să vă reamintim fraza: „Singura 

deosebire dintre albanezii din Kosovo şi ungurii din Ardeal este 
faptul că aceştia din urmă nu ştiu să-şi ceară drepturile cu arma în 
mână”! 

Există vreo deosebire de fond? 

Nu sunt amândouă instigări deschise la violenţă, la terorism, 
la etnocid? 

Şi dacă d-na Bârki, la vremea respectivă, a fost declarată 
persona non grata, d-1 Bayer de ce să facă excepţie? 

La urma urmei, ce apăraţi d-voastră - stimaţi domni Toro şi 
Szilâgyi - dreptul la violenţă, terorism şi etnocid??! 

S-ar părea că da, pentru că - deşi, deocamdată, săriţi doar în 
apărarea unor promotori şi nu a unor „modele” (ceea ce - nu-i aşa? - 
este cu totul altceva?!!) - calul de bătaie preferat, de ani de zile, vă 
este totuşi „modelul Tirolului de Sud”. Care s-a realizat - dacă 
cumva n-aţi şti - tot cu violenţă (sau şi cu violenţă)! Sau n-a fost aşa? 

Să vedem ce spune amintita juristă „austro-ungară”, recent 
(de 15 martie 2004), într-un discurs rostit în piaţa Kossuth din 
Budapesta cu ocazia Sărbătorii Naţionale a Ungariei: 

„Autonomia nu înseamnă instigare, ci este o expresie a 
dreptului la autodeterminare, o variantă a acestui drept care i se 
cuvine şi poporului maghiar. Contestarea acestui drept reprezintă o 
gravă culpă faţă de poporul secuiesc şi cel ardelean. Care şi aşa au 
fost prea răbdători, au aşteptat prea mult şi au irosit destule ocazii. 
Recomand d-lui ministru de Externe şi politicienilor Puterii să 
studieze politica externă a Austriei vizavi de Tirolul de Sud. La 
vremea respectivă, în condiţii politice mult mai dificile, s-a reuşit 
asigurarea unei autonomii acceptabile pentru poporul sud-tirolez. Le 
recomand să citească memoriile cancelarului Bruno Kreisky, cel ce 
a dus problema Tirolului de Sud în faţa ONU, şi care scrie că, deşi 
respectiva autonomie n-a fost sprijinită de alte state, a luptat din 
răsputeri pentru ea. In ciuda faptului că era socialist - sau tocmai 
datorită acestui fapt! 

Kreisky nu i-a considerat instigatori nici măcar pe acei sud- 
tirolezi care au comis atentate, ci i-a primit cu toată prietenia, în 
propria-i casă, şi îi caracterizează în cartea sa în felul următor: 
«oameni corecţi, cinstiţi şi dintr-o bucată». ” (Erdelyi Naplo nr. 
651/23 martie 2004, pe prima pagină) 

Iată, aşadar, că d-na Eva Maria Bârki nu se dezminte nici de 
această dată şi pledează tot pentru violenţă, pentru terorism. Ce 
altceva înseamnă fragmentul reprodus, decât instigarea publică a 
maghiarilor din Ardeal la acte de violenţă, la atentate, pentru a-şi 
câştiga autonomia??! 

Iată, aşadar, că mult trâmbiţatul „model tirolez” se referă nu 
numai la rezultate, ci, în egală măsură, şi la mijloace!!! 

Iată, aşadar, că domnii Toro, Szilâgyi (şi puzderie de alţi 
udemerişti) au în vedere, atunci când invocă obsesiv respectivul 
model, şi un arsenal ce include atentatele teroriste!!! 

Să ne mai mirăm atunci că sus-numiţii sar în apărarea lui 
Bayer Zsolt? 

Iar despre presa de limbă maghiară din România, care se 
face purtătoarea de cuvânt a promotorilor acestor idei, îndemnuri, 
instigări etc., ce să mai vorbim? 

Aşa cu profund periclitata libertate de exprimare din 
România!!! 

Oare „comisarii” care bântuie printre noi şi ne pun la 
îndoială, printre altele, şi libertatea presei, au habar de ce se scrie în 
Erdelyi Nap 16 (şi nu numai)? 

Şi dacă au, cum mai pot vorbi de „îngrădiri”? Sau, pe de altă 
parte, sunt de acord cu această expresie a „libertăţii de exprimare”? 

Că nu e treaba Uniunii Europene, ci a noastră, a românilor şi 
a României? Aşa să fie! Atunci, stimaţi „comisari”, mai ascultaţi şi 
alte cuvinte rostite, cu ocazia Zilei Naţionale a Ungariei, în plin 
centrul Budapestei, de către o cetăţeană austriacă declarată persona 
non grata în România - nu şi în Ungaria! Cuvinte ce s-ar putea, 
totuşi, să vă intereseze. Citez: 

Toate actualele reglementări ale drepturilor omului îşi au 
rădăcinile în revoluţia noastră de la 1848. 

Şi totuşi, dragi prieteni, astăzi ne aflăm tot acolo unde eram 
şi înainte de 1848. Drepturile pe care le-am obţinut prin luptă sunt 
din nou în pericol, ba aş putea spune că o bună parte a acestora le- 
am pierdut deja. Din leagăn şi până în sicriu fiecare domeniu al 
vieţii noastre ne este controlat şi reglementat, mult prea multe 
prevederi legale ne încorsetează existenţa. Dar culmea o reprezintă 
reglementările de la Bruxelles - ajunse la proporţii demenţiale - 

care vizează totul, de la arcul de curbură al castravetelui şi până la 
forma scaunului de tractor. 

Dragi prieteni, trebuie să ne apărăm împotriva tendinţelor 
antidemocratice, împotriva măsurilor care lezează libertatea şi 
demnitatea umană! Ne-a ajuns dictatura comunistă - nu mai vrem şi 
o dictatură în stil occidental! Ceea ce după data de întâi mai va 
deveni o problemă! Pentru că Uniunea Europeană este - şi ea - o 
alcătuire total antidemocratică şi totalitară. Legile şi deciziile nu 
sunt elaborate în mod democratic. Aş putea da nenumărate exemple 
în acest sens, ca, de pildă, hotărârea antiaustriacă referitoare la 
tranzit. Dar şi libertatea cuvântului şi a exprimării sunt serios 
periclitate. Din acest motiv mă bucur că, în Ungaria, Curtea 
Constituţională a luat în dezbatere acea lege care limitează 
libertatea de opinie şi sper că respectivul for va ţine cont, în decizia 
sa, doar de criterii juridice - nu şi de considerente politice. Dacă la 
Bruxelles valorile europene au fost date uitării, va trebui noi să le 
reamintim că fără asigurarea libertăţii şi demnităţii personale nu 
poate exista, nicăieri în lume, o societate democratică. 

Din păcate, Ungaria n-a reuşit să rămână «extra muros», n- 
a reuşit să rămână independentă. Nu ne-au ajuns cătuşele Moscovei, 
acum ne băgăm capul şi în lesa Bruxelles-ului. Poporul a hotărât. A 
hotărât aşa, pentru că a fost manipulat. Politicienii l-au minţit, 
neavănd curajul de a-i spune adevărul. Ceea ce, în lumea 
politologilor, se numeşte «dependenţa de cărare» - semnificând 
constrângerea politicienilor de a deveni euroadepţi. ” 

Mă pot opri aici, stimaţi „comisari”, „supervizori” şi 
„monitori” europeni? 

Este suficient ceea ce am reprodus pentru a vă stârni, cât de 
cât, interesul? 

N-ar fi cazul, oare, să vă mutaţi vizorul pe o ţară, practic, 
integrată deja în UE şi să nu ne mai căutaţi nod în papură, că 
necazuri reale avem destule şi ni le cunoaştem?! 

Că ar fi vorba doar de părerea unei persoane particulare, de 
origine maghiară, trăitoare în Austria? 

Fals! Este vorba, repet, de unul din promotorii de marcă ai 
iredentismului maghiar (care se conjugă, pe scară largă, cu 
antieuropenismul şi cu alte antL.isme pe care nu le mai nominalizez) 
- motiv pentru care a fost declarată persona non grata în România, 

nu şi în Ungaria - şi care a fost invitată, de Ziua Naţională a 
Ungariei, să ţină un discurs în plin centrul Budapestei şi în faţa unei 
pieţe pline, discurs radio-difuzat şi reprodus în presa maghiară şi în 
presa de limbă maghiară din România! 

Cât priveşte conţinutul acestuia, dacă cele reproduse nu sunt 
destul de edificatoare, se poate consulta nr. 651/23 martie al 
săptămânalului Erdelyi Naplo (pagina 1 şi continuarea în pagina a 
11-ea) pentru o apreciere de ansamblu, care, asigurăm pe oricine, nu 
va schimba nimic din datele problemei - aşa cum apar ele în 
percepţia şi interpretarea noastră. 

Desigur, nu ne facem iluzii de niciun fel. Am vrea, totuşi, să 
le reamintim înalţilor comisari şi monitori că cei de la NATO, 
folosind ca portavoce două publicaţii de mare prestigiu (Washington 
Post, 4 martie 2002 şi Economist, 7 martie 2002) s-au cam tânguit, 
după 5 ani, că i-au deschis Ungariei porţile Alianţei. Citez din 
Washington Post: „Ungaria ar fi fost descalificată în cursa sa pentru 
integrarea în NATO, pe care a câştigat- 

o în 1997, dacă Orbân ar fi spus în 1995 sau 1996 ceea ce spune 
astăzi”. 

Vă dorim, stimaţi domni de la Bruxelles, să nu ajungeţi (nu 
peste 5 ani, ci foarte curând) să vă tânguiţi exact ca şi cei de la 
NATO! 

Şi încă ceva: chestiunea cu „autodeterminarea” nu este 
numai treaba noastră. Pentru că, aşa cum rezultă dintr-un recent 
interviu al d-lui Toro Tibor (E.N. 650/16 martie 2004), respectiva 
autodeterminare (a maghiarilor şi secuilor din Ardeal) se încearcă a fi 
strecurată printre criteriile politice de aderare a României la UE în 
2007 - profitându-se de actualul impas (creat artificial - nu se ştie de 
ce şi de către cine!) în care se află ţara noastră! 

Stimaţi domni de la Bruxelles, măcar de asta scutiţi-ne. Că 
nu v-ar folosi la nimic. Ba dimpotrivă! 

Eva Maria Bârki şi „ocaziile irosite” 


Să revenim la discursul pe care o reprezentantă de marcă a 
iredentismului maghiar - jurista „austro-ungară” Eva Maria Bârki - 
l-a rostit, nestingherită de nimeni şi de nimic, în plin centrul 
Budapestei, de Ziua Naţională a Ungariei. 

Revenirea se impune nu numai datorită faptului că amintita 
doamnă - până să fie declarată persona non grata în România - a 
bântuit prin Ardeal ca o fantomă a trecutului (mai mult sau mai puţin 
îndepărtat), în tovărăşia celor ce pun la cale, astăzi, autonomia (în 
diferite trepte) a Ardealului, participând - de la Tuşnad la Cemat - la 
toate „universităţile” şi „forumurile” cu viză separatist-secesionistă, 
ci şi pentru că analiza textului cu pricina ne va permite o abordare 
mai concretă a ceea ce se preconizează a fi realizat - chiar şi în 
variantele de compromis - fiind vorba atât de mijloace (logistică, 
instrumentare etc.) cât şi de finalitate. 

Iată ideile principale ale discursului: 

- autonomia este o expresie a autodeterminării ce i se cuvine şi 
poporului maghiar; 

- contestarea dreptului la autodeterminare reprezintă o serioasă culpă 
faţă de „poporul secuiesc şi cel ardelean” (?!); 

- care - „şi aşa au irosit deja destule ocazii” (?!); 

- „poporul sud-tirolez” a reuşit, datorită (printre altele) eforturilor 
cancelarului Bruno Kreisky, să obţină o „autonomie acceptabilă”; 

- Kreisky a fost şi el socialist!; 

- după părerea cancelarului austriac (şi implicit a d-nei Bârki) 
atentatorii din Tirolul de Sud erau „oameni corecţi, cinstiţi şi dintr-o 
bucată”; 

Iată, aşadar, premisele cu pricina. Să le luăm pe rând: 

- autodeterminarea este apanajul unei populaţii majoritare (vezi, în 
acest sens, autodeterminarea românilor - de la Alba Iulia din 1918 — 
prin care, majoritari fiind într-un teritoriu alipit abuziv la Austro- 
Ungaria, şi-au hotărât apartenenţa la România) - şi nu a 
minoritarilor!; 

- secuii au fost din totdeauna o minoritate, fie că îi raportăm la 
teritoriul Ardealului (voievodat, principat, provincie aulică) fie la cel 
al oricărui stat sau alcătuire suprastatală ce pot intra în discuţie şi, pe 

de altă parte, n-au avut niciodată un stat propriu - cu atât mai puţin 
în actualul areal, fiind „colonizaţi” peste autohtonii români (ca 
grăniceri) abia în secolul al XlII-lea; 

- „poporul ardelean” nu există - decât cel mult în închipuirea d-nei 
Bârki (sau a ciracului Sabin Gherman!); 

- după cum nu există nici „poporul sud-tirolez” - ci doar o zonă în 
nordul Italiei unde minoritarii austrieci (reminiscenţă a perioadei de 
ocupaţie austriacă) se află în majoritate faţă de italienii autohtoni şi 
unde, într-o perioadă în care Italia era zguduită de atentate de 
sorginte comunistă sau fascistă, s-a căzut de acord asupra unei forme 
de autonomie locală, pentru a elimina un focar de atentate în plus; 

- sublinierea faptului că Kreisky a fost socialist este o trimitere (cu 
viză de persuaziune) la culoarea politică a actualei puteri din 
Ungaria; 

- cei ce vor să-şi impună un presupus drept apelând la atentate 
teroriste nu sunt terorişti - ci oameni corecţi, cinstiţi şi dintr-o 
bucată?! (interesant!). 

Cât priveşte „ocaziile irosite” - acestea nu pot fi decât 
următoarele: 

- revoluţia maghiară din 1956 (cănd a existat, conform unor relativ 
recente surse maghiare de care ne-am ocupat în mai toate cărţile 
publicate, un veritabil complot de anexare a Ardealului la Ungaria!); 

- revoluţia din decembrie 1989; 

- evenimentele de la Târgu Mureş din 20 martie 1990 - când s-a 
reiterat încercarea (ratată) din ’89 de a „iugoslaviza” România, de 
acestă dată prin război civil de coloratură etnică (încercare soldată tot 
cu eşec). 

în lumina celor de mai sus, mesajul ce se desprinde din 
discursul d-nei Bârki - rostit în public (radiodifuzat, publicat în presă 
etc.) - este atât de limpede şi de nerăstălmăcibil, încât ne scuteşte de 
orice comentarii. Ne-am putea, eventual, întreba cum de a fost 
posibil ca un asemenea discurs să fie (să poată fi) rostit în capitala 
unei ţări aflată în pragul integrării europene??! 

Oricum, ne exprimăm speranţa că cititorii noştri (indiferent 
de statutul lor social sau politic) îşi vor revizui percepţia asupra mult 
invocatului „model tirolez”, îmbogăţindu-şi viziunea vizavi de acesta 
şi cu implicaţiile (şi „pagubele colaterale”) ce se pot desprinde din 
analiza mesajului în discuţie. 

înainte, însă, de a trece la chestiuni mai puţin „apocaliptice” 
s-o mai cităm o dată pe distinsa juristă „austro-ungară”, care nu s-a 
sfiit, deja cu ani în urmă, să şi nominalizeze (şi detalieze) una din 
„ocaziile irosite”: 

„Marea şansă a fost în 1990. Atunci ar fi trebuit ca 
problema Ardealului (care problemă? - n.n.) să fie pusă pe baze cu 
totul noi (sau cu totul vechi?! - n.n.).Dacă în 1990 - când existau 
condiţiile politice pentru soluţionarea problemelor minorităţilor 
(care erau acestea? - n.n.) -guvernul ungar ar fi pus chestiunea 
maghiarimii pe masa tratativelor internaţionale, multe lucruri ar fi 
evoluat altfel în Europa Centrală şi de Est .Chiar şi criza iugoslavă 
ar fi avut alt sfârşit. Dacă după (deci, după! - 

n.n.) evenimentele de la Tărgu Mureş, maghiarimea din Ardeal ar fi 
cerut autonomia, ea ar fi putut-o dobândi! Europa ar fi obligat 
România să vină la masa tratativelor, aşa cum o face acum cu sârbii, 
în legătură cu Kosovo. ” (Declaraţie făcută, în 1998, cotidianului 
clujean Szabadsăg, după un turneu prin secuime - Cernat, 
Miercurea Nirajului, Tărgu Mureş, Miercurea Ciuc - în compania 
episcopului Tokes). 

Mai este ceva de adăugat? 

Mai poate cineva să nu vadă despre ce „ocazii irosite” este 
vorba, să nu înţeleagă în ce constă condiţiile în care aceste „irosiri” 
pot fi recuperate?!! 

Să sperăm, totuşi, că istoria n-are cum să se repete, că acele 
condiţii şi conjuncturi din 1989-1990 nu mai pot fi reactualizate, că 
politica atentatelor şi a falselor pogromuri antimaghiare nu mai poate 
avea sorţi de izbândă, astăzi, şi nici măcar de instrumentare. 

Să vedem, însă, care este optica militanţilor pentru 
autonomie - obţinută pe căi democratice - asupra esenţei acestei 
autonomii, în speţă în ceea ce-i priveşte pe majoritarii români (aflaţi 
în minoritate în singura zonă ce ar putea intra în discuţie: secuimea). 
Şi asta cu atât mai mult, cu cât nimeni şi nicăieri nu-i pomeneşte şi 
nici nu le-a fost cerută părerea - deşi reprezintă aproximativ 30% din 
populaţia aşa zisului Pământ Secuiesc. 

Să începem cu d-1 Bagoly Zsolt (Erdelyi Naplo nr. 650/16 
martie2004) care, student fiind într-o universitate de stat din 
România, nu poate pricepe de ce profesoara de educaţie fizică, 
unguroaică fiind, nu acceptă interpelări în limba maghiară, ba chiar 

pretinde să i se adreseze în româneşte - atunci când grupa respectivă 
de studenţi are o componenţă mixtă româno-maghiară (asta în timpul 
orei - fireşte)! 

Stimate d-le Bagoly (bufniţă), nu este cazul să fiţi îmbufnat, 
din următoarele motive: 

- acţiunea se petrece în România, într-o instituţie de stat românească; 

- limba oficială în România este cea română; 

- pe de altă parte, o elementară normă de politeţe impune, într-o 
colectivitate, folosirea limbii pe care toţi o înţeleg; 

- limba pe care toţi o înţeleg (sau ar trebui s-o înţeleagă) în România 
este limba oficială a statului: cea română! 

Ca atare, gestul profesoarei respective a fost unul de 
normalitate cetăţenească, sau măcar de elementar bun-simţ! 

Iar nedumerirea şi consternarea d-voastră este o dovadă de 
anormalitate cetăţenească şi de lipsă elementară de bun-simţ! 

Cele de mai sus nu reprezintă, bineînţeles, decât o premisă, o 
piatră de temelie pentru ceea ce va urma. Pentru că iată ce declară, 
într-un interviu din acelaşi exemplar al Erdelyi Naplo, deputatul 
udemerist Raduly Robert (preşedintele „organizaţiei teritoriale Ciuc 
a UDMR”! - candidat din partea aceleiaşi Uniuni la funcţia de 
primar de Miercurea Ciuc) referitor la subiectul în discuţie: 

„Degeaba vorbim de dreptul de a ne folosi limba maternă, 
dacă acasă (adică în secuime - n.n.) cu prefectul trebuie să discutăm 
în limba română. Dacă folosirea limbii materne ne este garantată 
prin lege, atunci să facă bine şi prefectul să ne înveţe limba şi să 
vorbească cu majoritatea locală în limba maghiară!” 

Şi încă n-avem, oficial, nici o regiune autonomă maghiară 
ori secuiască!!! 

Rugăm pe toţi cititorii (şi mai ales pe unii dintre ei!) să se 
gândească puţin la ce-i aşteaptă pe minoritarii români din secuime şi 
cam care va fi statutul acestora într-o viitoare Regiune Autonomă 
Secuiască! 

De, altfel, cu câteva capitole în urmă, am zugrăvit un mic 
tablou al realităţilor din defuncta Regiune Autonomă Maghiară, 
subliniind că, la acea vreme, situaţia românilor din RAM era mult 
mai precară decât cea a românilor din Ungaria. 

Pe de altă parte, tot într-un capitol precedent, am relatat 
faptul că la Sf. Gheorghe, de pildă, cei câţiva consilieri municipali 

români ascultă deja „în cască” lucrările şedinţelor de Consiliu - care 
decurg integral în limba maghiară. Şi tot atunci, am semnalat că o 
serie întreagă de angajaţi români din administraţie sau servicii 
(publice!) au fost disponibilizaţi din motive de „incompetenţă” - pe 
tot cuprinsul „Pământului Secuiesc”. Ce înseamnă „incompetenţă”? 
înseamnă necunoaşterea perfectă a limbii maghiare!!! 

Asta este, stimaţi cititori, situaţia de facto în secuime (astăzi 
- nu pe vremea RAM!)!!! 

Iar acum se ridică ştacheta şi se atacă şi prefectul - 
reprezentantul puterii centrale legal constituite din România! Şi cine 
o face? Un deputat udemerist din Parlamentul Român, care urmează 
să candideze - sub culorile UDMR - la funcţia de primar al unei 
capitale de judeţ din România!!! 

Nimeni n-are nimic de zis (măcar) la toate acestea??! 

Nici măcar partenerii de alianţă? 

P.S. Am uitat să subliniez că d-1 Raduly (Radu - Rădui!) este 
preşedintele organizaţiei teritoriale Ciuc a UDMR (şi nu a judeţului 
Harghita!), entitate teritorial-administrativă inexistentă (oficial) pe 
harta României!!! 

Siito Andrâs pe vremea RAM (sau invers) 


Pentru că mult râvnita autonomie secuiască nu poate să nu ne 
ducă cu gândul la defuncta Regiune Autonomă Maghiară (RAM) şi 
pentru că ceea ce am relatat, în nişte capitole anterioare, despre 
realităţile ce domneau în această enclavă nu pot reda o imagine 
atotcuprinzătoare, ne-am gândit la o abordare mai largă şi - alături de 
nişte „mărturii de epocă” (din surse maghiare) - la o reîntoarcere la 
conjunctura ce a permis crearea precedentului respectiv. 

Cum s-a născut RAM? Unii ar răspunde, probabil, în felul 
următor: pe la sfârşitul anilor ’40, după preluarea totală a puterii de 
către comunişti, noua Putere, profitând de rearondarea administrativ- 
teritorială (trecerea de la judeţe la regiuni şi raioane), a creat, prin 
comasarea fostelor judeţe Trei Scaune, Ciuc, Odorhei şi Mureş, 
această regiune autonomă, ca o expresie a „înţeleptei politici” a 
partidului faţă de naţionalităţile conlocuitoare, în speţă faţă de 
minoritatea maghiară, grupată relativ omogen în secuime. 

Noi am formula altfel, ba, dintr-un anumit punct de vedere, 
chiar invers acest proces de geneză. Am spune că s-a recurs la 
amintita rearondare tocmai pentru a se putea crea, mai lesne şi mai 
discret, respectiva regiune autonomă. (După cum, pentru desfiinţarea 
ei, s-a apelat până la urmă tot la o rearondare - prin revenirea la 
judeţe!) 

Cât priveşte „înţeleaptă politică”, aceasta n-a fost decât 
expresia recunoştinţei - răsplata bine-meritată acordată 
colaboraţioniştilor maghiari. Ce fel de colaboraţionism? Cu 
ocupantul sovietic, cu structurile comuniste ce se înfiripau, cu 
Puterea comunistă - mai apoi. în ce scop? într-unul etnic sau, mai 
bine zis, etno-politic, nicidecum într-unul politic propriu-zis. Cu ce 
finalitate? Păstrarea Ardealului de Nord sau (după verdictul din 1947 
al Conferinţei de Pace de la Paris) măcar obţinerea autonomiei 
acestuia în cadrul statului român. 

N-am fost destul de expliciţi? Să reluăm chestiunea. 
Maghiarimea din Ardealul de Nord (răpit prin Diktatul de la Viena) 
înţelegând situaţia creată şi regulile jocului, şi-a oferit serviciile 
forţelor comuniste, în speranţa că în felul acesta va putea înclina 
balanţa în direcţia unui status quo. Forţele comuniste, la rândul lor, 

pentru a-şi servi cauza, le-au făcut promisiuni în acest sens 
conducătorilor maghiarimii ardelene. Drept care, în Cluj, de pildă, 
organizaţia locală a partidului comunist, înfiinţată la scurt timp după 
eliberare, era condusă de unguri, iar pe sediul acesteia, alături de 
steagul roşu, flutura nu drapelul românesc, ci tricolorul roşu-alb- 
verde! In aceeaşi ordine de idei, mai amintim că în 1945 peste 90% 
din comuniştii clujeni erau unguri, iar în personalul „Securităţii” nu 
se afla nici un român. De asemenea, aproape toate posturile de 
conducere în administraţie erau deţinute tot de către unguri. (Asta în 
condiţiile în care şi la acea vreme românii erau majoritari în Cluj.) 
Mai menţionăm faptul că atât Universitatea Ferdinand I-ul, cât şi 
Clinicile Universitare, reîntoarse în 1945 de la Sibiu şi Timişoara, au 
trebuit să facă, iniţial, cale-întoarsă, pentru că nu li s-a permis să-şi 
ocupe vechile localuri (ba au fost şi somate - de către 
Comandamentul Armatei Sovietice - să părăsească oraşul în 24 de 
ore!). Şi exemplele ar putea să continue mult şi bine. 

Situaţia s-a mai ameliorat după instalarea, la 6 martie 1945, a 
guvernului Groza şi după alegerile din 1946, dar o normalizare cât de 
cât a situaţiei a survenit abia după închiderea lucrărilor Conferinţei 
de Pace de la Paris, în 1947. Chiar şi după aceea, încă ani de zile 
hegemonia maghiară s-a menţinut, într-o măsură apreciabilă, în 
Ardealul de Nord. 

Acesta a fost contextul istoric în care a apărut RAM, ca o 
răsplată a colaboraţionismului maghiar sau, mai degrabă, ca un 
„premiu de consolare”. De ce premiu de consolare? Pentru că 
obţinerea respectivei autonomii (alături de Universitate maghiară la 
Cluj, IMF maghiar la Târgu Mureş etc.) a fost departe de a-i mulţumi 
pe ungurii din Ardeal. De ce spunem asta? Dar mai bine să ne 
întoarcem la uneltele noastre, la citate. 

D-l Jakab Antal, la data de 6 martie 1992, publică în 
prestigiosul „Brassoi Lapok” articolul „Păduchele” (A tetii), articol 
ce îl viza direct (inclusiv „apelativul”) pe Radu Câmpeanu, în 
intenţia de-al sancţiona pentru „trădarea UDMR-ului”. Ambalat în 
discursul său punitiv, d-lui Jakab îi scapă, la un moment dat, 
următoarea „confidenţă”: 

„...Radu Câmpeanu a venit cu mari promisiuni pentru noi 
(...) şi iată că în urmă cu doi ani i-am acordat cu toţii votul. Nu 

pentru prima oară, dar şi de această dată ne-am păcălit, aşa cum ne¬ 
am păcălit şi pe vremea lui Petru Groza. ’’ 

Trebuie să înţelegem că există o analogie în ceea ce priveşte 
promisiunile celor doi şi unanimitatea susţinerii care le-a onorat. Nu 
pricepem însă prea bine cum e cu păcăleala. Radu Câmpeanu i-o fi 
păcălit - pierzând (lamentabil) alegerile din 1990 şi, mai cu seamă, 
părăsind „Convenţia” mai apoi, „spre a nu fi părtaş la pretenţiile 
udemeriste”, dar Groza? De ce oare s-au păcălit conaţionalii d-lui 
Jakab, la vremea respectivă, când regimul comunist le-a dăruit 
autonomia „Pământului Secuiesc”, sub forma RAM? Ce alte 
promisiuni (mai mari) li s-au mai făcut - şi nu au fost respectate - pe 
vremea lui Petru Groza? Ce altceva se poate deduce din cele de mai 
sus, decât că atât pretenţiile, cât şi promisiunile respective depăşeau 
„derizoria” autonomie secuiască?! (Şi, extrapolând, ne putem întreba, 
cu îndreptăţită îngrijorare, ce fel de promisiuni au făcut, la rândul lor, 
prezidenţiabilii preferaţi şi votaţi, în bloc, de către minoritarii 
maghiari - în anii de după ’89?) 

După ce ne-am lămurit ce a reprezentat şi cum a apărut 
RAM, va trebui să completăm imaginea pe care am încercat s-o 
schiţăm (în nişte capitole anterioare) în ceea ce priveşte realităţile din 
respectiva enclavă, în speţă cele privitoare la secui - în calitatea lor 
de, totuşi, cetăţeni ai statului român (şi, evident, cu referire la statutul 
românilor cu care „convieţuiau”). 

Vom cita, în acest sens, din Siito Andrâs, cel ce în 14 
octombrie 1990, la Viena, ţinea discursuri „între două pogromuri”, 
iar cu patru ani mai târziu, la Duna TV (19 martie 1994) declara 
următoarele: 

„După decembrie ’89, toată puterea a rămas în mâinile 
nomenclaturii comuniste, singura opoziţie democratică fiind 
reprezentată de către unguri. Pentru a ne intimida, pentru a ne servi 
o lecţie, Puterea provizorie a instrumentat pogromul antimaghiar 
din 20 martie 1990. După care, făcăndu-ne răspunzători pe noi de 
cele întâmplate, a folosit evenimentele tragice de la Târgu Mureş ca 
pretext pentru înfiinţarea SRI. ” 

Să vedem ce scria acelaşi Siito Andrâs, în urmă cu aproape 
45 de ani, pe vremea comunismului „atotbiruitor” şi a (astăzi 
rerâvnitei) RAM. Fireşte, ne interesează în primul rând realităţile din 
respectiva enclavă, aşa cum transpar acestea, la o citire mai atentă, 

din textul d-lui Siito, dar, nu putem nega, ne interesează şi ce hram 
purta, la acea vreme, vajnicul anticomunist de astăzi. 

Este vorba de volumul „Te slăvim, ţară nouă”, o culegere, de 
reportaje apărute, în 1960, la ESPLA, în care, într-o companie selectă 
(Miko Erwin, Nagy Istvân, Romulus Rusan etc.), d-1 Siito Andrâs 
vorbeşte, cu aplicaţie, despre „Oameni şi locuri” (din RAM). 
Reproducem din cel de al treilea reportaj semnat de susnumitul, 
intitulat „Zile noi - obiceiuri noi”: 

„Cu învăţătorul Biro Denes am vorbit la Sângiorgiu de 
Pădure despre viaţa şi munca de azi a învăţătorilor, despre 
cunoştinţele numeroase ce trebuie transmise copiilor. Şi, din vorbă în 
vorbă, am ajuns la problema cea mai importantă: cum creşte şi se 
dezvoltă în inima copilului mlădiţa gingaşă care se numeşte dragoste 
de ţară. Biro Denes vorbeşte cu însufleţire, căci în copilărie şi-a dat 
seama ce a însemnat otrava naţionalismului. Cum n-ar face el totul ca 
acum, când în Republica Populară Română fiecare om al muncii, fără 
deosebire de naţionalitate, şi-a găsit patria sa adevărată, liberă, să 
cultive cu conştiinţa educatorului comunist sentimentul măreţ al 
dragostei pentru patria comună a celor ce muncesc! Faptul că a 
devenit un cetăţean egal în drepturi, şcoala din Odorhei, bursa, 
posibilitatea minunată de a munci, aprecierea acordată învăţătorului 
- toate sunt datorate Republicii Populare Române, politicii naţionale 
leniniste a partidului. Din iniţiativa învăţătorului, copiii din Sărăţeni, 
alături de cântece maghiare intonează cântece româneşti. Ei se 
străduiesc să cunoască comorile culturii poporului frate român. S-a 
organizat la căminul cultural un curs de limba română; cei de la 
cămin plănuiesc organizarea unei excursii la Bucureşti şi la Doftana, 
unde fii credincioşi ai partidului nostru au suferit pentru prezentul 
liber, luminos. Ei au iniţiat un ciclu de conferinţe despre luptele 
comune ale poporului român şi ale naţionalităţilor conlocuitoare, 
despre trecutul şi prezentul lor. 

Aş vrea să amintesc în încheiere de un fenomen nou, 
emoţionant, din Regiunea Autonomă Maghiară, un obicei născut din 
sentimentul puternic al patriotismului socialist. In ziua de 30 
decembrie, la Sărăţeni, 19 tineri s-au urcat pe scenă, îmbrăcaţi în 
haine de sărbătoare. Tineri de optsprezece ani. (După un vechi 
obicei urmau să fie declaraţi majori. Dar cât de mult s-a schimbat, s- 
a înnoit acest vechi obicei!) In ajunul serbării, aceşti tineri - după 

un curs voluntar de două săptămâni - au avut de trecut un examen 
de drept constituţional. Cunoscând temeinic Constituţia republicii 
noastre, au fost declaraţi majori. (...) «La examen toţi au răspuns 
bine» - îmi spune învăţătorul Biro Denes, cu un sentiment de 
mulţumire. El organizase cursul. ” 

Deci, către sfârşitul anilor ’50, pe vremea RAM, d-1 Siito 
Andrâs, marele justiţiar democrat al zilelor noastre, slăvea regimul 
comunist şi „minunatele condiţii create de partid”, în cel mai autentic 
stil proletcultist al epocii! 

Doar atât că ceea ce (de)scria domnia-sa, la acea vreme, nu 
reflecta realităţi ale locului, ci imagini „paralele”, ficţiuni 
(pre)fabricate pe gustul regimului şi în concordanţă cu dogmele 
acestuia, ca, de pildă, dragostea secuilor pentru „patria comună a 
celor ce muncesc”, izvorâtă din „luptele comune împotriva 
exploatării şi exploatatorilor”, din „sacrificiul fiilor credincioşi ai 
partidului” etc. 

Trebuie să remarcăm, însă, în reportajul d-lui Siito şi 
niscaiva scăpări revelatoare. Astfel: 

- copiii din Sărăţeni, DIN INIŢIATIVA ÎNVĂŢĂTORULUI, alături 
de cântece maghiare intonează şi cântece româneşti (pe post de „Au 
claire de la lune / Mon ami Pierrof ’ - cum ar veni); 

- ei SE STRĂDUIESC să cunoască cultura poporului român, frate 
cu POPORUL maghiar (învăţând limba română cântând, din 
iniţiativa proprie a învăţătorului!); 

- s-a organizat la căminul cultural un curs de limba română! (de ce şi 
pentru cine?); 

- cât priveşte „înduioşătoarea” poveste cu majoratul, doar atât că, la 
vremea respectivă, Constituţia ţării se studia în şcolile din RPR, ca 
materie obligatorie - şi nu prin cursuri „voluntare” organizate din 
iniţiativa personală a cuiva. 

Mai este nevoie de comentarii? 

Coroborând cele de mai sus cu datele din capitolele 
anterioare, oricine îşi poate forma o imagine de ansamblu asupra a 
ceea ce a fost RAM - rerâvnită, astăzi, sub forma „Pământului 
Secuiesc Autonom”. 

P.S. Mai amintesc că, la vremea respectivă (ba chiar şi în prima 
jumătate a anilor ’60), mi-a fost dat să văd nenumărate bilete de 

ieşire din spital (provenind din zona în discuţie) redactate exclusiv în 
limba maghiară!!! 

P.P.S. Cât priveşte colaboraţionismul evocat, mai precizez că la 
alegerile din 19 noiembrie 1946 minoritatea maghiară, la fel de 
„democrată” ca şi astăzi, a votat în unanimitate cu alianţa 
procomunistă BPD (din care făcea parte şi Uniunea Populară 
Maghiară) - UPM obţinând 29 din cele 414 mandate. Deci şapte la 
sută. Deci, tot 7 la sută, exact atâta cât reprezenta, şi la acea vreme, 
populaţia maghiară din România! 

Autonomia Ardealului: ideologi şi cozi de 

topor 

Dacă în numărul precedent al revistei lipsa evenimentelor 
notabile (sau a ecourilor de presă ale acestora) ne-au oferit răgazul 
necesar unei „retrospecţii”, de această dată avem la dispoziţie o 
„recoltă” atât de bogată încât ne vedem obligaţi să ne rezumăm, 
deocamdată, doar la comentarea unor fragmente mai semnificative 
din luările de cuvânt ale unor participanţi - din ţară şi străinătate - la 
evenimentul de care ne vom ocupa în cele ce urmează (eveniment 
total ignorat în presa centrală românească). 

Despre ce este vorba? Despre o consfătuire cu participare 
internaţională, ale cărei lucrări sunt redate în paginile săptămânalului 
Erdelyi Naplo (nr. 653/6 aprilie 2004) sub titlul „Autonomia 
comunităţii maghiare nu are alternativă”! Cităm din preambul: 

La Sovata, în hotelul Danubius, a avut loc, în zilele de 1-2 
aprilie, cea mai importantă consfătuire din ultimii 14 ani - 
consacrată autonomiei maghiarilor din România. Consfătuirea, 
organizată de către Consiliul Naţional Maghiar din Ardeal (CNMA) 
împreună cu fundaţia Pro Minoritate i-a avut ca invitaţi pe o serie 
întreagă de politicieni şi experţi europeni - adepţi ai autonomiei. Au 
fost prezenţi Andreas Gross - raportor al Consiliului Europei, 
Gunnar Iansson - fost raportor pentru România, Ignasi Guardans - 
deputat catalan în Parlamentul European, Cristoph Pan - politician 
din Tirolul de Sud, Komlossy Jozsef - expert elveţian în problema 
autonomiei, Szabo Zsolt - deputat liberal în parlamentul olandez, 
Nemeth Zsolt - preşedintele comisiei de politică externă a 
parlamentului ungar, partea română fiind reprezentată de către 
Smaranda Enache - copreşedinta Ligii Pro Europa. Gabriel 
Andreescu, reprezentantul Comitetului Helsinki, n-a participat la 
consfătuire, dar a trimis un mesaj de adeziune la ideile acestuia, la 
fel şi jurista austriacă Eva Maria Barki (ambele scrisori pot fi citite 
la pagina a 5-a). Din partea organizatorilor a fost prezentă întraga 
conducere a CNMA şi CNS (Consiliul Naţional Secuiesc). ” 

Iată, aşadar, „floarea” autonomismului european, 
reprezentanţii majorităţii „modelelor” invocate (şi răsinvocate) 
prezenţi la Sovata - şi nimeni nimic! Linişte totală! 

Nu şi în presa de limbă maghiară! (am optat pentru Erdelyi 
Naplo - fiind un săptămânal de sinteză şi, ca atare, putându-şi dedica 
paginile aproape în întregime respectivului subiect-eveniment, mai 
ales că avea la dispoziţie un interval de patru zile în acest scop). 

Desigur, spaţiul nu ne permite o redare in extenso (deşi ar 
merita), ne vom opri, însă, la cele mai interesante idei. Să începem cu 
intervenţia deputatului european Ignasi Guardans: 

„Catalonia are o situaţie specială: neavănd o «patrie- 
mamă», trebuie să lupte singură pentru toate obiectivele sale 
autonomiste. Pe de altă parte, faptul reprezintă şi un avantaj 
incontestabil: în cazul nostru nu are cum să intre în discuţie 
interesele vreunui alt stat - deci cei de la Madrid pot fi liniştiţi în 
acest sens!” 

Hic iacet lepus! Fără să vrea, probabil, catalanul a pus 
degetul exact pe rană! 

Domnilor reprezentanţi ai „comunităţii maghiare” (popor - 
după părerea juristei Barki!), aici este tot necazul: cei de la Bucureşti 
(şi nu numai!) nu pot fi deloc liniştiţi că n-ar fi vorba de interesele 
vreunui alt stat!!! 

Ba dimpotrivă!!! 

Argumente? Am scris cinci cărţi pline doldora de argumente 
în acest sens! Să le lăsăm deoparte şi să vă punem o singură 
întrebare: dacă vă interesează exclusiv soarta minorităţii maghiare de 
dincolo de hotare - nu şi (sau mai ales) teritoriile în care aceştia sunt 
minoritari, de ce aţi acceptat Diktatul de la Viena? De ce aţi anexat - 
pe lângă Ardealul de nord - şi Felvidek (o bună parte din Slovacia) şi 
Voievodina la începutul anilor ’40, profitând de condiţiile oferite de 
cel de-al doilea război mondial şi de umbrela protectoare nazistă? 

Cine credeţi că vă mai poate lua în serios - acum şi-n vecii 
vecilor - atunci când daţi asigurări de respectare a integrităţii şi 
suveranităţii „statelor succesoare”, după un asemenea precedent 
creat?!! 

Cine credeţi că vă mai poate lua în serios buna-credinţă, 
atunci când de peste 80 de ani n-a fost conjunctură favorabilă în care 
să nu plănuiţi şi încercaţi (şi alte) demersuri anexioniste? 

Cine credeţi că vă mai poate lua în serios buna-intenţie, 
atunci când în Parlamentul Ungar, în cor, calificaţi Trianonul drept 
diktat, apreciaţi (tot acolo) că principalul defect al Tratatului 

Româno-Maghiar (din 1996) este faptul că nu prevede posibilitatea 
modificării paşnice a graniţelor sau propuneţi anexarea Voivodinei 
profitând de bombardamentele NATO asupra Serbiei??! (Amănunte 
şi surse în „Istorie maghiaro-maghiară în citate”, „Secesiunea 
Ardealului” şi „Mişcarea Revizionistă Maghiară”). 

Dacă mai vreţi, totuşi, şi alte argumente, putem să vă mai 
oferim - şi încă din lucrările Consfătuirii de la Sovata, din intervenţia 
„româncei” Smaranda Enache (Smaranda Szokoly, de fapt; de ce şi-o 
fi folosind exclusiv numele de fată - nu ştim, dar putem presupune!). 
Iată fragmentul cu pricina: 

„Vorbitoarea (S.E. - n.n.) a amintit, ca o ciudăţenie, faptul 
că în România toate iniţiativele de autonomie sau regionalizare s-au 
lansat exclusiv în Ardeal”. 

Curat ciudăţenie! Chiar aşa, stimată doamnă Smaranda 
Enache-Szokoly??! (In paranteză fie spus, şi d-1 Szokoly a fost 
cândva - el sau înaintaşii - Socol, şi probabil că sindromul de 
vinovăţie se „sublimează”, în cazul celui de-al doilea 
component al „Doppel-Adler”-ului de la Liga Pro Europa, prin 
supralicitare molipsitoare!) 

Chiar să nu ştie respectiva copreşedintă de unde provine 
„ciudăţenia” cu pricina??! 

Greu de crezut! 

Să tragem însă linie şi să rămânem la „posibilităţi care se 
poate” (pentru că refuzăm, totuşi, să acceptăm că vremea diktatelor 
mai poşte fi resuscitată şi, pe de altă parte, că noi, românii, am putea 
fi atât de idioţi încât, în vreme de pace şi - cât de cât - de normalitate 
să renunţăm la ceea ce este şi a fost, din preistorie, al nostru). 

Analiza materialului ne arată - vorba lui Sabin Gherman - 
„starea noţiunii” în etapa actuală şi principalele orientări. înainte de a 
le nominaliza să mai reproducem nişte fragmente de spiciuri: 

„In viitor rolul Madridului se va reduce considerabil - 
puterea centrală mutăndu-se la Bruxelles, iar asupra problemelor 
locale noi vom decide. ” (Ignasi Guardans) 

Ne întrebăm: oare catalanii n-au şi niscaiva spanioli printre 
ei? Pe aceştia îi va întreba cineva ce părere au de una, de alta? 

„ Consiliul Naţional Secuiesc, în ciuda eşecului parlamentar, 
îşi va continua lupta pentru autonomie, următorul pas fiind 

transferarea chestiunii la nivelul Parlamentului European şi a 
Consiliului Europei. Pământul Secuiesc, în suprafaţă de 10.000 kmp. 
şi având 800.000 de locuitori - din care trei sferturi unguri - are tot 
dreptul de a se integra în condiţii de totală şi efectivă autonomie în 
Uniunea Europeană. ”( Csapo Jozsef-preşedintele CNS) 

Deci, autonomie etnică - şi nu regională!!! (care trebuie 
dobândită înainte de integrare!). 

„Autonomia Ardealului presupune un proces politic mai 
îndelungat. In cercurile maghiarimii ardelene se confruntă două 
viziuni: cea a UDMR, conform căreia prioritatea o constituie 
obţinerea puterii economice, autonomia urmând a fi realizată după 
integrarea în UE şi cea a CNMA şi CNS - care consideră prioritară 
obţinerea autonomiei (...) Dacă chestiunea Pământului Secuiesc este 
limpede, în ceea ce priveşte Ardealul - singura soluţie viabilă pare a 
fi regionalismul asimetric (deci, devoluţia - n.n.). ” (Bakk Miklos - 
strategul CNMA) 

Iată, aşadar, de ce este nevoie de un Sabin Gherman!!! 
(Pe de altă parte, dezacordul UDMR se referă nu la obiective - 
ci la eşalonarea în timp a acestora!!!) 

,Jmpărţirea teritorial-administrativă a României este 
neschimbată din 1968. Puterea centralizată este depăşită şi 
ineficientă. Şi totuşi, orice efort de regionalizare efectivă se loveşte 
de piedici insurmontabile. Va fi nevoie, fără doar şi poate, de 
presiuni din partea organismelor europene. (...) In România, abia 
realizarea regionalizării va deschide drumul autonomiei 
maghiarimii. ” (Smaranda Enache, Liga Pro Europa) 

Deci, încă o dată: regionalizarea (devoluţia) Ardealului este 
condiţia sine qua non a realizării autonomiei maghiarimii!!! (Adepţii 
lui Sabin Gherman să bage bine la tărtăcuţă cele de mai sus!) 

„Cele trei instituţii de bază ale emancipării maghiarimii de 
peste hotare sunt: Legea Statutului, dubla cetăţenie şi autonomia. 
Cât priveşte regionalismul, acesta nu poate să-şi împlinească 
menirea istorică decât dacă nu afectează relaţiile interetnice. (...) 
Autonomia comunitară reprezintă condiţia de bază a viitorului 
maghiarimii din Bazinul Carpatic. ” (Nemeth Zsolt, preşedintele 
Comisiei de politică externă a Parlamentului Ungar) 

Deci, încă o dată şi încă o dată: „menirea istorică” a 
devoluţiei Ardealului (de neconceput fără „partenerii istorici” - adică 
românii!) este aceea de a asigura viitorul maghiarimii din Bazinul 
Carpatic!!! (Sper să mă audă toţi „sătuii de România”, toţi 
„antisudiştii” etc.) 

Deci, nimic nou sub soare: 

- „Model etnic” pentru secuime şi „devoluţie” pentru Ardeal! 

- Regionalismul (asimetric) serveşte exclusiv scopuri maghiare! 

- Autonomia secuimii trebuie realizată înainte de integrarea în UE! 

- Devoluţia este singura soluţie pentru unguri, pentru că într-un 
Ardeal quasi-independent procentul lor va fi nu de şapte - ci de 20! 

- Toate acestea sunt în curs de prezentare în faţa forurilor europene, 
în intenţia de a le transforma în condiţii de integrare a României în 
UE!!! 

Sau nu este aşa? 

Să vedem, atunci, cum îşi încheie Tokes discursul rostit la 

Sovata: 

„Integrarea europeană a României a fost fixată pentru 2007. 
Capitolele de negociere trebuie însă închise în 2004. Cel referitor la 
minorităţi a fost închis. In schimb, capitolul referitor la euroregiuni, 
în care problema autonomiei se încadrează organic, este încă deschis. 
Ca atare, pretenţiile noastre de autoguvernare trebuie înaintate de 
urgenţă Uniunii. Suntem adepţii integrării ţării noastre. Dar, în 
acelaşi timp, suntem convinşi că aceasta nu va avea loc fără 
îndeplinirea pretenţiilor noastre.” 

Oare pe ce se bazează preşedintele Consiliului Naţional 
Maghiar din Ardeal? 

Ignoranţă, prostie - sau altceva?! 

In „Adevărul” din 5 aprilie 2004 apărea, sub semnătura 
Călinei Berceanu, articolul „Tokes vrea să atragă UDMR în proiectul 
său de autonomie etnică (el îi acuză pe liderii Uniunii de dublu 
discurs, în ţară şi la Budapesta)”. 

Desigur cotidianul central number one al ţării (şi 
„specialista” Berceanu) nu se dezmint nici de această dată. Evident, 
n-avem pretenţii absurde, dar chiar şi aşa - la nivelul unei abordări 
de suprafaţă şi nedepăşind aparenţele - ne-am fi aşteptat măcar la 
două lucruri: 

- menţionarea vechimii amintitului dublu discurs (prezent nu numai 
începând cu semnarea „protocolului” - ci încă de pe vremea 
participării la guvernarea cederistă); 

- semnalarea chestiunii măcar din luna ianuarie, când (după cum se 
aminteşte, în treacăt, şi în articol) s-a lansat (nu pentru prima oară - 
dar mai insistent şi quasi-oficial) respectiva invitaţie la dialog. 

Să vedem, însă, şi textul cu pricina: 

„Preşedintele Consiliului Naţional al Maghiarilor din 
Transilvania (am mai spus-o - de pomană - şi o repetăm: traducerea este 
greşită, fiind vorba de „Erdelyi Magyar Nemzati Tanâcs” = Consiliul 
Naţional Maghiar din Ardeal), Tokes Lâszlo, îi propune lui Marko Bela să 
se întâlnească pentru a discuta pe tema autonomiei, deoarece «este absolut 
necesară unitatea de cauză a maghiarilor». Conducerea CNMT a anunţat, 
sâmbâtâ, la Cluj-Napoca, într-o conferinţă de presă, că doreşte ca acestă 
întâlnire să aibă loc într-una din zilele din intervalul 15-23 aprilie, pentru 
promovarea unui mesaj unitar pe tema autonomiei. «Dorim să coagulăm 
toate forţele politice maghiare ce luptă pentru autonomie, inclusiv UDMR», 
a explicat deputatul Szilâgy Zsolt. Preşedintele CNMT a acuzat din nou 
liderii Uniunii de «politică duplicitară şi ambiguă», ce îşi are explicaţia în 
colaborarea cu partidul de guvernământ. El a menţionat că, recent, Marko 
Bela a dat publicităţii un apel la dialog adresat comunităţii maghiare, 
ignorând un mesaj similar al CNMT, de la începutul lunii ianuarie. 

«In România liderii UDMR se manifestă public împotriva 
autonomiei, dar în Ungaria susţin acest deziderat. Comunitatea 
maghiară nu trebuie confundată cu UDMR, pentru că maghiarii vor 
autonomie. Trebuie să avem un mesaj unitar pe acestă temă», a mai 
spus preşedintele Consiliului Naţional al maghiarilor din 

Transilvania.In limbaj explicit, CNMT doreşte susţinere din partea 
UDMR pentru iniţiativele legislative ce privesc autonomia Ţinutului 
Secuiesc. Liderii CNMT au stabilit că în 24 aprilie, la Tărgu Mureş, 
va avea loc o întrunire a Consiliului Naţional al Secuilor (iarăşi se 
perseverează în prostie într-o greşeală de traducere: „Szekely 
Nemzati Tanăcs ” = Consiliul Naţional Secuiesc), pentru discutarea 
proiectelor de lege privind autonomia personală şi localităţile cu 
statut special. Proiectele respective urmează să fie depuse la 
Parlament. ” 

Mai întâi să lămurim treaba cu „Consiliile” (am mai făcut-o 
- dar văd că am strigat în pustiu): Erdely - la care se fac toate 
referirile - înseamnă nu Transilvania, ci Ardeal! Care Ardeal se 
compune din Transilvania, Banat, Crişana şi Maramureş! Autonomia 
vizată se referă la Ardeal - nu la Transilvania! 

Pe de altă parte, nu este vorba de unguri şi secui - ci de 

teritorii! 

Ceea ce este cu totul altceva! 

Este aşa de greu de înţeles??! 

Nu este vorba de unguri sau secui - ci de „Erdely” (Ardeal) 
şi de „Szekelyfold” (Pământul Secuiesc)! 

Nu este vorba de autonomie „personală” sau „comunitară” - 
ci de autonomie teritorială: pe criterii etnice în secuime, pe criterii 
regionale în Ardeal!!! 

Ca atare, Consiliile respective nu sunt ale secuilor sau ale 
maghiarilor - ci Secuiesc şi Maghiar! 

Dacă cei vizaţi (inclusiv de la Adevărul) nu văd care e 
diferenţa - nu mai am nimic de adăugat. Oricum, este pentru ultima 
dată când mai deschid subiectul. 

In al doilea rând, semnatara articolului nu remarcă (darmite 
să comenteze) o contradicţie flagrantă între ceea ce citează din 
declaraţiile lui Tokes şi din cea a lui Szilâgyi (şi nu Szilâgy!) Zsolt. 
Reproduc doar declaraţia celui din urmă: 

„Dorim să coagulăm toate forţele politice maghiare ce luptă 
pentru autonomie, inclusiv UDMR.” 

Stimată d-nă (sau d-şoară) Călina Berceanu, despre ce este 
vorba în fragmentul reprodus, despre convingerea şi atragerea unor 
(unui) adversari ai ideii - sau despre „coagularea tuturor forţelor 
politice maghiare ce luptă pentru autonomie”? Printre care este 

pomenită şi UDMR! Sau pentru d-voastră „inclusiv” înseamnă 
altceva? 

Sau treaba cu „coagularea” nu vă este clară? 

Cel mai elementar silogism ne spune că atunci când este 
vorba de agregarea unor forţe disparate în vederea realizării unui 
front comun pentru 

materializarea unui obiectiv (tot comun), atunci fiecare dintre aceste 
forţe, obligator, luptă pentru unul şi acelaşi obiectiv. 

Deci, (şi) UDMR este adepta autonomiei! 

Atunci ce rost are titlul cu pricina şi toată însăilarea de pe 
cele două coloane subiacente? 

Iar afirmaţia cu pricina o face nu cineva din afară, ci un 
deputat în exerciţiu al UDMR!!! 

Şi mai spuneţi - „în limbaj explicit” - că CNMT „doreşte 
susţinerea Uniunii pentru iniţiativele legislative ce privesc autonomia 
Ţinutului Secuiesc.” Şi n-a avut-o? Sau v-a scăpat chestiunea? (N-ar 
fi exclus, pentru că - deşi sunt abonat la Adevărul - n-am reuşit, cu 
toată bunăvoinţa, să descopăr, cel puţi până astăzi - 16 aprilie 2004, 
nici cea mai sumară şi ascunsă informaţie despre faptul că UDMR a 
votat, în Parlament, pentru autonomia secuiască!) 

Hai să n-o mai lungim. N-am pretenţia ca „elitiştii” de la 
Adevărul să mă citească, dar nu mai scrieţi după ureche! Puneţi mâna 
pe sursa primară şi consultaţi-o. Nu cunoaşteţi limba? Nici măcar d-1 
Robert Veress? Chiar aşa? De ce aţi renunţat la serviciile lui Dorin 
Suciu - singurul care era stăpân şi pe limbă şi pe subiect?! 

Dacă aţi fi deschis paginile cotidianului („moderat”) Kronika 
din 8 aprilie 2003, v-aţi fi putut lămuri deja cu un an de zile în urmă 
cum stau lucrurile - în realitate. Iată câteva fragmmte (total) 
edificatoare dintr-un interviu acordat publicaţiei respective de către 
însuşi Marko Bela 

„Intenţia noastră este de a asigura un grad cât mai mare de 
autonomie maghiarimii din Ardeal - şi acesta este drumul pe care 
mergem 

„Deosebirea dintre moderaţi şi radicali se referă la 
mijloace. Scopurile nu trebuie trâmbiţate, ci trebuie să trudim pentru 
ele. In cadrul UDMR pot exista şi divergenţe - şi obiective diferite, 
dar conceptul de autonomie în nici un caz nu intră în această 
categorie 

„Autoguvernarea figurează de la început în programul 
UDMR. Dar pentru implementarea ei, pentru ca ea să poată deveni 
funcţională este nevoie de un cadru juridic adecvat, care nu există 
încă 

„Diversificarea mijloacelor nu înseamnă competiţie, ci 
complementaritate 

Iată, aşadar, ce înseamnă acel „inclusiv UDMR” din 
declaraţia d-lui Szilâgyi Zsolt! 

Iată, aşadar, că nu trebuie să batem drumul Budapestei 
pentru a auzi „dublul discurs” al d-lui Marko! 

Aşa cu mult hulitul preşedinte al UDMR, care şi-a „uitat” 
crezul iniţial! 

Să fim serioşi! Este vorba, intr-adevăr, de protocolul semnat 
cu PSD - dar nu aşa cum crede Călina Berceanu. „Radicalii” au fost, 
pentru a nu incomoda „relaţiile de protocol”, pur şi simplu 
„sloboziţi” - şi îşi fac treaba nestingheriţi şi fără a mai angaja 
UDMR-ul, fără a-1 mai obliga la permanente „delimitări” şi 
„desolidarizări”. 

UDMR, la rândul său, se străduieşte în continuare (cu paşi 
mărunţi) să obţină tot ceea ce-i permite cadrul legal sau chiar să-l 
lărgească pe acesta, profitând de conjuncturi favorabile (interne sau 
externe), în vederea unor viitoare „salturi calitative”. 

Iar structurile nefuncţionale pe care „radicalii” le edifică - 
fără a fi, practic, stingheriţi - vor fi puse deja la punct până la cel mai 
mic detaliu în momentul în care, printr-un concurs „fericit” de 
împrejurări, statutul „de facto” va putea fi transformat intr-unui „de 
jure”. 

Cum? N-aduce anul - ce-aduce ceasul! Mai ales cel rău! 

Să nu se supere nimeni, dar integrarea europeană mai poate 
să ne rezerve şi destule necunoscute şi surprize. Nu neapărat plăcute! 

Cât priveşte celălalt cal de bătaie, mult hulitul regim post- 
comunist (socialist) din Ungaria - care „îi abandonează pe ungurii de 
peste hotare”, permis să-mi fie să păstrez aceeaşi reticenţă ca şi în 
cazul udemeriştilot „moderaţi”. Drept argument, voi reproduce un 
singur lucru: „Mesajul de la Atena al premierului Medgyessy Peter 
către maghiarii din afara graniţelor”: 

„Graţie solidarităţii şi travaliului de decenii al poporului 
maghiar, astăzi s-a realizat un vis de generaţii: Ungaria va deveni 

membră a UE, ceea ce va permite întregii naţiuni maghiare să se 
întoarcă acolo unde, din totdeauna, i-a fost locul. 

Noi, maghiarii, pe parcursul istoriei rar am fost nişte 
privilegiaţi ai sorţii. De regulă am avut parte de flagrante 
nedreptăţi. Conceptul înţelept şi curajos al Europei unite va putea 
tămădui, însă, şi rănile noastre cele mai dureroase. Acum şi 
maghiarimea îşi va putea fructifica şansa de reunificare 
transfrontalieră a mult sfârtecatei sale naţiuni. 

Pentru reprezentarea intereselor noastre, pentru realizarea 
obiectivelor noastre vom dispune, de aici încolo, de mijloace mai 
eficiente ca oricând.” (Romăniai Magyar Szo nr. 4453/18 aprilie 
2003) 

Atunci când moderatul şi rezervatul (şi „românofilul”) 
Medgyessy declară aşa ceva, daţi-mi voie să simt un disconfort mai 
mare decât dacă mesajul i-ar fi aparţinut, de pildă, lui Orbân Viktor! 
Şi daţi-mi voie să nu am o viziune excesiv de roză asupra viitorului! 
P.S. Reprodusa „declaraţie de la Atena” a fost comentată şi 
„decriptată”, la vremea respectivă, într-un capitol aparte ce poate fi 
găsit, la paginai 15, în „Antiromânismul moderat şi radical”. 

„Comemorarea” Trianonului 

Dacă măgarul lui Buridan a capotat (opţional) în faţa a două 
căpiţe, dilema noastră - tot opţională - are măcar scuza unui număr 
mult mai mare de piste îmbietoare. 

Pe de altă parte, spre deosebire de înfometatul patruped 
copitat (pentru că ceva deosebire trebuie, totuşi, să existe!) - noi 
suntem deja sătui până peste cap de „fânul” cu pricina! 

Ce-i de făcut? 

Cu permisiunea d-voastră (şi cu toată lehamitea şi greaţa), 
vom încerca - în paralel sau mai pe sărite - să parcurgem toate 
amintitele „piste”, mai ales că acestea se întâlnesc finalmente, 
cândva în...Europa! 

Din vraful de ziare adunate (în timpul „excursiilor în 
trecut”)* să alegem un exemplar mai recent (1 iunie 2004) al 
săptămânalului Erdelyi Naplo şi să reproducem din rubrica „S-a 
întâmplat acasă” (adică în Ungaria!): 

„Deputatul independent Koromi Attila - membru al Mişcării 
pentru o Ungarie Mai Bună - a înaintat Parlamentului Ungar un 
proiect de hotărâre privind declararea datei Trianonului drept zi 
naţională de comemorare. In declaraţia respectivei formaţiuni 
politice - menită să repare o omisiune veche de 14 ani a elitei 
politice maghiare - se arată: «după 1945,generaţii întregi de unguri 
au crescut fără să fi auzit de Trianon şi de implicaţiile sale, fără să 
cunoască adevărul despre această tragedie naţională. Nici după 
1990 nu s-a întreprins nimic pentru a readuce în conştiinţa colectivă 
datele istorice respective şi repercusiunile subsecvente - la fel de 
actuale şi astăzi. Această situaţie impune declararea datei respective 
drept Zi Naţională de Comemorare - nu numai pentru a readuce în 
memoria colectivă tragicul diktat, ci şi pentru a contribui la 
conştientizarea unităţii maghiarimii din Bazinul Carpatic». 
Mişcarea pentru o Ungarie Mai Bună cere guvernului ca până la 
data de 30 noiembrie 2004 această comemorare să fie Introdusă şi în 
instituţiile de învăţământ. ” 

Iată, aşadar, cu ce se ocupă, printre altele, Parlamentul 

Ungar! 

De ce trebuie reamintită, la nivel naţional (inclusiv - sau mai 
ales! - în şcoli), respectiva „tragedie naţională”? Spre neuitare - dar 
şi pentru „conştientizarea unităţii maghiarimii din Bazinul 
Carpatic”!!! 


*Este vorba de capitolele închinate „Monumentului Libertăţii” de la Arad, 
nereproduse aici şi regăsibile în „Antiromânismul moderat şi radical” 

Cu ce scop? Ce altceva ar putea intra în discuţie - decât 
refacerea efectivă a acestei „unităţi”?!! 

Cât priveşte „generaţiile de după 1945 care au crescut fără să 
fi auzit de Trianon şi de implicaţiile sale tragice”, să fim serioşi! - 
stimate d-le deputat Kdromi Attila. Vorba secuiului: aşa animal nu 
există!!! 

De unde provine agitaţia respectivă? De la apropierea datei 
de 4 iunie - dată la care a fost semnat (în 1920) Tratatul de Pace de 
la Trianon. De altfel, cu câteva pagini mai încolo (în acelaşi 
exemplar al E.N.) găsim un articol al lui Fâbiân Tibor - intitulat 
chiar aşa: „Trianon (ce avem voie să ne amintim - şi ce nu)”. Să 
reproducem câteva pasaje: 

„S-ar putea spune - şi mulţi o şi fac - că diktatul de la 
Trianon este un subiect anacronic, desuet, demonetizat etc. Aşa o fi, 
dar în ciuda acestui fapt el continuă să fie un subiect tabu. (...) 

Despre victimele comunismului - nemaivorbind de cele ale 
holocaustului - se poate discuta deja în Ungaria, inclusiv la nivel 
oficial, în schimb tragedia care a însemnat pierderea a o treime din 
naţiune şi a două treimi din ţară continuă să constituie un subiect 
tabu în incinta onoratului Parlament şi, din păcate, chiar şi în afara 
acesteia. 

In statele succesoare, desigur, situaţia este şi mai proastă. In 
ţările care, la vremea respectivă, şi-au împărţit prada a-ţi aminti de 
Trianon este încă echivalent cu a instiga la nesupunere civică sau 
chiar la răscoală. In comunitatea maghiară din Ardeal, de altfel, 
comemorarea zilei de 4 iunie pare încă ceva de domeniul 
fantasticului. Alegem, de regulă, soluţia cea mai simplă: ignorarea. 
Proastă soluţie! De parcă în acest fel am putea anula Trianonul sau 
efectele sale... 

O tânără şi activă organizaţie şi-a asumat, în urmă cu un an, 
la Cluj, comemorarea respectivă. Fără nic o demonstraţie, cu doar 

doi vorbitori invitaţi şi aprinderea unor lumânări: în esenţă - mai 
nimic. Şi, totuşi, presa românească a vuit a doua zi: ungurii au 
îndrăznit, la Cluj, să comemoreze Trianonul! Păi nu e revoltător?! 
Din păcate, în acest cor semidoct şi ahtiat după senzaţional apar, 
din când în când, şi voci maghiare. (...) Acestea susţin că trăim noi 
vremuri - şi numai cârcotaşii, paseiştii şi ultranaţionaliştii mai 
abordează o temă care, în rest, nu mai interesează pe nimeni. 

S-o spunem răspicat: pe vremea comunismului era un 
subiect interzis - iar acum este «demodat». 

De fapt, nu este vorba doar de Trianon sau de modificarea 
unor graniţe, ci, în primul rând, de libertatea memoriei.Cei care o 
contestă, cei care se tem să-şi privească în faţă trecutul şi preferă să 
se refugieze în viitor, aceia nu conştientizează faptul că a-ţi aminti 
înseamnă şi demnitate şi libertate.” 

Spune ceva nou (sau în plus faţă de informaţia reprodusă şi 
comentată) d-1 Fâbiân? 

Cum să nu spună! Spune chiar destule. Să le luăm pe rând, 
fără a respecta ordinea din text: 

- „A-ţi aminti, înseamnă şi demnitate şi libertate”! 

Stimate d-le Fâbiân, cunoaşteţi vreun regim totalitar care să 
fi reuşit să interzică libertatea memoriei? Că noi n-am auzit despre 
aşa ceva. Că doar nu discutăm - sper - despre mancurtizare, 
lobectomie sau alte metode de „spălare a creierului”?! 

Cine vă împiedică să vă aduceţi aminte - în Ungaria sau în 
statele succesoare - de Trianon, aşa cum vă convine sau cade bine? 
Sau cine v-a împiedicat s-o faceţi - chiar şi în perioada comunistă? 

Cât priveşte comemorarea publică - ceea ce este, totuşi, 
altceva - cine vă împiedică s-o faceţi în Ungaria? Slavă Domnului, în 
Nagykanizsa există un monument comemorativ închinat Trianonului, 
o replică a acestuia intenţionându-se a se amplasa şi la Budapesta - 
pe soclul monumentului ostaşului sovietic (propus a fi dezafectat). 
După cum, de ani de zile, în ziua de 4 a fiecărei luni, la orele 16,30 
(ora semnării Tratatului de la Trianon), „Mişcarea Revizionistă 
Maghiară” organizează mitinguri în „diverse zone circulate” ale 
Budapestei, tocmai pentru a comemora evenimentul în discuţie şi a-1 
„readuce în actualitate” (printre altele, prin intonarea de cântece 
revizioniste şi răspândirea de manifeste revizioniste - cu care este 
împânzit şi Intemetul!). Nemaivorbind de celebrul „Clopot al 

121 



Trianonului” de la Zebegeny - care bate zilnic la aceeaşi oră (16,30), 
pentru a „îndemna la neuitare” şi „a vesti lumii unitatea maghiarilor 
din Ungaria Sanştefaniană”! 

Aşa stând lucrurile, cum puteţi spune, stimate d-le Fâbiân, că 
Trianonul nu este comemorat în Ungaria? Şi am amintit doar o 
infimă parte din manifestările cu pricina! 

Iar în ceea ce priveşte statele succesoare (ale Monarhiei 
Austro-Ungare) - România în cazul de faţă - s-avem pardon! Nu vă 
ajunge că boicotaţi Ziua Naţională - care cinsteşte exact reîntregirea 
ţării cu teritoriile strămoşeşti ce i-au fost cotropite de diverşi 
năvălitori, printre ele şi Ardealul - acum vreţi să mai şi jeliţi, public, 
Trianonul, simbolul consfinţirii internaţionale a acestei reîntregiri?!! 

Şi dacă jelirea din patria-mamă înseamnă, după cum am 
văzut, nu demnitatea şi libertatea de a-ţi aminti - ci revizionism, de 
ce să fim noi atât de naivi încât să credem că jelirea din Ardeal ar 
înse mn a altceva?! 

Mai ales că d-1 Fâbiân omite - „în buna-credinţă” ce-1 
caracterizează - să nominalizeze „organizaţia tânără şi activă” care s- 
a încumetat, anul trecut, să comemoreze public Trianonul, stârnind 
protestul „presei semidocte”! 

Stimate d-le Fâbiân - este vorba de o minciună prin 
omisiune! Respectiva organizaţie se numeşte HVIM - Hatvannegy 
Vârmegye Ifjusâgi Mozgalom (Mişcarea de tineret pentru cele 64 de 
judeţe) şi este una din cele mai active mişcări revizioniste din 
Ungaria (cu filiale în toate statele succesoare)! însăşi denumirea 
(fiind vorba de cele 64 de judeţe ale aşa zisei Ungarii Mari!) îi 
trădează orientarea, nemaivorbind de faptul că la ultima „Insulă 
Maghiară” (tabără paramilitară organizată anual, pe Dunăre, de către 
HVIM) invitatul de onoare din România a fost Cseresznyes Pâl - 
nimeni altul decât căsăpitorul lui Mihăilă Cofariu!!! 

Şi dacă nu vă convine termenul, vă putem linişti: aţi minţit 
nu numai prin omisiune, ci şi efectiv. Pentru a evita orice confuzie, 
revin la citat: „...în schimb tragedia care a însemnat pierderea a o 
treime din naţiune şi a două treimi din ţară continuă să constituie un 
subiect tabu... ” 

Trebuie să înţelegem că o treime din naţiunea maghiară trăia 
pe două treimi din teritoriul ţării maghiare?!! Numai că situaţia reală 
era una mult mai bizară: ungurii reprezentau, de fapt, doar o treime 

din populaţia întregului teritoriu în discuţie - masată în procent 
covârşitor în „Ungaria propriu-zisă”, celelalte două treimi (atât 
teritoriu - cât şi populaţie) fiind exact „prada” care a fost atribuită, la 
Trianon şi Versailles, aşa numitelor state succesoare. Pe teritoriul 
cărora a rămas o minoritate maghiară de cel mult 15 la sută (şi nu o 
treime)!!! 

Pe de altă parte, Ungaria Mare n-a existat niciodată - au 
existat doar nişte teritorii în jurul Ungariei aflate în raporturi feudale 
de subordonare faţă de aceasta. Chiar şi în perioada dualismului 
austro-ungar se vorbea de Ungaria propriu-zisă (cea de astăzi) şi de 
„ţări asociate Coroanei Maghiare” - printre ele şi Ardealul!!! 

N-aţi ştiut (sau aţi „uitat”) - stimate d-le Fâbiân? Faceţi un 
mic efort şi deschideţi Revai Nagy Lexikona (ediţia 1911-1914) la 
pagina 225 a volumului 13 („cimer es lobogo”) - şi veţi găsi 
confirmarea, fără echivoc, a celor de mai sus. 

Aşa stând lucrurile, comemorarea publică a Trianonului în 
statele succesoare (cele care „şi-au împărţit prada”!) este un gest nu 
de demnitate şi libertate, ci unul care denotă atât lipsă de loialitate 
faţă de statele respective, cât şi o nesimţire crasă - stârnind, 
justificat, reacţii de respingere şi de condamnare. 

Vorbeam, la început, despre o multitudine de piste 
„îmbietoare”. Din păcate, spaţiul nu ne permite, deocamdată, să le 
parcurgem integral - spre a le demonstra convergenţa finală: 
„modificarea unor graniţe”, „anularea Trianonului şi a efectelor 
sale”, cum formula, mai mult decât explicit, însuşi d-1 Fâbiân! 

O vom face în episoadele următoare. 

O Europă „fără graniţe” şi „tămăduirea 
mutilărilor trianonice 

„Pistele” de care vorbeam în capitolul precedent duc - 
fiecare în parte şi toate împreună - finalmente în „Europa”. De ce? 
Pentru că: 

- „Integrarea în UE va tămădui şi cele mai dureroase răni ale 
noastre” (Medgyessy Peter - în „Scrisoarea de la Atena adresată 
maghiarilor din afara graniţelor”); 

- „Acum şi maghiarimea îşi va putea fructifica şansa de reunificare 
a mult sfârtecatei sale naţiuni ” (acelaşi premier ungar - în aceeaşi 
scrisoare); 

- „Integrarea europeană este singura realitate istorică prin care 
reunificarea naţiunii maghiare va deveni, la rândul ei, o realitate 
istorică. Şi singura raţiune majoră a acesteia ” (din discursul d-nei 
Dăvid Ibolya, preşedinta MDF - aliat de nădejde al FIDESZ, rostit 
cu ocazia reamplasării monumentului de la Arad). 

Desigur, citate asemănătoare am putea da cu zecile sau cu 
sutele. Se naşte fireasca întrebare: de unde şi până unde aceste 
speranţe (ca să nu spunem certitudini)? Cum va reuşi integrarea 
europeană să „tămăduiască rănile Trianonului” şi să „reunifice 
naţiunea maghiară”? Să ascultăm - din aceeaşi sursă (Dăvid Ibolya) 

- părerea unei juriste care a deţinut, în guvernul Orbân, conducerea 
ministerului de justiţie din Ungaria: 

- „Datoria noastră, a celor din patria-mamă, este - acum - 
să veghem cu conştiinţa trează la lărgirea cât mai grabnică a 
Uniunii Europene, pentru ca toată maghiarimea de peste hotare să 
poată beneficia de o Europă fără graniţe şi să-şi refacă, neîngrădite 
de nimic, vechile comunităţi, aşa cum au existat acestea cu veacuri 
în urmă. Secolul al XXI-lea ne va oferi şansa să vindecăm acele răni 
pe care războaie pustiitoare şi diversele mutilări aferente ni le-au 
provocat. ” 

Deci: o Europă „fără graniţe” - în care maghiarimea din 
Bazinul Carpatic să-şi poată reface, „neîngrădită de nimic”, vechea 
unitate şi să-şi poată tămădui „mutilările”! 

Oare o Europă „fără graniţe” este suficientă pentru realizarea 
dezideratelor de mai sus? Pe de altă parte, ne-am uitat la harta 

Europei, ba am şi străbătut-o în lung şi-n lat - şi n-am observat, nici 
pe hartă şi nici la faţa locului, dispariţia respectivelor graniţe. Şi cu 
atât mai puţin vreo „tămăduire” sau „reunificare” în sensul celor 
trâmbiţate de către reprezentanţii de frunte ai întregului spectru 
politic din Ungaria, aflaţi sau nu la putere. 

Oare ne scapă nouă ceva? 

Cum pot „Piaţa Comună”, „Spaţiul Schengen”, 
„Bruxelles”-ul şi „Strasbourg”-ul să reprezinte pentru Ungaria - şi 
numai pentru ea! - un echivalent de ştergere a graniţelor, şi încă unul 
care să permită „tămăduirea mutilărilor” şi „reunificarea mult 
sfârtecatei naţiuni maghiare”??! 

Pe de altă parte, dacă totul ar fi atât de simplu, dacă totul s-ar 
rezuma la extinderea Uniunii Europene (şi în zonele limitrofe 
Ungariei) şi la realizarea unui suprastat continental - fie el şi 
federativ, atunci de ce zdroaba pentru regionalizarea (devoluţia) 
Ardealului sau măcar a Secuimii şi, mai ales, de ce precipitarea 
eforturilor în această direcţie şi înverşunarea disperată de a finaliza 
treaba până în 2007 - anul în care România ar urma să se integreze în 
UE? 

Desigur, ne-am mai ocupat de subiectul în discuţie, cu 
precădere în ciclul „Ce mai scriu «aliaţii»?”, ba am semnalat nu 
numai momentul „iuţirii”, ci şi mesagerul care a determinat-o (Bayer 
Zsolt). Iar mesajul suna în felul următor: „«problema Ardealului» 
(sau măcar a Secuimii) trebuie rezolvată înainte de integrarea 
României în UE, pentru că Uniunea nu va tolera reglări de conturi 
între două state integrate”. 

Aşa stând lucrurile, integrarea europeană „lărgită” nu va 
rezolva ştergerea graniţelor (neconvenabile!) - şi înlocuirea lor cu 
altele noi (şi convenabile!) - decât cu două condiţii: 

- „Europa Unită să fie una a regiunilor - şi nu a statelor naţionale; 

- aceste regiuni să fie preexistente integrării şi legitimate democratic 
printr-o majoritate regională (exprimată prin referendum). 

Iată, aşadar, că mult visata „Europă fără graniţe” - capabilă 
să „tămăduiască” şi să „reunifice” este o chestiune destul de 
complicată şi cu suficiente variabile şi semne de întrebare. 

O dată, că mult visata „Europă a regiunilor” este un concept 
mai degrabă utopic, realizabil, eventual, într-o parte de Europă 
(Europa Centrală) - şi nicidecum în întregul continent. 

în al doilea rând, că devoluţia Ardealului - care presupune 
constituirea unei majorităţi regionale transetnice (deci, româno- 
maghiare) - nu pare, astăzi, o perspectivă în stare să justifice 
speranţele ce s-au investit în ea în 1999, anul în care s-a lansat 
scenariul molnarian respectiv. Iar Consiliul Naţional Maghiar din 
Ardeal - având în spate doar un procent de sub 20 la sută de ardeleni 
(unguri) - nu are cum să constituie majoritatea regională necesară. 

în al treilea rând, că o entitate regională secuiască - bazată 
pe o majoritate regională de 70 la sută - este, pe undeva, 
incompatibilă cu un Ardeal autonom, atât în ceea ce priveşte ideea în 
sine, cât şi posibilităţile de a o pune în practică. De ce? Din 
următoarele motive: 

- cum poate să existe o regiune autonomă în cadrul altei regiuni 
autonome?; secuii vor fi autonomi şi faţă de România şi faţă de 
Ardeal - un fel de subchiriaşi?! 

- secuii vor trebui să opteze (există deja semne că au început s-o şi 
facă) între a fi unguri sau secui; 

- fiind, de fapt, secui - şi nu unguri (vezi descendenţa huno-avară, 
existenţa istorică a lui Unio Trium Nationum etc.), proporţia de 
unguri din Ardeal va scădea la jumătate: cel mult 700.000; ceea ce le 
va reduce ponderea la sub zece la sută din populaţia Ardealului (şi le 
va diminua considerabil şansele de a putea realiza vreodată o 
majoritate regională transetnică); 

- secuii nu-şi vor asuma riscul de a pierde şansa de-a deveni 
autonomi, în perspectiva - tot mai himerică - a unui Ardeal 
autonom. 

Aşa stând lucrurile, se conturează, din ce în ce mai pregnant, 
o ruptură între secui şi unguri. 

Pe ce ne bazăm? Pe considerentele de mai sus, bineînţeles, 
dar şi pe o serie întreagă de date şi argumente, unele istorice - altele 
aparţinând prezentului sau trecutului apropiat. 

O dată, aşa cum am mai spus-o, secuii nu sunt unguri, ci 
descendenţi ai hunilor şi avarilor, deci preexistenţi în zonă pe vremea 
descălecatului aipadian - când se aflau undeva în nordul Pannoniei. 
De unde au fost dislocaţi de noii veniţi şi, ulterior, colonizaţi, pe post 
de grăniceri (pe la 1200) în amplasamentul actual. Şi asta o ştiu şi ei. 
Iată câteva pasaje edificatoare, reproduse din penultima noastră carte, 

„Mişcarea Revizionistă Maghiară” (Ed. Dragoş Vodă, Cluj-Napoca, 
2003): 

„Aşa vrem noi să refacem o Ungarie Mare unitară? Aşa 
vrem noi să strângem şi să vectorizăm energiile maghiare, ignorând 
adevărata populaţie străveche şi declarând drept unică clasă 
conducătoare seminţia arpadiană? (...) Secuii ştiu foarte bine că ei 
au trăit pe aceste meleaguri cu mult înaintea descălecatului din 896. 

Lumea se întreabă: unde au dispărut hunii şi avarii? Ei bine, 
n-au dispărut, ei sunt strămoşii noştri - ai secuilor - iar denumirea 
de Hungaria provine de la Attila. 

Mi-amintesc de un bărbat secui care, cu ocazia 
recensământului din România, îi declara unui recenzor derutat: «Nu 
sunt ungur, sunt secui»” (Gyongyi trirndr @ freemail. hu); 

„...pe întreg teritoriul imperiului avar - acolo unde s-a aşezat 
poporul lui Arpad - autohtonii secui au fost «asimilaţi» (ungurii 
fiind călare - ei au fost «descălecătorii»!). 

Mai târziu, Geza, Istvăn şi alţi regi din Casa Arpăd, 
folosindu-se de colonişti occidentali, i-au împins (ca să nu spun 
alungat) şi mai la periferie pe băştinaşii secui, expropriindu-le, 
practic, ţara. 

Secuii au fost şterşi din conştiinţa publică, proces ce 
continuă şi astăzi. Este suficient să amintesc, în acest sens, marele 
forfoi cu care se sărbătoreşte aşa zisul descălecat (din 896 - n.n.) 
ignorăndu-se cu desăvârşire tot ceea ce a fost până atunci, toate 
precedentele descălecate! 

E greu de aflat din istoria noastră oficială cine au fost 
avarii. Istoria «noastră» îi consideră nişte străini. Această istorie va 
trebui rescrisă cu deplin respect pentru locul ce li se cuvine secuilor 
în contextul respectiv. Poporul maghiar, în accepţiunea europeană a 
cuvântului, este rezultanta amestecului dintre cele două seminţii - 
autohtonii secui şi nou-veniţii lui Arpăd. Dar secuii secui, cei ce şi- 
au păstrat identitatea naţională până astăzi, au tot dreptul să se 
considere urmaşii hunilor şi ai avarilor, iar ungurii trebuie să 
recunoască - în speţă cei ce se revendică de la descălecatul lui 
Arpăd - că secuii, la vremea respectivă, i-au primit în casa lor!” 
(Lajos - lajos. nag}’ @ fundp. ac. be); 

„La urma urmei, fiecare trasează delimitarea faţă de intruşi, 
acolo unde îşi poate identifica propriii strămoşi. Secuii au fost 
prezenţi în Ardeal înaintea ungurilor lui Arpăd, ca atare - place sau 
nu - lor li se cuvine dreptul de întâietate. Poate că, în ochii secuilor, 
poporul lui Arpad este la fel de intrus ca şi poporul român!” (trimdr 
@freemail. hu) 

Iată, aşadar, câteva din puzderia de păreri similare ce circulă 
pe Internet! (Fireşte, n-am violat corespondenţe personale, ci am 
reprodus de pe diverse site-uri - pe care se desfăşoară discuţii 
interminabile - ca de pildă: http://www . inforum. hu, http://www . 
nemnemsoha. hu, www. revizio. corn etc.) 

Am exagerat, oare, atunci când afirmam că se prefigurează 
(sau chiar conturează) o ruptură între secui şi unguri? 

Şi ne aflăm abia la temeiurile istorico-identitare cele mai 
vechi ale acesteia! (Desigur, aici şi acum nu discutăm despre realităţi 
istorice - ci despre percepţii şi puncte de vedere care determină o 
anumită atitudine a secuilor vizavi de unguri, atitudine ce nu poate fi 
neglijată în descifrarea turnurii evenimentelor de dată mai recentă, 
legate de tema în discuţie) 

In capitolul următor vom încerca să prezentăm şi alte 
temeiuri - de istorie mai apropiată (sau chiar contemporană) - ce 
probează, dacă nu un conflict real şi deschis, măcar o decizie a 
secuilor-secui de a lua problema pe cont propriu. 

Seminţia arpadiană versus „autohtonii 

secui” 

Am văzut, în capitolul precedent, temeiurile identitar-istorice 
şi de „autohtonitate” (faţă de ungurii lui Arpad) care ar trebui, în 
viziunea secuilor, să le confere întâietate în raport cu seminţia 
aipadiană. 

Să trecem la alte temeiuri, tot istorice, dar de dată relativ mai 
recentă. Aminteam, tot în acelaşi număr al revistei, de existenţa lui 
„Unio Trium Nationum” - alianţă între saşi secui şi unguri, apărută 
după răscoala de la Bobâlna (1437) şi îndreptată împotriva 
adevăraţilor autohtoni majoritari ai Ardealului: românii. Deci, o 
alianţă antiromânească a TREI NAŢIUNI (printre ele şi secuii!) de 
venetici - colonizaţi peste autohtonii români de către regatul 
maghiar! (Aici se impune o paranteză: nu întâmplător am folosit 
ordinea - saşi, secui, unguri, pentru că primii colonişti au fost 
germanii, imediat după ei sosind, înjur de 1200, secuii, iar ungurii au 
fost ultimii care au năpădit zona; dovadă, în acest sens, stă faptul că 
toate oraşele mai importante ale Voievodatului Transilvaniei, aşezate 
pe vechi vetre valahe, au fost construite de către saşi - şi nu de către 
unguri!; aceştia le-au luat în stăpânire, în majoritatea lor, doar peste 
câteva secole - cu precădere în perioada principatului, după 1526, 
când aproape toată nobilimea din Ungaria (devenită paşalâc) s-a 
refugiat, cu arme şi bagaje, în Ardeal!) 

Mai mult, între secui şi unguri s-au purtat mai multe 
războaie, ba există un precedent când secuii s-au aliat până şi cu 
românii (pe vremea lui Mihai Viteazu) împotriva ungurilor! 

Şi nu numai atât,: secuii şi-au păstrat confesiunea romano- 
catolică, pe când ungurii, mai ales cei din Ardeal, au trecut masiv la 
la reformaţi. Ceea ce a generat numeroase conflicte, ba chiar şi un 
război eminamente confesional. Care este comemorat, cu mare fast, 
până (sau mai ales!) în zilele noastre! 

Despre ce este vorba? Despre principele Ioan Sigismund al 
Ardealului care, în 1567, a vrut să-i convertească la protestantism, cu 
forţa armelor, pe catolicii secui. Lupta s-a dat la Şumuleul de Ciuc 
(în apropiere de Miercurea Ciuc) şi a fost câştigat de către secui (încă 
o dovadă a raportului de forţe existent la acea vreme!).De atunci şi 

până astăzi, victoria este sărbătorită cu mult fast, de Rusalii (lupta a 
avut loc în sâmbăta rusaliilor). 

De ce afirmam că „mai ales astăzi”? Pentru că, de vreo zece 
ani, comemorarea - transformată într-un veritabil pelerinaj - are loc 
exact pe arealul de desfăşurare a luptei (şeaua dintre cele două 
vârfuri ale Şumuleului) unde celebrul arhitect Makovecz Imre a 
construit o incintă sacră (un fel de capelă-estradă) şi unde se adună, 
pe lângă mulţimea pelerinilor (anul acesta au fost înjur de 350.000!) 
şi o serie întreagă de somităţi bisericeşti şi laice ale secuilor, oameni 
ai locului - sau doar reîntorşi cu această ocazie pe meleagurile natale 
(Pâll Leo - capul ordinului franciscanilor, Jakubinyi Gyorgy - 
arhiepiscopul romano-catolic de Alba lulia, Erdo Peter - cardinalul 
de Budapesta-Esztergom, Dâvid Ibolya - preşedinta MDF, Pomogâts 
Bela - preşedintele Uniunii Sriitorilor din Ungaria, Vizi Szilveszter - 
preşedintele Academiei de Ştiinţe din Ungaria etc.). 

După cum, pelerinajul din acest an a mai fost onorat - pe 
lângă distinşii participanţi amintiţi mai sus - şi de binecuvântarea 
apostolică a papei Ioan Paul al II-lea, care, în mesajul său, a depus 
mărturie pentru „ nestrămutata credinţă şi fidelitate faţă de 
Evanghelie a poporului ardelean ”!!! 

Cardinalul Erdo Peter, în cuvântul său, a amintit de enciclica 
„Pacem in Terris” emisă, deja cu 40 de ani în urmă, de către papa 
Ioan al XXIII-lea, în care - printre drepturile universale ale omului 
prezente şi în învăţătura bisericii - se vorbeşte şi despre „drepturile 
comunitare” . Cardinalul a ţinut să precizeze: „Printre beneficiarii 
acestor drepturi se numără şi comunităţile naţionale - de aici 
decurgând deosebitul interes pe care sfântul părinte (actualul papă - 
n.n.) îl acordă problemei minorităţilor naţionale”! (Sursa la care am 
apelat este exemplarul din 1 iunie 2004 al săptămânalului Erdelyi 
Naplo: „Pelerinajul de la Şumuleu-Ciuc - binecuvântat de papă ”) 

Iată, aşadar, un aspect (şi) mai puţin cunoscut al deosebirilor 
(conflictogene) dintre secui şi unguri! Şi care este intens cultivat în 
ultimii ani - şi binecuvântat de către Vatican! 

Desigur, argumente din istoria (mai mult sau mai puţin) 
îndepărtată mai există cu duiumul, după cum există şi argumente 
antropologice, etnologice, etnopsihologice, lingvistice etc. care 
atestă, clar, individualitatea secuilor şi neapartenenţa lor la naţiunea 
maghiară. 

Când au „devenit” secuii unguri? 

Abia după Trianon - din motive lesne de înţeles. Dar, iată că 
această afiliere strategico-tactică începe să-şi dezvăluie natura pur 
conjuncturală. Dacă până nu de mult încă se vorbea de 
„tombmagyarsâg” (maghiarime compactă) şi „szorvânymagyarsâg” 
(maghiarime risipită - în sensul de sporadică) - semnificând 
populaţia din Secuime şi pe cea (net minoritară) din restul 
Ardealului, astăzi se aud, din ce în ce mai des, voci care pledează 
pentru diferenţiere, pentru separare. Iată o formulare publică şi 
explicită: „Astăzi, secuii pretind soluţii aparte care să le asigure 
emanciparea din sânul maghiarimii”! (B. Kovâcs Andrâs - citat de 
Csâky Tibor în Erdelyi Naplo din 15 aprilie 2003). 

Este suficient de clar? 

Şi care să fie aceste „soluţii de emancipare” de sub o tutelă 
conjuncturală? 

Pe de altă parte, de ce (şi de unde) dorinţa de emancipare şi, 
mai ales, cu ce scop? 

Desigur, întrebările sunt retorice, iar motivul „emancipării” 
l-am conturat deja în capitolul precedent: „secuii nu-şi vor asuma 
riscul de a pierde şansa de-a deveni autonomi, în perspectiva - tot 
mai himerică - a unui Ardeal autonom”! 

De aici - şi în lumina temeiurilor istorico-identitare creionate 
pe parcursul a două capitole - se trage ruptura ce se pre (sau 
conjfigurează deja sub ochii noştri. 

Şi dacă pornim de la această premisă, atunci însăşi „ecuaţia” 
moderaţi - radicali poate căpăta o altă semnificaţie. Se crede - sau 
(sperăm că) s-a crezut doar - că respectivii udemerişti (n-am cum să- 
i numesc altfel, din moment ce nu şi-au dat demisia şi nici n-au fost 
excluşi din UDMR) sunt nimic altceva decât ceea ce par: moderaţi şi 
radicali. Pe parcurs, au apărut nuanţări, în sensul că moderaţii ar fi ba 
adepţi ai modelului regional, ba exponenţi ai stângii post-comuniste 
maghiare (sau româno-maghiare), ba partizanii unor tranzacţii pe 
bază de troc cu partidul aflat la putere (sprijin parlamentar - contra 
beneficii etnopolitice), ba, pur şi simplu, colaboraţionişti, iar radicalii 
ar fi ba adepţi ai modelului etnic, ba agenţi ai conservatorilor civici 
din Ungaria (FIDESZ + MDF + diverse Uniuni Civice), ba exponenţi 
ai cercurilor revizioniste maghiare şi aşa mai departe. 

Desigur, despre cele de mai sus am scris zeci de articole, 
analizând şi comentând multiplele reorientări tactice ale celor două 
tabere - dictate de diverse conjuncturi şi evoluţii - care au mers 
uneori până la inversarea rolurilor, prezentând şi disecând conflictele 
false ori reale, acuzele reciproce şi solidarizarea în faţa acuzelor 
altora, dezbinările şi regrupările în faţa duşmanului comun, asalturile 
şi replierile, luptele pe două (sau mai multe) fronturi şi atacul 
concertat etc., etc., etc. - fără a putea formula o concluzie mai 
grăitoare şi mai succintă decât cea rostită de însuşi preşedintele 
UDMR: „Diversificarea mijloacelor nu înseamnă competiţie, ci 
complementaritate ”! 

Şi chiar dacă - din pur pragmatism - lucrurile continuă să 
stea aşa cum figurează ele în magistrala formulare de mai sus, chiar 
dacă se merge în continuare, indiferent de bilanţul şanselor, pe toate 
variantele posibile (ca 

la o loterie a istoriei), chiar dacă „triumvirii Tokes, Csapo, Szâsz au 
purces la „faza de globalizare” (în „Bazinul Carpatic” - fireşte) 
vizând „reunificarea transfrontalieră a mult sfârtecatei naţiuni 
maghiare”, ceva, totuşi, s-a schimbat. Şi asta transpare din întreaga 
presă de limbă maghiară. 

Să luăm, de pildă, nişte fragmente din discursul lui Orbân 
Viktor rostit la Odorheiul Secuiesc (şi reprodus, sub titlul „Aşteptăm 
Pământul Secuiesc în Uniunea Europeană”, în Erdelyi Naplo din 25 
mai 2004): 

„...Pentru mine, Odorheiul Secuiesc este capitala 
Pământului Secuiesc (Szekelyfold) (...) Sunt convins că el va deveni, 
cândva, capitala Regiunii Secuieşti a Uniunii Europene. (...) Ca 
membră a UE, Ungaria va trebui să militeze pentru o cât mai 
grabnică integrare a tuturor vecinilor săi. (...) Dacă acest lucru se 
va realiza, există toate şansele ca Pământul Secuiesc - cu autonomia 
deja dobândită până atunci - să devină o regiune independentă a 
Uniunii Europene - cu capitala la Odorhei. (...) Uniunea Europeană 
este, de fapt, o comunitate a comunităţilor, a naţiunilor, a grupurilor 
de populaţie. ” 

Comentariile sunt, credem, de prisos. 

Pe de altă parte, am putea cita din texte de aceeaşi factură - 
prezente în mai toată presa de limbă maghiară din România (şi nu 
numai). Nu numai, pentru că în acelaşi exemplar al Erdelyi Naplo, de 

pildă, sunt reproduse două articole ce pedalează pe acelaşi subiect, 
unul din Magyar Nemzet (cotidian central din Ungaria) - altul din 
Frankfurter Allgemeine Zeitung. 

Fără îndoială, balanţa s-a înclinat hotărâtor în favoarea 
autonomiei secuieşti, iar despre cea a Ardealului se vorbeşte din ce în 
ce mai puţin. Şi era normal să se întâmple aşa: în primul caz, 
majoritatea regională - „întâmplător etnică” (apud Molnâr Gusztâv) 
- este indiscutabilă, pe când în cazul Ardealului, această majoritate 
regională nu poate fi decât transetnică, iar realizarea ei se dovedeşte 
a fi din ce în ce mai iluzorie. 

Aşa stând lucrurile, reorientarea radicalilor spre autonomia 
„Pământului Secuiesc” apare ca ceva firesc. 

Sau nu este vorba de reorientare? 

Să fi existat de la început această opţiune pentru Secuime? 

Şi dacă da, atunci ar fi greşit să punem semnul egalităţii între 
udemeriştii radicali şi secui? 

Mai ales că, în imensa lor majoritate, radicalii de notorietate 
publică sint secui - şi nu unguri! 

Votul din Ardeal 


Pentru a putea discuta, în particular, despre votul din Ardeal, 
va trebui să aruncăm o privire asupra rezultatelor generale ale 
alegerilor locale - raportate deci la întreg cuprinsul ţării. 

De ce a pierdut PSD aceste alegeri (pentru că, oricât s-ar 
mistifica unii, este vorba de o înfrângere - şi nu de o victorie!) ? 
Pentru că - în ciuda unor incontestabile succese de politică externă - 
n-a reuşit, pe plan intern, să-şi onoreze platforma social-democrată şi 
să materializeze principalele obiective ale acesteia: protecţia socială 
şi economia socială de piaţă. Astfel: 

- corupţia (nimic nu se poate rezolva fără şpagă şi/sau relaţii, 
inclusiv - sau mai ales - în raporturile provincie-centru!) a rămas la 
acelaşi nivel, sau chiar a crescut; 

- „baronii” locali (un fel de „prim-secretari” cu apucături şi puteri 
feudale) au continuat să existe şi să propăşească prea puţin stingheriţi 

- şi asta în pofida avertismentelor tranşante şi repetate ale 
preşedintelui ţării; 

- a continuat aceeaşi birocraţie şi aceeaşi aroganţă în raporturile cu 
contribuabilii: nu administraţia a fost la dispoziţia oamenilor - ci 
invers!; 

- cel mai important segment electoral, cel al pensionarilor (în jur de 
6 milioane), a fost neglijat şi, practic, pierdut (nu s-a făcut mai nimic 
pentru recorelarea pensiilor, inegalitatea flagrantă - şi total 
nejustificată - dintre diverse categorii de pensionari menţinându-se; 
mai mult, respectiva inegalitate, la fel de - sau şi mai - nejustificată, 
a rămas nemodificată şi în cadrul aceleiaşi categorii socio- 
profesionale: în funcţie de data pensionării, oameni cu aceeaşi 
calificare, competenţă, încadrare, funcţie, vechime în muncă, 
realizări etc. au pensii diferite, diferenţe ce merg până la dublu sau 
triplu!); 

- discrepanţa dintre minoritatea bogată şi majoritatea aflată sub 
pragul sărăciei (sau chiar la limita subzistenţei) în loc să scadă, a 
crescut!; 

- preţul energiei a fost adus la nivel european - pe când salariile şi 
pensiile au rămas de 20 de ori mai mici (în lunile de iarnă, cu o pen¬ 
sie de medic primar, de pildă, nu se poate plăti nici gazul metan!!!). 

Desigur, cele de mai sus nu sunt decât principalele (sau cele 
mai palpabile) elemente. Şi pentru fiecare există, fireşte, suficiente 
explicaţii şi justificări, esenţa (sau laitmotivul) acestora fiind: nu 
avem bani! Dar de ce nu avem? Aici se invocă, de regulă (şi cu 
temei), „moştenirea”, lipsa capitalului autohton, investiţiile externe 
modeste etc. etc. Dar corupţia (care dublează cheltuielile contri¬ 
buabilului), dar evaziunea fiscală record (care reduce bugetul ţării la 
jumătate), dar licitaţiile trucate, dar privatizările frauduloase şi cu 
finalitate falimentară, dar fondurile nerambursabile pirdute din lipră 
de proiecte viabile, dar legislaţia stufoasă şi instabilă care (alături de 
politica „comisioanelor”) descurajează investitorii străini, dar...??! 

Chiar dacă s-au făcut eforturi în vederea contracarării 
realităţilor de mai sus, acestea n-au prea devenit de notorietate 
publică (şi pentru că mijloacele de informare în masă „aservite 
Puterii” sunt, în realitate, în mâinile adversarilor acesteia!), prea 
puţine s-au soldat cu „capete tăiate” şi, ceea ce este mai important, 
respectivele eforturi n-au dus la nici un rezultat în ceea ce priveşte 
eliminarea efectelor negative - pe care le resimte nu tagma 
„ciocoilor”, ci marea masă pauperizată a alegătorilor. 

Desigur, s-ar putea discuta mult şi bine despre lucruri 
fezabile sau nu, despre motive obiective, despre conjuncturi şi 
constrângeri, despre dependenţe şi interdependenţe etc. Nu este 
treaba noastră. Avem o singură nelămurire - intr-un domeniu la 
îndemâna oricărui pensionar şi care nu necesită decât un dram de 
bun-simţ: dacă nu avem bani pentru a recorela pensiile de jos în sus, 
de ce n-o facem de sus în jos, mai precis, prin „întâlnire la mijloc”? 
Ce vină are pensionarul X (cu aceeaşi calificare, grad, funcţie, 
vechime etc.) că s-a pensionat cu 5 (sau 10) ani înaintea 
pensionarului Y? De ce să primească X 4 milioane lei pensie, iar Y 8 
milioane? N-ar fi normal şi corect ca să primească amândoi 8 + 4 
împărţit la doi - adică 6 milioane? Dacă tot n-avem mai mulţi bani?!! 

Sau, celor în drept li se pare normal ca o asistentă medicală 
pensionată în 2004 să aibă o pensie mai mare decât un medic primar 
ieşit la pensie în 1998? 

Nemaivorbind de faptul că un gardian de penitenciar, de 
pildă, are o pensie de două sau de trei ori mai mare decât un medic 
primar chirurg! 

Până când vor mai dura aceste anomalii? 

Până când şi în virtutea cărui principiu (sau temei) va mai fi 
batjocorită, în România, munca intelectuală? 

Desigur, ultimele întrebări reprezintă, mai mult sau mai 
puţin, nişte divagaţii. Cert este că prin „protecţia socială” acordată 
celui mai mare şi mai fidel segment electoral al PSD s-au pierdut 
milioane de voturi. Şi se vor pierde şi în toamnă - dacă în loc de o 
reală corelare se va continua actuala politică aberantă. 

Acestea ar fi, în linii mari, cauzele eşecului de la „locale” (şi, 
bineînţeles, exploatarea lor de către principalii adversari politici - cu 
precădere chestiunea cu „baronii locali”, care a prins nesperat de 
bine la electorat). 

De ce s-a pierdut disproporţionat în Ardeal? De ce „harta 
electorală” folosită (alături de linia lui Huntington) ca falsă premisă 
de către Molnâr Gusztâv în „demonstraţia” sa din „Problema 
transilvană” (Ed. Polirom, Iaşi, 1999) are, de această dată, o 
semnificaţie reală? Exclusiv din cauza protocolului PSD-UDMR. 
Prin care s-au făcut nişte concesii ce le depăşesc net pe cele din toţi 
cei zece ani anteriori, inclusiv perioada guvernării CDR. Astfel: 

- s-a legiferat administraţia bilingvă în zone întinse ale Ardealului 
(care în Secuime, de pildă, înseamnă administraţie în limba maghiară 

- puţinii consilieri români ascultând „în cască” dezbaterile şedinţelor 
de Consiliu!!!); 

- s-au retrocedat bunuri bisericeşti care au aparţinut, de fapt, statului 
maghiar - Bisericile maghiare nefiind decât uzuffuctuarele acestora - 
şi care, în 1920, intraseră automat în proprietatea statului român; 

- s-au retrocedat proprietăţi obşteşti (conposesorate) maghiare şi 
secuieşti (suprafeţe imense de pădure, de pildă) care au fost acordate, 
illo tempore, în dauna românilor - în condiţiile în care aceştia nu 
erau recunoscuţi ca şi naţiune şi privaţi de orice drepturi; 

- s-au aprobat reamplasări de monumente (de pildă, cel al 
„Libertăţii” de la Arad) sau ridicarea altora noi (de pildă, 
monumentul „Celor 13”, dezvelit, la Odorhei, de către Orbân Viktor 

- în urmă cu două luni) care reprezintă grave sfidări la adresa 
suveranităţii statului român şi, totodată, jigniri şi provocări la adresa 
românilor ardeleni; 

- au fost declarate - cu o jumătate de gură - anticonstituţionale 
Consiliile Maghiar şi Secuiesc, dar nu s-a întreprins absolut nimic 


136 




pentru desfiinţarea acestora şi nici nu s-a luat vreo măsură concretă 
împotriva iniţiatorilor; 

- mai mult, aceste iniţiative anticonstituţionale au fost introduse în 
Parlamentul Român exact de către partenerul de protocol al PSD - 
UDMR-ul! 

Şi lista este departe de a fi fost epuizată! 

Nu discutăm - aici şi acum - oportunitatea celor de mai sus, 
ci doar răsunetul acestora asupra electoratului ardelean de etnie 
română, precum şi rolul pe care l-au jucat în configurarea amintitei 
„hărţi electorale”. 

Şi dacă rezultatele unor alegeri locale nu trebuie neapărat să 
fie regăsite şi în cazul celor generale - unde operează, de regulă, (şi) 
alte criterii, teamă ne e că de această dată, chiar dacă se vor lua nişte 
măsuri de ultimă oră, vom asista la o evoluţie şi la un deznodământ 
atipic, dacă nu în toată ţara, în Ardeal mai mult decât probabil.Abia 
acum „harta electorală” a lui Molnâr Gusztâv va deveni una reală. Şi 
nu pentru că ardelenii ar fi mai 

„occidentali” - ci strict din cauza amintitelor efecte ale 
„protocolului” în discuţie. Sau, dacă formularea incomodează, atunci 
datorită modului cum sunt percepute respectivele efecte la nivelul 
electoratului român din Ardeal. 

Cum arată această percepţie? Ce simt românii ardeleni care 
au votat împotriva PSD? De pildă: 

- că au fost, din nou, abandonaţi; 

- că la Bucureşti nu se cunosc sau se ignoră cu bună ştiinţă realităţile 
locului; 

- că pentru nişte interese necunoscute (sau neînţelese) se calcă în 
picioare interesele, liniştea, siguranţa şi demnitatea naţională a 
românilor ardeleni; 

- că Ardealul a devenit un condominium, un teritoriu de 
cosuveranitate româno-maghiară; 

- că integrarea în Europa îi poate rupe de România şi îi poate plasa 
undeva în „Bazinul Carpatic” - pe post de minoritari, de cetăţeni de 
rangul doi, de apatrizi. 

Şi aşa mai departe. 

Iarăşi, nu discutăm despre altceva - decât despre o percepţie. 
Dar care există, indiferent de orice alte considerente. Şi care s-a 
reflectat pe amintita hartă electorală, în discrepanţa flagrantă (de 

acestă dată) dintre modul cum s-a votat în Ardeal - faţă de restul 
ţării. Discrepanţă ce are, cum am mai spus-o, toate şansele să se 
menţină şi la alegerile generale din toamnă. 

P.S. Dacă a fost un vot negativ? în bună măsură da, pentru că 
aşteptările electoratului care a votat cu PDSR,în 2000, au fost 
înşelate (aşteptări ce s-au bazat pe o cu totul altă raportare, la acea 
vreme, a viitorului PSD la pretenţiile udemeriste). 

De ce nu se găsesc la PRM voturile pierdute de către PSD în 
Ardeal? O dată, că o parte a acestora se regăseşte cât de bine în 
componenţa Consiliilor Locale: există suficiente Consilii unde PRM 
n-a avut niciodată reprezentanţi - iar acum numărul consilierilor 
respectivi este la paritate cu cel al PSD. în al doilea rând, că, de 
acestă dată, şi alianţa DA a jucat pe cartea naţionalistă (Emil Boc, de 
pildă, a jurat cu mâna pe biblie că nu va face nicio alianţă cu 
UDMR!) şi, oricum, era creditată cu şanse mult mai mari de a deveni 
o alternativă la partidul de guvernământ. 

Pe de altă parte, alături de unele rezerve mai vechi, s-au 
manifestat şi altele noi - datorate „virărilor” de ultimă oră ale PRM 
(în speţă reorientarea creştin-democrată) care au pus sub se mn ul 
întrebării consecvenţa şi seriozitatea acestuia (nemaivorbind de 
faptul că partidul ultranaţionalist şi revizionist al lui Orbân Viktor 
este afiliat la acelaşi Partid Popular European!!!). 

Ce s-a întâmplat, în turul doi, la Cluj-Napoca? Nimic 
altceva, decât că adepţii PRM (foşti peunerişti) - mai numeroşi decât 
electoratul udemerist - au votat cu Emil Boc, reprezentantul unei 
alianţe care nu era în „relaţii de protocol” cu UDMR! 

Ce s-a întâmplat la Târgu Mureş? Unele voci (maghiare) 
vorbesc de fraudă electorală, altele (mai numeroase) de trădare, de un 
târg PSD-UDMR vizând cedarea respectivei primării. 

Ce s-a oferit în schimb - nu ştim. Constatăm doar că 
Odorheiul s-a autoproclamat capitala „Pământului Secuiesc 
Autonom” (care „pământ” este aşteptat, împreună cu autonomia sa, 
în Uniunea Europeană!). 

Puţină etimologie 


Mă aventurez într-un domeniu în care sunt diletant. 

Ce înseamnă diletant? Ceva mai mult decât amator şi ceva 
mai puţin decât autodidact - să zicem. 

Asta fiind premisa (asumată ab ovo) mă consider, cât de cât, 
acoperit şi, oricum, absolvit de răspunderea pe care o presupune un 
demers de profesionist. 

Despre ce este vorba? Despre o încercare de demonstraţie - 
să-i zicem etimologică - vizând nişte etichetări care par, în percepţia 
unui diletant (ce operează cu instrumentele logicii şi ale bunului simţ 

- şi mai puţin cu cele ale specialistului), aberante. 

S-o luăm mai pe ocolite. O viaţă întreagă am fost urmărit de 
„blestemul” numelui de familie pe care-1 port (Miilea - cu doi de 1!) 

- de la obligaţia de a atrage atenţia de fiecare dată asupra existenţei 
celor două consoane şi până la contestarea autenticităţii unor acte pe 
care (din neglijenţă) figura doar una dintre ele, de la suspiciuni 
vizând românizarea unui nume (anterior) străin (Miller, Miiller etc.) 
şi până la acuzaţii de snobism, în sensul de înzorzonare deliberată a 
lui Milea (infinit mai răspândit decât Miilea). 

Desigur, „blestemul” cu pricina m-a intrigat deja din fragedă 
pruncie şi m-a împins la investigaţii. Ai mei, ardeleni fiind din moşi- 
strămoşi, mergeau, fireşte, pe filiaţiunea latină, explicându-mi că cel 
de al doilea „1” s-a pierdut pe drum - Miile devenind Mile-Milea, 
Velle devenind Vele-Velea şi aşa mai departe. Iar familia noastră s-a 
încăpăţânat să-l păstreze. Oricum, explicaţia nu m-a liniştit - cel 
puţin în ceea ce priveşte amintita „împopoţonare” - decât după ce am 
descoperit în curtea bisericii din comuna natală a bunicului meu 
(Tilişca - Mărginimea Sibiului) piatra funerară a străbunicii mele, pe 
care se mai putea distinge, fără vreun dubiu, numele de Ana Miilea 
(cu doi de 1!). 

Pentru ca, mai târziu, să aflu - de la Iorgu Iordan - că atât 
Miile cât şi Miilea, Mile, Milea sunt de origine bulgară (Milka, Mile, 
Milo, Mileff etc.), ca, de altfel, trei sferturi din numele de familie 
româneşti! Ceea ce n-aş putea afirma că m-ar fi convins, dar nici nu 
m-a mirat - cunoscând motivele ce puteau justifica „bulgarofilia” 
amintitului academician. 

Fireşte, nu sunt eu cel chemat să-l combat pe lorgu Iordan, 
numai că, între timp, s-a întâmplat un lucru bizar: am fost contactat, 
telefonic, de către un irlandez (care studiase, se pare, toate cărţile 
telefonice din aria de răspândire a vechilor celţi) şi care m-a asigurat 
că toate numele de Miilea şi O’Millea din lume sunt de origine 
celtică, afirmaţie pentru care ar deţine toate dovezile necesare. Iar 
omul nu este un diletant, ci un celtolog cu patalama! 

Ce legătură au cele de mai sus cu titlul ciclului la care 
trudesc? Am specificat că o iau mai pe ocolite: deocamdată am vrut 
doar să exemplific cât de relative şi subiective pot fi unele etichetări 
şi cât de diametral opuse interpretările specialiştilor. 

Desigur, nu originea numelui meu de familie este în discuţie, 
ci cu totul altceva. Pentru că „bulgarofilia” amintită are şi alte 
echivalente. Astfel: deşi „loc” provine de la latinescul „locus” - a 
locui vine nu de la românescul „loc”, ci de la maghiarul „lakni”! Sau 
cel puţin aşa scrie în („maghiarofilul”) Dicţionar Explicativ al limbii 
române! 

Va să zică aşa: ungurii care, migratori fiind, n-au prea stat 
locului şi de „locuit” au „locuit” în iurte (echivalente de corturi), s-au 
sedentarizat finalmente (şi nu de bună-voie!) în Pannonia pentru a ne 
învăţa pe noi - sedentarii români - ce înseamnă a sta locului, a 
locui??! 

Va să zică aşa: locuinţă, locuibil, locuire, locuit, locuitor etc. 
provin nu de la românescul loc (şi de la latinescul locus), ci de la 
maghiarul lakni?!! 

Şi dacă localitate, local sau localizat sunt achiziţii relativ 
recente din limba franceză, cred cei de la DEX că a locui - împreună 
cu multiplele sale derivate - ar fi tot achiziţii similare din limba 
maghiară (unde-om fi stat până atunci, în copaci?)?!! 

Dar unde se locuieşte? în casă (cuvânt de origine latină). 
Ungurii, în secolul X, n-au avut nici măcar noţiunea acesteia, darmite 
să aibă vreo denumire pentru ea. După cum n-au avut nici pentru 
acasă sau pentru patrie. Dovadă - că toate aceste trei noţiuni le-au 
preluat de la germani şi toate construite pe acelaşi cuvânt: Haus 
(casă)! Haus care în ungureşte a devenit hâz, iar pentru acasă şi 
patrie existând unul şi acelaşi termen: haza!!! 

Pe de altă parte, ştiu oare cei de la DEX că „loc” în 
ungureşte se numeşte „hely”? De ce n-au format atunci ungurii, în 

loc de „lakni”, verbul „helyni”? Dacă „loc” ar fi avut pentru ei, ab 
initio, şi semnificaţia de „loc de locuit”, de locuinţă? 

în aceeaşi ordine de idei, ştiu cei de la DEX că expresia „de 
unde eşti de loc” există doar la români - nu şi la unguri?! 

Iar dacă loc vine de la locus, atunci derivatele sale de ce să 
fie de la „lakni” - în care „lak” nu înseamnă loc, după am văzut, ci 
un posibil atribut al acestuia, dovadă şi existenţa cuvântului 
maghiar „lakhely”: deci, loc de locuit?!! 

Pe de altă parte, există vechi denumiri de epocă de tipul 
Jânoslak (locul lui Ioan) sau Mikloslaka (locul lui Nicolae) etc, care 
s-au păstrat devenind nume de localităţi (şi nu Jânoshely sau 
Mikloshely!; iar cele terminate în hely au o cu totul altă semnificaţie: 
Vâsârhely = loc de târg, Udvarhely = loc de Curte Domnească etc.). 

Nu denotă cele de mai sus o preluare mecanică a lui „loc” - 
transformat în „lak” (fără a-i cunoaşte sensul primar, ci doar pe cel 
secundar - de locuinţă)? 

Şi-atunci de ce să provină a locui de la lakni - şi nu invers? 

Hai s-o luăm altfel. Există vreo regulă care spune că orice 
verb românesc terminat în „ui” este de provenienţă maghiară? Cum 
stăm atunci cu: leac - a lecui; jind - a jindui; marş - a mărşălui; mir 

- a mirui; ceară - a cerni; cerc - a cercui; milă - a milui; nit - a nitui; 
zăgaz - a zăgăzui etc. etc. etc. Nici unul din exemplele date nu are 
nici cea mai vagă tangenţă cu limba maghiară! 

Sau vreo altă regulă care prevede că cuvintele de origine 
latină din limba română nu pot avea forma verbală cu terminaţia 
respectivă? Dar ceară provine de la latinescul cera! Cum stăm atunci 
cu verbul a cerui? (Nemaivorbind de cerc - a cercui!) 

Şi-atunci substantivul loc de ce nu poate forma verbul a 

locui? 

Şi dacă tot ne ocupăm de „maghiarofilul” DEX, să luăm la 
bani mărunţi numai două poziţii (nu mai mult, pentru că mai avem şi 
altele de spus). Astfel: 

- la pagina 86, la „a birui - biruinţă”, se afirmă, textual: „Din 
maghiarul birni”; bimi înseamnă, de fapt, a suporta; cred că nu 
biruinţa se suportă - ci, mai degrabă, înfrângerea!; 

- la pagina 942, la „a tămădui”, se afirmă (tot) textual: „Din 
maghiarul tâmadni - a sprijini, a ajuta”; de fapt, tâmadni înseamnă a 
ataca, a agresa!!! 

Cele de mai sus mă scutesc, cred, de orice comentariu, dar şi 
de orice urmă de mirare vizavi de chestiunea cu „a locui” (de la 
lakni)! 

După această (probabil) prea lungă introducere, să trecem, în 
fine, la „cestiune”. (Să mă ierte cititorii, dar recolta din săptămâna ce 
a trecut a fost cam săracă în presa de limbă maghiară: nimic într- 
adevăr nou şi interesant). Despre ce este vorba? Tot despre relaţia 
dintre substantivul (românesc) loc - şi verbul („maghiar”) a locui. 
Numai că de această dată sursa este maghiară - iar confirmarea pe 
care o aduce e majoră şi inedită (chiar şi pentru cel ce scrie aceste 
rânduri!). 

Respectiva sursă este săptămânalul (civic - şi de analiză- 

sinteză) 

Erdelyi Naplo (nr. 665/29 iunie 2004), iar articolul cu pricina 
promite deja din titlu: „Berszân Lajos atya iskolâja” (Şcoala 
părintelui B.L.). Voi reproduce, în original, doar prima propoziţie, 
restul neavând nimic deosebit - sau legat de subiectul de care mă 
ocup: 

„Tizeves a gyimesfelsoloki Arpâdhâzi Szent Erzsebet Romai 
Katolikus Gimnâzium” (Liceul Romano-Catolic Sfânta Elisabeta din 
Casa Arpadiană, aflat în Gyimesfelsolok, a împlinit zece ani). Voi 
reveni cu comentarii. 

In rest, este vorba de preotul respectiv şi de iniţiativa 
acestuia de a construi respectivul aşezământ de învăţământ, care a 
fost finalizat cu ajutorul guvernului maghiar (Ministerul 
Patrimoniului Naţional) şi al fundaţiilor Illyes, Mocsâry şi Apâczai 
din Ungaria, iniţiativă (şi realizare) pentru care Berszân Lajos a fost 
distins cu Ordinul Moştenirii Maghiare, numele fiindu-i trecut în 
Cartea de Aur a amintitului minister, alături de cel al fizicianului 
Wigner Jeno - laureat al premiului Nobel. 

Pe noi ne interesează doar numele preotului - şi denumirea 
localităţii. De ce? Pentru a vedea cât de ungureşti (sau secuieşti) sunt 
acestea - şi pentru a avea o mostră asupra „purităţii” etnice a zonei şi 
a destinului tragic de care au avut parte adevăraţii autohtoni ai zonei. 

Să începem cu preotul catolic. Bârsan este un nume topic 
românesc - semnificând un locuitor al Ţării Bârsei. Care în limba 
maghiară se numeşte Barczasâg. Deci, corespondentul (topic) ar fi 
cel de Barczai. Ca atare, Berszân nu este (şi nu poate fi) altceva decât 

varianta maghiară (schimonosită) a lui Bârsan. (Vezi, în acest sens, 
Oltean - Oltyân, Muntean - Muntyân, Ardelean - Argyelân etc. etc. 
etc.) Deci, marele şi merituosul secui este un român deznaţionalizat, 
inclusiv confesional! 

Să trecem la localitate. Gyimesfelsolok este nimic altceva - 
decât Locul de Sus din Ghimeş. Şi - atenţie maximă! - nu 
Gyimesfelsolak, ci Gyimesfelsolok!!! Deci, denumirea secuiască cea 
mai veche de pe vremea colonizării (care a fost mai mult o năvălire - 
ce-i drept organizată!), când secuii au găsit, fără doar şi poate, un 
„Loc de Sus” şi un „Loc de Jos” în Ghimeş - ceea ce le-a permis, la 
nivelul lor de comprehensiune, să traducă „Sus” în „Felso”, dar 
„Loc” a devenit doar „Lok” şi a rămas ca atare până în zilele noastre. 
(Probabil că nici astăzi nu-i cunosc semnificaţia, altfel ar fi adoptat 
de mult varianta maghiară de „Lak”!) 

P.S. Aş fi curios dacă pe-acolo se spune lakni - sau lokni? Poate vor 
întreprinde o investigaţie specialiştii „hungarofili” de la DEX?! 

P.P.S. Cât priveşte preluarea de către secui a limbii maghiare - timp 
a existat suficient, între „descălecatul lui Arpad” şi colonizarea 
secuilor (aflaţi, iniţial, în nordul Pannoniei) trecând peste 300 de ani! 

Votul udemeriştilor 


Fără nici o introducere (cele ce urmează conţinând toate 
răspunsurile) să trecem direct la subiect. Iată ce declara, într-un 
interviu, (Erdelyi Naplo din 6 iulie 2004), deputatul Konya-Hamar 
Sândor - preşedintele UDMR al judeţului Cluj: 
întrebare : D-le preşedinte, UDMR s-a angajat să-l sprijine pe Ioan 
Rus - candidatul partidului de guvernământ, iar acum, spre 
surprinderea multora, aţi sărit în căruţa actualului primar PNL-PD. 
Cum şi de ce s-a produs această „schimbare la faţă”? 

Răspuns : Nu s-a produs nici o schimbare la faţă. Am promis, la 
vremea respectivă, că - orice s-ar întâmpla pe parcursul alegerilor 
locale - Clujul va avea din nou un viceprimar maghiar şi un 
vicepreşedinte maghiar la Consiliul judeţean. Şi are. Trebuie să 
mulţumesc maghiarilor de pe Someşul Mic că, la apelul nostru, au 
venit într-o proporţie apreciabilă la vot. Şi au votat, convinşi că 
procedează bine, cu Rus. 
întrebare : Nu asta le-a cerut UDMR? 

Răspuns : Ba da. După estimări precise, au venit la vot 72 la sută, 
dintre care 82 la sută au votat cu Rus. (...) Cu voturile din turul doi 
am închis un capitol. Un simplu calcul matematic ne poate permite să 
stabilim că înfrângerea lui Ioan Rus nu a depins de unguri, cel care 
nu şi-a putut realiza procentele promise fiind partidul de 
guvernământ. Votul odată terminat, a apărut întrebarea: încotro? Am 
ajuns la un zid - pe care sau îl escaladăm, sau îl ocolim. Am avut trei 
mari obiective. Primul: schimbarea lui Funar, dar nu oricum, ci fără 
a-i acorda nici o şansă de reabilitare. Al doilea: să valorificăm 
voturile maghiare. Al treilea: să prevenim ruptura care se prefigura în 
UDMR-ul clujean (între „moderaţi” şi „radicali”, între „udemerişti” 
şi „civici” - n.n.)... 

întrebare : Şi aţi început tratative cu toate formaţiunile politice? 
Răspuns : Cu excepţia PRM. Aceste discuţii, însă, i-au pus pe toţi în 
dificultate. Interesant este, că mai ales pe cei de la alianţa PNL-PD. 
întrucât ei au câştigat cu voturile „funarioţilor”, dar voiau să scape de 
ei. Drept care, au venit la noi. 

întrebare : Deci Boc, în ciuda episodului cu Biblia, a apelat la 
UDMR? 

Răspuns : Exact. Şi ne-a rugat să nu-i aruncăm în braţele PRM-ului, 
pentru că nu le surâde ideea deloc. Ei ar vrea să facă politică şi să 
coopereze în perspectiva unor interese pe termen lung. După părerea 
mea, ei au avut o înţelegere scrisă cu peremiştii, pentru că, din 
informaţiile pe care le deţin, în după-masa votului din turul doi a 
existat un mare aflux de tineri cu un aspect îndoielnic - care cu toţii 
au votat cu Boc (oare de unde aceste informaţii? - n.n.). Cu toate 
acestea - şi spre mirarea mea - peremiştii nu l-au acuzat de trădare! 
Iar Boc, totuşi, ne-a contactat! 
întrebare : Ce-a promis Boc? 

Răspuns : Totul. Noi mai avuseserăm o întâlnire prealabilă - şi ne-am 
gândit la alianţe distincte: separat pentru consiliul municipal şi 
pentru cel judeţean. Ideea a fost respinsă însă de către alianţa PNL- 
PD - protocolul acesteia prevăzând funcţia de primar pentru 
democraţi, iar pe cea de preşedinte al consiliului judeţean pentru 
liberali. Pe de altă parte, la negocierile pentru judeţ, Boc şi ai lui au 
acceptat, surprinzător, o preşedinţie PSD, cu un vicepreşedinte 
liberal şi unul udemerist. Cu asta n-au fost însă de acord oamenii lui 
Rus. Iar la oraş a ieşit la iveală că pesediştii nu sunt sprijiniţi de către 
liberali, aşa cum se presupunea. Ştiind toate acestea, a devenit 
limpede pentru noi că nu mai avem a ne teme de o megacoaliţie care, 
alături de PRM, să excludă şi UDMR-ul de la împărţirea 
demnităţilor. Dar aveam motive să credem că cei de la PSD vor să-i 
paseze lui Funar unul din posturile de vicepreşedinte. în faţa acestei 
situaţii, nu ne-a rămas decât o singură variantă: să acceptăm funcţia 
de viceprimar şi pe cele două de vicepreşedinte în Consiliul Judeţean 
şi să mergem pe mâna lui Boc. 

întrebare : Nu vă supăraţi - aţi amintit de o serie de demnităţi. Ce va 
însemna ocuparea acestora de către udemerişti? Pe de altă parte, 
unde l-aţi lăsat pe Ioan Rus - cel pe care l-aţi susţinut la alegeri? 
Răspuns : Este limpede că fără Rus n-am fi reuşit să împiedicăm 
intrarea lui Funar în cel de al doilea tur. Ceea ce electoratul lui Funar 
nu i-a putut ierta, drept care a votat cu Boc. După alegeri, însă, a 
devenit evident că pentru partidul de guvernământ singura şansă de 
a-şi spori puterea ar fi fost obţinerea sprijinului lui Funar - iar noi n- 
am vrut ca fostul primar să-şi supravieţuiască „decesului”! A trebuit 
să decidem. Şi am decis. Cu asta ne-am onorat promisiunile făcute 
alegătorilor, dar am şi obţinut o serie întreagă de demnităţi, atât la 

municipiu, cât şi la judeţ. Pe lângă cele menţionate (viceprimar + cei 
doi vicepreşedinţi la consiliul judeţean - n.n.) mai amintesc că 
amândoi arhitecţii-şefi (municipiu şi judeţ) vor fi unguri, iar în judeţ 
în loc de 11 - vom avea 20 de viceprimari. (...) Astfel am oferit 
electoratului maghiar conştiinţa faptului că n-a venit degeaba la vot. 
întrebare : Dar cum stăm cu aspectul moral al „transbordării”? 
Răspuns : Aspectul moral s-a epuizat prin faptul că noi n-am trecut de 
partea lui Boc între cele două tururi de scrutin, ci l-am sprijinit până 
la capăt pe Rus, iar cei ce au decis să opteze pentru un primar care şi- 
a asumat o retorică naţionalistă au fost românii. După consumarea 
celor de mai sus - aşa cum am mai spus - scopul nostru a fost 
izolarea totală a lui Funar, privarea lui de orice şansă de reabilitare şi, 
pe de altă parte, valorificarea voturilor maghiare în interesul nostru. 
Cât priveşte jurământul lui Boc - cel care l-a încălcat a fost el însuşi, 
pentru că nu noi am mers la el, ci el a venit la noi să ne ceară 
ajutorul. 

întrebare : Că şi el a întors-o ca la Ploieşti - este indiscutabil. O fi 
având şi el justificările lui. Dar, după părerea d-voastră, această 
primărie - cu un primar ajuns în funcţie prin voturile naţionaliştilor 
români - în ce măsură va orienta Clujul spre Europa civilizată, în ce 
măsură va revopsi băncile şi pubelele roşu-galben-albastru rămase de 
la Funar? 

Răspuns : Atunci când am decis, am cântărit atât avantajele, cât şi 
dezavantajele. Ba chiar am şi supraestimat pericolele. Ştiu cum s-a 
comportat Boc în timpul campaniei, dar - repet - el ne-a contactat. A 
venit la sediul UDMR împreună cu aliatul său, nu o dată, nu de două 
ori, ci de multe ori. Fireşte, la fel au venit şi cei de la conducerea 
judeţeană a partidului de guvernământ. Era un du-te - vino 
permanent de delegaţii la poarta UDMR-ului. Numai că cei de la 
PSD erau aroganţi, rigizi şi îşi urmăreau doar propriile interese, ba s- 
au referit chiar şi la posibilitatea unei coaliţii cu PRM. Pe când 
ceilalţi nu ştiau cum să scape de peremişti - şi ne-au contactat în 
calitate de reprezentanţi ai opoziţiei de dreapta! Şi s-au ţinut de 
cuvânt! Recunosc, nici eu n-am prea avut încredere în ei la început. 
Dar n-am ce să le reproşez. Consecutiv alianţei încheiate - cu 20 la 
sută din voturi am obţinut 50 la sută din totalul demnităţilor. Şi am 
simţit că au nevoie de noi, ca partener de coaliţie, şi în continuare. 

întrebare : în cele ce urmează, eşecurile nu vor mai putea fi puse în 
cârca lui Funar. Cum comentaţi? 

Răspuns : Nu ne va fi uşor - şi va trebui să confirmăm. Ne putem 
aştepta la stoparea unor finanţări guvernamentale, trezoreria oraşului 
este goală, menegementul primăriei falimentar, va trebui să 
schimbăm 400-450 de funcţionari responsabili de această situaţie etc. 
în ciuda acestor condiţii - va trebui să realizăm un randament 
maxim. 

întrebare : Dar ce va fi cu proiectele lui Rus, cu pornirea construcţiei 
autostrăzii de la Cluj, cu toate iniţiativele economice pe care şi le-a 
asumat şi UDMR? Nemaivorbind de faptul că Rus a declarat public: 

- Mă interesează în primul rând Ardealul! 

Răspuns : Aceste idei şi proiecte le sprijinim. Ne-am pronunţat de 
mult împotriva centralizării - ca atare, nu putem decât să sprijinim 
orice măsură de descentralizare. Noi nu rupem nici o punte, 
amărăciunea va trece, iar un lucru este cert: imensele investiţii din 
Ardeal, cu precădere în jurul Clujului, care asigură dezvoltarea 
regională a provinciei sunt legate de numele lui Ioan Rus, fostul 
ministru de Interne. Suntem convinşi că şi în cele ce urmează se va 
preocupa tot de dezvoltarea regionalizării. Pentru că şi până acuma 
şi-a onorat proiectele - şi din punct de vedere economic, şi 
administrativ. Şi nu putem decât să-l sprijinim. De altfel, pe el l-a 
tras în jos propriul partid. Dacă pornea ca independent, câştiga fără 
nicio problemă. Un om de asemenea calibru, care simte, vede şi ştie 
încotro să se îndrepte nu poate fi părăsit de către UDMR. Cuvintele 
de amărăciune de după alegeri ne vizau pe noi, dar nu noi eram 
adevăraţii adresanţi. 

Cât priveşte proiectele de dezvoltare ale Clujului şi 
împrejurimilor sale, acestea au fost preluate integral de către Emil 
Boc. 

întrebare : Boc este ardelean, probabil că va accepta proiectele de 
dezvoltare regională. Şefii săi - Traian Băsescu şi Theodor Stolojan 

- sunt, însă, sudişti. Nu o dată au ieşit la rampă cu texte naţionaliste, 
iar şeful democrat a declarat recent, la Cluj, că toată treaba cu 
autostrada este o cacealma - aceasta neducând în Europa, ci în pusta 
maghiară. Nu vedeţi, aici, o contradicţie? 

Răspuns : Declaraţii iresponsabile am auzit destule în ultimii ani - aşa 
a fost şi cea a lui Băsescu. Preluarea proiectelor lui Rus, precum şi 

colaborarea cu UDMR îl vor determina însă pe Emil Boc să înţeleagă 
că singura mare şansă a Ardealului este dezvoltarea regională. Nu va 
fi greu să-i deschidem ochii asupra intereselor comunităţii noastre. 
Este suficient de tânăr pentru a avea timpul necesar şi pentru 
„osificarea fontanelei” - şi pentru a învăţa ce aşteaptă alegătorii de la 
el şi cum se construieşte o carieră politică. 

Faptul că Rus a formulat ideea ruperii de Bucureşti 
demonstrează că există o considerabilă voinţă şi determinare ca 
destinul Ardealului să fie decis şi făurit de ardeleni, pentru a nu mai 
putea fi jefuit de către regăţeni - aşa cum o fac aceştia de peste 80 de 
ani. Probabil că, cunoscând aceste realităţi, destui români regretă 
deja că nu şi-au dat votul lui Rus, dar, după părerea mea, ca manager, 
ca temerar politician ardelean vom mai auzi încă despre fostul 
ministru de interne. 

S-ar putea ca exact la Cluj să ia fiinţă o coaliţie care să 
înglobeze PSD-ul, alianţa PNL-PD şi UDMR-ul, şi, uniţi astfel, să 
alungăm din Ardeal până şi ideea naţionalismului. In această 
speranţă am acţionat şi am făcut ceea ce am făcut. Şi încă un cuvânt 
despre Rus: crezul său politic se întâlneşte cu speranţele noastre - şi 
nu pot decât să salut ceea ce a declarat. 

întrebare : Clujul a fost nu o dată un exemplu pentru conducerea de 
vârf a UDMR. V-aţi consultat cu actualii conducători? 

Răspuns : în 2000, la Cluj, a luat fiinţă o coaliţie: toţi împotriva lui 
Funar! Ceea ce - volens-nolens - a imprimat UDMR-ului o nouă 
linie de conduită: alianţa cu actualul partid de guvernământ. Nu este 
exclus ca - recunoscându-ne interesele - şi de această dată noi să fim 
exemplul. Noi am realizat o deschidere spre actuala Opoziţie. Care ar 
putea să reprezinte, în viaţa noastră politică, un nou drum. (A 
consemnat Român Gydzo) 

Dacă e să luăm de bune declaraţiile publice ale d-lui deputat 
Konya-Hamar Sândor - făcute în calitatea sa de preşedinte al 
organizaţiei judeţene Cluj a UDMR (şi de care nu s-a delimitat 
nimeni din conducerea centrală a Uniunii), singurele constatări care 
se impun sunt următoarele: 

- Ioan Rus a fost util doar pentru a împiedica accesul lui Funar în 
turul doi; după care a fost abandonat - cel puţin ca şi reprezentant al 
PSD; 

- Cine a obţinut scaunul de primar al Clujului? Un dublu sperjur - 
care a călcat în picioare un jurământ făcut pe Biblie şi un pact 
încheiat cu cei de la PRM; 

- Politica în Ardeal o face UDMR-ul, iar singurul principiu 
călăuzitor al acesteia este: scopul scuză mijloacele!; 

- Singurul scop real al acestei politici este ruperea Ardealului de 
Bucureşti!; 

- Respectiva politică regională şi regionalistă mizează până şi pe o 
magacoaliţie ardeleană - care să includă toate partidele şi 
formaţiunile politice (mai puţin PRM); 

- „Scenariul regional” n-a sucombat - şi-a shimbat doar „blana”; 

- Iar dacă cineva îl regretă pe Ioan Rus - să ştie că plânge la 
„groapa” unui adept al lui Sabin Gherman! 

Asta, repet, dacă luăm de bune declaraţiile celui intervievat! 

„Etalonul” Boc 

Desigur, interviul reprodus (şi prea puţin comentat) în 
capitolul precedent ar putea să ne scoată din impas încă mult şi bine, 
dar - din (ne)fericire - nu ne paşte nici un pericol în acest sens, ba 
dimpotrivă: presa antiromânească literalmente geme de informaţii, 
date sau aprecieri „specifice”. 

Şi, totuşi, va trebui să ne întoarcem la respectivul interviu, 
dacă nu din alte motive - măcar pentru faptul că unul din 
protagoniştii jocului politic (de „înaltă ţinută etică”) de la Cluj- 
Napoca a fost propulsat pe creasta valului mediatic, ba ca etalon, ba 
ca „arhetip” demn de a fi clonat. 

Despre cine este vorba? Fireşte, nu despre d-1 Konya-Hamar 
Sândor - UDMR-ul neducând lipsă nici de „etaloane” şi nici de 
„clone” ale acestora. De altfel, nici numele marelui „aranjor” clujean 
nu s-ar prea preta pentru aşa ceva - fiind nevoie, în cazul dat, de un 
cuvânt scurt, sonor, dacă se poate monosilabic şi uşor de manipulat 
gramatical, ca, de pildă, bit, bel etc. Care să fie acesta? 

Să nu mai întindem coarda şi să reproducem nişte titluri din 
„Adevărul”: 

- „PD vrea să inventeze 60 de clone ale lui Boc ” (21 iulie 2004); 

- „Listeleparlamentare măsurate cu «boc»-ul” (22 iulie 2004). 

Iată-1, aşadar, pe Emil Boc model, etalon, sau chiar unitate 
de măsură! Cităm din primul articol: 

„Să avem liste cu persoane care pot să ajungă Emil Boc (...) 
Astfel avem şansa ca în 2008 să avem mai mulţi boci” (ambele 
declaraţii îi aparţin lui Traian Băsescu)! 

Şi tot din acelaşi articol: 

„Nu e de mirare că Boc a ajuns o referinţă pentru pedişti, 
din moment ce şi pesediştii l-au dat ca exemplu într-unul din 
materialele difuzate la o întrunire de partid, considerând că fostul 
parlamentar reprezintă un model de urmat. ” 

Să trecem la cel de al doilea articol, în fapt, un editorial 
semnat de Alin Bogdan: 

„In anul de graţie 2000, Emil Boc era un ilustru necunoscut, 
pe a cărui carieră politică nimeni nu ar fi pus rămăşag. Mic şi 
rotofei, cu o figură blajină, ascunsă în spatele unor ochelari cu 

dioptrii mari, posesor al unui glas semipiţigăiat şi al unui debit 
verbal ce pune deseori auditoriul în incapacitate de concentrare la 
discurs, prezumat ca necopt pentru bătăliile din ringul politic, părea 
pleziristul perfect, victima sigură a rechinilor do¬ 
taţi cu charismă,, „papagal” şi abilităţi de combinagiu. In patru ani, 
însă, a ajuns unul dintre parlamentarii cei mai activi şi vizibili în 
mass-media, a avansat în iararhia PD până la scaunul de copilot al 
lui Traian Băsescu şi l-a bătut la Cluj pe Ioan Rus. Secretul 
succesului acestui veritabil antimodel de imagine este lesne 
identificabil: Boc s-a comportat ca un personaj care tinde către 
statutul de profesionist, nu atât al politicii, căt al serviciului public, 
înainte de intrarea în parlament, a renunţat de bunăvoie la 
practicarea avocaturii. Chiar exprimată cu o cadenţă verbală de 
pistol automat, preocuparea faţă de munca de legiferare pentru care, 
la urma urmei, votanţii l-au trimis în Parlament, i-au adus puncte 
câştigătoare din partea electoratului, sătul de învărtiţii şi demagogii 
politicii dămboviţene. 

Dată fiind priza la popor a micului politician clujean, 
partidele se văd nevoite să-şi întocmească listele pentru alegerile 
parlamentare din toamnă-iarnă în raport cu o nouă unitate de 
măsură: «boc»-ul. «Boc»-ul indică noutatea candidatului în prim- 
planul politic, voinţa acestuia de a pune interesul general mai presus 
de cel personal şi gradul de conştiinciozitate în îndeplinirea 
obligaţiilor demnităţii publice. S-a impus ca unitate de măsură după 
alegerile locale, când votanţii au măturat din primării figurile 
învechite (...) Traian Băsescu, promotorul şi protectorul lui Emil 
Boc, cel care a lansat încă de acum trei ani ideea primenirii clasei 
politice a veleitarilor din promoţia ’90, a anunţat că va băga în 
Senat şi-n Camera Deputaţilor 60 de oameni cu profiluri căt mai 
apropiate de prototipul trimis la Primăria Clujului... ” 

Şi mai spune d-1 Alin Bogdan, în „compunerea” sa, cum că: 
,,«Boc»-ul nu semnifică, neapărat, «sărac, dar cinstit» (...), ci 
muncitor şi onest.” 

Deci aşa - unitatea de măsură (model, etalon, prototip etc.) 
numită „boc” defineşte sau cuantifică următoarele calităţi: noutatea 
în prim-planul politic, punerea interesului general mai presus de cel 
personal, profesionalismul, conştiinciozitatea, prezenţa activă în 

mass-media, priza la public şi - în fine (dar nu în ultimul rând) - 
onestitatea. 

Desigur, dacă ar fi vorba de un portret-robot al demnitarului 
(şi nu numai) ideal - n-am avea nici un motiv să-l contrazicem pe d-1 
Alin Bogdan, ba dimpotrivă. Pe de altă parte, nu ne deranjează nici 
ideea cuantificării calităţilor (atributelor) respective sau a exprimării 
acestora printr-o unitate de măsură. Şi nici măcar termenul avansat 
nu ne supără la ureche: cu ce sună mai bine decibel, de pildă, decât 
deciboc? 

Nu la rezonanţă este necazul, ci în (cu totul) altă parte: dacă 
la bel - decibel (aproape) nimeni nu mai realizează legătura cu 
fizicianul american Bell, la boc - deciboc, în schimb, filiaţiunea este 
atât de proaspătă şi de cunoscută (cel puţin la nivelul celor 800.000 
de cititori ai „Adevărului”) încât, nicicum, nu se poate face abstracţie 
de ea. Şi dacă „bel” a devenit o noţiune abstractă pentru (aproape) 
toată lumea - concreteţea lui „boc” (Boc) este quasi-totală. Unde-i 
necazul? Păi, o dată, acolo că unitatea de măsură a zgomotului a fost 
botezată după numele celui care a stabilit-o, pe când în cazul „boc”- 
ului este vorba de o falsă imagine investită - prin neştiinţa (ca să nu 
ne gândim la altceva mai rău) unui gazetar - cu abuzivul (şi la fel de 
falsul) atribut de etalon. In al doilea rând, că între acest „etalon” şi 
elementele componente ale portretului-robot cu pricina - cel al 
demnitarului ideal - există, în realitate, o quasi-totală 
incompatibilitate. Şi, în fine, amintitul necaz mai poate fi regăsit în 
faptul că principala calitate a „prototipului” (propus pentru donare) 
se măsoară, în mod normal, nu în (deci)boci, ci în decibeli! (Ne şi 
bate gândul să-i propunem d-lui Alin Bogdan o „rocadă” între cele 
două unităţi de măsură: oricum, „boc”-ul ar exprima mult mai 
sugestiv intensitatea zgomotului!) 

Ne cerem scuze pentru rabatul făcut sobrietăţii cu care 
suntem, în general, creditaţi - dar am avut şi noi nevoie de un răgaz 
pentru a putea reintra pe făgaşul obişnuit. 

Oare editorialistul de la „Adevărul” chiar nu ştie cum şi în ce 
împrejurări l-a bătut Emil Boc, la Cluj, pe Ioan Rus? 

Chiar aşa??! 

S-o luăm, însă, mai pe îndelete şi să analizăm, pas cu pas, 
„argumentele d-lui Bogdan: 

- debitul verbal al d-lui Boc n-a pus (şi nici nu avea intenţia de a 
pune) în dificultate „capacitatea de concentrare la discurs a 
auditoriului” - ci pe cea a interlocutorului (la propriul discurs!), 
având menirea de a anula orice şansă la dialog real; 

- ca atare, discursul de „pistol-automat” al parlamentarului PD a 
fost, de regulă, unul destructiv (după „modelul Muscă”!); 

- aşa stând lucrurile, orice i-a lipsit d-lui Boc - numai „papagalul” 
nu!; 

- cât priveşte „charisma” - nu avem ce obiecţiona, dar referitor la 
aptitudinile de „combinagiu” s-avem pardon! (vom reveni); 

- ne îndoim că profesionalismul, munca dezinteresată în folosul 
obştii, onestitatea şi priza la public consecutivă acestora ar fi fost 
elementele care l-au propulsat pe Emil Boc în scaunul de primar al 
Clujului. 

Nimic din toate acestea! 

Dar atunci ce? 

Desigur, dacă d-1 Alin Bogdan - căruia avem disponibilitatea 

de a-i 

acorda prezumţia de bună-credinţă - ar fi citit interviul deputatului 
udemerist Konya-Hamar Sândor (în original - sau în traducerea 
noastră) ar fi avut un răspuns clar în acest sens şi, probabil, ar fi 
renunţat la întreg eşafodajul cu „boc”-ul - sau, poate, ar fi folosit 
„unitatea de măsură” respectivă ca ceva care defineşte (sau 
cuantifică) nu valoarea, ci nonvaloarea. Nefiind cazul (de unde atâta 
„poligloţie” sau disponibilitate de a citi?!), „compunerea” respectivă 
este o pură şi simplă înjghebare artificială fără nici o legătură (sau 
chiar în flagrantă contradicţie) cu realitatea. 

Aşa stând lucrurile - şi în speranţa că, de acestă dată, măcar 
ecourile vor ajunge, cumva-cumva, până la slujitorii „Adevărului” - 
ne vedem nevoiţi să revenim cu o succintă sinteză a celor expuse în 
ultimele două capitole. 

Deci, care au fost elementele definitorii ale omului şi 
politicianului PD Emil Boc care i-au permis, finalmente, ocuparea 
scaunului de primar al municipiului Cluj-Napoca? Lipsa de scrupule, 
de verticalitate şi de onestitate! 

Care au fost gesturile efective prin care susnumitul - 
înşelându-şi alegătorii şi aliaţii - şi-a asigurat accesul la scaunul 
respectiv? Jurământul strâmb (de-a nu face, în veci, alianţe cu 

UDMR) şi alianţa conjuncturală şi interesată (cu PRM)! Pe care le-a 
încălcat fără nici o jenă sau reţinere [tratativele secrete cu UDMR au 
început paralel cu „jurământul pe Biblie”, iar PRM a fost abandonat 
imediat după câştigarea turului doi (şi) cu voturile peremiştilor]!!! 

Cum pot fi calificate altfel cele de mai sus, decât ca sperjur 
şi trădare?!! 

Sau, dacă cineva vrea o formulare de chintesenţă, d-1 Boc a 
lins unde a scuipat - şi a scuipat unde a lins!!! 

Nu credem că cele de mai sus ar trebui să constituie un 
exemplu demn de urmat, nici pentru preconizatele „clone” - şi cu 
atât mai puţin pentru toţi politicienii români (vechi sau noi)! 

Ca atare (şi revenind la editorialul din „Adevărul”), noi am 
propune ca mijloc de măsurare, în cazul dat, nu bocul, ci polobocul - 
acesta indicând cu precizie linia dreaptă, atât pe orizontală, cât şi pe 
verticală. 

„Şi tu - fiul meu, Brutus?” 

Ce-avem cu cei de la „Adevărul”? Nimic, şi cu atât mai puţin 
cu d-1 Bogdan Chirieac - vocea cea mai echilibrată de la cotidianul 
central number one al ţării. 

Numai că - cel puţin în domeniul de care ne ocupăm - 
scrisul „după ureche” a devenit deja o tradiţie pentru cei de mai sus, 
inclusiv pentru amintitul redactor-şef adjunct. Bunăoară, în 
editorialul din 27 iulie 2004 - intitulat „Obsesii vechi în Europa 
Nouă”: 

„«Vreme de 15 ani, nu va veni un moment atât de favorabil 
autonomiei maghiare». Declaraţia, venită din străfundurile 
întunecate ale istoriei, aparţine fostului premier ungar, Viktor 
Orban, şi a fost făcută în România, la Tuşnad, la sfârşitul săptămânii 
trecute. Mai lipsea ca Orban să ceară maghiarilor să treacă la 
arme. Cu 15 ani în urmă, o asemenea declaraţie ar fi încleştat 
mâinile pe furci şi pe topoare. (...) Astăzi, o asemenea declaraţie 
aproape că nu are urmări. Spre deosebire de Lăszlo Tokes, cel care 
a anunţat «pogromuri antimaghiare în Transilvania» şi care a ajuns 
să trăiască într-o lume paralelă, Viktor Orban părea un politician în 
toate minţile. Fost premier într-o perioadă în care Ungaria a intrat 
în NATO şi a făcut paşi decisivi pentru integrarea în UE, el ştie cu 
siguranţă tendinţele politice europene actuale. Orban a condus 
guvernul de la Budapesta în perioada conflictelor din Kosovo şi a 
războiului NAT O-Iugoslavi a. De atunci, autonomia teritorială pe 
criterii etnice, cu care unii politicieni sau ideologi mai cochetau la 
începutul anilor ’90, a fost respinsă categoric. (...) A promova ase¬ 
menea idei, astăzi, în Europa, este, pur şi simplu, o sinucidere poli¬ 
tică. Când lumea nu izbuteşte, oricum, să facă faţă ameninţării 
teroriste, a reintroduce în discuţie concepte ce au însângerat Europa 
vreme de un deceniu este pur şi simplu o nebunie. (...) Pe plan ex¬ 
tern, asemenea concepte nu se mai pot rosti nici în glumă. (...) Prin 
ideile sale, Viktor Orban (...) se dovedeşte un strigoi al trecutului. ” 

Că ceea ce am redat noi mai sus ar fi o trunchiere a textului? 
Da şi nu. 

Nu - pentru că este ideea centrală a mesajului d-lui Chirieac: 
Orban Viktor e „un strigoi al trecutului”, care proclamă idei venite 

„din străfundurile întunecate ale istoriei”, idei condamnate categoric 
şi definitiv în Europa - nemaiputând fi rostite, la acest nivel, nici 
măcar în glumă - şi care-1 transformă în sinucigaş politic pe fostul 
premier al Ungariei, plasându-1 în „lumea paralelă” a lui Tokes 
Lâszlo. 

Da - pentru că n-am reprodus şi felul cum îşi explică 
editorialistul de la „Adevărul” gestul lui Orbân: „D-l Orban, 
dezavuat de Europa din vremea când era premier, îşi asumă 
asemenea riscuri nu de grija maghiarilor din Transilvania, ci din 
considerente electorale interne. ” (în paranteză fie spus, ne miră 
faptul că d-l Chirieac nu-şi pune întrebarea de ce iredentismul este 
argumentul electoral cu cea mai mare priză în Ungaria?) 

Deci, summa-summarum, Orbân Viktor se sinucide politic 
(în faţa Europei - bănuim) - pentru a câştiga alegerile din Ungaria 
din 2006?! 

Aşa să fie oare? 

La urma-urmei, oricine este liber să scrie cum crede (sau 
cum crede că e bine), chiar dacă o face în ziarul cu cel mai mare tiraj 
din ţară - aflat sub conducerea preşedintelui CRP. Numai că 
libertatea presei (şi nu numai a presei) presupune şi nişte obligaţii, 
prima dintre ele fiind corectitudinea informaţiei - cerinţă valabilă şi 
în cazul unui articol de analiză-sinteză sau/şi comentarii, acestea 
pornind tot de la un material informativ. Or, în cazul editorialului d- 
lui Bogdan Chirieac deja prima frază reprezintă o greşeală de 
transcriere (sau traducere). Şi unde mai pui că este vorba tocmai de 
un citat - şi nu despre unul oarecare, ci despre „tema” pe care 
editorialistul îşi construieşte toate „variaţiunile”, ba chiar şi „acordul 
final”! 

D-l Orbân Viktor, la Tuşnad, n-a declarat cum că „vreme de 
15 ani, nu va veni un moment atât de favorabil autonomiei 
maghiare”, ci, dimpotrivă, că „de 15 ani n-am mai avut un moment 
atât de favorabil autonomiei maghiare”! Ba, mai mult, domnia sa a 
mai spus că: „Ne aflăm în faţa unei ocazii istorice şi irepetabile” (de 
a înfăptui autonomia respectivă - n.n.)!!! 

De ce „de 15 ani”? Ce-a fost cu 15 ani în urmă? Tot o ocazie 
istorică şi (sperăm) irepetabilă - sau chiar două: revolta de la 
Timişoara (cu scenariul ei „central-european”, dejucat de 
înţelepciunea românilor - civili şi militari!) şi evenimentele din 19- 

20 martie 1990 de la Târgu Mureş (precedate de o declaraţie publică 
de-a lui Sziiros Mâtyâs - preşedinte interimar al Ungariei - care era 
nu o constatare, ca a lui Orbân, ci o instigare deschisă). 

Ca atare, nu prea înţelegem aprecierile d-lui Chirieac cu 
„încleştarea mâinilor pe furci şi pe topoare”! 

Cât priveşte „anunţarea pogromurilor antimaghiare din 
Transilvania” - şi aici editorialistul „Adevărului” pare a încurca 
borcanele: nu Tokes Lâszlo, ci ministrul de Externe al Ungariei la 
acea vreme - Horn Gyula a fost cel care le-a „anunţat”, şi nu 
oriunde, ci la Consiliul de Securitate al ONU şi personal 
preşedintelui Xavier Perez de Cuellar (pre¬ 
cum şi unui număr de 37 de omologi ai săi din cele mai importante 
ţări ale lumii)! 

Şi mai spune d-1 Chirieac că Orbân Viktor „a fost premier 
într-o perioadă în care Ungaria a intrat în NATO”. S-avem pardon! - 
în 1977, cănd s-a produs evenimentul respectiv (la Summitul de la 
Madrid), Ungaria era condusă de un guvern socialist, în frunte cu 
(acelaşi) Horn Gyula. Orbân a ajuns la putere abia în 1998! Cât 
priveşte „integritatea mentală” a acestuia, ştim că deja în 1996, ca 
deputat FIDESZ, a declarat, în Parlamentul Ungar, următoarele: „ Un 
tratat (cel Romăno-Maghiar - n.n.) care nu rezolvă situaţia celor 
două milioane de unguri pe care două Diktate i-au asendt României, 
nu poate ameliora relaţiile dintre cele două ţări; oricum, pentru 
orice tratat bilateral, condiţia eliminatorie este autonomia 
secuilor ”!!! 

Oare unde era şi cu ce se ocupa d-1 Chirieac la vremea 
respectivă? 

Iar în ceea ce priveşte optimismul demobilizator de astăzi al 
domniei sale (ne referim la trendul european şi la modul „sinucigaş” 
în care Orbân Viktor s-ar raporta la acesta) - pe care îl considerăm 
exagerat şi periculos - să vedem, direct de la sursă (şi nu de la 
Mediafax, de pildă), cam ce şi cum s-a discutat la Tuşnad, unde 
„sinuciderea politică” cu pricina a stârnit ropote de aplauze. 

Deci, audiatur et altera pars: 

Astăzi, bucurăndu-ne de înţelegere şi simpatie 
internaţională, putem aborda cu hotărârea cuvenită şi tranşant 
problema autonomiei. Mă tem, însă, că peste câţiva ani n-o vom mai 
putea face. Cel ce nu aşează, acum, în centrul preocupărilor sale 

politice autonomia, comite o greşeală istorică şi ratează o şansă 
irepetabilă. (...) Autonomia sau o pretindeţi organizat, hotărât şi de 
pe poziţii de forţă - sau n-o veţi dobândi în veci. Autonomia o veţi 
putea obţine doar având în spate puterea maselor - în fiecare 
aşezare, în fiecare colectivitate, în fiecare cerc civic. Or, treaba asta 
trebuie înfăptuită. Fără emisari şi fără activişti nu veţi reuşi. Nu 
vreau să subestimez rolul mijloacelor de informare în masă, dar 
(numai) prin acestea comunităţile nu pot fi mobilizate: vor trebui 
realizate contacte directe pentru a susţine voinţa politică prin forţa 
maselor. 

Dacă, astfel, partea adversă va conştientiza voinţa, 
determinarea şi puterea noastră de a înfăptui autonomia, mai 
devreme sau mai târziu va fi nevoită să cedeze. In Uniunea 
Europeană noi ne facem treaba, dar aceasta nu poate da roade decât 
dacă se sprijină pe pilonii pe care îi reprezentaţi d-voastră ” (Erdelyi 
Naplo din 27 iulie 2004, pagina 1 şi 6). 

Iată, aşadar, viziunea „sinucigaşului” asupra chestiunii în 

discuţie. 

Pe ce mizează Orbân Viktor? Pe următoarele (din aceeaşi 

sursă): 

- puterea Partidului Popular European (la care e afiliat şi FIDESZ!) 

- majoritar în Parlamentul European; 

- victoria zdrobitoare a FIDESZ în alegerile din Ungaria pentru 
desemnarea reprezentanţilor în Parlamentul European; 

- tendinţa de a înlocui „hotarele politice cu cele lingvistice” şi de a 
realiza o „Europă a comunităţilor naţionale”; 

- nivelul actual al democraţiei din România - care ar fi incompatibil 
cu cerinţele UE; 

- compatibilizarea acestuia cu normele europene - pe care n-ar 
putea-o realiza decât acordarea autonomiei maghiare; 

- existenţa CNMT şi CNS; 

- existenţa forului colectiv de autonomie al maghiarilor din întreg 
„Bazinul Carpatic”. 

Ce s-ar putea întreprinde concret? De pildă: transformarea 
pretenţiilor autonomiste ale CNMT şi CNS în condiţii de aderare a 
României la UE, cu intenţia (declarată deja în aprilie 2004!) de a 
introduce aceste pretenţii între clauzele de negociere ale capitolului 
(încă deschis) privitor la euroregiuni. Un alt exemplu ar fi 

referendumul (nu naţional - ci zonal!). Să nu uităm că şi la 
Rambouillet s-a preconizat aşa ceva - pentru a se stabili viitorul 
statut al provinciei Kosovo! (ceea ce i-a şi determinat pe sârbi să 
părăsească masa tratativelor!). Nu este vorba de nicio speculaţie de-a 
noastră, pentru că iată ce se poate citi, la rubrica „Itthon tortent” (S-a 
întâmplat acasă), în acelaşi număr al Erdelyi Naplo: 

„ Uniunea Civică Maghiară şi Consiliul Naţional Secuiesc - 
după cum rezultă din declaraţia deputatului de Bihor Szilăgyi Zsolt - 
intenţionează să organizeze un referendum pentru autonomia 
Pământului Secuiesc („Szekelyfold”). Consultarea populaţiei este o 
instituţie a oricărei societăţi democratice. Referendumul va permite 
populaţiei să decidă ceea ce consideră că este cel mai potrivit pentru 
interesele regiunii - a spus Szilăgyi, adăugând că ar participa 
personal la organizarea acestei consultări. După părerea lui 
Szilăgyi Zsolt, acesta ar fi pasul hotărâtor în câştigarea sprijinului 
opiniei publice internaţionale şi a forurilor de decizie europene şi 
euro-atlantice pentru cauza autonomiei secuieşti. ” 

Iată, aşadar, că „sinucigaşii” ştiu ce vor şi au şi o strategie 
deloc sinucigaşe. 

Aşa stând lucrurile, optimismul demobilizator al d-lui 
Chirieac ni se pare cel puţin deplasat. 

Mai ales că la referendum se va exprima nu o majoritate 
etnică - ci una regională (şi doar „întâmplător etnică”!). 

Oare consacrata formulare (molnariană) de mai sus îi este 
străină redactorului-şef adjunct de la „Adevărul”? 

P.S. Scrisoarea deschisă a premierului român, adresată (în 29 iulie) 
lui Viktor Orbân, vine să confirme faptul că nu minimalizarea sau 
ignorarea este calea de urmat în cazul de faţă! 


159 



Din nou despre „moderaţi” şi „radicali” 

Mi s-a sugerat să elimin din titlul ciclului cuvântul 
„moderat”. 

Pe de altă parte, se consideră - pe scară largă - că 
autonomişti ar fi doar „radicalii” („civicii”, „disidenţii” etc.), 
„moderaţii” fiind anti, ori măcar dezinteresaţi de subiectul cu pricina. 

In consecinţă, să renunţăm (deocamdată) la Erdelyi Naplo şi 
să dăm o raită prin lumea (şi presa) „moderaţilor”. Vom face, în acest 
sens, primul popas la numărul din 5 august 2004 al celui mai 
„moderat” cotidian (central) din ograda UDMR: Româniai Magyar 
Szo. Pentru a vedea cum stăm cu (dez)interesul faţă de autonomia 
(teritorială sau nu) pe criterii etnice. 

Vom începe cu un articol de la pagina 13 - intitulat: „Câte 
regiuni - atâtea autonomii”. Cităm: 

„ Uniunea Europeană deocamdată nu are norme cu privire 
la politica faţă de minorităţile naţionale, cu excepţia interzicerii 
discriminării negative. Mai mult, în cazuri particulare poate fi 
interzisă şi discriminarea pozitivă a acestora. UE, în general, evită 
să abordeze problematica respectivă, fiind de părere că rezolvarea 
ei este apanajul majoritarilor şi minoritarilor interesaţi - respectiv a 
celor două state tutelare. Ca atare, problema nu este una 
comunitară, ea fiind de competenţa statelor membre ale Uniunii (ca 
şi dubla cetăţenie, de altfel). Cu o singură excepţie: cea a statelor în 
curs de integrare, da la care se aşteaptă - conform „criteriilor de la 
Copenhaga” - să-şi rezolva problemele (litigiile) atât cu propriile 
minorităţi, cât şi cu vecinii. Prin „rezolvare” înţelegăndu-se 
eliminarea oricăror surse viitoare de conflicte. Cu alte cuvinte: 
Uniunea Europeană nu va tolera reglări de conturi între două state 
membre. 

Astfel, Bruxelles-ul nu contestă - dar nici nu sprijină, nu 
împiedică - dar nici nu pretinde ca vreun stat integrat (sau 
integrabil) să acorde autonomie vreunei minorităţi naţionale sau 
etnice. Pe de altă parte, în statele membre ale UE există destule 
exemple de autonomii teritoriale, culturale sau personale. Care 
diferă între ele, dar au un numitor comun: minoritarii autohtoni 
renunţă definitiv la modificările de graniţe sau de apartenenţă, iar 

statul majoritarilor acordă, în plus, variante ale autoguvernării 
comunităţii minoritarilor respectivi şi membrilor acesteia. 
Specialiştii consideră că este cea mai bună (sau chiar unica) soluţie 
de compromis între principiul integrităţii teritoriale şi dreptul la 
autodeterm in are naţională. 

Bruxelles-ul, însă, deocamdată nu poate şi nici nu vrea să 
impună vreunui stat membru să acorde autonomie uneia sau alteia 
dintre minorităţile sale naţionale. Pentru aşa ceva nu are nici cadru 
juridic, dar nici voinţă politică. Cu timpul, însă, s-ar putea să apară 
amândouă. Urgentarea acestei apariţii reprezintă un important 
interes maghiar. Spre deosebire de UE - şi independent de ea - 
Consiliul Europei are deja instituţii de apărare a minorităţilor. 

Cele mai bune exemple de autonomie teritorială sunt cele 
din Catalonia şi Tirolul de Sud. Excepţional, dar inimitabil, este 
sistemul belgian, unde nu există majoritari sau minoritari - toţi 
beneficiind de acelaşi grad de autonomie. 

Eventuala elaborare a normelor Unionale mai întâmpină şi 
alte dificultăţi de ordin juridic şi concepţional: de pildă, dacă să se 
facă sau nu deosebire între minoritarii autohtoni şi cei recent 
stabiliţi pe teritoriul statului respectiv? 

In cazul maghiarimii ardelene - în speţă cea compactă şi 
majoritară (Pământul Secuiesc), obţinerea autoguvernării teritoriale 
apare ca ceva firesc, mai ales că, din cauza distanţei considerabile, 
lezarea integrităţii teritoriale nici nu poate intra în discuţie. In ceea 
ce-i priveşte pe ceilalţi, autoadministrarea locală (pentru 
comunităţile mai mici) şi autonomia culturală (pentru persoanele 
izolate) sunt drepturi la fel de fireşti. Dar până când România nu va 
înţelege că realizarea celor de mai sus este şi în interesul ei - nu 
avem ce aştepta de la Bruxelles. Ba, dimpotrivă, s-ar putea să 
asistăm la exacerbarea fobiei româneşti vizavi de presupusa tendinţă 
a Ungariei de-a crea o conjunctură internaţională care să-i permită 
reanexarea Ardealului. Iar dacă Budapesta nu-şi va cântări cu grijă 
raportarea la amintitele tendinţe autonomiste - oricât ar fi ele de 
îndreptăţite - s-ar putea ca respectiva bănuială, cât ar fi ea de 
neîntemeiată, să se strecoare şi în niscaiva creiere bruxelles-iene. Pe 
de altă parte: cu o argumentaţie calmă şi tenace, cu timpul i-am 
putea face şi pe cei de la Uniunea Europeană să înţeleagă că 

autonomia este nu numai îndreptăţită, ci reprezintă şi un interes 
comun - de dezvoltare, dar şi de securitate. ” (Fiizes Oszkăr) 

Iată, aşadar, că şi în lumea „moderaţilor” autonomia este un 
subiect interesant şi de actualitate (sau măcar de perspectivă). 

Că ar fi vorba doar de o analiză neutră şi detaşată, de o 
(vorba lui Sabin Gherman) „stare a...noţiunii”? 

Ar putea fi, la urma urmei, cu o singură condiţie: dacă d-1 
Fiizes ar fi renunţat la un singur cuvânt - ultimul! 

Aşa însă, din punctul nostru de vedere, mesajul final 
sună a ameninţare! 

Pe de altă parte, în acelaşi număr al RMSz - cumpărat 
absolut la întâmplare (ce să fac: am mâna bună!) - se mai vorbeşte 
despre autonomie. Şi n-o face oricine, ci însuşi preşedintele 
„moderaţilor”, d-1 Marko Bela! Iată textul articolului (intitulat: 
„Dacă graniţa ne mai desparte mult timp - ne vom împuţina în mod 
periculos”): 

„Nu pot fi contrapuse integrarea europeană a României şi 
problema autonomiei maghiarilor din Ardeal - a declarat Marko 
Bela. 

Preşedintele UDMR s-a exprimat, în legătură cu cele 
afirmate la Tuşnad de către liderii FIDESZ, în felul următor: «...într- 
adevăr, la Tuşnad s-au putut auzi multe bizarerii. De pildă, că, în 
cazul dat, integrarea şi autonomia pot fi contrapuse. A sosit 
momentul - afirmativ - ca în următorii trei ani să se impună 
autonomia, iar România trebuie obligată să o accepte. Iar dacă n-o 
va face, ne asumăm riscul amânării integrării europene a acesteia.» 

După Marko, este vorba de o apreciere sumară şi greşită. El 
consideră că neintegrarea României ar fi fatală pentru maghiarimea 
din Ardeal, pentru că, în acest caz, maghiarii din România ar 
rămâne (şi ei) în afara arealului în care se află astăzi Ungaria. 
Intrarea României în UE va însemna, pentru comunitatea ardeleană, 
ştergerea graniţei dintre România şi Ungaria. «Deci, cel ce spune că 
nu există nici o grabă cu integrarea respectivă - spune, totodată, că 
nu trebuie să ne grăbim cu desfiinţarea hotarelor. Eu, în schimb, m- 
aş grăbi cât de bine, pentru că gândesc că dacă acest hotar ne va 
mai despărţi multă vreme, ne vom împuţina în mod periculos», a mai 
afirmat Marko. 


162 



Autonomia reprezintă un obiectiv important şi pentru 
preşedintele UDMR, iar obţinerea acesteia trebuie să fie un rod al 
puterii şi înţelepciunii politice a maghiarilor din România. In anii ce 
au trecut am realizat o seamă de elemente ale acesteia , fiind vorba 
de un proces care trebuie să continuie şi în desfăşurarea căruia nu 
am nici un motiv să văd integrarea României ca o piatră de hotar. 
Dacă ar fi aşa - asta ar însemna că, de pildă, maghiarimea din 
Slovacia nu va avea niciodată autonomie - şi-a continuat 
argumentaţia Marko Bela. 

«Fireşte, trebuie să ne arătăm puterea» - a mai spus 
preşedintele, cu referire la discursul de la Tuşnad al lui Orbân 
Viktor. «In spatele rezultatelor noastre politice se află cei un milion 
şi jumătate de maghiari. Cei ce se aşează cu noi la masa discuţiilor 
ştiu foarte bine pe cine reprezentăm», a precizat Marko. 

Preşedintele UDMR crede în autonomiile construite cu 
inteligenţă, consecvenţă şi tenacitate. «Cine spune că UE ne va da 
autonomie - iar noi putem sta cu braţele încrucişate, sau, 
dimpotrivă, o pretinde cu gură mare - bazăndu-se pe UE, acela se 
amăgeşte cu iluzii», a mai afirmat Marko Bela, amintind că abia- 
abia s-a reuşit să se introducă un singur articol important despre 
minorităţi în Constituţia Europeană. ” (MTI) 

Reprezintă cele de mai sus o atitudine antiautonomistă sau 
măcar una de dezinteres faţă de autonomie? 

Noi am zice că dimpotrivă! 

Cu deosebirea că preşedintele UDMR este un autentic 
politician - care ştie că politica este „arta posibilului”! 

Şi procedează în consecinţă - cu inteligenţă, consecvenţă şi 
tenacitate. (De altfel, nu este nici prima şi - probabil - nici ultima 
luare de poziţie, în acest sens, a lui Marko Bela pe care o găzduieşte 
presa de limbă maghiară şi pe care ne-am permis - şi ne vom permite 
- s-o traducem, spre ştiinţă şi...cântărire!) 

Aşa - cu lumea „moderaţilor”! 

Drept care, nu vedem nici un motiv care să ne determine să 
umblăm la titlul ciclului. 

Confirmări 


Capitolul de faţă este închinat unor confirmări. 

Unor confirmări, directe sau indirecte, a ceea ce ne-am 
permis să semnalăm, cu sau fără succes, în ultima vreme. 

Confirmări apărute, de această dată, în presa centrală 
românească. 

Să începem cu „Adevărul” din 14 august 2004 - 
„Extemporalul de sâmbătă”. Iată ce se poate citi la punctul 3 al 
„Evenimentelor cu consecinţele cele mai importante”: 

„Intenţia radicalilor maghiari din Consiliul Naţional 
Secuiesc de a organiza un referendum local pentru autonomia 
Ţinutului Secuiesc. ” 

Iată, aşadar, că ceea ce semnalam deja cu săptămâni în urmă 
a ajuns şi la cunoştinţa celor de la „Adevărul” - ba chiar printre 
„evenimentele cu consecinţele cele mai importante”! 

Iar dacă noi am semnalat (într-un săptămânal) - deja cu două 
săptămâni în urmă (folosind o sursă din 27 iulie 2004) - chestiunea 
de mai sus, ne-am fi aşteptat la o mai mare promptitudine din partea 
cotidianului „number one” al ţării! 

Să trecem la numărul din 16 august al aceluiaşi cotidian 
central, pagina a doua: „Uniunea Secuilor din România (USR) cere 
Guvernului locuri în Parlament (Membrii USR nu se consideră 
maghiari)”, articol semnat de Silviu Achim. Iată textul: 

Cu câtva timp în urmă, Uniunea liber-democrată a 
maghiarilor din România a renăscut sub numele de Uniunea 
Secuilor din România. Surse liber-democrate susţin că s-a dorit 
astfel să se dea un temei mai solid eforturilor celor ce acţionau 
pentru crearea unei organizaţii politice secuieşti, dar şi pentru că 
70-80 la sută dintre membrii ULDMR proveneau din zonele locuite 
de secui. Noua Uniune a încercat să participe la alegerile locale, 
dar, zic aceleaşi surse, n-a fost admisă în competiţia electorală pe 
motiv că semnul său electoral - un vultur monocefal aşezat între 
două lalele - ar fi născut confuzie cu semnul sub care candidează de 
14 ani UDMR (laleaua). Liderii USR pufnesc în râs în faţa unui 
asemenea argument şi sunt hotărâţi să se bată în continuare pentru 

ca organizaţia cu pricina să poată intra în competiţia alegerilor 
legislative din toamnă. 

Pilonul ideologic principal al USR este unul extrem de 
simplu, dar şi de fragil: secuii sunt o minoritate naţională diferită de 
maghiari şi, de aceea, ţelul luptei sale îl constituie autonomia etnică 
faţă de maghiari (şi teritorială faţă de România! - n.n.). Cei mai 
radicali dintre liderii organizaţiei vorbesc chiar de veacurile de 
subjugare pe care secuii au suferit-o din partea aristocraţiei 
maghiare, de eforturile acesteia din urmă de maghiarizare a secuilor 
şi dezrădăcinare a tradiţiilor lor. Ei amintesc de răscoalele secuieşti 
din Evul Mediu, înăbuşite în sânge de principii maghiari ai 
Transilvaniei, de strădania îndelungată şi adesea scump plătită de 
secui pentru a rămâne oameni liberi şi a nu intra în jugul iobăgiei. 
«N-am fost niciodată maghiari, ne spune unul dintre liderii USR, 
care a insistat să nu-i facem public numele. E adevărat că limba 
noastră nu diferă esenţial de cea maghiară, dar un secui poate fi uşor 
recunoscut după accent, după modul cum vorbeşte». Iniţiatorii 
Uniunii Secuilor spun că altele sunt tradiţiile secuilor, altul modul lor 
de viaţă, începând chiar cu chipul în care este clădită şi înnobilată 
locuinţa lor. Un alt fruntaş al USR susţine că ei pretind de la 
Guvernul României ca secuimea să fie recunoscută ca minoritate 
naţională şi să aibă reprezentanţă politică corespunzătoare numărului 
etniei...” 

Iată, aşadar, că o altă chestiune pe care o semnalăm de ani de 
zile (am închinat acestui subiect şi vreo două capitole din penultima 
mea carte: „Mişcarea Revizionistă Maghiară”) a ajuns, şi ea, la 
cunoştinţa celor de la Adevărul. 

Mai bine mai târziu - decât niciodată! 

Să ne întoarcem la Adevărul din 14 august 2004 - unde, pe 
pagina a doua, sub titlul „Rus va prezenta la congres programul de 
descentralizare a PSD (Călina Berceanu), apare următorul text: 

„Preşedintele PSD Cluj, Ioan Rus, membru în Biroul 
Coordonator, a declarat ieri la Cluj-Napoca, într-o conferinţă de 
presă, că la Congresul extraordinar al partidului, programat pentru 
27 august, va prezenta detaliat programul de descentralizare a 
deciziei în partid, pe care acum îl definitivează. Anunţat la finele 
lunii iunie, proiectul respectiv a generat o mică furtună în PSD. «Ne 
trebuie programe politice adaptate nevoilor de modernizare şi 

165 



integrare europeană pe care comunităţile le resimt. Trebuie să avem 
curajul descentralizării şi în politica partidelor. Cred că şi noi în 
PSD vom găsi calea calibrării regionale a partidului», spunea Rus 
la vremea respectivă. Insă nu neapărat aceste declaraţii au stârnit 
reacţii dezaprobatoare, atât în media, căt şi în propriul partid, ci 
faptul că Rus a menţionat atunci că nu este firesc ca negocierile 
privind Transilvania să se facă la Bucureşti. «Nu este firesc ca noi 
să răspundem despre cum funcţionează organizaţia din Bacău», 
spunea el. Preşedintele PSD Cluj a subliniat, ieri, că partidele care 
vor reuşi să se descentralizeze vor deveni mai competitive pe scena 
politică. In ceea ce priveşte statutul său (...) liderul social- 

democrat a explicat din nou că este mai potrivit într-o postură ce 
presupune execuţie, acte manageriale, decât într-un scaun de 
parlamentar. (...) «Cred că nu sunt ieşit de pe şinele căii ferate, mai 
schimb uneori macazul», a încheiat el. ” 

în loc de orice comentariu, redăm nişte fragmente din 
interviul preşedintelui UDMR Cluj, deputatul Konya-Hamar Sândor, 
acordat săptămânalului Erdelyi Nap 16 în numărul din 6 iulie 2004 
(interviu reprodus de noi, in extenso, cu câteva capitole în urmă.): 
întrebare : Dar ce va fi cu proiectele lui Rus, cu pornirea construcţiei 
autostrăzii de la Cluj, cu toate iniţiativele economice pe care şi le-a 
asumat şi UDMR? Nemaivorbind de faptul că Rus a declarat public: 
- Mă interesează în primul rând Ardealul! 

Răspuns : Aceste idei şi proiecte le sprijinim. Ne-am pronunţat de 
mult împotriva centralizării - ca atare, nu putem decât să sprijinim 
orice măsură de descentralizare. Noi nu rupem nicio punte, 
amărăciunea va trece, iar un lucru este cert: imensele investiţii din 
Ardeal, cu precădere în jurul Clujului, care asigură dezvoltarea 
regională a provinciei sunt legate de numele lui Ioan Rus, fostul 
ministru de Interne. Suntem convinşi că şi în cele ce urinează se va 
preocupa tot de dezvoltarea regionalizării. (...) Şi nu putem decât să- 
l sprijinim. (...) Un om de asemenea calibru, care simte, vede şi ştie 
încotro să se îndrepte, nu poate fi părăsit de către UDMR. (...) 
Faptul că Rus a formulat ideea ruperii de Bucureşti demonstrează că 
există o considerabilă voinţă şi determinare ca destinul Ardealului 
să fie decis şi făurit de ardeleni, pentru a nu mai putea fi jefuit de 
către regăţeni - aşa cum o fac aceştia de peste 80 de ani. Probabil 
că, cunoscând aceste realităţi, destui români regretă deja că nu şi-au 

dat votul lui Rus, dar, după părerea mea, ca manager, ca temerar 
politician ardelean vom mai auzi încă despre fostul ministru de 
Interne. S-ar putea ca exact în Cluj să ia fiinţă o coaliţie care să 
înglobeze PSD-ul, alianţa PNL-PD şi UDMR-ul, şi, uniţi astfel, să 
alungăm din Ardeal până şi ideea naţionalismului. In această 
speranţă am acţionat şi am făcut ceea ce am făcut. Şi încă un cuvânt 
despre Rus: crezul său politic se întâlneşte cu speranţele noastre - şi 
nu pot decât să salut ceea ce a declarat. 

Ne abţinem de la orice comentarii. 

Concluziile să le tragă cititorii. 

Din jurnalul unui „maghiarofag diletant” (I) 

Mare eveniment mare! 

Mare cinste mare!! 

Mare onoare mare!!! 

Ştiam că „Timpul” este citit sistematic (sau chiar stocat) în 
sediile UDMR - la toate nivelele; ştiam că şi toate cărţile mele se 
află „la loc de cinste” în bibliotecile din dotarea acestora (era şi 
normal - la nivelul unor profesionişti de elită care fac politică în 
adevăratul sens al cuvântului, şi nu de azi ori de ieri, ci de peste 80 
de ani), dar n-am avut încă nici un se mn al că şi „civicii” au binevoit 
să mă bage în seamă - ba chiar să mă urmărească în mod consecvent. 

De ce această primă reacţie (ce-i drept - „demolatoare”) abia 
după câţiva ani de când mă ocup (şi) de Erdelyi Naplo? Oare nu 
pentru că am scris ceva (prea) supărător de adevărat? Sau pentru că 
nişte nefericite (şi multe) greşeli de tipar au oferit, în fine, pretextul - 
mult aşteptata „fisură” care să permită declanşarea atacului printr-o 
lovitură sub centură: Zeno Miilea nici măcar nu ştie ungureşte! 

Despre ce este vorba? Despre articolul „Dilettâns 
magyarfalo” (Maghiarofagul diletant), apărut - sub semnătura lui 
Rokaly Jozsef - în Erdelyi Naplo din 10 august 2004, în care sunt 
acuzat de antimaghiarism, diletantism, subiectivism, primitivism etc., 
într-un cuvânt: „un individ care urăşte tot ceea ce este maghiar - 
chiar dacă o face ca un «uriember» (gentleman - n.m.)”. 

Stimate d-le Rokaly, nu pentru acuzele (gratuite) de mai sus, 
nu pentru pagina întreagă (a 14-a) închinată - fără onestitate, fără 
fair-play şi cu rea-credinţă - demolării mele, nu pentru că nu v-aţi 
purtat ca un „uriember”, ci pentru aprecierile făcute, în finalul 
articolului, la adresa lui Eminescu şi Iorga şi pentru ura şi dispreţul 
pe care le nutriţi - REALMENTE - pentru tot ceea ce este românesc, 
vă promit, solemn, că am să vă fac să regretaţi până şi momentul în 
care v-aţi decis să puneţi mâna pe pix! 

înainte de a trece la treabă - o ultimă precizare: articolul care 
v-a stârnit defularea (episodul XXX din ciclul „Antiromânismul 
moderat şi radical”) a fost bătut la maşina de scris şi expediat prin 
poştă la redacţie - dar a dispărut în mod „misterios” pe drum; în 
criză de timp, a trebuit să-l transmit pe FAX - sculă mai capricioasă 

şi imprevizibilă - iar textul a fost cules pe calculator aşa cum a fost 
el înţeles („descifrat”) de cei care într-adevăr nu cunosc limba 
maghiară; drept care „e” de la „hely” a apărut - „o” 

(„holy”), „c” de la Barczasâg a apărut ca „o” etc. (fiind vorba de cele 
trei litere cel mai uşor de confundat pe un text greu lizibil); de altfel, 
şi textul românesc a fost suficient de masacrat, la rândul 41 lipsind, 
de pildă, un întreg pasaj („ - cel puţin în ceea ce priveşte amintita 
înzorzonare - decât după ce am descoperit în curtea bisericii din 
comuna natală a bunicului meu piatra funerară a străbunicii, pe care 
se mai putea distinge, fără vreun dubiu, numele de Ana Miilea - cu 
doi de 1”), ceea ce făcea fraza neinteligibilă; fiind atâtea greşeli n-am 
mai dat nicio erată, mai ales că nu-mi închipuiam că se va găsi 
cineva în stare să nu (vrea să) observe că nu poate fi vorba decât de 
un viciu de „culegere”! 

Astăzi, însă, dacă mă gândesc bine, mă felicit pentru 
omisiune - altfel neavând, poate, acestă unică şansă de-a polemiza 
(dacă se va putea numi aşa!) cu d-voastră, stimate d-le Rokaly 
Jozsef. 

Să trecem la treabă. Să începem cu titlul: aici trebuia să 
puneţi expresia de „magyarfalo” între ghilimele, pentru că nu vă 
aparţine. Cea care a folosit-o prima în presă a fost, deja în 30 august 
1977, Halâsz Anna - în Româniai Magyar Szo, în cadrul unei 
scrisori deschise adresată Alinei Mungiu Pippidi. (Dacă ar mai fi în 
stare sărmana - v-ar putea da în judecată pentru plagiat!) 

Să mergem mai departe. Scrieţi: 

„In săptămânalul Timpul - 7 zile în România şi în lume, un 
diletant (după propria-i mărturisire) - cu numele de Zeno Miilea - 
de ani de zile «îi ia în furcă» pe unguri pe pagina permanentă 
intitulată, generic, Ardealul - pământ românesc şi lacrima lui 
curată. Cele mai recente elucubraţii ale susnumitului apar sub titlul 
- Antiromânismul «moderat» şi «radical», ciclu ajuns deja (în 
numărul 28/701) la episodul al 30-lea. ” 

Am tradus corect, stimate d-le „felfalt magyar”? Mai 

departe: 

„Deşi recunoaşte că în materie de antroponime şi toponime 
este diletant, se lansează în ipoteze temerare, lăsând impresia 
cititorilor că ceea ce scrie se încadrează în domeniul specialităţii. ” 
(Am tradus corect, stimată victimă a „maghiarofagiei” mele?) 

Aici ne oprim puţin, pentru nişte precizări. D-l Rokaly, cu 
„probitatea” şi „buna-credinţă” ce-1 caracterizează (pe tot parcursul 
articolului - de altfel), emite concluzii generale dintr-un caz 
particular: am recunoscut, într-adevăr, că în materie de antropo şi 
toponime sunt un diletant care apelează mai degrabă la logică şi bun- 
simţ, dar asta am făcut-o în preambulul respectivului episod (nr. 
XXX) şi, fireşte, strict cu referire la etimologia unor nume şi 
denumiri; de unde atunci concluzia că mi-aş fi asumat respectivul 
atribut pentru întreg demersul meu publicistic, în care 
problema topo şi antroponimelor nu reprezintă nici cinci la sută?! 

Iar dacă aprecierea îi aparţine d-lui Rokaly, atunci să şi-o 
asume domnia-sa - şi să nu mi-o pună mie în cârcă! Aşa procedează 
un „uriember”! 

Cât priveşte diletantismul, cele ce urmează vor demonstra - 
fără echivoc - cine trebuie să-şi însuşească, efectiv, atributul 
respectiv, inclusiv în materie de logică şi bun-simţ. 

Să mergem mai departe: 

„Diletantul susţine că posedă la perfecţie limba maghiară 
vorbită şi scrisă, încercând prin aceasta să se erijeze - în faţa 
cititorilor - în postura de «sursă credibilă». Poziţia sa de bază este 
antimaghiarismul deschis, dar urăşte tot ceea ce este maghiar într-o 
manieră delicată - demnă de un «gentleman«”. 

Stimate d-le Rokaly, de peste 15 ani traduc din presa 
maghiară (sau de limbă maghiară) şi încă nimeni nu s-a încumetat să 
afirme - şi cu atât mai puţin să probeze - incorectitudinea acestor 
traduceri. Dacă puneţi la îndoială cunoştinţele mele de limbă 
maghiară - atunci semnalaţi măcar un singur pasaj, o singură frază, 
un singur cuvânt unde n-am tradus corect, până la nivel de nuanţă, în 
sutele de pagini reproduse, şi nu vă legaţi de nişte greşeli de tipar mai 
mult decât evidente - mai ales că susţineţi că mă citiţi de ani de zile. 
înţeleg că prima condiţie pentru a putea discredita pe cineva care se 
încăpăţânează de 15 ani să facă, săptămânal, o revistă a presei 
maghiare este contestarea cunoştinţelor sale în ale limbii maghiare - 
dar treaba asta trebuie dovedită cu argumente! Haideţi să facem un 
test (sau târg): dacă în „generosul” d-voastră text, pe care tocmai îl 
traduc, veţi găsi (şi proba!) o singură greşeală de traducere - eu îmi 
cer scuze şi mă las păgubaş; dacă însă eu găsesc, în cele ce urmează, 
o răstălmăcire (fără echivoc) a textului meu - în „interpretarea” d- 

voastră, cel care îşi cere scuze şi se lasă păgubaş veţi fi d-voastră, 
stimate d-le Rokaly Jozsef. S-a făcut? (Sau dacă vreţi în limba 
maghiară: birom-e a magyar nyelvet - es birok azzal a joggal hogy 
leforditsam românra?; van-e valami csiires-csavarâs abban amit on 
miivelt az en szovegemmel?) 

Cât priveşte antimaghiarismul, dacă a traduce în româneşte - 
ca să înţeleagă şi tot românul - antiromânismul ce colcăie în presa de 
limbă maghiară, în general şi, în particular, în Erdelyi Naplo 
înseamnă antimaghiarism, atunci, da, sunt antimaghiar! 

Dacă a-i deconspira pe cei ce uneltesc sau chiar atentează la 
principalele atribute, consfinţite în Constituţie, ale statului naţional 
român, unitar, suveran şi indivizibil înseamnă antimaghiarism, 
atunci, da, sunt antimaghiar! 

Dacă a face cunoscute (şi românilor) toate manipulările, 
scenariile, instigările etc. menite a mobiliza maghiarimea - dar şi 
opinia publică internaţională şi forurile de decizie - în vederea 
materializării obiectivelor de mai sus înseamnă antimaghiarism, 
atunci, da, sunt antimaghiar! 

In schimb, nu sunt antisemit, antigerman, antisârb, antislovac 
etc. De ce? Simplu - pentru că aceştia n-au atentat niciodată la 
unitatea şi integritatea României. Sau dacă au făcut-o, au făcut-o tot 
în interesul Ungariei (nu mai e cazul să intru în amănunte şi nici să 
fac vreo nominalizare; de altfel, treaba nu s-a petrecut pe plan local - 
ardelean). 

Dar, uite că m-am luat cu vorba şi am neglijat scriitura d-lui 
Vulpescu (pardon: Rokaly). Deci - înapoi la text, nu înainte însă de a 
reaminti interlocutorului meu o zicală care nu întâmplător s-a născut 
în limba maghiară: „Ugy kezdodott, hogy 6 visszaiitdtt”! (Aşa a 
început - că el a ripostat!) 

Iată continuarea: 

„De la numele pe care îl poartă i s-au tras o mulţime de 
frustrări (vai! - exact în lumea asta românească plină de frustrări), 
în special de la cei doi de „l” suspecţi de a fi de origine maghiară. 
N-ar fi exclus ca de aici să i se tragă antimaghiarismul. Aflând însă, 
de la academicianul Iorgu Iordan, că poartă un nume de provenienţă 
bulgară, l-au apucat disperările şi acum îşi caută, cu ajutorul unui 
cunoscut din Irlanda, originea celtică a acestuia. ” 

Fireşte, fragmentul de mai sus (în forma lui originală - nu în 
„interpretarea” d-lui Rokaly) avea o singură menire: să ilustreze 
relativitatea etichetărilor, inclusiv în lumea specialiştilor în 
lingvistică. Dar dacă d-1 Vulpaşin (pardon: Rokaly) s-a apucat şi aici 
să facă deducţii (tot strâmbe!) şi, pe de altă parte, dacă tot m-am 
angajat să traduc întreg textul - va trebui să mă opresc din nou. 

Stimatul meu domn, de unde şi până unde Miller şi Miiller 
sunt nume ungureşti?! Chiar aşa? Că nu sunteţi lingvist - cum 
recunoaşteţi mai încolo - am priceput, dar parcă vorbeaţi (tot acolo) 
despre niscaiva cunoştinţe de cultură generală, suficiente pentru a 
pune la punct un diletant?! Să nu ştiţi d-voastră că Miller, Miiller, 
Zeller, Koller etc. sunt nume germane? Se poate? Păi, va trebui, în 
acest caz, să cobor ştacheta! 

Nu vă speriaţi - mai aveţi şansa să câştigaţi târgul: asta nu e 
răstălmăcire, ci ignoranţă de semidoct! 

Atunci să vă spun şi de unde provine „bulgarofilia” 
academicianului: Iorgu Iordan este de origine bulgară. 

în ceea ce-1 priveşte pe irlandezul meu, nu eu - ci el m-a 
contactat.Şi nu e o simplă cunoştinţă, ci, aşa cum am mai spus-o, un 
celtolog cu patalama. Care mai ştie şi alte lucruri interesante despre 
urmele lăsate de celţi în Ardeal şi în câmpia Tisei (care celţi au 
apărut în zonă cu vreo 1500 de ani înaintea ungurilor!). Urme care s- 
ar putea să vă intereseze mai mult decât numele de Miilea sau 
O’Millea. De pildă, că Menumorut, în celtica veche, înseamnă mare 
şef; sau că seghet (seget) - în aceeaşi limbă - înseamnă cetate. 
Interesant - nu? Se-aprinde ceva beculeţ pe undeva, d-le Rokaly? Nu 
se-aprinde? Cine putea prelua cuvintele celtice, la acea vreme, decât 
adevăraţii autohtoni - dacii (care n-au plecat cu Aurelianus şi nici nu 
i-a stârpit nimeni). Cum se numea capitala Daciei? SarmiSEGETusa! 
Cum se numeşte „capitala” Maramureşului? (ţara „dacilor liberi”)? 
Sighetul Marmaţiei (Mâramarossziget) - care nu e nici un fel de 
insulă (sziget = insulă, în limba maghiară). Cum se numeşte cel mai 
mare oraş din câmpia Tisei? Szeged! 

Poate acum vă spune mai mult şi originea celtică a numelui 
meu! (Eu mă simţeam foarte bine şi cu cea romană!) 

Din jurnalul unui „maghiarofag diletant” 

(II) 


Maghiarofag diletant - sau diletant maghiarofag? Că nu e 
totuna. Un diletant care, printre altele, mai „înfulecă şi maghiari” - 
sau un „înfulecător de maghiari” care îşi face treaba cu diletantism? 

Titlul d-lui Rokaly („Dilettâns magyarfalo” - şi nu 
„Magyarfalo dilettâns”) pledează, indubitabil, pentru prima variantă 
- „maghiarofagul diletant”. In schimb, mesajul articolului ar fi 
acoperit de cea de a doua variantă (dacă tot ne-am apucat temeinic de 
treabă!). 

Să hotărască (post-factum) „maghiarul înfulecat”. Mai ales 
că „maghiarofagia” mea este invenţia domniei-sale. Nici „în furcă” 
nu i-am luat pe unguri - niciodată - şi nici măcar în vârful pixului: 
m-am ocupat doar de o meteahnă a unora (nu puţini) dintre ei, 
meteahnă pe care, foarte plastic, d-1 Kocsis Istvân o numeşte 
„psihoza trianonică”. A cărei ecouri, recunosc, le-am căutat în presa 
maghiară şi le-am tradus în româneşte. Atât - şi nimic altceva. Că am 
făcut-o cu diletantism? Este părerea pur personală a d-lui Rokaly. 
Dacă asta înseamnă „maghiaro fagie”, atunci, da, sunt 
„maghiarofag”! 

Să rămânem, însă, la text, pentru că abia am epuizat patru 
alineate (aproximativ o zecime) din acesta. Citez în continuare: 

„Dar pe el (pe mine, adică - n.m.) îl interesează (enervează) 
mai degrabă antroponimele şi toponimele româneşti maghiarizate. Şi 
porneşte de la următoarea anomalie consemnată în Dicţionarul 
Explicativ al limbii române: deşi „loc” provine de la latinescul 
„ locus ”, „ a locui ” nu derivă din românescul „ loc ”, ci din maghiarul 
„lakni”. De asemenea, nu este de acord cu părerea specialiştilor 
români, conform căreia toate verbele româneşti cu infinitivul 
terminat în „ui” (a locui, a tămădui, a tăgădui, a birui etc.) ar fi de 
origine maghiară. ” 

Stop! V-am prins, d-le Rokaly - aţi pierdut pariul: am ajuns 
la prima răstălmăcire!!! 

In loc de orice explicaţie, iată textul meu: 

„Hai s-o luăm altfel. Există vreo regulă care spune că orice 
verb românesc terminat în «ui» este de provenienţă maghiară? Cum 

stăm atunci cu: leac - a lecui; jind - a jindui; marş - a mărşălui; mir 
- a mirui; ceară - a cerni; cerc - a cercui; milă - a milui; nit - a nitui; 
zăgaz - a zăgăzui etc. etc. etc. Nici unul din exemplele date nu are 
nici cea mai vagă tangenţă cu limba maghiară! 

Sau vreo altă regulă care stabileşte că cuvintele de origine 
latină din limba română nu pot avea forma verbală cu terminaţia 
respectivă? Dar ceară provine de la latinescul cera! Cum stăm atunci 
cu verbul a cerui? (Nemaivorbind de cerc - a cercui.) 

Şi-atunci substantivul loc de ce nu poate forma verbul a 

locui?” 

Asta am scris eu - stimate d-le Rokaly - şi nu altceva! 

Că pentru o demonstraţie pro domo cineva alege dintr-un 
text ceea ce-i convine, ceea ce-1 serveşte mai bine încă mai pot 
pricepe, dar să schimbi textul, să înlocuieşti deliberat şi tendenţios 
nişte termeni lăsând impresia că aceştia aparţin autorului - nu vi se 
pare prea mult? Pentru că asta aţi făcut d-voastră - stimatul meu 
domn - aţi înlocuit „a lecui”, „a jindui”, „a mărşălui”, „a mirui”, „a 
cerui”, „a cercui” etc. (toate de altă origine decât cea maghiară, 
ultimele două de provenienţă latină) cu „a tămădui”, „a tăgădui”, „a 
birui” etc. (toate de origină maghiară - după DEX)!!! 

Mai mult, aţi înlocuit interogaţia mea („există vreo 
regulă...”?) cu o pretinsă părere a specialiştilor români în chestiunea 
în discuţie!!! 

Asta nu se mai numeşte răstălmăcire - ci ordinară şi 
grosolană falsificare!!! 

Nem szegyeli magât uram?! 

Mie mi-ar fi ruşine - zău aşa! 

Ar trebui să mă opresc aici, pentru că, în mod normal, n-aş 
mai avea ce să adaug la „fişa” d-lui Rokaly - în ceea ce priveşte 
„onestitatea”, „buna-credinţă” sau „fair-playul” d-sale, dar nici 
privitor la subiectivismul, diletantismul şi primitivismul cu care şi-a 
construit „rechizitoriul”. 

Numai că şi ceea ce urmeză este la fel de interesant, de 
„generos” şi de irezistibil de tentant - aşa că este peste puterile mele 
să mă abţin şi, pe de altă parte, n-aş vrea să-i privez nici pe cititori de 
şansa de a se „delecta” în continuare, „filonul” fiind (aproape) 
inepuizabil. 

Aşa că, spre ghinionul d-lui „înfulecat”, voi continua. 
Fireşte, nu neapărat cu tot textul, pentru că acesta este, deja imediat 
în pasajul următor, atât de încâlcit încât fie că d-1 Rokaly nu m-a 
înţeles, fie că a încurcat textul intenţionat spre a crea impresia de 
incoerenţă în intenţia de a mi-o atribui mie - cu scopul de a spulbera 
eşafodajul logic al demonstraţiei. In consecinţă, n-am altă soluţie 
decât să reproduc textul original şi să punctez, raportat la acesta, 
aiurelile respective. Iată pasajul cu pricina - aşa cum l-am scris eu: 

„Desigur, nu originea numelui meu de familie este în 
discuţie, ci cu totul altceva. Pentru că „bulgarofilia” amintită are şi 
alte echivalente. Astfel: deşi „loc” provine de la latinescul „locus” - 
a locui vine nu de la românescul „loc”, ci de la maghiarul „lakni”! 
Sau cel puţin aşa scrie în („maghiarofilul”) Dicţionar Explicativ al 
limbii române! 

Va să zică aşa: ungurii care, migratori fiind, n-au prea stat 
locului şi de „locuit” au „locuit” în iurte (echivalente de corturi), s-au 
sedentarizat finalmente (şi nu de bună-voie!) în Pannonia pentru a ne 
învăţa pe noi - sedentarii români - ce înseamnă a sta locului, a 
locui?!! 

Va să zică aşa: locuinţă, locuibil, locuire, locuit, locuitor etc. 
provin nu de la românescul „loc” (şi de la latinescul „locus”), ci de la 
maghiarul „lakni”?!! 

Şi dacă localitate, local sau localizat sunt achiziţii relativ 
recente din limba franceză, cred cei de la DEX că a locui - împreună 
cu multiplele sale derivate - ar fi tot nişte achiziţii similare din limba 
maghiară (unde-om fi stat până atunci, în copaci?)?!! 

Dar unde se locuieşte? In casă (cuvânt de origine latină!). 
Ungurii, în secolul X, n-au avut nici măcar noţiunea acesteia, 
darămite să aibă vreo denumire pentru ea. După cum n-au avut nici 
pentru acasă sau pentru patrie. Dovadă, că toate aceste trei noţiuni le- 
au preluat de la germani şi toate construite pe unul şi acelaşi cuvânt: 
Haus (casă)! Haus, care în ungureşte a devenit hâz, iar pentru acasă 
şi patrie existând unul şi acelaşi termen: haza!!! 

Pe de altă parte, ştiu cei de la DEX că „loc” în ungureşte se 
numeşte „hely”? De ce n-au format atunci ungurii, în loc de „lakni”, 
verbul „helyni”? (...) 

în aceeaşi ordine de idei: ştiu cei de la DEX că expresia „de 
unde eşti de loc?” există doar la români - nu şi la unguri?! 

Iar dacă „loc” vine de la „locus”, atunci derivatele sale de ce 
să fie de la „lakni” - în care „lak” nu înseamnă loc, după cum am 
văzut, ci un posibil atribut al acestuia, dovadă şi existenţa cuvântului 
maghiar „lakhely”: deci, loc de locuit?!! 

Pe de altă parte, există vechi denumiri de epocă de tipul 
Jânoslak (locul lui Ion) sau Mikloslak (locul lui Nicolae) etc., care s- 
au păstrat devenind nume de localităţi (şi nu Jânoshely sau 
Mikloshely!); iar cele terminate în hely au o cu totul altă 
semnificaţie: Vâsârhely (loc de târg), Udvarhely (loc de Curte 
Domnească) etc. 

Nu denotă cele de mai sus o preluare mecanică a lui „loc” - 
transformat în „lak” (fără a-i cunoaşte sensul primar, ci doar pe cel 
secundar - de locuinţă)”? 

Şi-atunci de ce să provină „a locui” de la „lakni” - şi nu 

invers?” 

Asta am scris eu, stimate d-le Rokay, şi nu „salata” pe care 
mi-o atribuiţi în replica d-voastră! în care nu pot să nu 
recunosc şi alte răstălmăciri ale textului meu. Iată câteva exemple: 

- punerea în aceeaşi ordine de idei a inexistentelor „Jânoshely” şi 
„Mikloshely” cu (existentele) „Vâsârhely” şi „Udvarhely”, pe care 
eu nu numai că le-am separat, dar le-am contrapus - având o 
construcţie şi srmnificaţie radical deosebită; 

- exact această contrapunere între „Jânoslaka” şi „Mikloslaka” şi, pe 
de altă parte, „Vâsârhely” şi „Udvarhely” demonstrează că, la acea 
vreme, sensul primar al cuvântului „loc” fiindu-le necunoscut 
ungurilor, l-au preluat doar pe cel secundar: „loc de locuit” 
(„lakhely”) - cu semnificaţia de adăpost. 

De altfel, „concluzia” pasajului respectiv este perfect 
edificatoare: 

„...Oare - concluzionează el (este vorba despre mine - n.m.) 

- cele de mai sus nu arată că „lak” este o preluare mecanică a lui 
„loc” (nu cu semnificaţia primară de loc de locuit, ci cu cea 
secundară de locuinţă)? 

Stimate d-le Rokaly, semnificaţia primară a lui „loc” este cea 
de „hely” (loc - pur şi simplu), iar cea secundară nu este cea de 
„lakâs” (locuinţă), ci de „loc care poate oferi un adăpost”, ceea ce 
ungurii, necunoscând semnificaţia primară, au exprimat printr-un 
pleonasm: lok-hely (loc-loc) devenit, pe parcurs, „lakhely”. 

Una din două: sau sunteţi diletant (şi) în ale limbii române, 
sau încurcaţi în mod intenţionat (şi tendenţios) lucrurile. Tertium non 
datur! 

Ambele ipostaze vă descalifică, ab ovo, din cursa în care v- 
aţi angajat (ceea ce nu ne împiedică, fireşte, să ne mai amuzăm puţin: 
faza de test-târg-pariu fiind - evident - depăşită!). 

Din jurnalul unui „maghiarofag diletant” 

(III) 


De ce am renunţat la „Antiromânismul moderat şi radical”? 

Nu pentru a închina unei replici un întreg ciclu - fireşte. 

Nu pentru că antiromânismul („moderat” sau „radical”) şi-ar 
fi pierdut, cât de cât, actualitatea - acolo unde este practicat cu sârg 
şi metodă. 

Nu pentru că deconspirarea acestuia n-ar mai fi la fel de 
necesară - din raţiuni de informare şi avertizare. 

Dar, oare, chiar este vorba de o renunţare? Dacă stăm să ne 
gândim bine - s-ar părea că nu: „maghiarofagia” cu pricina nefiind 
altceva decât reflectarea „românofagiei” care a determinat-o! Care 
„românofagie” (ghilimelele au doar menirea de a exclude varianta 
„filipineză”!) nu înseamnă nimic altceva decât antiromânism funciar 
(moderat sau radical în funcţie de valenţe temperamentale, de 
interpretarea diferenţiată a oportunităţilor sau doar de „diversificarea 
mijloacelor” - şi nicidecum de fondul chestiunii!) 

De altfel, chiar abstracţie făcând de cele de mai sus, „jurnalul 
maghiarofagului diletant” pare a-şi câştiga noi temeiuri de 
supravieţuire. Pentru că iată ce se poate citi, sub semnătura lui Merai 
Andrâs, pe pagina a 15-a a săptămânalului Erdelyi Naplo din 24 
august 2004: 

„Articolul lui Rokaly Jozsef, intitulat Diletantul 
maghiarofag, merită a fi citit. In finalul acestuia se afirmă: «ar 
trebui făcută ordine...». Aşa este, dar cine s-o facă? Atunci când 
istoria începe cu Mircea cel Bătrân, când un candidat la preşedinţia 
ţării contestă libertatea cuvântului, când hotărârile Curţii Supreme 
sunt contestate în parlament, când un Gyuri (Gheorghe Funar? - 
n.m.), în loc să atârne în ştreang, îşi continuă campania de ură şi 
instigare?! 

Toate acestea vin de sus. Vorba poetului: «Ţara e neagră ca 
păcura / Norii-s linţoliu funerar...» (...) Căderea noastră în 
minoritate răzbate din aceste versuri! 

Unde sunt «clarvăzătorii» pomeniţi în finalul articolului? 
Am învăţat, cândva, că istoria oglindeşte adevărul. Când ne vor 

slăbi cu «viziunea mioritică»? Când vom avea parte şi noi de o 
istorie adevărată? 

Bisericile cu «turle cepiforme» se înmulţesc ca ciupercile. N- 
aş avea nimic cu ele - dacă acestea n-ar fi construite împotriva 
noastră, a ungurilor. (...) De remarcat că prima biblie a românilor - 
care pretind că s-au născut creştini - a fost tipărită într-o tiparniţă 
maghiară. 

Din păcate, nu numai lingviştii, dar şi noi - cu toţii - am 
rămas datori cu combaterea diletanţilor de tipul lui Zeno Miilea. 
Majoritarii se prevalează în mod curent de falsele interpretări pe 
care le propovăduiesc indivizi de teapa lui Miilea. Iar tânăra 
generaţie, receptivă la aşa ceva, le-a însuşit şi asimilat deja, 
crescând, practic, în lumea falselor argumente milesciene. 

Cu ani de zile în urmă, un prieten mai în vârstă îmi spunea: - 
Trăim într-o epocă a laşităţii, şi mai ales voi - tineretul! De atunci 
mă tot urmăresc aceste cuvinte... 

Un lucru este cert: aşa n-avem ce căuta în Europa! 

Felicitările mele, stimate Rokaly Jozsef! ” 

Desigur, aparenta dezlânare din articolul d-lui Merai este 
tributară faptului că n-am apucat să traduc decât o infimă parte din 
scriitura lui Rokaly Jozsef. Motiv în plus ca să-mi continui 
„jurnalul”. 

Pe de altă parte, chiar şi aşa - dezlânat - articolul punctează 
nişte chestiuni esenţiale: 

- în România cineva ar trebui să facă ordine; 

- această ordine ar trebui să înceapă cu demitizarea istoriei 
românilor; 

- refacerea bisericilor româneşti din „Secuime” - dărâmate sau 

incendiate în perioada 1940-1945 - reprezintă o acţiune 

antimaghiară; 

- în România nu domneşte democraţia, cea mai elocventă (şi mai 
îndoliată) expresie a acestei realităţi fiind faptul că ungurii se află în 
condiţia de minoritari; 

- acest statut se datorează laşităţii; 

- fără remedierea celor de mai sus - nu avem ce căuta în Europa! 

Comentariile le las pe seama cititorilor (am mai reprodus şi 
comentat nenumărate scriituri similare), la fel şi concluziile. 

De altfel, n-am nici timp pentru aşa ceva. Nu din cauza 
„Diletantului maghiarofag” - pe care, astăzi cel puţin, va trebui să-l 
neglijez (chiar dacă se ofensează d-1 Rokaly!). Ci din cauza densităţii 
„tematice” remarcabile a exemplarului de care mă ocup. 

Cât priveşte „diletantismul” - trebuie să constat (cu 
satisfacţie - de ce nu?) că am devenit un element de referinţă sau 
chiar un „etalon”. Mulţumesc, „Bandi fiam”! Să-ţi fie gura de aur! 
Mai ales în ceea ce priveşte asimilarea „falselor argumente” de către 
tânăra generaţie. M-aş bucura să ai dreptate. (Transmite te rog 
zălăuanilor salutările mele.) 

Să continuăm cu prima pagină (E.N. - 24 august 2004) unde, 
alături de o fotografie a pieţii centrale din Cluj-Napoca, ne atrage 
atenţia următorul titlu: „Sărbătorirea zilei lui Szent Istvân (întâiul 
rege al Ungariei - n.m.) în Bazinul Carpatic”. Iată câteva declaraţii 
rostite cu această ocazie: 

„ Uniunea Europeană nu reprezintă un obiectiv al istoriei 
ungare sau o desăvârşire a operei sanştefaniene, ci doar un mijloc 
de a asigura viitorul maghiarimii!” (Semjen Zsolt, preşedintele 
Partidului Popular Creştin-Democrat din Ungaria) 

„Situaţia naţiunii, a ţării şi a statului nu este, astăzi, cea pe 
care ne-a lăsat-o moştenire Szent Istvăn. Tocmai de aceea ne 
aşteaptă o întreprindere de aceeaşi anvergură: unificarea naţiunii 
maghiare. Bazele acesteia au fost puse deja, graţie schimbării de 
regim survenite şi travaliului celor doi premieri - Antall Jozsef şi 
Orbăn Viktor. Sperăm că procesul aflat în desfăşurare va fi 
continuat. ” (Duray Miklos, vicepreşedintele Partidului Coaliţiei 
Maghiare din Slovacia) 

„Szent Istvăn nu ne-a crescut ca pe un popor sinucigaş - ci 
ca pe unul menit să dăinue în timp. Ca atare, suntem sortiţi a stăpâni 
acest pământ istoric care ne asigură viitorul. Dar pentru acest viitor 
- în faţa lui Dumnezeu şi a lui Szent Istvăn - noi suntem 
răspunzători!” (Berszăn Lajos - parohul din Gyimeskdzeplok, 
judeţul Harghita) 

Să aprecieze cititorii cam la ce servesc aceste sărbătoriri din 
„Bazinul Carpatic” - încetăţenite deja de vreo şase ani (după modelul 
lui 15 martie!). 

Nu este suficient de limpede? Să mai reproducem un 
fragment din acelaşi articol: 

„Intr-o atmosferă sărbătorească, figura lui Szent Istvăn a 
fost evocată şi la Sf. Gheorghe. (...) In curtea bisericii Sf. Iosif din 
centrul oraşului a fost dezvelit, în cadru festiv, bustul lui Szent Istvăn 
- operă a sculptorului Vargha Mihăly. «Szent Istvăn este de-acum 
printre noi, iar exemplul regelui nostru - ctitor de ţară - va trebui să 
ne devină un permanent imbold» - au subliniat conducătorii 
Bisericilor istorice maghiare, cei ce au sfinţit monumentul. La 
inaugurare a participat şi deputatul FIDESZ Garamvolgyi Gydrgy, 
care, la conferinţa de presă ţinută împreună cu senatorul UDMR 
Puskăs Bălint a declarat, printre altele, că relaţia FIDESZ-UDMR 
va trebui reconstruită. ” 

Sau, dacă cineva vrea o părere de la un nivel mai înalt şi nu 
din opoziţie, pot să mai reproduc un pasaj din finalul aceluiaşi 
articol: 

„De aceeaşi sărbătorire se leagă şi interviul acordat de 
către preşedintele Ungariei - Mădl Ferenc - postului Duna TV, în 
care sus-numitul a luat poziţie în favoarea autonomiei şi dublei 
cetăţenii a maghiarilori aflaţi în afara hotarelor ţării. ” 

Iată, aşadar, la ce se gândeşte preşedintele Ungariei (ţară 
aflată sub o conducere de stânga) atunci când cinsteşte memoria lui 
Szent Istvăn! 

Cât priveşte celelalte declaraţii sau luări de poziţie - ce să 
mai vorbim! 

Şi, totuşi, măcar la una dintre ele va trebui să ne oprim: cea a 
secuiului (şi catolicului) Berszân Lajos - o mai veche cunoştinţă a 
noastră. Care vorbeşte, public, despre „necesitatea de a stăpâni acest 
pământ istoric”! Despre ce „pământ” este vorba? Fireşte - despre 
Ardeal, sau măcar despre „Pământul Secuiesc” (Szekelyfold). 

Acest domn (şi slujitor al Domnului) Berszân - Bârsan este o 
dovadă vie a „purităţii” etnice a celor ce-şi revendică „maghiaritatea 
compactă”. Şi nu este vorba de o excepţie. Să luăm, de pildă, rubrica 
„întrebarea de săptămâna trecută” din acelaşi exemplar al Erdelyi 
Naplo şi să vedem numele celor ce răspund la respectiva întrebare: 
Piesa, Kiss, Szmolka şi Toducz, adică - Pleşa, Kiss, Smolka şi 
Toduţ! Deci, un ungur, un slovac şi doi români (ei - sau strămoşii 
lor)!!! 

Cam asta este proporţia etnică reală în zonele „compact 
maghiare”! Altfel spus: în zonele unde maghiarizarea a dat roade mai 
eficiente. 

De ce tocmai aceştia se înghesuie cel mai tare spre a-şi 
afirma maghiarismul (şi antiromânismul)? Am mai răspuns la 
întrebare: din cauza unui sindrom de vinovăţie care se „sublimează” 
(după un cunoscut mecanism freudian) prin supralicitare. 

Oare d-1 Toduţ - cel mai activ repondent - are habar de cât 
de neaoş românesc îi este numele (Todea - Toduţ) ? 

Din jurnalul unui „maghiarofag diletant” 

(IV) 


De-o vreme încoace plouă cu confirmări: tot ce-am semnalat, 
cu luni (sau ani) în urmă, se adevereşte. 

Celor menţionate cu patru capitole în urmă mai trebuie să le 
adăugăm o nouă confirmare, în fapt, titlul unui articol apărut în 
„Adevărul” din 8 septembrie 2004: „Ţinutul Secuiesc - autonom sub 
forma unei regiuni de dezvoltare”. 

Să rămânem, deocamdată, doar la titlul de mai sus. Cât de 
veche este ideea, rezultă dintr-un interviu acordat cotidianului 
Kronika, încă în 8 aprilie 2003, de nimeni altul decât preşedintele 
UDMR - Marko Bela. Iată un pasaj edificator: 

Reporter: -Maghiarimea - oricum am lua-o - doreşte înfiinţarea unei regiuni 
autonome maghiare, chiar dacă oferta UDMR este prezentată în ambalajul 
unei „regiuni de dezvoltare economică”. 

Marko Bela: -Indiscutabil, realizarea unei regiuni de dezvoltare - în care 
sunt prezenţi secuii - reprezintă un nou pas spre autonomie. De altfel, noi 
nici nu negăm acest lucru: intenţia noastră este de a asigura maghiarimii un 
grad cât mai mare de autonomie - şi acesta este drumul pe care mergem. 

Este suficient de clar? Şi - repetăm - interviul (şi semnalarea 
lui în pagina mea din „Timpul”) datează din aprilie 2003! 

Ce conţine articolul din Adevărul? Redăm câteva fragmente: 

„Deputatul UDMR Lâszlo Borbely a anunţat, ieri, în plenul 
Parlamentului, că formaţiunea sa politică va cere înfiinţarea unei 
regiuni de dezvoltare din care să facă parte doar judeţele cu populaţie 
preponderent maghiară - Mureş, Harghita şi Covasna. (...) El a 
susţinut că este «normală» voinţa maghiarilor din Mureş, Harghita şi 
Covasna de a face parte din aceeaşi regiune de dezvoltare «de sine 
stătătoare şi cu tradiţii comune». (...) Deputatul UDMR a mai anunţat 
că, chiar dacă România va închide capitolul referitor la dezvoltarea 
regională, discuţia va trebui redeschisă (...) Iniţiativa lui Borbely 
apare în aceeaşi zi în care Consiliul Naţional Secuiesc (CNS) s-a 
adresat Parlamentului European cerând autonomia Ţinutului 
Secuiesc. Reprezentanţii CNS au solicitat europarlamentarilor să 
condiţioneze aderarea României la UE de îndeplinirea acestui 
deziderat al maghiarilor. CNS a încercat chiar organizarea unui 

referendum în localităţile din cele trei judeţe, în vederea proclamării 
autonomiei...” 

De fapt, ideile de mai sus au fost lansate, public (şi în 
deplina ignorare a lor de către presa românească, cu o singură 
excepţie: săptămânalul Timpul - 7 zile în România şi în lume), încă 
din aprilie 2004. Redăm, în acest sens, două declaraţii făcute la 
Consfătuirea de la Sovata - „Autonomia comunităţii maghiare nu are 
alternativă” (Erdelyi Naplo nr. 653/6 aprilie 2004): 

„ Consiliul Naţional Secuiesc, în ciuda eşecului parlamentar, 
îşi va continua lupta pentru autonomie, următorul pas fiind 
transferarea chestiunii la nivelul Parlamentului European şi a 
Consiliului Europei. Pământul Secuiesc, în suprafaţă de 10.000 kmp. 
şi având 800.000 de locuitori - din care trei sferturi unguri - are tot 
dreptul de a se integra în condiţii de totală şi efectivă autonomie în 
Uniunea Europeană. ” (Csapo Jozsef- preşedintele CNS); 

„Integrarea europeană a României a fost fixată pentru 2007. 
Capitolele de negociere trebuie însă închise în 2004. Cel referitor la 
minorităţi a fost închis. In schimb, capitolul referitor la euroregiuni 
- în care problema autonomiei se încadrează organic - este încă 
deschis. Ca atare, pretenţiile noastre de autoguvernare trebuie 
înaintate de urgenţă Uniunii - şi transformate în condiţii de aderare 
a României la UE. ” (Tokes Lăszlo, preşedintele CNMT). 

Competiţie şi adversitate - sau diversificarea mijloacelor şi 
complementaritate?!! 

Cât priveşte „referendumul” - acesta nu numai că a fost 
încercat, ci este fixat deja pentru data de 20 septembrie 2004! 

Asta e situaţia. Ne exprimăm speranţa că avertismentele 
noastre, făcute la vremea respectivă, au folosit, totuşi, la ceva - pe 
undeva. 

Să revenim în prezent - cel al presei de limbă maghiară - şi 
să dăm o raită prin paginile ultimelor exemplare ale săptămânelului 
(„civic”) Erdelyi Naplo. Iată câteva titluri: „Lecţia de istorie”, 
„1989: Budapesta-Paris pe jos - împotriva dărâmării satelor 
maghiare ”, 2004: cu bicicleta din Secuime la Strasbourg - pentru 
autonomia Pământului Secuiesc”, „Ultimele pregătiri pentru 
referendumul din Secuime”, „Pelerinaj la Magyarigen (Ighiu - 
n.n.) ”, „Sărbătorile trebuie transformate în realitate”, Insula 

unităţii”, „Florile patriei-mame”, „Acum - ori niciodată!” etc. 
(Erdelyi Naplo nr. 674/31 ugust 2004). 

Desigur, unele din titlurile de mai sus sunt cât se poate de 
explicite, altele fiind, în schimb, dacă nu „conspirative - măcar 
neconcludente în lipsa parcurgerii textului. Nu ne-am propus, fireşte, 
decât nişte spicuiri - fiecare dintre articolele respective conţinând 
măcar un pasaj, măcar o idee ce ar putea trezi interesul cititorilor. 

Să începem cu „Lecţia de istorie”. Varga Kâroly (autorul 
articolului) după ce - pornind de la Gerhard Schroder şi a sa 
reculegere la mormântul tatălui său, din Ceanul Mare - face o trecere 
în revistă a unor gesturi istorice de asumare - iertăciune - 
reconciliere, printre acestea şi cel care viza reprimarea „insurecţiei de 
la Varşovia” (nu prea vedem legătura cu Ceanul Mare!), ajunge 
finalmente la eternul „castravete”: „trauma de la Trianon”. Citez: „ O 
naţiune, o ţară a fost sfârtecată, nenorocită - şi nici după 85 de ani 
nimănui nu-i trece prin minte să-şi ceară scuze, sau măcar să 
recunoască: am greşit!” 

Stimate d-le Varga, Trianonul a fost un act de justiţie istorică 
- pentru care nimeni nu are de ce să-şi ceară scuze. Alţii ar fi vizaţi 
s-o facă - pentru întreg calvarul de secole pricinuit exact 
beneficiarilor amintitului act justiţiar (nemaivorbind de etnocidul din 
perioada 1940-1944 din Ardealul de Nord!!!). Dacă tot veni vorba de 
„lecţii de istorie”! 

Să trecem la „Pelerinajul de la Magyarigen” (unde, cu ocazia 
sărbătoririi zilei lui Szent Istvân, se deplânge faptul că „ în splendida 
biserică a localităţii, cei ce ascultă slujbele oficiate de parohul 
Gudor Botond sunt doar în număr de şase ”!). 

Aici doar atât, că nicăieri în lume n-am mai auzit de vreun 
„Yestown” sau „Dagrad” (igen = da, în limba maghiară). Ca atare, nu 
prea pricepem cum devine chestiunea cu Magyar-igen (Da-ul 
unguresc)?! 

Pe de altă parte, vechimea unui cuvânt (sau a unei denumiri) 
se recunoaşte, în primul rând, după existenţa derivatelor sale. Or, 
alături de Ighiu (denumirea românească a lui „Magyarigen”) există şi 
un Ighiel - care în ungureşte se numeşte tot aşa. Şi nu „Igenke” 
(diminutivul de la Igen)!!! 

Sapienţi sat! 

Să vedem ce se ascunde sub „sărbătorile care trebuie 
transformate în realitate”. Ne rezumăm la un singur pasaj: 

„Ce putem face noi, stră-strănepoţii lui Szent Istvăn? De 
pildă, să milităm alături de cei ce se străduiesc, cu armele proprii 
civilizaţiei, să asigure autonomia unei părţi din imperiul lui Szent 
Istvăn - Pământul Secuiesc. ” 

Să trecem peste faptul că secuii se aflau, pe vremea regatului 
lui Szent Istvăn, oriunde - numai în actualul amplasament nu, şi să 
reţinem doar faptul că respectiva autonomie-autoguvernare este o 
parte componentă a unui scenariu general ce vizează reconstituirea 
„imperiului” lui Szent Istvăn! 

Şi dacă tot veni vorba de civilizaţie şi mijloace civilizate, să 
încheiem cu „Insula Unităţii”. 

Despre ce este vorba? Despre cea de a 4-a ediţie a „Insulei 
Maghiare” (IV. Magyar Sziget, Kismaros-Veroce) - un fel de „zonă 
liberă de...Trianon”, ce se organizează, anual, undeva în apropierea 
Budapestei, pe Dunăre, sub auspiciile cunoscutei asociaţii 
revizioniste HVIM (Mişcarea de Tineret a celor 64 de judeţe). 

Ceva nou la actuala ediţie? Deocamdată doar atât, că 
Cseresznyes Păi - cel declarat anul trecut ca „simbol al insulei” - 
anul acesta a fost înaintat în grad: este preşedintele de onoare al 
HVIM. 

Cine este Cseresznyes Păi? Nimeni altul decât căsăpitorul lui 
Mihăilă Cofariu - în 20 martie 1990, la Târgu Mureş!!! 

Din jurnalul unui „maghiarofag diletant” 

(V) 


Pe bună dreptate, d-1 Rokaly Jozsef se poate simţi neglijat şi 
ofensat: l-am abandonat - nici măcar la jumătate de drum! 

Stimate d-le „felfalt magyar”, îmi cer scuze şi promit că la 
prima ocazie ce se va ivi mă voi întoarce la textul prematur părăsit - 
pentru a duce la bun sfârşit „autopsia” începută şi dusă doar până la 
faza de stabilire a „cauzei principale de deces”! Circumstanţe 
independente de voinţa mea m-au împieducat să mă ocup (şi) de 
detalii. Nu vă impacientaţi - voi reveni. Oricum, puţină „fezandare” 
nu strică. 

De vină sunt „confirmările” - şi nimic altceva. Şi nici în 
capitolul de faţă nu pot să scap de ele: ce să-i faci - legea seriilor! 
(Până la urmă, te pomeneşti că va trebui să-mi schimb şi titlul 
ciclului!?) 

Despre ce este vorba? Despre „descălecătorul arpadian” de 
pe Tâmpa. Pentru cei ce au uitat sau le-a scăpat informaţia cu pricina, 
reamintesc că - apropo de periculosul precedent creat la Arad cu 
ceva timp în urmă (reamplasarea statuii „Libertăţii”) - am avertizat 
asupra „avalanşei” pe care ar putea-o declanşa gestul respectiv. De 
ce „avalanşe”? Pentru că „pofta vine mâncând”! Deja la câteva zile 
după reamplasarea de la Arad, cineva (de la Erdelyi Naplo) şi-a adus 
aminte de „Descălecătorul arpadian” ce domina cândva Braşovul - 
de pe Tâmpa - simbolizând tot „Ungaria Eternă”. Descălecător ce 
putea fi, după părerea autorului articolului, însuşi Arpad. 

Şi iată că, de această dată (E.N. din 21 septembrie 2004), 
subiectul este reluat, pe o pagină întreagă, de către un specialist 
(Szakâcs Jânos) care pune lucrurile la punct. Aflăm următoarele: 

- monumentul (este reprodusă şi fotografia acestuia, cu personajul 
central figurat şi într-o „schiţă de detaliu”) îl reprezintă, fără nici un 
dubiu, pe Aipad şi a fost ridicat, în 1896, în punctul cel mai 
răsăritean al „Ungariei Mari” (concomitent cu o replică a acestuia în 
punctul cel mai de Apus - la Deveny); 

- monumentul n-a fost dinamitat în 1916 - cum se susţinea în 
numărul mai vechi al E.N. - ci în 1913, de către un presupus făptaş 
român, deteriorarea iniţială fiind completată de către o furtună; 

- s-au recuperat (şi păstrat) nu numai capul lui Arpad (cum se 
susţinea în prima relatare), ci fragmentele întregului monument - 
care au fost coborâte, cu mare dificultate, de pe Tâmpa şi depozitate 
în curtea Primăriei. 

Cele de mai sus - şi multe alte detalii - au fost extrase din 
paginile publicaţiei Brassoi Lapok (intervalul 1896-1917). Autorul 
îşi încheie astfel articolul: 

„Iadul primului război mondial şi, mai apoi, tragedia 
Trianonului au împiedicat refacerea monumentului. Poate acum, la 
început de mileniu trei, ne vom putea recupera această mărturie a 
trecutului nostru glorios. La fel cum s-a întâmplat şi la Arad. ” 

Deci, după Ungaria „milenară” sau „eternă” - urmează la 
rând Aipad „descălecătorul”! 

Şi să nu creadă cineva că am fi la sfârşit de drum - da’ de 
unde! (nu degeaba am vorbit de „avalanşă” şi de „pofta care vine 
mâncând”!). Urmează... Dar mai întâi să reproducem un fragment 
interesant (şi instructiv) din însăilarea cronologică a d-lui Szakâcs, 
intitulat „O interesantă inscripţie pe ruinele obeliscului lui Aipad”: 

„Stimaţi concetăţeni români! Am aflat din ziare, iar acum 
văd cu ochii mei că s-a comis un atentat împotriva statuii lui Arpad. 
De ce aţi făcut-o? Guvernul maghiar nu v-a acordat aceleaşi 
drepturi ca şi maghiarilor? V-a supărat cu ceva Arpad în timpul 
vieţii sale? Jurisdicţia maghiară vă discriminează cu ceva? Exclus! 
Cetăţenii Ungariei se bucură de aceleaşi drepturi. Chiar dacă cei ce 
vă instigă vă prezintă altfel lucrurile. Iar dacă sunteţi supăraţi pe 
Arpad, de ce nu v-aţi atins de el cât timp era în viaţă? Adică pe 
vremea când a apărut în zonă ca descălecător? Ar fi fost - nu-i aşa? 

- ceva mai greu! Dar acum aveţi curajul să vă războiţi cu statuia 
lui?!” (Brassoi Lapok, 1913, 5X, pag 4) 

Fireşte, n-am reprodus fragmentul pentru a face apel la 
istorie (la cea reală!) şi a ne război cu d-1 Szakâcs sau cu cei de la 
Brassoi Lapok (ar fi şi destul de greu, în speţă cu aceştia din urmă). 
De altfel, n-ar trebui, în acest sens, decât să-i trimitem la Anonymus 
(Keza, Nestor etc.) şi, respectiv, la „memorandişti”, la „Legile lui 
Apponyi” sau la cea cu maghiarizarea numelor de familie româneşti 
(Telkes)! Ar fi mai mult decât suficient. 

Cu totul altceva ne-a determinat să redăm pasajul. Ce 
anume? Pur şi simplu, faptul că în 1913 încă nimeni nu punea la 

188 



îndoială realitatea prezenţei românilor în zonă - inclusiv în Pannonia 
- pe vremea descălecatului aipadian din 896!!! 

Atât - şi nimic altceva! 

Să revenim, însă, la amintita „avalanşă”. Mai întâi o 
precizare: nu este vorba doar de recuperări - reamplăsări şi, pe de 
altă parte, nu e vorba doar de proiecte, ci şi de realizări. Şi aici nu ne 
referim la Arad, ci la Odorheiul Secuiesc - unde s-a inaugurat un 
grup statuar (nu mai puţin de 13 statui - şi nu ale „generalilor 
martiri”) care reprezintă nu o restituire, ci o operă contemporană, 
ridicată fără nici o aprobare, onoarea dezvelirii revenindu-i lui Orbân 
Viktor. Pe cine reprezintă „cei 13”? Nu-i mai nominalizez, este 
suficient dacă spun că unul singur dintre aceştia ar fi îndreptăţit să i 
se ridice statuie (intr-un loc public) în România, iar majoritatea 
celorlalţi orice numai prieteni ai românilor n-au fost. Pe unul va 
trebui totuşi să-l numesc: Csaba kirâlyfi (Prinţul Csaba). Cine a fost 
acesta? Nimeni altul decât fiul lui Attila! 

Ce caută acesta (mu în România - ce întrebare!) în Secuime? 
Vom vedea în cele ce urmează: 

„ Uniunea Maghiarilor Secui - împreună cu parohia din 
Csikmindszent (nu cunosc denumirea oficială românească - n.m.) şi 
cu autoguvernarea din Csikszentlelek (idem - n.m.) - vor să-i ridice 
o statuie în mărime naturală regelui hun ATTILA, într-un cartier 
(Havala) din Csikmindszent. Statuia o va executa aculptorul Bocskai 
Vincze din Sovata. 

Reputaţia terifiantă a lui Attila şi figura sa enigmatică 
trăiesc, de peste 1500 de ani, în memoria colectivă şi folclorul 
popoarelor ale căror pământuri au fost străbătute odinioară - în 
goana cailor - de trupele sale cuceritoare. Trecutul străvechi al 
ungurilor se interferează, în mai multe privinţe, cu istoria hunilor, 
iar secuii se consideră urmaşii direcţi ai acestora. Attila este 
considerat un simbol şi model de curaj şi vitejie. Fiul său a fost 
prinţul secui Csaba, iar tatăl - Bendeguz - figurează până şi în 
textul Imnului de Stat al Ungariei. Acestea sunt temeiurile în baza 
cărora considerăm că statuia respectivă ar reprezenta un simbol 
identitar maghiaro-secui. 

Comitetul de iniţiativă, condus de Prea Sfinţia Sa episcopul 
adjunct Tamăs Jozsef lansează un apel tuturor secuilor şi 
maghiarilor din Ardeal - cu precădere celor ce preţuiesc trecutul 

nostru glorios şi transmiterea acestuia tinerelor generaţii - de a 
contribui, pe contul PAROHIA ROMANO-CATOLICĂ MISENTEA 
ATTILA HUN KIRALY R058RNCB2980000014390007, cu sumele 
pe care le vor găsi de cuviinţă (minimum 10.000 lei) pentru ridicarea 
statuii lui Attila. Numele sprijinitorilor va fi trecut într-un volum 
memorial - pregătit pentru vernisaj...” („Apel -pentru ridicarea 
statuii lui Attila ”, Tamăs Jozsefi, episcop adjunct, Erdelyi Naplo nr. 
677/21 septembrie 2004). 

Iată, aşadar, că după „Arpad descălecătorul” urmează Attila 
- nu pe post de „biciul lui Dumnezeu”, ci pe cel de model de curaj şi 
vitejie şi, în egală măsură, de „simbol identitar maghiaro-secui”! 

Am exagerat oare atunci când afirmam că „Aradul” va 
reprezenta un precedent periculos? 

P.S. De altfel, nu numai secuii noştri (până nu de mult urmaşi ai 
avarilor!) se revendică, astăzi, de la huni. Pentru că iată ce putem citi, 
sub semnătura lui Fâbiân Tibor, în acelaşi exemplar al Erdelyi 
Naplo: „S-a încheiat acţiunea de strângere de semnături a hunilor. 
Organizatorilor le-a stat la dispoziţie un interval de două luni pentru 
a aduna cele o mie de semnături cerute de către Biroul Naţional 
Electoral. După verificarea listelor de semnături, Parlamentul 
Ungar va fi obligat să discute problema minorităţii hune - scopul 
respectivei campanii de semnături fiind acela de recunoaştere a 
hunilor ca şi minoritate naţională a Ungariei... ” 

Interesant - nu-i aşa? 

Din jurnalul unui „maghiarofag diletant” 

(VI) 


Spuneam, în capitolul precedent, că d-1 Rokaly se poate simţi 
- pe bună dreptate - neglijat şi ofensat: l-am abandonat la jumătate 
de drum! 

Drept care, mi-am cerut scuze şi am promis că la prima 
ocazie ce se va ivi mă voi întoarce la textul domniei-sale spre a-i 
desăvârşi „autopsia” 

(întreruptă în faza de stabilire a „cauzei principale de deces”) - 
adăugând că, oricum, puţină „fezandare” nu strică. 

Şi iată că miasmele acesteia n-au întârziat să apară (atestând 
faptul că mă aflu încă în „zodia confirmărilor”)! Pentru că iată ce 
putem citi în Erdelyi Naplo din 28 septembrie 2004, la pagina a 14-a, 
sub titlul - „Am fost ameninţat”: 

„In săptămânalul Timpul - 7 zile în România şi în lume, un 
diletant (după propria-i apreciere) - cu numele de Zeno Miilea - de 
ani de zile îi ia în furcă pe unguri pe pagina permanentă intitulată, 
generic, Ardealul -pământ românesc şi lacrima lui curată. Cele mai 
recente elucubraţii ale sus-numitului apar sub titlul Antiromănismul 
«moderat» şi «radical». 

Cu aceste cuvinte mi-am început articolul de-o pagină, 
intitulat Diletantul, apărut în numărul din 10 august al 
săptămânalului Erdelyi Naplo (Redacţia mi-a modificat titlul în 
Diletantul Maghiarofag), în care cititorii au putut lua act de prima 
(!) mea replică la respectivele atacuri brutale antimaghiare. In 
articolul meu se pare că mi-am permis să păşesc pe terenul minat al 
istoriografiei mitice româneşti. Drept care - datorită «cutezanţei 
mele iresponsabile» - am şi primit (cu suportul de rigoare) 
următorul răspuns ameninţător: «pentru aprecierile făcute, în finalul 
articolului, la adresa lui Eminescu şi Iorga şi pentru ura şi dispreţul 
pe care le nutriţi (şi nu «le menţii», cum scrie E.N. - n.m.) - 
REALMENTE - pentru tot ceea ce este românesc, vă promit solemn 
că am să vă fac să regretaţi momentul în care v-aţi decis să puneţi 
mâna pe pix». (Timpul. ..01-07 septembrie, 2004, p. 9) 

Mă simt în Serbia! Printre ungurii din Voivodina! ” 

Stimate d-le Rokaly Jozsef (dar şi stimată redacţie - pentru 
că nu numai că aţi publicat respectiva scriitură, dar aţi umblat şi la 
titlu!), o dată, mă bucur că vă reaud - deşi speram să pot „polemiza” 
cu un specimen mai breaz. 

In al doilea rând, mă bucur să constat că nici de această dată 
nu vă dezminţiţi: uitaţi de la mână până la gură, vă contraziceţi, 
apelaţi la scoateri din context, inventaţi ameninţări şi, în final, faceţi 
„paralele” de tot hazul. 

Intr-un cuvânt: confirmaţi tot ce v-am atribuit în replica 
anterioară, ba, mai mult, probaţi că este vorba de trăsături funciare - 
de o stupizenie care mai e şi fudulă. 

Să le luăm pe rând. Vorbiţi despre „atacurile (mele) brutale 
antimaghiare”. Dar parcă în „Diletantul Maghiarofag” susţineaţi că 
„urăsc tot ceea ce este maghiar - într-o manieră delicată, demnă de 
un gentleman”?! Vă rog să vă decideţi: sau sunt delicat - sau sunt 
brutal!?; sau sunt gentleman - sau sunt troglodit!? 

Să mergem mai departe. Vorbiţi despre prima d-voastră 
„replică” la pomenitele „atacuri” (şi încă „brutale”!). Care replică, d- 
le Rokaly? Cum puteţi numi replică acea jalnică însăilare bazată pe 
rea-credinţă, răstălmăcire, fals şi uz de fals?! 

Să trecem la „ameninţare”. Aici, mai întâi vă referiţi la 
„suportul de rigoare” pe care l-aş avea în spate. Care suport - d-le 
Rokaly? Sunt singur - infinit mai singur decât d-voastră! Singura 
mea acoperire este „cutezanţa iresponsabilă” (ca să vă folosesc 
sintagma) de a cunoaşte limba maghiară şi de a o folosi într-un 
principal scop: să destăinuiesc românilor (necunoscători în ale lui 
„egyszer volt, hol nem volt”) ceea ce scrieţi d-voastră - şi alţii ca d- 
voastră - în presa de „uz intern”. Atât - şi nimic altceva! 

Cât priveşte citatul, acesta este trunchiat şi, ca atare, scos din 
context. Eu am scris în felul următor: 

„Despre ce este vorba? Despre articolul «Maghiarofagul 
Diletant» apărut - sub semnătura lui Rokaly Jozsef - în Erdelyi 
Naplo din 10 august 2004, în care sunt acuzat de antimaghiarism, 
diletantism, ignoranţă, primitivism etc. (...) 

Stimate d-le Rokaly, nu pentru acuzele gratuite de mai sus, 
nu pentru pagina întreagă închinată - fără onestitate, fără fair-play şi 
cu rea-credinţă - demolării mele, nu pentru că nu v-aţi purtat ca un 
«uriember», ci pentru aprecierile făcute în finalul articolului la adresa 

lui Eminescu şi Iorga şi pentru ura şi dispreţul pe care le nutriţi - 
REALMENTE - pentru tot ceea ce este românesc, vă promit, 
solemn, că am să vă fac să regretaţi până şi momentul în care v-aţi 
decis să puneţi mâna pe pix!” 

Acesta a fost, deci, contextul real. Eu am fost cel atacat, nu 
cu floreta - ci cu parul, nu cu argumente - ci cu invective. Atac care 
s-a răsfrânt asupra a tot ce este românesc şi, finalmente, asupra a 
două figuri emblematice şi sacre ale românilor şi românismului. Ceea 
ce m-a şi determinat să ripostez. 

Cât priveşte invocata ameninţare, dacă a promite cuiva - 
care îţi spurcă neamul şi istoria, valorile şi simbolurile sale eterne - 
că îl vei face să-şi regrete gestul însemnă ameninţare, atunci, da, l-am 
ameninţat pe d-1 Rokaly! 

Numai că eu mi-am şi pus în aplicare „ameninţarea” - 
atunci, pe loc - în replica mea la scriitura d-lui Rokaly. Cum? 
Demontând tot falsul edificiu pe care l-a construit prin răstălmăcire şi 
măsluire şi demonstrând, cu argumente, că acuzele pe care mi le-a 
adus, de fapt, i se potrivesc, de minune, tocmai domniei sale. 

Domnule, ţi-am scos masca de etnic discriminat, prigonit şi 
ameninţat - şi te-am arătat lumii aşa cum eşti în realitate: făţarnic, 
fudul şi ridicol! Şi rău-intenţionat 

Asta am făcut - şi nimic altceva! 

Aşa stând lucrurile, extrapolarea cu Voivodina (unde sârbii, 
după informaţiile din presa maghiară, i-ar agresa fizic pe minoritarii 
maghiari) este o pură şi simplă tâmpenie. Şi aici nu mă refer la ideea 
(în care nici d-1 Rokaly nu crede - fiind vorba de o găselniţă ordinară 
şi tendenţioasă!) că „vânjosul” septuagenar Zeno Miilea îl va pândi 
pe Rokaly Jozsef de după colţ şi-i va da în cap cu parul, ci la 
perspectiva - la mult visata perspectivă - de a reactiva conjunctura şi 
atmosfera din 1990! 

„Lasciate ogni sparanza” - stimate d-le Rokaly. „Marea 
şansă irosită în 1990” - după care se tânguia distinsa juristă austro- 
ungară Eva Maria Barki - nu se va mai întoarce niciodată! 

Şi cu atât mai puţin cu ajutorul meu! 

Principala finalitate pe care şi-o propune demersul meu este 
tocmai preîntâmpinarea - printr-o consecventă avertizare - a 
condiţiilor ce au permis, în 1990, regizarea falsului pogrom 

antimaghiar (scenariu ce se încearcă a fi reactivat - astăzi - în 
Voivodina)!!! 

P.S. De această dată, chestiunea cu „Voivodina” depăşind limitele, 
am trimis o replică revistei Erdelyi Naplo. Nefiind deloc convins că o 
vor publica, reproduc mai jos traducerea românească a textului: 

Onorată Redacţie 

Un săptămânal de ţinuta „Timpului” n-ar fi tolerat, timp de 
14 ani, un diletant printre colaboratorii săi. Dar, cred că aici nu este 
vorba despre „diletantism” - ci despre „maghiarofagie”. Să lămurim 
lucrurile: dacă ceea ce scriu eu e „maghiarofagie” - atunci ceea ce 
scrieţi d-voastră este „românofagie”! 

Numai că ordine de mai sus nu este cea firească. Nu degeaba 
vorba cu „Aşa a început - că el a ripostat” s-a născut în folclorul 
maghiar! 

S-o lăsăm moartă şi să rămânem la ideea că fiecare îşi apără 
propriul adevăr. Oricum, până la urmă tot alţii vor stabili de partea 
cui este adevărul (mai) adevărat. 

In ceea ce-1 priveşte pe d-1 Rokaly, ceea ce a făcut domnia-sa 
cu textul meu nu se poate califica drept răstălmăcire - ci doar ca 
ordinară şi tendenţioasă falsificare. In replica mea, apărută în aceeaşi 
publicaţie (Timpul - 7 zile în România şi în lume) am şi probat, cu 
argumente irefutabile, cele de mai sus. Dar, desigur, d-1 Rokaly 
Jozsef a glisat cu „eleganţă” peste toate acestea şi s-a oprit doar la 
„ameninţare”. L-am ameninţat? I-am promis doar că o să-l fac de râs 
- şi m-am ţinut de cuvânt. Am demonstrat - cu argumente şi nu cu 
calomnii - cine este diletantul şi cine pe cine „înfulecă”! 

Atât - şi nimic altceva! 

în ceea ce priveşte chestiunea cu (simţitul ca în) Voivodina, 
dacă în 1990 nu v-a reuşit - nu vă va reuşi nici acum: „Lasciate ogni 
speranze”! De altfel, cred că este mai degrabă vorba despre un alt fel 
de „înfulecare” (noi îi spunem scatofagie!). 

în rest, nu văd de ce n-am putea „juca şah” în continuare 
(fără atac la persoană, fără lovituri sub centură şi fără monopolizarea 
libertăţii de exprimare). 

Cu toată stima, 

Zeno Miilea 

Din jurnalul unui „maghiarofag diletant” 

(VII) 


Şi dacă tot ne-am reîntors la d-1 Rokaly, atunci să terminăm 
definitiv cu domnia-sa (rectific: cu textul d-sale - altfel cine ştie ce 
noi ameninţări mai inventează!). 

Ce-a mai rămas demn de abordat în respectiva scriitură? 

Au mai rămas destule, toate la fel de tentante. Pe de altă 
parte, chestiunea cu „locul” şi „locuitul” ocupă (încă) atâta spaţiu în 
strădaniile disperate ale d-lui Rokaly încât, volens-nolens, va trebui 
să ne întoarcem la ea, nu de alta, dar - judecând după tonusul pe care 
domnia-sa (încă) îl vădeşte - s-ar părea că este departe de a 
conştientiza performanţele de stupiditate pe care a reuşit să le atingă. 

De ce stupiditate? Păi, să judece cititorii - în baza celor ce 
urmează. Citez: 

„...diletantul nostru (adică eu - n.m.) nu ştie nici că „lok" 
este forma arhaică a lui „lak”, pentru că „a” (un fel de „a” închis 
la maximum - spre deosebire de „ă”, care corespunde „a”-ului 
nostru românesc - n.m.) pe vremuri se scria „o”. Deci, „lak” şi 
„lok” sunt în egală măsură cuvinte maghiare. Intr-un panegiric de 
pe la 1200 există următorul text: «Lătjătuk feleim szumtiikkel, mik 
vogymuk Isa pur es chomuu vogymuk...». După cum, într-un bocet 
din jurul lui 1300 întâlnim: «Volek sirolm tudotlan / Sirolmol 
sepedek / buol oszuk, epedek...». Aici, importante sunt cuvintele: 
vogymuk = vagyunk, chomuu = hamu, sirolm = siralom, sirolmol = 
siralomtol şi oszuk = aszok. Mai doreşte ceva diletantul? ” 

Sigur că mai doreşte. Doreşte ca d-1 Rokaly să-i explice, de 
pildă, de ce mai era nevoie de accent pe „a”-urile deschise 
(„Lâtjâtuk”!), atunci când cele închise se scriau „o”?! Pe de altă 
parte, dacă „a”-ul deschis se scria cu accent, iar cel închis apărea sub 
forma de „o”, atunci cum se citea „a”-ul (fără accent) - de pildă în 
cuvintele „Isa” sau „tudotlan”?! 

Aud? 

Dacă teza d-lui Rokaly ar fi mai mult decât o găselniţă 
conjuncturală - pentru o demonstraţie pro domo, atunci tudotlan ar fi 
trebuit să apară sub forma „tudotlon”. 

Se aude - d-le „lingvist”? 

De altfel, s-ar părea că şi d-1 Rokaly a simţit că ceva 
şchioapătă, pentru că, schimbând brusc foaia, a trecut la o altă 
demonstraţie - şi mai fantezistă şi şi mai stupidă. Ce vorbesc? Ne 
aflăm în faţa unei „culmi” demnă de Guiness Book! Să-i dăm însă 
cuvântul susnumitului: 

„Diletantul nostru n-are habar de latina scrisă a evului 
mediu. Nu ştie nici că aceasta este o CREAŢIE ARDELEANĂ 
MAGHIARĂ (s.m.) (...) în Cancelaria Voievodatului Transilvaniei - ca 
parte a Ungariei - toate documentele şi actele oficiale erau întocmite în 
limba latină, aceasta fiind limba oficială a tuturor instituţiilor maghiare. 
Deci, judex, princeps, voivodus, comitus, comitatus, sedes, siculus, 
siculicalis, olahus, nobilis, rex, Transilvania, capitaneus, juratus, dominus, 
Deus, primipilus, pixidarius, libertinus, vagi, quinquagesima ovium, 
septemcastrensis, urbs, pagus, fateor, vexillifer, regnicola, habitus, 
communitas, pars, mons, campus, pratum, aedificium, silva, glandifer, 
ursus, lupus, vulpes, districtus olahalis, senior etc. SUNT CREAŢII ALE 
CĂRTURARILOR MAGHIARI DE CULTURĂ LATINĂ (s.m.). Iar 
aceştia nu şi-au dobândit cultura în şcoli româneşti şi cu atât mai puţin de la 
«popor». Deci, LOCUS ESTE O VARIANTĂ LATINIZATĂ A 
MAGHIARULUI LAK (s.m.) şi n-are nici o legătură cu mult mai târziu 
apăratul «loc» românesc. Ca atare, lucrurile stau exact aşa cum scrie şi în 
DEX. Cred că acum şi pentru diletantul nostru chestiunea cu 
Gyimeskozeplok se clarifică definitiv.” 

Va să zică aşa: 

- latina scrisă a evului mediu este o creaţie maghiară ardeleană!!! 

- iudex, sedes, princeps, nobilis, rex, dominus, Deus, urbs, habitus, 
pars, mons, campus, aedificium, silva, ursus, lupus, vulpes etc. sunt 
creaţii ale cărturarilor maghiari de cultură latină!!! 

- „locus” este o variantă latinizată a maghiarului „lak”!!! 

Stimate d-le Rokaly, nu eu, diletantul român, ci secuiul ăla al 
vostru (ăla cu girafa!) - confruntat cu cele de mai sus - n-ar putea 
apela decât (tot) la aceeaşi formulă devenită „clasică”: „Oricine 
orice-ar spune - aşa animal nu există”!!! 

Ar trebui să mă opresc aici - dar nu pot. Nu pot, pentru că 
sunt creştin şi nu pot trece nepăsător pe lângă o oaie rătăcită. Pentru 
numele lui Dumnezeu, d-le Rokaly, chiar aşa?! Vorba unui personaj 
de tristă amintire: „Ce-o să zică colegii d-voastră de la Academie”?! 

Se poate să nu ştiţi că limba latină bisericească aţi preluat-o 
de la Roma, pe filieră catolică, după creştinare? 

Se poate să nu ştiţi că latina laică aţi preluat-o pe filieră 
germană, toată civilizaţia şi cultura voastră fiind tributară tutelei 
respective? 

Se poate să nu fi deschis vreodată un dicţionar latin - 
maghiar sau unul explicativ al limbii maghiare? 

Să lăsăm ceilalţi termeni citaţi - aproape toţi regăsibili în 
toate limbile romanice (nu siculus, olahus sau septemcastrensis - 
bineînţeles) prin preluare - în viziunea d-voastră - probabil din 
„neolatina” de ev mediu maghiaro-ardeleană - şi să ne oprim doar (şi 
din nou) la „locus”. Ce scrie DEX-ul la care faceţi trimitere (fără a-1 
fi deschis vreodată), referitor la cuvântul „loc”? Scrie că provine de 
la latinescul „locus” 

Ce scrie în Revai Nagy Lexikona Ed. fraţilor Revai, 
Budapesta, 1915), voi 12 (Kontur-Lovas), la pagina 815? Scrie aşa: 
„Locus (cuvânt latinesc) = „hely”. Care hely în româneşte înseamnă 
loc. Pe de altă parte, din acelaşi lexicon lipseşte cu desăvârşire 
substantivul „lok”! 

Cât priveşte „neolatina medievală” a d-lui Rokaly, domnia sa 
n-are decât să răsfoiască nişte cărţi cu citate şi locuţiuni latineşti 
(provenind de la autori care au trăit nu numai înainte de Aipad - dar 
şi înainte de Cristos) pentru a găşi, din belşug, „locus”-ul despre care 
afirmă că ar fi o „variantă latinizată a maghiarului Lak”. Sancta 
simplicitas!!! 

Până atunci, să-i ofer, din memorie, câteva exemple: „locus 
minoris resistentiae”; „locus communis”; „loco dolenti”... (jur că nu- 
s din evul mediu!) 

Ar mai fi multe de spus, dar - deşi am intrat în horă - nu voi 
continua să joc. Măcar din respect pentru cititori (inclusiv cei de 
etnia d-lui Rokaly). 

Să trecem la lucruri mai amuzante. Iată ce mai spune 
„inchizitorul” meu în acelaşi articol: 

„Diletantul (adică eu - n.n.) n-are habar de cât de bogată 
este limba maghiară, ignorând faptul că termenul nostru de „hon” 
(cu semnificaţie de patrie) este mult mai vechi decât cel de „haza” 
(despre care eu afirmam - fără a fi contrazis - că provine de la 
germanul Haus - n.m.) şi că şi „ hun ” înseamnă acelaşi lucru. După 
cum nu ştie nici că „ otthon ” (acasă) are şi semnificaţia de patrie - 
într-un sens mai restrâns. ” 

Să procedăm metodic. Deci, hon şi hun înseamnă acelaşi 
lucru: patrie. Aşa o fi. Numai că interogaţia „hol voltâl?” (unde ai 
fost?) se mai foloseşte şi în varianta „hun voltâl?” Un elementar 
silogism ne arată că „hon” = unde. Pe de altă parte, „itt” înseamnă 
„aici” - „ott” înseamnă „acolo”. De unde şi cuvintele „itthon” şi 
„otthon” - ambele însemnând „acasă”. Dar cu sensul de „a te simţi 
acasă” - pentru că „a merge acasă” nu se spune „megyek itthon” (sau 
otthon), ci „megyek haza” (deci, tot de la Haus!). Ca atare, ungurii - 
înainte de a se sedentariza (şi nu de bună-voie!) în Pannonia - se 
simţeau acasă oriunde! „Hon” (ca şi „hun”) înseamnă nu patrie - ci 
„unde”, iar „itt-hon” şi „ott-hon” era un fel de „Figaro ici - Figaro 
colea”! 

Aşa stând lucrurile, să mă slăbească d-1 Rokaly cu denumirea 
străveche (şi mult anterioară celei de „haza”) de „hon”, cu înţeles de 
patrie! Sau, dacă ţine morţiş la semnificaţia respectivă, atunci era 
vorba de un fel de „patrie ici - patrie colea”, altfel spus: o haltă, în 
nesfârşitele peregrinări nomade. 

De altfel, şi aşa zisa „honfoglalâs” din 896 n-a fost - iniţial - 
decât o haltă, urmată, timp de 60 de ani, de aceleaşi peregrinări 
(citeşte: jaf şi pârjol) în lungul şi latul Europei. Iar sedentarizarea 
(neprevăzută) a survenit doar după „prăpădul de la Augsburg”, din 
955, când şefii triburilor maghiare rămase în viaţă au avut, totuşi, 
înţelepciunea să opteze pentru supravieţuire, acceptând creştinismul 
şi tutela romano-germană. 

Drept care, noţiunile de casă („hâz”), acasă („haza”) şi patrie 
(tot „haza”) abia atunci li s-au cristalizat - şi era normal să le lege (şi 
derive) de (şi din) germanul „Haus”! 

Vă place sau nu - stimate d-le Rokaly - asta este situaţia! 

P.S. Tot din Erdelyi Naplo (nr. 679/5 X 2004) aflu, în fine, cine (şi 
ce) este d-1 Rokaly: preşedintele Consiliului Naţional Secuiesc din 
Gheorgheni. 

M-am mai liniştit! 

In loc de „la mai mare”, eu aş ura mai degrabă: „la mai 

mulţi”! 

La cât mai mulţi! 

Din jurnalul unui „maghiarofag diletant” 

(VIII) 


Să mă ţin de cuvânt şi să termin cu textul d-lui Rokaly, care 
- prin funcţia pe care o ocupă numitul - dobândeşte o greutate în 
plus. 

Ar urma la rând chestiunea cu părintele Berszân Lajos - 
despre care am avut „îndrăzneala iresponsabilă” de a afirma că este 
descendentul unui român deznaţionalizat şi catolicizat, ce a purtat, 
illo tempore, numele tipic (şi topic) românesc de Bârsan. 

Şi în acest caz, d-1 Rokaly sare ca ars şi recurge la o 
„demonstraţie” care vizează nu atât numele cu pricina - cât 
etimologia denumirii respective (Ţara Bârsei - Barczasâg în limba 
maghiară), după cum rezultă din cele ce urmează: 

„Să vedem treaba cu părintele Berszân! («Bârsan este un 
numa topic românesc - semnificând un locuitor al Ţării Bârsei» - 
scrie diletantul nostru.) Aici întrebarea este, deci, toponimul 
«Barcza» şi originea lui «Barczasâg». Diletantul habar n-are că 
«Barcza» n-are nici o legătură cu limba română - «Bărsa» nefiind 
altceva decât, pur şi simplu, românizarea maghiarului «Barcza». 
Termen care, de fapt, este de origine uză (sau oguză). Uzii au fost 
asimilaţi de către secui, iar Valea Uzului, de pildă, a devenit un 
toponim secuiesc. 

Hidronimul Bursa - de la care derivă atât Barcza cât şi 
Barczasâg - a trecut printr-o evoluţie etimologică tipică limbii 
maghiare, până la forma actuală...” 

După care, d-1 Rokaly, făcând paradă de păreri şi autori, 
aminteşte ba de un râu din Asia Centrală, ba de unul din zona 
Pamirului, ba de o fostă capitală otomană - toate purtând acelaşi 
nume: Bursa. Mai mult, domnia-sa aminteşte chiar şi de o „unitate 
hidro şi toponimică ce se întindea de la Hoang-Ho până la Dunăre” - 
unitate care ar explica răspândirea denumirii în discuţie. După care 
încheie în felul următor: 

„De altfel, nu m-ar mira ca diletantul nostru să facă vreo 
legătură între respectivul hidronim şi bursa şcolară sau cea 
valutară! 

Iată, aşadar, cât de «românească» este denumirea de Barcza 
şi cât de «românesc» numele părintelui Berszăn!” 

Va trebui s-o luăm - şi de această dată - metodic. 

Stimate d-le Rokaly, eu m-am ocupat de originea numelui 
„Berszăn” - şi nu de cea a topo (sau hidro)nimului Bursa - Bârsa - 
Barcza. Ca atare, demonstraţia d-voastră etimologică vizând 
toponimul (sau hidronimul) - şi nu antroponimul - este o deviere de 
la subiect şi reprezintă o refugiere (nu întâmplătoare - şi nici lipsită 
de tendenţiozitate) într-un alt 
domeniu, despre care se poate discuta. 

Pentru că despre Bârsan - Berszân nu prea avem ce discuta. 
O dată, că toate numele topice româneşti se termină în „an” (la care, 
pe parcurs şi selectiv, s-a mai adăugat vocala „u” - deci, „anu”; când 
este vorba de locul de baştină sau provenienţă al cuiva, însă, şi astăzi 
se foloseşte exclusiv prima terminaţie: moldovean, muntean, 
ardelean, mureşan, ieşean, craiovean etc. 

în al doilea rând, că toate aceste nume - maghiarizate - şi-au 
păstrat terminaţia respectivă: Oltyân, Muntyân, Moldovân, Argyelân, 
Astyilân, Suryân, Orbân, Krisân, Marosân, Turgyân etc. 

în al treilea rând, că toate numele topice (derivate din 
toponime) ungureşti se termină în „i” sau „y”: Peşti, Pecsi, Alfoldi, 
Kolozsy, Fogarassy, Dunai, Sârdi, Kdrossy, Csiky, Vâsârhelyi etc. 

Aşa stând lucrurile, singura formă sub care „Barcza” putea 
naşte un nume topic este cea de „Barczai” (sau Barczay)! După cum, 
cea de „Barczasâg” - nu putea da naştere decât la „Barczasâgi”! 

Pentru orice om întreg la minte, onest şi înzestrat cu o 
elementară logică, cele de mai sus ar trebui să fie arhisuficiente 
pentru a demonstra că Berszân nu poate fi decât forma maghiarizată 
a lui Bârsan! 

Cât priveşte chestiunea cu toponimul arhaic „Bursa” şi cu 
uzii (sau oguzii) care l-au adus cu ei din Asia - nu am nimic 
împotriva ei. Numai că ea (chestiunea), la rândul ei, nu este un 
argument în favoarea d-lui Rokaly. Ba dimpotrivă: între „Bursa” şi 
„Bârsa” diferenţa constând într-o singură vocală, pe când în cazul lui 
„Barcza” este vorba de trei litere (două sunete)! Ca atare, pasul de la 
Bursa la Bârsa mi se pare incomparabil mai scurt, mai simplu şi mai 
logic - decât de la Bursa la Barcza. La fel şi cel de la Bârsa la 
Barcza, „â”-ul fiind sunetul cel mai inaccesibil ungurilor, iar 

„Barsza” devenind, pe parcurs, Barcza - din motive pe care d-1 
Rokaly le poate lesne deduce. 

In aceeaşi ordine de idei, mai amintesc că Bârsan este un 
nume cu o largă răspândire în Ardeal, pe când cel de Barczai este 
unul de excepţie (apropo, de ce nu-1 cheamă Barczai pe Berszân 
Lajos??!). 

Nemaivorbind de rasa de oi, de „Ţara Bârsei” şi de multe 
altele care toate pledează pentru vechime şi întâietate. 

Pe de altă parte, chestiunea cu uzii (sau oguzii) şi cu valea 
Uzului (în paranteză fie spus, valea cu pricina nu le poate evoca 
amintiri prea plăcute conaţionalilor d-lui Rokaly - din vremea 
primului război mondial!): îndoi-m-aş că cei ce au preluat hidro şi 
toponimul cu pricina ar fi fost secuii - care erau încă pe nicăieri la 
vremea respectivă (mă refer la amplasamentul 
actual). Iar cei care i-au asimilat pe uzi (ca şi pe slavi) au fost nu 
ungurii, ci românii. Dovadă stă şi mulţimea de antroponime 
româneşti de tipul Uza, Uzău etc. 

Destul, însă, cu textul d-lui Rokaly! - mai am destule alte 
lucruri (serioase) de care să mă ocup şi pe care le-am neglijat. 

Stimate d-le Rokaly, dacă voi sunteţi autohtonii şi noi 
veneticii, atunci aştept răspuns la următoarele întrebări: 

- cum se face că toate hidronimele importante din Ardeal - Tisa 
(Tisia), Olt (Aluta), Someş (Samus), Mureş (Marisia), Criş (Crisia) 
sunt de origine daco-romană?! (în 1590 documentele maghiare 
foloseau încă denumirea de Crys - şi nu pe cea de Koros!!!) 

- cum se face că Vlădeasa (culmea lui Vlad) pe hărţile ungureşti 
figurează ca Vlegyâsza (ceea ce în ungureşte nu înseamnă nimic)?! 

- cum se face că Pietrosul (de la piatră!) pe aceleaşi hărţi figurează 
ca Pietroszul (ceea ce în ungureşte nu înse mn ă nimic!)?! 

- cum se face că vârful Retezat (care pare realmente retezat - oblic - 
dacă-1 priveşti dinspre cabana Pietrele) pe aceleaşi hărţi figurează ca 
Retyezât (ceea ce în ungureşte nu înseamnă nimic!)?! 

- cum se face că Detunata din „Apuseni” (aspectul este realmente de 
masiv multifisurat, care mai scoate din când în când şi nişte bizare 
„tunete”) pe hărţile voastre figurează ca Detunâta (cuvânt fără nici o 
semnificaţie în limba maghiară!)?! 

- cum se face că Vârful Mare din „Apuseni” - pe hărţile voastre 
figurează ca Vurvumare?! 

- cum se face că Negoiul (un „neg mare” pe lanţul Făgăraşilor) pe 
aceleaşi hărţi apare ca Negojul?! 

- cum se face că Suru (care e sur datorită ceţei ce-1 învăluie de 
obicei) pe hărţile voastre apare sub denumirea (fără nici un sens) de 
Szoru?! 

- cum se face că Petroşani (tot de la piatră) în ungureşte se cheamă 
(fără nici un înţeles) Petrozseny?! 

- cum se face că Bogata de Mureş în ungureşte se numeşte 
Marosbogât (ceea ce în limba maghiară nu are nici un înţeles!)?! 

- cum se face că Satu Mare - în ungureşte apare ca Szatmâr (ceea ce, 
iarăşi, nu înseamnă nimic!)?! 

- cum se face că în Ardeal mai aveţi şi o denumire de Mârefalu 
(falu=sat)?! 

- cum se face că toate localităţile cu denumirea Poiana (şi sunt chiar 
destule) - pe hărţile voastre apar ca Polyâna (ceea ce nu are nici o 
semnificaţie în limba maghiară)?! 

- cum se face că Porumbacu, pe aceleaşi hărţi apare ca Porumbâk - 
şi nu ca Galambos?! 

Etc., etc., etc. ... 

Să trecem la antroponime. Şi aici nu mă refer la puzderia de 
nume româneşti maghiarizate prin traducere sau stâlcire, ci la cele 
care - ca şi în cazul toponimelor de care ne-am ocupat - au fost 
preluate ca atare şi fără a li se cunoaşte înţelesul (şi care în limba 
maghiară nu au, fireşte, nicio semnificaţie), nume ce pot fi regăsite 
până şi în elita udemeristă sau în cea a Uniunii Mondiale a 
Maghiarilor. Astfel, cum îşi explică d-1 Rokaly nume ungureşti 
(inclusiv nobiliare) de tipul: Kapdebo (cap de bou), Dajbukât (dai 
bucate), Patrubâny (patru bani), Kovrig (covrig), Berbekutz 
(berbecuţ), Majlâth (mai lat), Kozsokâr (cojocar), Placsintâr 
(plăcintar) etc., etc., etc.?! 

Şi toată risipa asta de argumente pentru „Locul de Sus (sau 
de mijloc, sau de jos) din Ghimeş”!!! 

Stimate d-le Rokaly! Nimeni nu vă neagă originea avară (sau 
hună - dacă vreţi) şi nici preexistenţa în zonă faţă de descălecătorii 
lui Arpad. Numai că la vremea respectivă eraţi în Pannonia - şi nu în 
actualul areal! Unde aţi fost colonizaţi mai târziu - pe post de 
grăniceri - şi peste populaţia băştinaşe românească! 

Vă place sau nu - asta este realitatea! Realitate pe care o 
consemnează şi istoriografia maghiară pretrianonică!!! 

Şi cu asta am terminat - şi promit să nu mai răspund la nicio 
provocare. Iar dacă am făcut-o până acum, nu „maghiarofagia” a fost 
cea care m-a mânat în luptă, ci faptul că nu sunt atât de creştin încât 
- dacă am primit o palmă - să întorc şi celălalt obraz! 

In rest - vorba lui Bemard Shaw - „accept să fiu condamnat 
şi la moarte, cu condiţia să mi se aducă la cunoştinţă în mod 
politicos”! 

Votul ardelenilor 


Afirmam, deunăzi, că încă n-a sosit vremea unei analize a 
felului (diferit) în care s-a votat în Ardeal - faţă de restul ţării. 

Şi iată că d-1 Molnâr Gusztâv - o veche cunoştinţă a mea (şi 
a cititorilor „Timpului”) - mi-a luat-o înainte, şi încă în presa de 
limbă română („Cotidianul”, nr. 282/20 decembrie 2004, pagina 18: 
„Alianţa ardeleană”). Textul articolului merită o redare integrală: 

„Separe că Băsescu şi echipa sa au hotărât să construiască, 
cu orice preţ, un guvern din care să nu facă parte nici PSD, nici 
PRM. Acest lucru înseamnă ori guvernare minoritară, care va putea 
guverna - cât se va putea - doar prin mila inamicului, ori o 
majoritate guvernamentală şubredă, dar funcţională, care va trebui 
să se sprijine pe trădători. Totodată, Gheorghe Ciuhandu şi Lăszlo 
Tokes, doi politicieni ardeleni care poartă amândoi moştenirea 
simbolică a Timişoarei, şi-au exprimat bucuria sinceră văzând 
succesul lui Băsescu şi l-au asigurat amândoi de sprijinul lor. 

După ce a trecut euforia, respectiv şocul de după cel de-al 
doilea tur al alegerilor prezidenţiale, merită să reanalizăm 
rezultatele alegerilor parlamentare din 28 noiembrie prin optica 
procentajului realizat în provinciile istorice de către partidele intrate 
în Parlament. Se observă că diferenţa dintre opţiunile politice ale 
Ardealului şi ale Vechiului Regat, în loc să se estompeze, par a se 
adânci. Partidul Social-Democrat, de guvernământ, cu toate că şi-a 
păstrat majoritatea pe plan naţional, în Transilvania şi-a pierdut 
poziţia dominantă obţinută numai datorită prăbuşirii Convenţiei în 
2000, iar Partidul România Mare, care ne-a uimit, cu patru ani în 
urmă, obţinând în Ardeal un rezultat cu puţin deasupra mediei 
naţionale, acum prezintă, din ce în ce mai mult, aspectul unui partid 
regional muntenesc. Dacă atât în 1996, cât şi acum Ardealul a ales 
numai preşedinţi, votând cu mult peste media naţională pentru 
candidaţii care exprimau ruptura de comunism, există totuşi un 
obstacol esenţial în calea deciderii de către ardeleni şi a raportului 
de forţe din Parlament, instituţie expusă mult mai puţin factorilor 
psihologici. Şi anume absenţa, de-a dreptul ţipătoare, a unui partid 
sau a unei alianţe ardelene, care ar fi deopotrivă conservatoare şi 
liberală, deci de centru dreapta, dar nu în sens conjunctural, ci, 

dacă putem spune aşa, în sens istoric. Alianţa Ardeleană nu ar plasa 
în centrul programului său regionalismul sau problemele minorităţii 
maghiare (adică aşa-zisele probleme specific ardeleneşti, deşi, 
evident, ar avea propuneri demne de atenţie şi în privinţa acestora), 
ci acele valori generale, consen’atoare şi liberale, cum ar fi cinstea, 
onestitatea, respectul pentru tradiţiile istorice central-europene, 
contractul, inviolabilitatea individului şi a proprietăţii, primatul 
societăţii faţă de stat, loialitatea faţă de Europa - valori care mai 
pot mobiliza şi acum importante mase în Ardeal. Dar numai în cazul 
în care s-ar constitui o echipă aptă să transforme aceste valori în 
fundamentul unei ideologii politice pragmatice şi funcţionale. 

Trebuie să înţelegem că Partidul Naţional Ţărănesc Creştin- 
Democrat (moştenitorul Partidului Naţional Ţărănesc de pe 
vremuri), în pofida rezultatelor onorabile obţinute la Timişoara şi în 
alte judeţe din Transilvania, şi-a încheiat cariera istorică. Tradiţia 
extrem de valoroasă a acestui partid, moştenirea lui Iuliu Maniu şi 
Corneliu Coposu, poate fi dusă mai departe doar dacă va deveni, din 
nou, un partid ardelenesc, nu numai malgre lui, ci conştient, desigur 
într-o formă care corespunde condiţiilor actuale. Şi radicalii 
maghiari din Transilvania trebuie să realizeze că acel cordon 
ombilical politic care-i lega de Ungaria s-a rupt, odată pentru 
totdeauna, şi nu se va reînnoda niciodată, prin nici un hocus-pocus 
juridic. Dacă sînt transilvănişti adevăraţi, şi ştiu că sînt în 
străfundurile sufletului lor, trebuie şi ei să tragă concluziile 
corespunzătoare: nu vor dobândi influenţă politică nici cu sprijin 
budapestan, nici ca o sucursală ardelenească a vreunui partid cu 
centrul la Bucureşti. 

Apoi, Alianţa Ardeleană mai are, desigur, o componentă 
indispensabilă, cea germană, şi nu doar din politeţe istorică şi din 
cauza existenţei - încă - a unei importante comunităţi germane 
transilvănene din Germania, ci şi din considerente mai practice: 
Klaus Johannis, primarul Sibiului, a obţinut pentru Forumul 
Democrat German în judeţul Sibiu 10%, la fel ca şi Ciuhandu pentru 
PNŢCD în judeţul Timiş. Fără îndoială, există condiţiile necesare 
apariţiei unui partid conservator-liberal în Transilvania, care ar 
putea să-i pună în mişcare pe ardelenii care-şi manifestau 
spectaculos pasivitatea la ultimele alegeri. Un asemenea partid nu 
ar fi concurentul, ci partenerul de încredere al coaliţiei de partide de 

centru-dreapta care se constituie în spatele preşedintelui Băsescu, 
care speră acum că, în cazul unor alegeri anticipate, sub influenţa 
„efectului Băsescu”, ar putea dobândi şi singură majoritatea 
parlamentară. Acest lucru însă s-ar putea dovedi o autoamăgire 
periculoasă. Sau - în cazul unui succes deloc sigur - o victorie 
efemeră. Şi drept încheiere: în cazul ivirii unui partid transilvănean 
credibil, acesta ar putea oferi o alternativă reală - faţă de UDMR-ul 
care-şi face, mai nou, din oportunism un program 
politic explicit - pentru acei alegători maghiari care privesc, cu 
mirare şi consternare, rapida balcanizare a organizaţiei maghiare, 
(gmolnar @ edrc. osf ro) 

* 

Gusztăv Molnăr este profesor invitat la Universitatea 
Maghiară «Partium» din Oradea. ” 

Desigur, d-1 Robert Turcescu (judecând şi după cele două 
subtitluri - pe care nu le mai reproduc) habar n-are cine şi ce (mai) 
este Molnăr Gusztăv şi ce hram poartă, în realitate, drept care îl 
consideră, probabil, un aliat util cauzei pe care o serveşte, explicit, 
publicaţia („editată şi garantată de Academia Caţavencu”) aflată sub 
conducerea domniei-sale. 

După cum, s-ar putea să mă şi înşel, numai că, în această 
eventualitate, n-ar mai fi vorba de ignoranţă - ci de complicitate. 

De-o fi una - de-o fi alta, oricum, nu pot să trec nepăsător pe 
lângă ultima ieşire la rampă a numitului „Guşti” - o adevărată 
eminenţă cenuşie aflată în spatele tuturor metamorfozelor şi 
adaptărilor cameleonice pe care le-a suferit, în ultimii 15 ani, 
revizionismul maghiar post-trianonic. 

Deci, cine (şi ce) este (şi a fost) d-1 Molnăr Gusztăv? 

Iată o succintă trecere în revistă a „fişei personale” (nu 
neapărat cronologică) a acestuia: 

1 - născut şi crescut în România (Ardeal), absolvent al facultăţii de 
istorie-filosofie de la Universitatea Babeş-Bolyai din Cluj (coleg de 
an cu Andrei Marga); 

2 - în 1988 este, practic, expulzat din România pentru activitate 
subversivă antiromânească; 

3 - în iunie 1989 este iniţiatorul şi organizatorul consfătuirii soldate 
cu „Declaraţia de la Budapesta” - prin care Ardealul este declarat 

„zonă de complementaritate, ceea ce impune autonomizarea 
acestuia”; 

4 - peste zece ani redactează „Declaraţia de la Cluj” - prin care se 
cere tot autonomia Ardealului; 

5 - conduce, în calitate de politolog, Centrul de Cercetări Geopolitice 
Central-Europene al TLA (Fundaţia Teleki Lâszlo) din Budapesta; 

6 - consilier al MAE ungar în mai multe legislaturi; 

7 - profesor invitat (şi) la Universitatea (de stat!) Babeş-Bolyai din 
Cluj-Napoca; 

8 - introduce, în 1999, pe filiera Toro Tibor - Szilâgyi Zsolt, 
„modelul regional” (o adaptare a devoluţiei scoţiene la condiţiile 
Ardealului) în UDMR; 

9 - publică, în 1997, „Problema transilvană”, eseu în care susţine, cu 
argumente huntingtoniene, neintegrabilitatea României în structurile 
europene şi euro-atlantice şi necesitatea „recuperării fragmentelor de 
Mitteleuropa aflate în interiorul liniei lui Huntington” - în speţă 
Ardealul şi Voivodina; 

10 - susţine, la simpozionul „Anno Mirabilis” de la Timişoara - 
ediţia 1999 - că revoluţia de la Timişoara ar fi fost una „central- 
europeană” şi că ea ar fi fost deturnată de la scopurile ei iniţiale de 
către revoluţia „de tip răsăritean” de la Bucureşti; 

11 - mai susţine, tot acolo, că „actualmente Ardealul se află intr-un 
proces de revoluţie paşnică, pentru obţinerea unei noi identităţi”; 

12 - mizează, tot în 1999, inclusiv pe „varianta Kosovo” - în caz că 
viitoarea putere de la Bucureşti (cea care urma să fie aleasă în 2000) 
va anula „bruma de descentralizare acordată Ardealului de către 
regimul Constantinescu”. 

Mă opresc aici, deşi aş putea continua preţ de o carte. 

Este suficient, stimate d-le „inchizitor-şef ’ Robert Turcescu, 
pentru a vă dumiri cui i-aţi deschis paginile ziarului d-voastră? 

Este suficient pentru a pricepe mobilul care îl mână în luptă 
pe cetăţeanul maghiar Molnâr Gusztâv - atunci când îşi oferă 
sprijinul preşedintelui Băsescu şi forţelor politice care îl susţin? 

De unde ştiu toate astea? 

Păi, am scris şi eu o carte („Chestiunea Transilvaniei versus 
Problema transilvană”. Editura „România pur şi simplu”, Bucureşti, 
2004) care se ocupă exclusiv de Molnâr Gusztâv şi ai săi ciraci - 
Gabriel Andreescu, Sabin Gherman, Alexandru Cistelecan, Daniel 

Vighi etc. Da - Daniel Vighi, cel care semnează, pe aceeaşi pagină 
cu Molnâr Gusztâv, tot în ziarul d-voastră, stimate d-le Turcescul 

Desigur, la tirajul de câteva sute de exemplare, aproape 
epuizat la cele trei lansări (Topliţa, Cluj-Napoca, Alba Iulia), era 
greu de presupus că puteaţi da peste vreun exemplar al cărţii mele - 
care, oricum, nu cred că v-ar fi trezit interesul. 

Aşa stând lucrurile, să vă dau, totuşi, câteva repere. 

Să revin la cele 12 puncte: 

- la punctul 1 n-am ce dovedi; 

- pentru punctul 2 citez: „Am fost nevoit să părăsesc ţara. In 
februarie 1988, casa mi-a fost percheziţionată, ca urmare a 
activităţii mele în cercul «Limes», organizaţie fără caracter politic, 
dar, indiscutabil, de disidenţă. In cadrul acesteia, un grup de 
intelectuali încerca să se pregătească pentru provocările perioadei 
post-comuniste. Securitatea ne-a urmărit, scopul percheziţiei fiind 
descoperirea şi confiscarea materialelor cercului Limes. Membrii 
cercului erau Biro Găspăr, care trăieşte, astăzi, tot în Ungaria, 
Făbiăn Erno din Covasna, Biro Bela din Sfăntu Gheorghe, Balăzs 
Săndor din Oradea, în ultima perioadă Gyimesi Eva din Cluj (deci, 
exclusiv unguri!; de ce, oare, dacă era vorba doar de disidenţă 
anticomunistă? - n.m.). După percheziţie, m-au dat afară de la 
Editura Kriterion.. ”.(Romăniai Magyar Szo, nr.3135/28 iunie 1999); 
cred că nu mai este cazul să precizez despre ce „provocări post- 
comuniste” era vorba; întrebarea ar fi de unde ştiau Molnâr şi 
comilitonii - cu ani de zile înainte - că se apropie o perioadă post- 
comunistă?! 

- cele de la punctele 3, 4 şi 8 le ştiu personal de la politologul 
maghiar, ele fiindu-mi confirmate (în auzul a milioane de ascultători) 
într-o dezbatere radiodifuzată (Radio România - Actualităţi) la care 
am participat împreună cu Adrian Riza, Molnâr Gusztâv şi 
Alexandru Cistelecan; 

- „Problema transilvană” poate fi citită în cadrul volumului cu 
acelaşi titlu (editori: Gabriel Andreescu şi Molnâr Gusztâv) - 
Polirom, Iaşi, 1999; 

- lucrarea prezentată la „Anno Mirabilis a fost reprodusă, sub titlul 
„Revoluţia paşnică a Banatului şi Transilvaniei - Pe lângă o strategie 
naţională avem nevoie şi de una regională”,în Româniai Magyar Szo, 

nr.3285/30 decembrie 1999. (Am epuizat, deci, şi punctele 10, 11 şi 

12 ) 

Este suficient, d-le Turcescu? 

Dacă nu, vă trimit un exemplar din amintita mea carte. 

Sau, mai bine, vă reproduc un fragment dintr-un text 
introdus pe Internet, la data de 3 iunie 1993 (http.: 

vagvolgyi/molnar & htm.) Citez: 

„ Vecinii noştri sau vor înţelege tendinţele de descentralizare 
ale acestor provincii (Voivodina şi Ardeal - n.m.) ce aparţin, 
istoriceşte, Europei Centrale (...) sau, pur şi simplu, le vor pierde, 
părţile mai europene desprinzăndu-se de cele mai puţin europene. 
Atunci va fi o altă Serbie şi o altă Românie, dar, negreşit, va fi şi o 
altă Ungarie! Care îşi va recupera teritoriile ce i-au fost furate ”!!! 

Mai este nevoie de altceva? 

Cât priveşte articolul din „Cotidianul”, pe acesta îl voi 
comenta în capitolul următor. 

Pentru că merită! 

Votul ardelenilor (II) 

Am promis să comentez articolul lui Molnâr Gusztâv din 
„Cotidianul” (20 dec. 2004), după ce, în capitolul precedent, l-am 
reprodus (aproape) integral. 

De ce „aproape”? Pentru că n-am pomenit şi de harta - 
stilizată şi foarte „sugestivă” - care îl însoţea. O voi face acum, 
împreună cu comentarea unei alte hărţi, tot electorală (dar 
convenţională), apărută, după turul II, în „Adevărul”. 

Ce vor să arate acestea? In cel de al doilea caz - o preferinţă 
a românilor ardeleni pentru Traian Băsescu, iar în primul - o 
veritabilă „falie” între Ardeal şi Vechiul Regat în ceea ce priveşte un 
vechi cal de bătaie al d-lui Molnâr: apartenenţa istorică (geopolitică, 
culturală, mentalitară etc.) a amintitei provincii intracarpatice la 
„Europa Centrală”! 

Am subliniat, în capitolul precedent, ce hram poartă 
politologul maghiar şi ce interese îl mână în luptă. De această dată, 
voi încerca să fac abstracţie de ceea ce ştiu (şi nu ştie d-1 Turcescu) şi 
mă voi referi strict la textul respectiv - în speţă la „argumentele” şi 
„interpretările” de care se foloseşte, în „analiza” sa, d-1 Molnâr 
Gusztâv. Ceea ce afirmă domnia sa se poate rezuma în următoarele 
puncte: 

1 - diferenţa dintre opţiunile politice ale Ardealului şi Vechiului 
Regat se adânceşte; 

2 - PSD şi-a pierdut poziţia dominantă în Ardeal; 

3 - PRM, „care ne-a uimit, cu patru ani în urmă, obţinând în Ardeal 
un rezultat peste media naţională” - riscă să devină un „partid 
regional” muntenesc; 

4 - atât în 1996, cât şi acum, „Ardealul a ales numai preşedinţi, 
votând cu mult peste media naţională pentru candidaţii care 
exprimau ruptura de comunism; 

5 - pentru ca ardelenii să poată modifica (în acelaşi sens) şi 
componenţa parlamentară, este nevoie de un partid politic regional 
(şi regionalist) al ardelenilor („care ar avea propuneri demne de 
atenţie şi în privinţa problemelor specific ardeleneşti: regionalismul 
şi problema minorităţii maghiare”); 

6 - acest partid, ca şi PNŢ pe vremuri (cu trimitere, de fapt, la PNR - 
înainte de unificarea cu Partidul Ţărănesc), s-ar putea impune pe 
eşichierul politic doar ca un „partid ardelenesc” - deci strict regional; 

7 - de ce?; pentru că numai astfel îi va putea atrage de partea lui - în 
virtutea „transilvanismului” - atât pe radicalii maghiari (care „trebuie 
să realizeze că acel cordon ombilical politic care-i lega de Ungaria s- 
a rupt şi nu se va reînnoda niciodată, prin nici un hocus-pocus 
juridic”), cât şi pe cei moderaţi - UDMR-ul aflându-se într-un „rapid 
proces de balcanizare”; 

8 - acest partid ardelenesc (Alianţa Ardeleană) ar fi, bineînţeles, un 
„partener de încredere al coaliţiei de partide de centru-dreapta care se 
constituie în spatele preşedintelui Băsescu” - în stare să-i ofere o 
majoritate parlamentară confortabilă în perspectiva unor alegeri 
anticipate! 

Pentru orice analist avizat (nu şi pentru d-1 Turcescul) cele 
de mai sus reprezintă o pledoarie pentru „modelul regional” (nu 
neapărat versus „modelul etnic”), singurul încă în stare să ofere o 
soluţie (de compromis) revizioniştilor maghiari - în opera lor de 
recuperare a Ardealului, de scoatere a acestuia de sub tutela 
Bucureştilor. 

Cum? Prin crearea unei majorităţi regionale transetnice - 
capabilă să se legitimeze democratic - care să obţină, prin devoluţie, 
un statut „scoţian” (vecin cu independenţa!). Deziderat pentru a cărui 
materializare se mizează pe ajutorul „Europei” şi pe „înţelepciunea” 
actualei puteri de la Bucureşti! (Doritorii de amănunte să citească 
„Problema transilvană” - Ed. Polirom, Iaşi, 1999, cu precădere 
capitolele scrise de către Molnâr Gusztâv). 

Să ne reîntoarcem, însă, la textul din „Cotidianul”, în speţă la 
cele opt puncte în care l-am sintetizat. Şi de această dată - ca şi în 
problema transilvană” - d-1 Molnâr trişează, încercând să exploateze 
nişte aparenţe. în realitate, lucrurile stau (şi au stat) în felul următor: 

- în 1996, Emil Constantinescu a câştigat în Ardeal nu datorită 
„votului occidental” al ardelenilor, ci prin votul etno-politic al 
maghiarilor şi consecutiv faptului că voturile lui Ion Iliescu au fost 
văduvite de aportul peuneriştilor (ce reprezentau aproximativ 20 la 
sută, la acea vreme, în Ardeal şi care aveau un candidat propriu la 
preşedinţie!); iar în turul doi - diferenţa dintre Ardeal şi Vechiul 

regat a fost dată de faptul că electoratul maghiar se afla, în proporţie 
covârşitoare, în Ardeal; 

- în 2000, Comeliu Vădim Tudor a ajuns în turul II tot prin votul 
peuneriştilor - deveniţi, între timp, peremişti; 

- In 2004, PRM şi-a pierdut o bună parte din alegători datorită 
metamorfozei ideologice conjuncturale la care a recurs, în încercarea 
disperată de a scăpa de tinicheaua pe care singur şi-a legat-o de 
coadă şi, pe de altă parte, pentru că alianţa PNL-PD i-a preluat (furat) 
recuzita electorală; 

- tocmai această recuzită a asigurat victoria lui Băsescu (et comp.) 
în Ardeal - şi angajamentul solemn că nu va încheia nicio alianţă cu 
UDMR! 

- PSD a pierdut alegerile în Ardeal, în 2004, exact din cauza alianţei 
cu UDMR (şi a intenţiei - declarate - de a o continua), mizând pe 
voturile udemeriste şi ignorând faptul că în Ardeal mai sunt şi şase- 
şapte milioane de români profund nrmulţumiţi de ceea ce se întâmplă 
în Secuime, de pildă, şi trăind cu sentimentul că sunt din ce în ce mai 
părăsiţi în faţa ofensivei hungariste deşănţate. 

Acestea sunt cauzele reale care au determinat configuraţia 
votului ardelean în ultimii opt ani şi nu „occidentalismul”, 
„anticomunismul” şi alte aiureli izvorâte din ipocrizia d-lui Molnâr - 
sau din ignoranţa „analiştilor” de tipul d-lui Turcescu. 

Şi iată că UDMR îşi trădează partenerii de protocol (pe care 
i-a trădat şi în turul II, nu neapărat prin vot - ci prin neparticipare!) şi 
se aliază cu adversarii. Oare de ce? Nu pentru că aceştia i-au promis 
ceea ce PSD n-a mai fost dispus să le dea?! 

Şi dacă tot am ajuns aici, atunci să ne întoarcem cu patru ani 
în urmă şi să ne amintim: PSD a încheiat protocoale de colaborare 
atât cu PNL, cât şi cu PD. Pe care aceştia le-au rupt (inclusiv la 
propriu - în cazul liberalilor)! Cu cine îşi mai putea asigura PSD o 
majoritate parlamentară pentru a putea guverna? Cu PRM? Pentru a 
împărtăşi soarta austriecilor (care, totuşi, sunt austrieci!) când cu 
Jorg Heider? Ce alt partid parlamentar mai exista în afara UDMR? 

Iar acum, aceiaşi oameni care i-au aruncat pe foştii 
guvernanţi în braţele UDMR se aliază - la guvernare - cu partidul 
etnic maghiar?! 

Şi mai numesc şi patru prefecţi udemerişti?! 


212 



Ca să dispară şi ultima pârghie statală (românească!) de 
control?! 

Pentru ca triada autonomie locală - autonomie culturală - 
regiune de dezvoltare (secuiască) să fie scutită şi de ultimul element 
care ar (mai) putea, eventual, să împiedice realizarea autonomiei 
teritoriale pe criterii etnice?! 

P.S. Pentru cei tentaţi să întrezărească vreo contradicţie în ceea ce 
am scris, reproduc (din nou) un titlu molnârian (vezi capitolul 
precedent): „Pe lângă o strategie naţională, avem nevoie şi de una 
regională”! 

Ce se sărbătoreşte, de fapt, la 15 martie? 

Desigur, cele ce urmează şi-ar fi găsit locul la fel de bine şi 
sub genericul: „Să valorificăm moştenirea politologului Adrian 
Riza”. 

Nu intenţionez să-i fac concurenţă d-lui profesor Pânzaru - 
demersul meu fiind unul singular, atât în sine, cât şi ca ţintă vizată 
(de altfel, textul pe care vreau să-l reproduc n-a apărut în paginile 
„Timpului” sau al vreunei alte publicaţii, putând fi considerat, ca 
atare, în bună măsură inedit). 

Despre ce este vorba? Despre o prefaţă (la „Mişcarea 
Revizionistă Maghiară”, Ed. Dragoş Vodă, Cluj-Napoca, 2003) cu 
care m-a onorat regretatul Adrian Riza, cu puţin timp înainte de 
trecerea sa în nefiinţă. 

De ce consider oportună reproducerea respectivei prefeţe? 
Nu pentru a-mi justifica demersul publicistic, în general, nu pentru a- 
i motiva consecvenţa şi „încremenirea în proiect”, nu pentru „a mă 
lustrui pe mine”, ci pentru că aceasta (prefaţa) reprezintă o 
magistrală sinteză a chestiunii în discuţie, în lumina căreia atât 
insistenţa „epileptoidă” cu care se evocă „tragedia de la Trianon” cât 
şi perseverenţa provocatoare cu care se sărbătoreşte (pe pământ 
românesc!) ziua de 15 martie îşi relevă adevărata motivaţie şi 
semnificaţie! 

Iată textul cu pricina (pe care nu pot să-l redau decât 
integral): „Cartea de faţă este cel de-al patrulea volum al unei 
lucrări care adună laolaltă un «serial» apărut în «Timpul - 7 zile», 
săptămânal pe care Zeno Miilea îl onorează cu colaborarea sa de o 
forte bună bucată de vreme. 

întâlnirea noastră a fost provocată de interesul comun faţă 
de fenomenul ciudat pe care îl reprezintă revizionismul hungarist. 
Un cercetător mai vechi al lui îl numea, pe bună dreptate, «un caz 
unic de patologie istorică». 

Intr-adevăr, credinţa în rolul conducător pe care s-ar cuveni 
să-l joace în Europa Centrală «Ungaria Mare» nu are susţinere în 
realitatea istorică a regiunii. Ea se întemeiază exclusiv pe episodul 
conjunctural cunoscut sub numele de „Dualism». 

«Dualismul» a marcat asocierea «aristocraţiei» maghiare la 
conducerea Imperiului Habsburgic, ca urmare a slăbirii elementului 
germanic din «Reichul de Est», după ce Bismarck realizase «unitatea 
germană» fără acesta şi împotriva lui. 

După cum e ştiut, conglomeratul federativ al landurilor germane 
acorda împăratului de la Viena statutul derivat din faptul că, în 
concordanţă cu conceptul feudal de suveranitate, el era moştenitorul 
de drept al coroanei primului Reich german. Imperiul lui Carol cel 
Mare. 

Dezvoltarea economică modernă, legată de revoluţia indus¬ 
trială, pe de o parte, şi tendinţa de construire a unor state naţionale, 
pe da altă parte, au deplasat centrul dinamicii moderne a istoriei Ger¬ 
maniei spre nord, marginalizând Austria imperială în care elementul 
germanic era minoritar şi, comparativ, subdezvoltat economic. 

Construcţia fosilă patronată de Habsburgi a încercat să re¬ 
ziste în faţa mişcării înnoitoare care pregătea noua modernitate a 
continentului integrând structurilor imperiale singura forţă retro¬ 
gradă de tip feudal pe care o avea la îndemână: nobilimea «zsentri» 
maghiară, în fapt o lumpenaristocraţie plină de ţâfne şi ifose. 

Lipsite de aria germanică emancipată, structurile feudale 
habsburgice nu mai aveau potenţialul necesar menţinerii «ordinii 
imperiale» în imensul spaţiu central şi est-european, cu atât mai 
mult cu cât ideile inovatoare de pe continent sub semnul cărora 
evolua Germania unificată şi nucleul viitoarei Italii unite, începeau 
să se manifeste puternic şi în cadrul lui. 

Asocierea nobilimii «zsentri» maghiare la conducerea unui 
stat în care zdrobitoarea majoritate a populaţiei era formată din 
mase ţărăneşti discriminate social şi împiedicate să-şi definească 
identităţile naţionale atât de diferite a fost singura formulă pe care 
se mai puteau sprijini structurile feudale ale Imperiului. 

Din această conjunctură s-a născut mitologia «Ungariei 
Mari», o proiecţie retrospectivă a «superiorităţii maghiarimii», de¬ 
venită «naţiune politică», un fel de «Herrenvolk» menit de Dum¬ 
nezeu să stăpânească în veci «popoarele inferioare» din hotarele ei. 

Faptul că «Ungaria Mare» care le motiva pretenţiile nu 
fusese decât o înjghebare medievală, născtă conjunctural, prin 
comuniuni de blazon, prin anexări de titluri sau prin alte alianţe 
matrimoniale, nu părea să tulbure memoria istorică a celor care îi 

revendicau moştenirea. E mai mult decât limpede că în Regatul celor 
Două Sicilii sau în Polonia, prezente pe harta de iluzie a «Ungariei 
Mari», elementul etnic maghiar nu avusese niciodată relevanţă. Nici 
la curtea din Napoli, şi nici la Varşovia nu se vorbea ungureşte, iar 
nobilimea «zsentri» nu avea temeiuri mai solide de revendicare nici 
în Ardeal, nici în Voievodina şi nici în Croaţia, zone limitrofe 
Ungariei propriu-zise, în care elementul maghiar era reprezentat de 
minorităţi ţărăneşti iobage, la fel de străine de .structurile imperiale 
ca majorităţile naţionale oprimate. 

Dacă «Junii Turci» ar fi avut mentalitatea retrogradă a 
«revoluţionarilor» hungarişti, în loc să acţioneze în favoarea 
emancipării propriului popor, ei ar fi putut revendica cu infinit mai 
îndreptăţită bază istorică o «Turcie Mare» în care să fie inclus (şi) 
Paşalâcul de Buda, cândva parte integrantă a Imperiului Otoman. 

Faptul că în cadrul hotarelor «Ungariei Mari» ungurii erau 
net minoritari nu părea să stânjenească prea mult pe cei care se 
considerau singurii «constructori de stat» din regiune, singurii în 
stare să exercite această meserie dintr-o «vocaţie istorică» 
transcendentă. 

Atunci când victoria principiilor democratice a dus la 
descompunerea construcţiilor imperiale din Europa Centrală şi de 
Est, împotriva acestui proces istoric ireversibil s-au mobilizat 
argumentele unui «drept istoric» venit de pe altă lume. Lăsând de-o 
parte grava distorsionare a realităţii pe care încercau să o 
transforme în temei de acţiune, e de observat că însăşi 
contrapunerea «dreptului istoric» acestei realităţi releva caracterul 
anacronic al întrprinderii. 

Din acest punct de vedere, nici măcar hitlerismul german de 
mai târziu nu a ajuns la culmile atinse de isteria hungaristă de după 
Trianon. Un istoric american a putut vorbi, pe bună dreptate, despre 
fenomen ca despre un «protofascism». Cronologic rânduind 
lucrurile, am putea socoti însă «hungarismul» de după Trianon ca 
un «prenazism», ca înaintemergătorul isteriei rasiale naziste. 

In ceea ce urmează, Zeno Miilea monitorizează manifestările 
ultime ale acestui «caz de patologie istorică», ipostazele noi în care 
ni se înfăţişează astăzi, persistenţa pornirilor monomane pe care le 
promovează,infiltrarea lui insidioasă în discursul politic 
contemporan. 

Nu mai este nevoie să subliniez importanţa cercetării 
întreprinse de autor. 

O ciudată percepţie, care până la un punct are o explicaţie, 
face ca un fascism slab şi mic să nu fie socotit la fel de periculos ca 
fascismul întremat şi ceva mai mare. Nici cei mai înrăiţi neonazişti 
nu îndrăznesc să-şi revendice ca pe un merit asumarea moştenirii 
ideologice a lui Hitler. Hungariştii însă, mai «moderaţi» sau mai 
«radicali», nu se sfiiesc să-şi facă un merit din cultivarea unei 
ideologii cu nimic mai europene şi democratice, mimând rolul de 
victime ale istoriei. 

Aş mai adăuga doar că noi, românii, nu avem dreptul să nu 
observăm fenomenul, să ne prefacem că nu îl vedem sau să îl trecem 
cu uşurinţă în aria indiferenţei sau pasivităţii. 

Agresiunea hungaristă, în multiplele ei forme şi în variantele 
pe care împrejurările o obligă să le îmbrace, adaptăndu-se 
cameleonic la ele, ne priveşte direct şi în primul rând. 

Cât priveşte intenţiile de viitor ale lui Zeno Miilea să lăsăm 
să vorbească timpul. Personal, nu cred că el va renunţa la 
continuarea lucrării unice şi mai mult decât necesare la care 
trudeşte de ani. Cu atât mai mult cu cât agresiunea antiromănească 
a hungarismului continuă. Şi, în contrasens flagrant cu trendul care 
defineşte Europa de mâine, am îndrăzni să credem că se va înteţi. ” 

Adrian Riza 

Iată, aşadar, poate cea mai pertinentă, mai concisă şi mai 
clară punere la punct a chestiunii - în ansamblul ei - dintre toate câte 
mi-a fost dat să întâlnesc în puzderia de surse cercetate. 

Aş mai adăuga doar atât: 

- obiectivele reale ale aşa zisei revoluţii maghiare de la 1848 au fost 
exact cele realizate, în 1867, prin „înţelegerea dualistă”!; 

- la 15 martie ungurii sărbătoresc, de fapt, crearea Ungariei dualiste 

- singura „Ungarie Mare” care a existat, efectiv, vreodată!!! 

Şi dacă aşa stau lucrurile - şi aşa stau! (cei ce m-au citit în 
ultimii 15 ani, sau măcar în ultimul, au avut, negreşit, ocazia s-o 
constate!) - atunci sărbătorirea respectivă (pe pământ românesc!), an 
de an, nu este altceva decât un neîntrerupt şir de provocări, o 
nesfârşită suită de instigări la resuscitarea unui cadavru al istoriei! 

In detrimentul unităţii şi integrităţii teritoriale a României!!! 

EPILOG 


Reamintesc că în 2007, când am publicat „Antiromânismul moderat 
şi radical” (o monitorizare a presei centrale şi regionale de limbă 
maghiară din anii 2002-2003), mi-am pus, într-o notă finală, 
următoarele întrebări (unele cu răspuns, altele fără): 

„Ne aflăm deja în 2007 - iar aderarea la UE a României 
este un fapt împlinit. 

In aceste condiţii, «subiectul» şi-a pierdut actualitatea? 

înţelepciunea (sau cum să-i zic?) politicienilor români sau ai 
celor ce conduc Europa a zădărnicit materializarea scenariului de 
care ne-am ocupat? 

Ne aflăm în faţa unui capitol încheiat - sau nu? 

Vom trăi şi vom vedea. 

Oricum, convingerea noastră este că «intenţia» rămâne şi îşi 
caută noi forme de finalizare (vezi, de pildă, «referendumul» din 
Secuime!) 

Cum rămâne cu rostul demersului nostru? Chiar dacă acesta 
rămâne - deocamdată - doar o filă de «istorie contemporană», 
valoarea lui (inclusiv cea «de întrebuinţare») nu şi-a pierdut, credem 
noi , actualitatea: dacă nu în altă privinţă, măcar în perspectiva unor 
alegeri (anticipate sau nu) şi a configurării alianţelor post- 
electorale. 

Oricum, antiromânismul (convertit în «antimaghiarismul» 
celor care îl denunţă) rămâne o realitate cotidiană şi declarată 
public. A se vedea, în acest sens, de pildă declaraţia făcută de către 
Marko Bela, în 11 februarie 2007, la postul maghiar de televiziune 
Duna TV: «Cei cu care ne-am aliat în 2004, considerăndu-i singurul 
segment democratic şi cu vederi europene de pe întreg eşichierul 
politic românesc, s-au dovedit a fi la fel de antimaghiari ca şi 
înaintaşii lor»! 

Acum, când „Antiromânismul pur şi simplu” (tot o 
monitorizare de aceeaşi factură, vizând însă perioada 2003-2005 şi 
axată preponderent pe segmentul „civic” al amintitei prese) urmează 
să vadă lumina tiparului, mă văd nevoit să revin asupra aprecierilor 
făcute cu trei ani în urmă. 

S-a schimbat ceva în respectivul interval de timp? 

Un singur lucru nu s-a schimbat (ba dimpotrivă!): furia şi 
determinarea cu care se militează în continuare spre a da o nouă 
identitate, dacă nu întregului Ardeal - măcar aşa zisului „Pământ 
Secuiesc” (Szekelyfold)! 

Ce s-a schimbat? 

Aici se impune atât înşiruirea unor date seci, cât şi o 
analiză ce vizează motivaţii (mai vechi sau mai noi), conjuncturi 
(favorabile sau nu), speranţe (întemeiate sau iluzorii), piste paralele 
(nu antagoniste, ci complementare), reorientări (tactice sau chiar 
strategice), alternanţe (de ritm şi logistică), regrupări şi atacuri 
concertate...şi aşa mai departe. 

Să începem cu datele: 

1 - România este, de trei ani, membră cu drepturi deplina a Uniunii 
Europene; 

2 - România este, de ani de zile, membră NATO, cu o poziţie 
geostrategică incomparabil mai importantă decât cea a Ungariei, cu 
baze instalate, cu perspective certe de a beneficia de „scutul 
antirachetă” - inclusiv pentru cele cu rază lungă de acţiune etc.; 

3 - nici o parte a ţării nu mai riscă să beneficieză, oficial, de vreun 
statut de autonomie (devoluţie) pe criterii etnice sau măcar regionale; 

4 - nici un segment politic din România (cu excepţia UDMR şi PCM 
- fireşte) nu mai este dispus nici măcar să ia în discuţie chestiunea 
autodeterminării, autonomiei, devoluţiei etc.; 

5 - avem suficiente garanţii că nimeni (şi nimic) nu va mai putea 
modifica vreodată conţinutul primului articol al Constituţiei ţării; 

6 - la nivelul forurilor de conducere ale UE nu se mai arată (şi nici 
întrezăreşte) vreo disponibilitate de a lua în calcul modificări de 
graniţe, cosuveranităţi, enclavizări etc.; 

7 - Constituţia Europeană nu prevede drepturi colective pentru 
minorităţile naţionale, orice modificare în sensul celor de mai sus 
(punctul 6) fiind considerată o chestiune internă a fiecărui stat 
suveran component, care se rezolvă (dacă e cazul) strict pe plan local 
şi prin acord bilateral; 

8 - aceeaşi Constituţie nu conţine nici o referire la instituţionalizarea 
referendumurilor locale, zonale sau regionale, acestea putând fi 
legiferate şi aplicate doar în baza celor prevăzute în Constituţia 
proprie a fiecărui stat membru; 

9 - toate eforturile de a atribui, pe orice cale, o „nouă identitate” 
Ardealului au eşuat, perspectivele acestui deziderat devenind din ce 
în ce mai iluzorii; 

10 - vectorizarea şi focalizarea s-a reorientat cu precădere asupra 
autonomiei aşa zisului „Pământ Secuiesc”, autonomie ce există deja 
„de facto” - nu şi „de iure” - tot ceea ce îi lipseşte fiind doar 
recunoaşterea oficială! 

Să trecem la promisa analiză. 

Referitor la punctul 1 (şi în ceea ce priveşte capitolul 
referitor la minorităţile naţionale) n-a existat nicio dificultate în 
cursul negocierilor, drepturile acordate minorităţii maghiare (pentru 
că despre ea este vorba) 

depăşind net cerinţele europene şi/sau nivelul de care beneficiază alte 
minorităţi de pe continent (reprezentare parlamentară proporţională, 
perticipare la guvernare, învăţământ în limba maternă, relaţii cu 
„patria-mamă” etc., etc., etc. 

Referitor la punctul 2, doar atât că apartenenţa României la 
NATO închide un vechi hiatus (ponto-baltic) existent la graniţa de 
Est a sistemului şi structurilor de apărare euro-atlantice, chestiunea 
reprezentând poate prima ocazie când poziţia noastră geopolitică (şi 
geostrategică) ne-a avantajat (şi nu dezavantajat). Aşa stând lucrurile, 
tot pentru prima oară în istorie, securitatea (şi graniţele) statului 
român beneficiază de o umbrelă de protecţie reală şi redutabilă. 

în ceea ce priveşte punctele 3, 4, 5, 6, şi 7, trebuie să ne 
referim la două aspecte. O dată, că oricâte „protocoale” şi „tranzacţii 
de troc” ar fi existat între UDMR (care a ştiut să-şi negocieze şi 
fructifice cele şapte procente de care dispunea!) şi partidele 
româneşti care s-au perindat la cârma ţării, a existat o limită, un 
subiect tabu la care orice negociere s-a blocat: unitatea, suveranitatea 
şi indivizibilitatea statului naţional român! Ca atare, acel „niciodată” 
(pentru care sunt dispus să-i iert toate păcatele!) rostit public şi la cel 
mai înalt nivel de către preşedintele Băsescu, a fost nu un act de 
bravadă sau „electoral” - ci o sentinţă clară, fermă şi definitivă! 

în al doilea rând, că forurile de conducere europene sunt 
sătule de „experienţa iugoslavă” şi de orice alte „reglări de conturi”, 
mai ales la nivel de state integrate. (în acest sens, avertismentul lui 
Bayer Zsolt n-a fost un gest gratuit!) Din păcate pentru ei, nici 
eforturile udemeristo-civice şi nici aportul „patriei-mame” sau al 

„diasporei” n-au reuşit să fructifice intervalul de trei ani avut la 
dispoziţie până la integrarea europeană (şi) a României. Pe de altă 
parte, crearea unui „precedent”, astăzi, ar implica riscuri enorme. Şi 
aici nu mă refer la situaţia (practic nerezolvată) a o serie de 
minorităţi naţionale „istorice” (există ţări în Europa unde acestea nici 
măcar nu sunt recunoscute ca atare, singurul criteriu de „asimilare” a 
lor fiind cetăţenia!), ci la milioanele de „minoritari recenţi”, proveniţi 
(cu precădere) din ţări musulmane! 

Aşa stând lucrurile, Constituţia europeană lasă la latitudinea 
statelor componente până şi aplicarea (sau nu) a aşa numitei 
„discriminări pozitive” a minorităţilor naţionale! 

Cât priveşte punctul 8, nu întâmplător în România 
„referendum” înseamnă consultarea întregii populaţii, indiferent (ca 
să nu spun - mai ales!) dacă obiectul acestuia vizează revendicări de 
interes local (şi profund discriminatorii!). 

Dacă în două judeţe din cele 44 ale ţării maghiarii (secuii - 
de fapt), întâmplător majoritari, vor autonomie, chestiunea îi priveşte 
şi pe românii (întâmplător minoritari) din zonă, dar, în egală măsură, 
şi pe toţi românii din ţară! 

Referitor la punctul 9, după încercările de forţă şi etno- 
politice de acum 20 de ani (componenta „central-europeană” a 
revoluţiei de la Timişoara, crimele din Secuime din 23 decembrie 
1989, alungarea românilor din zonă, falsul pogrom antimaghiar din 
20 martie 1990 de la Târgu Mureş - în intenţia de a declanşa un 
război civil de sorginte etnică), încercări ce au culminat cu apelul 
adresat ONU şi Consiliului de Securitate pentru a interveni în zonă, 
s-a trecut, treptat, la „modelul regional transetnic”, mizând pe 
atragerea românilor ardeleni într-o pretinsă comuniune istorică, 
mentalitară şi de interese, care ar justifica regionalismul şi 
regionalizarea - principala armă a întreprinderii fiind inducerea unei 
psihoze colective anti-Regat şi antiregăţeni („care de 80 de ani 
jefuiesc Ardealul”!). S-au mai invocat neintegrabilitatea Ardealului 
„central-european” în „balcanicul” Vechi-Regat, tradiţiile 
regionaliste şi autonomiste ale PNR, „Constituţia federalistă” a lui 
Romul Boilă (nepot al lui Maniu), memoriul lui luliu Maniu către 
Carol al 2-lea (din 1938) în care se vorbea, printre altele, despre 
„poporul ardelean” şi multe altele. Din păcate, printre 
„devoluţionişti” s-au aflat şi români (cel puţin - cu numele), cozi de 

topor pe care nu le mai nominalizez, din jenă. Fireşte, în spatele 
întregii întreprinderi se afla „ideologul” Molnâr Gusztâv, cel care a 
adaptat la condiţiile Ardealului „modelul scoţian” - aşa numita 
„devoluţie” (federalizare unilaterală). 

Când şi această strategie transetnică (româno-maghiară), 
după un început relativ promiţător, a eşuat finalmente, s-a produs 
reorientarea pe care am amintit-o la punctul 10. 

Căile care s-au bătut (autonomie etnică, autonomie culturală 
şi administrativă, „regiune de dezvoltare” etc.) pentru realizarea 
enclavizării pe criterii etnice a aşa zisului „Pământ Secuiesc” 
(Szekelyfold) le-am descris, cu lux de amănunte, atât în 
„Antiromânismul moderat şi radical”, cât şi în prezentul volum. Ar 
mai fi de punctat paşii întreprinşi în intervalul lipsă: anii 2006-2009. 
Mă voi folosi, în acest sens, de un capitol al cărţii „Românii în mass- 
media maghiară din Flarghita şi Covasna” - voi. II (Dr. Ioan 
Lăcătuşu, Editura Eurocarpatica, Sf. Gheorghe, 2009). 

Capitolul se intitulează: „Iniţiative şi demersuri vizând 
obţinerea autonomiei teritoriale a aşa zisului „Ţinut Secuiesc”. 
Sinteză documentară. 

Pentru început, voi reda subtitlurile prezente în capitol: 

1 . - „Iniţiative şi demersuri concrete ale Consiliului Naţional 
Secuiesc vizând obţinerea unor autonomii teritoriale pe criteriul 
etnic maghiar. 

1/A Iniţiative legislative interne. 

1/B Activităţi de lobby în plan internaţional. ” 

2. - „Implicarea unor grupări civice şi politice din Ungaria şi din 
diaspora în susţinerea ideologică a iniţiativelor şi acţiunilor 
separatiste ale unor grupări constituite pe criteriul etnic maghiar în 
România. ” 

3. - ,Jmplicarea reprezentanţilor bisericilor istorice maghiare din 
România în activităţi de promovare a conceptelor şi acţiunilor 
proungariste, de esenţă etnic-separatistă. ” 

4. - „Implicarea unor grupări neorevizioniste ungare şi a extensiilor 
autohtone ale acestora în demersuri de incitare a etnicilor maghiari 
din România la nesupunere civică şi acţiuni revendicative cu 
potenţial violent. ” 

5. - „ Acţiuni ale reprezentanţilor de etnie maghiară ai administraţiei 
publice locale din judeţele Covasna şi Harghita, cu efect 

discriminatoriu asupra populaţiei româneşti, numeric minoritară în 
zonă. ” 

6. - „ Ocuparea simbolică a spaţiului public din judeţele Covasna şi 
Harghita, prin promovarea exclusivă a istoriei, culturii, simbolurilor 
şi însemnelor identitar-culturale maghiare, în detrimentul celor 
româneşti. ” 

7. - Mass-media de limbă maghiară din judeţele Covasna şi 
Harghita în slujba unor mesaje menite a crea curente de opinie 
favorabile obţinerii autonomiei teritoriale a „ Ţinutului Secuiesc. ” 

Iată, aşadar, că cele semnalate în cele două „Antiromânisme” 
ale mele continuă - şi încă cu intensitate sporită (şi datorită 
„focalizării” de care aminteam)! 

Iată, aşadar, că o simplă enumerare a unor subtitluri este 
suficientă pentru a confirma implicarea totală (laică şi confesională, 
instituţionalizată sau nu, internă şi internaţională, paşnică - dar şi cu 
potenţial violent etc.) a celor în cauză în continuarea şi intensificarea 
unor activităţi - în ultimă analiză - profund antiromâneşti! (Doritorii 
de amănunte pot apela la sursa din care am citat; adresa editurii 
Eurocarpatica este următoarea: 520003, Sfântu Gheorghe, jud. 
Covasna, str. Miko Irnre nr. 2, tel./fax 0267/313534, E-mail: 
cohara ro @ yahoo. com). 

Şi, în fine, iată că previziunea lui Adrian Riza se confirmă: 
„...agresiunea antiromânească a hungarismului continuă şi, în 
contrasens flagrant cu trendul care defineşte Europa de mâine, am 
îndrăzni să credem că se va înteţi”. 

1 martie 2010 

CE ESTE ANTIROMÂNISMUL? 


/V 

In cazul de faţă, un dat funciar - izvorât din 
neputinţa de a accepta statutul de minoritar, din 
incapacitatea de a recunoaşte un act de justiţie al 
istoriei, din blestemul de-a nu li în stare să pricepi 
şi să digeri faptul că nu mai poţi stăpâni 
discreţionar un teritoriu unde ai fost din totdeauna 

9 

numeric minoritar şi pe care l-ai stăpânit efectiv, 
profitând de o conjunctură favorabilă, nu mai 
mult de 50 de ani. 

De ce antiromânism pur şi simplu”? 

Pentru că moderate sau radicale nu sunt 
decât retorica, abordările conjuncturale şi 
mijloacele (complementare!) folosite. 

ZENO MILLEA 


Fondul negu la coperta I si IV. 
La IV textul in negativ. 

Cod bare, text cotor 


226 




